
Skrolli  järjesti  alkusyksystä  ensimmäisen  tilaaja- 
arvonnan:  Oculus  Rift  -virtuaalilasit  menivät  Tampe¬ 
reelle.  Toinen  Oculus  Rift  arvotaan  tilaajien  kesken 
loppuvuodesta  2016  -  vielä  ehtii  tilata!  tilaaskrolli.fi 

Kenen  joukoissa  seisot? 

Ei  tarvitse  olla  kummoinenkaan  selvänäkijä  havaitakseen,  että 
keskustelukulttuuri  niin  internetissä  kuin  sen  ulkopuolella  on 
polarisoitunut.  Mielipiteillä  on  jälleen  merkitystä,  ja  jokainen 
haluaa  saada  oman  sanansa  sanottua.  Uudet  viestintäkanavat 
ovat  huomattavasti  kaventaneet  etäisyyttä  yksityisen  ja  julkisen  välillä. 
Kuluvana  vuonna  on  jo  nähty  useampi  somekohu,  eikä  tahti  ole  aina¬ 
kaan  hidastumaan  päin. 

Myös  Skrolli  on  jokusen  kerran  törmännyt  tilanteeseen,  jossa  meidän 
on  lehtenä  joko  oletettu  olevan  jotakin  mieltä  yhteiskunnallisesta  asiasta, 
tai  sitten  mielipidettämme  sellaiseen  on  kysytty.  Skrolli  ei  kuitenkaan  ota 
lehtenä  kantaa  muihin  kuin  tietokonekulttuuriin  liittyviin  asioihin. 

Tämä  linjaus  ei  tarkoita,  että  pakenisimme  vastuuta.  Olemme  kir¬ 
joittaneet  ja  kirjoitamme  jatkossakin  kaikista  aiheista,  jotka  koskettavat 
yhteistä  harrastustamme  -  silloinkin,  kun  on  jo  etukäteen  selvää,  että 
artikkelista  tullaan  käymään  jälkipyykkiä.  Myös  tietokonekulttuurissa 
on  runsaasti  asioita,  joita  pitäisi  kyseenalaistaa  paljon  enemmän  kuin 
nykyisin  tehdään. 

Skrollin  toimitus  on  heterogeenisempi  kuin  moni  ehkä  tulee  ajatel¬ 
leeksi.  Yhteisenä  nimittäjänä  on  elinikäinen  kiinnostus  tietotekniikkaan, 
mutta  muuten  edustamme  monimuotoista  joukkoa  muun  muassa  iän, 
sukupuolen,  poliittisen  aktiivisuuden  ja  aatesuuntien  suhteen.  Olemme 
usein  asioista  eri  mieltä.  Samalla  sivulla  olemme  kuitenkin  siitä,  että 
suomalainen  tietokonekulttuuri  tarvitsee  Skrollin  kaltaista  lehteä,  ja  me 
pystymme  yhdessä  sellaista  tuottamaan.  Muu  on  tähän  tavoitteeseen 
nähden  toissijaista  ja  sovittavissa. 

Itselleni  aika  Skrollin  toimituksessa  onkin  ollut  huomattavan  opet¬ 
tavaista.  On  ollut  hienoa  nähdä,  miten  hyvin  erilaisista  lähtökohdista 
tietotekniikan  pariin  päätyneet  ihmiset  voivat  toimia  yhdessä.  Skrollin 
kautta  olen  saanut  tutustua  ihmisiin,  joita  tuskin  olisin  muuten  tavannut, 
ja  tehdä  heidän  kanssaan  merkityksellistä  työtä  koko  harrastuskentän 
hyväksi. 

Pääosin  vapaaehtoisvoimin  tehtävän  Skrollin  toimittajat  toimivat  yh¬ 
teiskunnassa  sen  täysivaltaisina  jäseninä  ja  tuovat  usein  esiin  omia  mie¬ 
lipiteitään  eri  asioista.  Nämä  näkemykset  eivät  ole  Skrollin  näkemyksiä, 
ellei  niitä  ole  tähän  lehteen  sellaisina  painettu.  Poliittiselle  keskustelulle 
on  onneksi  nykyisin  tarjolla  runsaasti  foorumeita,  joten  tietokonekult- 
tuuria  käsittelevän  lehden  ei  tarvitse  olla  sellainen.  & 

Hajautetut  torrentit 

Bittorrent  on  suosittu  tapa  jakaa  tiedostoja  internetin  välityksellä.  Kuinka  tiedostojen 
jakaminen  onnistuu  ilman  keskitettyä  seurantapalvelinta?  Miten  lataajat  löytävät  toisensa  ja 
kommunikoivat  keskenään? 

Teksti:  Jarno  Niklas  Alanko 

Kuvat:  Toni  Kortelahti,  Mitol  Meerna,  Nasu  Viljanmaa 


Kun  kaikki  haluavat 
suositun  tankkipelin 
uusimman  päivityksen 
itselleen  yhtä  aikaa, 
mikä  on  tehokkain 
tapa  jakaa  sitä?  Vanhan  mallin  mukaan 
tarvittava  tiedostopaketti  laitetaan 
palvelimelle,  josta  halukkaat  käyvät 
sen  hakemassa.  Kun  kansansuosio  on 
kyllin  suurta,  tämä  lähestymistapa  on 
turhauttava.  Palvelimen  käytettävissä 
oleva  kaista  asettaa  rajan  sille,  kuinka 
paljon  dataa  saadaan  asiakkaalle  aika¬ 
yksikköä  kohti,  eli  kuinka  nopeasti  tai 
hitaasti  lataus  onnistuu. 

Bittorrent-protokolla  kiertää  ongel¬ 
man.  Sen  avulla  tiedostojen  jakaminen 
on  sitä  tehokkaampaa,  mitä  useam¬ 
pi  asiakas  eli  asiakasohjelma  (engl. 
client)  lataa  tiedostoa.  Se  valjastaa 
käyttöön  kaikkien  tiedostosta  kiinnos¬ 
tuneiden  asiakkaiden  yhteenlasketun 
upload-kapasiteetin,  joka  on  potenti¬ 
aalisesti  valtava.  Heti  kun  asiakas  alkaa 
ladata  tiedostoa,  protokolla  lähettää 


samalla  juuri  lataamiaan  osia  muille 
asiakkaille.  Bittorrent  rohkaisee  asi¬ 
akkaita  jakamaan  tiedostoja  eteenpäin 
mahdollisimman  paljon.  Mitä  enem¬ 
män  dataa  solmu  jakaa,  sitä  enemmän 
muut  asiakkaat  lähettävät  sille  dataa. 

Kaikkia  asiakkaita  ohjaa  träkkeri  eli 
seurantapalvelin,  joka  pitää  asiakkais¬ 
ta  kirjaa  ja  jakaa  heidän  IP-osoitteitaan 
toisilleen.  Jaettava  tiedosto  jaetaan 
pieniin,  tyypillisesti  256  kilotavun 
kokoisiin  palasiin.  Kullekin  palaselle 
lasketaan  kryptografinen  SHA-1  sor¬ 
menjälki,  joista  jokainen  on  uniikki. 
Sormenjäljen  avulla  voidaan  tarkistaa, 
että  palanen  tulee  ehjänä  perille,  eikä 
sitä  ole  tahallisesti  tai  tahattomasti 
muokattu. 

Protokolla  oli  alunperin  ohjelmoija 
Bram  Cohenin  oma  harrasteprojekti. 
Saadakseen  sille  käyttäjiä  Cohen  keräsi 
ilmaiseksi  saatavilla  olevaa  pornoa,  ja 
laittoi  tiedostot  jakoon.  Suuri  askel  laa¬ 
jempaan  käyttöön  oli,  kun  Linux-yh- 
teisö  otti  protokollan  omakseen  käyt- 


Torrent 

Tiedosto,  jonka  avulla  asiakasohjelma 
osaa  ladata  muun  tiedoston  tai  tiedos¬ 
toja.  Torrent-tiedosto  sisältää  mm.  tie¬ 
toa  tiedostoista,  joita  ollaan  jakamassa 
ja  tietoa,  jonka  avulla  voidaan  löytää 
tiedostojen  jakajat.  Lisäksi  torrent- 
tiedosto  sisältää  jaettavan  tiedon 
tiivisteen,  jonka  perusteella  lataaja  voi 
tietää,  onko  tieto  tullut  vahingoittumat¬ 
tomana  perille. 

Torrent-sanalla  voidaan  myös  viitata 
sisältöön,  jota  ollaan  lataamassa. 

töjärjestelmien  ja  ohjelmien  jakeluun. 
Lopullinen  läpimurto  tuli,  kun  TV-  ja 
elokuvapiraatit  löysivät  protokollan 
vuoden  2004  tienoilla. 

Vaikka  Bittorrent  tunnetaan  etupääs¬ 
sä  laittomasta  tiedostojen  jaosta,  käyte¬ 
tään  sitä  myös  täysin  laillisissa  sovelluk¬ 
sissa.  Esimerkiksi  World  of  Tanks  -pelin 
päivitykset  jaetaan  pelaajille  Bittorrent- 
tia  käyttäen.  Academictorrents.com 

Kademlian  XOR-metriikka 

Kademliassa  sekä  avaimet  että  asiak¬ 
kaiden  tunnusluvut  ovat  160-bittisiä 
binäärilukuja.  Avaimen  ja  tunnisteen 
välinen  etäisyys  määritellään  otta¬ 
malla  bittikohtainen  xor  avaimesta  ja 
tunnisteesta.  Samoin  voidaan  määritellä 
etäisyys  kahden  asiakkaan  tunnusten 
välille. 

Esimerkiksi  jos  solmun  A  tunniste  on 
1101,  ja  solmun  B  tunniste  on  01 00, 
niin  A  ja  B  välinen  etäisyys  on  1 001 , 
eli  luku  9  kymmenkannassa.  Nyt  polun 
pituus  mistä  tahansa  solmusta  toiseen 
on  verrannollinen  solmujen  kokonais¬ 
määrän  logaritmiin. 

Etäisyydellä  ei  ole  mitään  tekemistä 
asiakkaiden  fyysisen  etäisyyden  kanssa 
-  kaksi  samassa  huoneessa  olevaa  tie¬ 
tokonetta  voivat  olla  kaukana  toisistaan 
avainten  etäisyysmitan  suhteen. 

-sivustoita  löytyy  laillisia,  tieteellistä  da¬ 
taa  jakavia  torrentteja. 

Träkkereistä  eroon 

Koko  torrentin  toimivuus  nojaa  seu- 
rantapalvelimiin.  BitTorrent  käyttää 
keskitettyjä  seurantapalvelimia,  mutta 
systeemin  toimintavarmuuden  paran¬ 
tamiseksi  on  kehitetty  järjestelmiä, 
jossa  keskitettyä  seurantapalvelinta  ei 
tarvita  lainkaan.  Tällöin  järjestelmän 
toimivuus  ei  ole  yksittäisten  palvelimi¬ 
en  pystyssä  pysymisen  varassa,  mistä 
on  myös  juridisia  etuja. 

Träkkerittömässä  torrentissa  asiak¬ 
kaat  järjestävät  kaiken  tiedostonj  akoon 
tarvittavan  keskenään.  Träkkerivastuu 
on  hajautettu  asiakkaiden  kesken, 
ja  jokainen  asiakas  on  samalla  myös 
eräänlainen  seurantapalvelin. 

Keskeisin  ongelma  järjestelmässä, 


joka  ei  käytä  keskitettyä  seurantapal¬ 
velinta,  on  se,  miten  asiakkaat  löytä¬ 
vät  toisensa.  Ongelma  on  ratkaistu 
hajauttamalla  tyypillisesti  keskitetyllä 
seurantapalvelimella  oleva  tieto  kaik¬ 
kien  asiakkaiden  kesken.  Tiedon  ha¬ 
jauttamisessa  käytettävää  tietoraken¬ 
netta  kutsutaan  nimellä  distributed 
hash-table  (DHT)  (suom.  hajautettu 
tiiviste).  Ovelan  toteutuksen  avulla 
asiakkaat  pystyvät  kommunikoimaan 
keskenään,  vaikka  yksikään  niistä  ei 
pidä  itsellään  kaikkien  muiden  asiak¬ 
kaiden  tietoja. 

Kademlia 

Yksi  laajimmin  käytetyistä  tavoista  to¬ 
teuttaa  DHT  on  käyttää  ns.  Kademlia- 
arkkitehtuuria1.  Siinä  yksikään  asiakas 
ei  pidä  itsellään  koko  hajautustaulua, 
ellei  asiakkaita  ole  erittäin  vähän. 

Kademliassa  jokainen  asiakasohjel¬ 
ma  ja  torrent  arpoo  itselleen  uniikin 
tunnusluvun.  Tunnusluku  on  kuin 
asiakasohjelman  tai  torrentin  osoite 
tunnisteavaruudessa.  Torrentit,  joita 
vastaava  avain  on  "lähellä”  asiakas¬ 
ohjelman  osoitetta,  säilötään  tämän 
asiakkaan  tietokoneelle.  Torrentilla 
tarkoitetaan  nyt  tiedoston  jakamiseen 
liittyvää  metadataa,  ei  itse  jaettavaa  tie¬ 
dostoa. 

Kademlia-arkkitehtuuri  ikään  kuin 
luo  virtuaalisen  verkon  asiakkaiden 
välille.  Jokainen  asiakas  (solmu)  on 
suoraan  yhteydessä  pieneen  joukkoon 
muita  asiakasohjelmia  (solmuja). 

On  tiedossa,  millaisia  osoitteita  avai¬ 
milla  voi  olla.  Jokainen  asiakas  jakaa 

1  Maymounkov,  Petar  ja  David  Mazieres, 
Kademlia:  A  peer-to-peer  information 
system  based  on  the  xor  metric.  Interna¬ 
tional  Workshop  on  Peer-to-Peer  Systems 
(2002) 


"naapurustonsa”  vyöhykkeisiin  sen  pe¬ 
rusteella,  miten  kaukana  osoitteet  ovat 
siitä.  Jokaisesta  vyöhykkeestä  asiakas 
pyrkii  tallentamaan  muutaman  muun 
asiakkaan  ip-osoitteen  ja  portin.  Näin 
yksittäinen  asiakas  on  parhaiten  kyt¬ 
köksissä  "lähiympäristöönsä”,  mutta 
tietää  muutaman  kaukaisemmankin 
kontaktin. 

Sanotaan,  että  kaikki  ihmiset  ovat 
kytköksissä  toisiinsa  korkeintaan 
seitsemän  kaverisuhteen  välityksellä. 
Samoin  Kademlia-verkossa  on  mah¬ 
dollista  päästä  mistä  tahansa  solmus¬ 
ta  mihin  tahansa  toiseen  solmuun 
yllättävän  pienellä  määrällä  linkkejä. 
Kademlian  xor-metriikan  teoreettiset 
ominaisuudet  takaavat  sen,  että  vaikka 
verkossa  olisi  paljon  solmuja,  kahden 
solmun  välinen  etäisyys  ei  koskaan  ole 
suhteettoman  suuri. 

Avainta  (eli  torrenttia)  vastaavan  ar¬ 
von  (eli  jakajatietojen)  hakuoperaatio 
toimii  seuraavasti:  Asiakas  laskee  en¬ 
sin,  miltä  vyöhykkeeltä  siitä  itsestään 
katsottuna  torrent  löytyy.  Sitten  asia¬ 
kas  kysyy  kyseessäolevan  vyöhykkeen 
kontakteilta  yhteystietoja  asiakkaisiin, 
jotka  ovat  lähempänä  torrentia.  Jos 
torrentista  vastuussa  olevaa  asiakas¬ 
ta  ei  löydy,  uudet  kontaktit  laskevat, 
miltä  vyöhykkeeltä  avain  löytyy  niistä 
katsottuna.  Sitten  ne  palauttavat  uusia 
yhteystietoja  alkuperäiselle  kyselijälle. 
Nyt  alkuperäinen  kyselijä  toistaa  kyse¬ 
lyn  uusille  kontakteille.  Tätä  jatketaan, 
kunnes  löytyy  asiakas,  joka  on  vastuus¬ 
sa  halutusta  torrentista.  Alkuperäinen 
kyselijä  voi  nyt  pyytää  torrentia  vastaa¬ 
van  arvon  tältä  asiakkaalta. 

Uuden  torrentin  lisääminen  tauluun 
tapahtuu  vastaavasti.  Asiakas  kyselee 
iteratiivisesti  yhteystietoja  muihin  asi¬ 
akkaisiin  yhä  lähempänä  ja  lähempänä 

Kuvissa  on  esitetty  avainhakukyselyn  etenemistä  Kademlia-verkossa  kun  solmu  a  haluaa  selvittää,  mitkä  solmut  ovat  lähimpinä  avainta  c  (mer¬ 
kitty  katkoviivoin).  Jokainen  solmu  jakaa  avaruuden  vyöhykkeisiin:  vasemmassa  kuvassa  a:n  ja  oikeassa  kuvassa  b:n  näkökulmasta.  Punaiset 
solmut  kuuluvat  sillä  hetkellä  kyselyä  tekevän  solmun  reititystauluun:  vasemmassa  kuvassa  a:n  ja  oikeassa  b:n.  Vasemmassa  kuvassa  solmu  a 
tekee  yhteystietokyselyn  solmulle  b.  Oikeassa  kuvassa  b  katsoo  omasta  listastaan  lähimmät  solmut  oikealta  vyöhykkeeltä  itsestään  katsottuna, 
ja  lähettää  ne  a:lle.  Tällaista  kyselyä  toistetaan  uudestaan  lähimpänä  oleville  juuri  saaduista  solmuista,  kunnes  löytyy  solmu,  joka  on  tarpeeksi 
lähellä  avainta,  että  siltä  löytyy  avainta  vastaava  arvo. 


torrentia.  Kun  lähemmäs  ei  enää  pää¬ 
se,  asiakas  asettaa  muutaman  itseään 
lähimpänä  olevan  asiakkaan  vastuu¬ 
seen  torrentista,  ja  tallettaa  oman  ip- 
osoitteensa  ja  porttinsa  jakajalistaan. 

Kademlian  soveltaminen 
Bittorrentiin 

Hajautetut  torrentit  toimivat  siten, 
että  asiakkaat  ovat  seurantapalvelimia 
satunnaisille  torrenteille.  Kun  uusi 
torrent  luodaan,  lasketaan  sille  niin 
sanottu  infohash.  Se  on  160-bittinen 
SHA-1- sormenjälki  torrentin  metatie¬ 
doista,  kuten  tiedoston  palasten  koos¬ 
ta  ja  palasten  SHA-1 -sormenj äijistä. 
Infohash  toimii  avaimena  torrentille 
Kademlia-verkossa.  Torrenttia  vastaa¬ 
va  arvo  on  nyt  lista  asiakkaiden  IP-os- 
oitteista  ja  porteista,  jotka  osallistuvat 
torrenttiin. 

Liittyessään  torrenttiin  asiakas  liittyy 
Kademlia-verkkoon,  hakee  infohashin 
avulla  torrentin  metatiedot  ja  listan 
torrenttiin  osallistuvista  IP-osoitteista 
lisäten  samalla  itsensä  listaan.  Uuden 
seurantapalvelimettoman  torrentin  voi 
luoda  kuka  vain.  Se  tapahtuu  pilkko¬ 
malla  jaettava  tiedosto  paloihin,  laske¬ 
malla  tarvittava  infohash  ja  lisäämällä 
omat  yhteystiedot  Kademlia-verkkoon 
infohashia  avaimena  käyttäen. 

Suurin  olemassa  oleva  Kademlia- 
DHT  verkko  on  nimeltään  Mainline 
DHT.  Vuonna  2013  sillä  arvioitiin 
olevan  24-27  miljoonaa  käyttäjää2. 
Jos  asiakas  ei  ole  ennen  yhdistänyt 
Mainline  DHT  -verkkoon,  ensim¬ 
mäisen  kontaktin  saa  ns.  bootstrap- 
palvelimelta,  jota  ylläpitävät  torrent- 
asiakasohjelmien  (kuten  pTorrent) 
valmistajat.  Uudelle  asiakkaalle  kaikki 
avaimet  kuuluvat  aluksi  yhteen  vyö¬ 
hykkeeseen.  Kun  asiakas  saa  lisää 
kontakteja,  vyöhyke  jaetaan  ensin 
kahteen  ja  sitten  edelleen  pienempiin 
osiin,  kun  uusia  kontakteja  löytyy. 

Liittyessä  DHT-verkkoon  tietoko¬ 
neesta  tulee  mahdollisesti  seuran- 
tapalvelin  satunnaisille  torrenteille. 
Tietokoneelle  alkaa  kertyä  niiden  tor- 
renttien  metatietoja  ja  asiakkaiden  IP- 
osoitteita,  joiden  infohash  sattuu  ole¬ 
maan  lähellä  oman  clientin  arpomaa 
tunnistetta. 

Bittorrent-verkko  ei  yritä  lainkaan 
piilottaa  sitä,  kuka  lataa  ja  jakaa  mitä¬ 
kin.  Jokaista  torrenttia  on  siis  helppo 
seurata  ja  kerätä  tieto  lataajista.  Suo¬ 
messa  tekijänoikeuden  alaisen  aineis¬ 
ton  lataaminen  ei  ole  lainvastaista, 
mutta  sen  jakaminen  muille  on.  Myös 
tekijänoikeutta  valvovat  järjestöt  liik¬ 
kuvat  Bittorrent-verkossa  ja  keräävät 
tietoa  valvomiensa  elokuvien  ja  musii¬ 
kin  lataajista,  kuten  mediassa  on  uuti¬ 
soitu. 

Julkisissa  DHT-verkoissa  on  se  on¬ 
gelma,  että  asiakkaat  saattavat  katoil¬ 
la  ja  ilmestyä  verkosta  milloin  vain. 
On  tärkeää,  että  solmut  päivittävät 
jatkuvasti  kontaktilistaansa.  Solmut 
kyselevät  jatkuvasti  toisiltaan,  ovatko 
ne  vielä  elossa.  Jos  vastausta  ei  kuulu, 
poistetaan  kontakti  listasta,  ja  etsitään 
tilalle  uusi  kysymällä  lähistöllä  olevilta 
kontakteilta  elossa  olevia  kontakteja. 

Verkossa  liikkuu  myös  epäilyttäviä 
solmuja.  On  näyttöä  siitä3,  että  Main- 
Line  DHT  -verkko  sisältää  satoja  tu¬ 
hansia  solmuja,  jotka  keräävät  tietoa 
verkosta  ja  kaappaavat  liikennettä  it¬ 
selleen.  Yksityisyyttä  verkossa  ei  siis 


2  Wang,  Liang;  Kangasharju,  Jussi. 
Measuring  Large-Scale  Distributed 
Systems:  Case  of  BitTorrent  Mainline 
DHT.  IEEE  Peer-to-Peer  (2013) 

3  Wang,  Liang;  Kangasharju,  Jussi. 
Real-world  sybil  attacks  in  BitTorrent 
mainline  DHT.  IEEE  GLOBECOM 
(2012) 


juuri  ole.  Tarpeeksi  suurella  määrällä 
pahansuopia  solmuja  olisi  myös  mah¬ 
dollista  vallata  koko  verkko  ja  käyttää 
sitä  esimerkiksi  palvelunestohyök- 
käyksiin.  DHT-järjestelmien  kehit¬ 


täminen  hyökkäysten  estämiseksi  on 
aktiivinen  tutkimusalue  hajautettujen 
järjestelmien  tutkimuksessa.  & 

Pelit 


Klassikkojen  pä  luuli 

Comebackejä  haudan  takaa 


Moni  vanha  pelisarja  katoaa  historian  hämäriin,  kun  sen  jatko-osat  epäonnistuvat  tai  niitä  ei 
edes  tehdä.  Joskus  kuitenkin  käy  tuuri  ja  vanhus  palaa  keskuuteemme  entistä  ehompana. 

Teksti  ja  kuvat:  Jukka  O.  Kauppinen 


Skrolli  muistelee  muutamia 
muinaisia  pelejä  ja  pelisarjoja, 
jotka  ovat  saaneet  uuden  elä¬ 
män,  joskus  vastoin  kaikkia 
odotuksia  tai  todennäköisyyksiä. 

Natsien  kurmotusta  neljällä 
vuosikymmenellä 

Wolfenstein-pelisarja  on  siitä  jännä, 
että  se  on  syntynyt  uudelleen  jo  monta 
kertaa.  Ensimmäinen  Wolffi  oli  Apple 
11:11a,  vuosi  1981.  Kolmas  Wolffi  nap¬ 
pasi  nimen  ja  idean,  mutta  loitsi  niistä 
1992  maailman  siihen  saakka  järeim- 
män  räiskinnän.  Return  to  Castle  Wol- 
fenstein  (2003)  ja  Wolfenstein  (2009) 
farmattiin  eri  tiimeille,  laimein  tulok¬ 
sin. 

Vaan  sitten  tapahtui  mahdoton. 
Wolfenstein  annettiin  MachineGa- 
mesin  käsiin,  joka  teki  räjäyttävän, 
hauskan  ja  lähestulkoon  täydellisen 
reboottauksen  vanhalle  klassikolle. 
Wolfenstein:  The  New  Order  teki  aika¬ 
hypyn,  siirtyi  vaihtoehtohistoriaan  ja 


rakensi  klassisista  natseista  aivan  uu¬ 
denlaisia,  aiempaakin  pelottavampia 
hirviöitä.  Pelin  vaihtoehtoinen  1960- 
luku  loitsi  peliruuduille  häkellyttävän 
monipuolisen,  pieteetillä  rakennetun 
pelottavan  yksityiskohtaisen  ja  yhtä 
aikaa  lumoavan  maailman,  jossa  natsit 
olivat  voittaneet  toisen  maailmanso¬ 
dan  ja  talloivat  maailman  rautakorko- 
jensa  alle. 

Uudessa  Wolfensteinissa  kaikki  vain 
toimi,  ja  ehkä  yllättäen  se  oli  myös  rau¬ 
danluja  tarina  vahvoilla,  omaperäisillä 
henkilöhahmoilla,  tapahtumaketjuil¬ 
la  ja  kommentaarilla.  Se  ei  tyytynyt 
juoksuttamaan  pelaajaa  checkpointilta 
toiselle,  vaan  löi  tätä  koko  ajan  rauta¬ 
kangella  pollaan.  Halpoja  ratkaisuja 
ei  käytetty,  draamaa  tykitettiin  päin 
kasvoja,  ja  ihmiskohtaloita  paiskottiin 
kasvoille  niin,  että  herkempiä  itketti. 

New  Order  ehti  saada  jatkoakin, 
mutta  ikävämmin  VVolfenstein:  The 
Old  Bloodissa  jäi  tarina  sivuseikaksi 
räiskinnän  taakse.  Olihan  sekin  ihan 


toimivaa,  mutta  New  Orderin  tari- 
nallinen  sävytys  puuttui.  Se  ei  peittele 
kuitenkaan  sitä,  että  The  New  Order 
on  ehkä  kaikkien  aikojen  upein,  onnis¬ 
tunein  ja  täräyttävin  reboottaus  mille¬ 
kään  pelisarjalle,  ikinä  kuunaan. 
Pelisarja:  Wolfenstein 

Sarjan  esikoispeli:  Castle  VVolfenstein,  1981 
Uusin  julkaisu:  VVolfenstein:  The  Old  Blood, 
2015 

Ääretön  avaruusooppera 

David  Brabenin  ja  Iän  Bellin  ava¬ 
ruusooppera  Elite  on  yksi  1980-luvun 
häikäisevimmistä,  upeimmista  peleis¬ 
tä.  Se  tuli  kuin  tyhjästä  ja  loi  jotain 
täysin  uutta,  erilaista  ja  uskomatonta. 
Jatko-osissa  alkuperäisen  magia  muut¬ 
tui  hieman  erilaiseksi,  joskin  toki  laa¬ 
jemmaksi. 

1995  saapuneen  Frontier:  First  En- 
countersin  jälkeen  Eliten  lumo  kuiten¬ 
kin  hiipui.  Elite  IV:ää  oli  yritetty  tehdä 
jo  vuosikymmen  ellei  ylikin,  mutta  ta¬ 
loudelliset  realiteetit  eivät  sallineet  sen 


Mitä  Iron  Sky  edellä,  sitä  VVolfenstein  perässä.  Kuussa  on  natseja! 


The  New  Order  teki  aiemmin  räiskintään  painottuneista 
VVolfensteineista  myös  erittäin  väkevän  tarinapelin. 

Eliteä  on  laajennettu  jatkuvasti  julkaisun  jälkeen,  joskaan  ei  aina  ihan  Rautalankavektoreista  silmiähäikäisevään  avaruusgrafiikkaan. 
täysin  napakymppimeiningillä  Elite:  Dan9erous  modernisoi  klassikon  ensiluokkaisella  tavalla. 


täysitehoista  tuotantoa.  Sitten  tapahtui 
Kickstarter. 

Elite  IV:stä  tuli  Elite:  Dangerous 
ja  galaksit  avautuivat  rohkeiden  ava¬ 
ruuslentäjien  eteen.  Uusi  Elite  on  siinä 
mielessä  entisensä,  että  se  on  hirvit¬ 
tävän  laaja  seikkailu,  jossa  pelaajia  ei 
juuri  kädestä  pidetä.  Asiat  on  löydettä¬ 
vä  ja  opeteltava  itse,  usein  kalliillakin 
hinnalla.  Sen  myötä  peli  myös  lumoaa, 
sillä  se  mikä  on  verirahalla  ostettu,  se 
muistetaan. 

Dangerousissa  on  tapahtunut  paljon 
peliä  suurempia  asioita.  Pelaaj akansa 
luo  omia  seikkailujaan  ja  tarinoitaan, 
vaikuttaen  niillä  jopa  galaktiseen  tari¬ 
naan.  Pelaajien  nettiliittoumat  touhua¬ 
vat  verkossa,  mutta  yksinpelaaminen- 
kin  onnistuu.  Kaikki  tämä  on  nostanut 
avaruudelliset  seikkailut  uuteen  uskot¬ 
tavuuden  valokeilaan,  herättäen  koko 
genren  uudelleen  eloon.  Se  on  hatun¬ 
noston  arvoinen  saavutus. 

Pelisarja:  Elite 

Sarjan  esikoispeli:  Elite,  1984 
Uusin  julkaisu:  Elite:  Dangerous  Horizons, 
2016 

Matkoja  ydintuhon  raunioilla 

Wasteland-  ja  Fallout-pelisarjojen  his¬ 
toria  on  pitkä  ja  toisiinsa  nivoutunut. 
Aivan  alkujaan  Wasteland  (1988)  oli 


se  aivan  ensimmäinen  postapokalypti- 
nen  roolipeli,  jonka  tiimi  loi  myöhem¬ 
min  ikimuistoiseksi  muovautuneen 
Falloutin.  Fallout-poppoon  käsissä 
syntyi  vielä  Fallout  3,  sitten  pitkä  ja 
synkkä  säteilevä  yö  laskeutui. 

Jossain  vaiheessa  Bethesda  Soft- 
works  kuitenkin  sai  hankittua  Fallout- 
sarjan  oikeudet,  joskin  niistä  on  ki¬ 
nasteltu  aivan  viime  vuosiin  saakka. 
Siinä  välissä  tekeillä  oli  Fallout  jos  toi¬ 
nenkin,  jopa  morppimuodossa.  Mutta 
se  mitä  saimme  oli  loppujen  lopuksi 
jotain  varsin  erikoista  ja  yllättävää. 
Bethesdan  Fallout  3  kun  hylkäsi  ka- 
sarityylisen  lintukuvakulman  ja  loitsi 
ruuduille  3 D -grafiikalla  ja  pärstä- 
perspektiivillä  toteutetun  modernin 
toim  int  ar  o  olip  elin . 

Se  oli  monille  liikaa,  on  itse  asias¬ 
sa  vieläkin.  Muistan  vahvasti  kuinka 
Fallout  3  -ensikosketusjuttujani  kri¬ 
tisoitiin  ennen  kaikkea  siitä,  etten 
haukkunut  uutta  peliä  maanrakoon. 
Miksi  olisin?  Minähän  pidin  siitä!  Ja 
kiistämätöntä  on,  että  Fallout  3  oli 
todella  hyvä  modernisointi,  joka  puri 
nykyajan  pelaajiin,  eikä  vain  vanhaan 
jämähtäneisiin. 

Ei  silti,  on  nostalgikkojakin  muistet¬ 
tu  hyvällä.  Alkujaan  joukkorahoituk- 
sen  avulla  tuotettu  Wasteland  2  rakensi 


saagaa  uusiksi  alkuperäisteoksen  hen¬ 
gessä,  mutta  tietenkin  peli  muistutti 
paljon  Fallouteja.  Mikäs  ihme  se,  sama 
idea  ja  samat  tekijät  kaikilla. 

Wastelandista  onkin  rakentunut 
kaksi  erillistä  ydintuhoseikkailupol- 
kua: 

Wasteland  ->  Fallout  ->  Fallout  2 
Wasteland  2. 

Wasteland  ->  Fallout  ->  Fallout  2  ^  Fall¬ 
out  3  ->  Fallout:  New  Vegas  ->  Fallout  4. 

Molemmilla  on  puolensa  ja  faninsa. 
Eikä  kenenkään  ole  pakko  kaivautua 
vastapäiseen  juoksuhautaan,  sillä  itse¬ 
kin  tykkään  yhtä  lailla  ihan  kaikista. 
Myös  Fallout  4:stä,  jonka  hieno  tari¬ 
nankerronta  ja  upea  Yhdysvaltain  itä- 
rannikon  Bostonin  tienoille  sijoittuva 
rappiomaailma  tarjosi  monia  upeita 
elämyksiä.  Ei  vähiten  siksi,  että  olen 
käynyt  Bostonissa,  joten  samojen  pol¬ 
kujen  tallaaminen  ja  nähtävyyksien 
kummastelu  tarjosivat  rutkasti  ihme¬ 
teltävää.  Ja  ihasteltavaa:  miten  tämäkin 
on  osattu  tulkita  ydinlasien  läpi  täl¬ 
laiseksi.  Miten  ne  ovat  voineet  keksiä 
näin  hulluja  juttuja? 

Siinä  samalla  Fallout  4  on  kuitenkin 
muutakin.  Se  on  aihio  leikeille  ja  kä- 
pistelylle.  Pelin  hurja  modattavuus  on 
tarjonnut  valtavan  areenan  näperteli- 
jöille,  ja  omien  kaupunkien  rakentelu 


VVasteland  2  on  se  seikkailu,  jota  Fallout  1:n  ja  2:n  hardcore-fanit 
odottivat. 


Fallout  4  sijoittuu  ydintuhon  jälkeiseen  raunioituneeseen  Bostoniin. 
Moni  kuuluisa  paikka  on  tuotu  peliinkin,  sopivasti  vinksahtaneina. 

keuli  aivan  päättömäksi.  Julkaisun  jäl¬ 
keiset  lisärit  ovat  edelleen  tuoneet  leik¬ 
kiin  niin  kahjoja  ideoita  kuin  hauskoja 
tarinoita,  ja  eipä  voi  sanoa  muuta  kuin 
että  pisteet  sekä  Bethesdalle  että  inXi- 
lelle.  Kaksi  eri  firmaa  tarttui  samaan 
ikivanhaan  pelijatkumoon  ja  teki  siitä 
kaksi  erilaista,  nykyaikaista  ja  äärim¬ 
mäisen  pelattavaa  uutta  tulkintaa. 
Pelisarja:  VVasteland  /  Fallout 
Sarjan  esikoispeli:  VVasteland,  1988/  Fallout, 
1997 

Uusin  julkaisu:  VVasteland  2,  201 5  /  Fallout  4, 
2015 

Vitsejä  ja  apinoita 

Monkey  Island  -pelit  sulattivat  pelaa- 
jakansan  sydämet  1990-luvun  alussa. 
Oivaltavat,  hauskat  ja  ennen  kaikkea 
rakastettavat  komediaseikkailut  olivat 
silkkaa  mannaa,  ja  ne  lumosivat  myös 
monia,  jotka  eivät  pelanneet  normaa¬ 
listi  lainkaan  tietokonepelejä. 

Apinasaarten  tarinat  jatkuivat 
kaikkiaan  neljän  pelin  verran,  joskin 
vuosien  1997  ja  2000  jatko-osat  eivät 
yltäneet  kahden  ensimmäisen  tasol¬ 
le.  Silti,  etenkin  Escape  from  Monkey 
Island  sai  aikoinaan  liikaakin  dissausta 
-  ehkä  siksikin,  että  se  saapui  niin  ki¬ 
vuliaaseen  aikaan.  Pelimaailma  muut¬ 
tui,  ihmiset  muuttuivat,  teknologia 
muuttui  ja  Escape  putosi  aikakausien 
väliseen  murrokseen.  Sen  jälkeen  ei 
ollut  enää  edes  vanhaa  LucasArtsia,  ei 
seikkailupelejä. 

Tarvittiin  ihme. 

Ja  se  ihme  oli  pieni,  vanhan  koulun 
seikkailunikkarien  pelitalo  Telltale, 
joka  teki  pienen  pelin  nimeltään  Bone, 
Luupäät.  Telltale  loi  episodipohjaisia 
pieniä  seikkailuja,  jotka  pohjautuivat 
tunnettuihin  viihdesarjoihin.  Ja  sehän 
toimi,  toimi  todella  hyvin.  Niin  hyvin, 
että  muun  muassa  entisistä  lucasarts- 
laisista  koostuva  pikkufirma  onnistui 


nappaamaan  luvan  Lucas Arts -klassi¬ 
kon  herättämiseen  henkiin. 

Hyvin  onnistuikin.  Tales  of  Monkey 
Island  -episodiseikkailut  toivat  iloisia 
comeback-tuulia  komedian  ystäville. 
Viiden  jakson  mittainen  tarina  teki 
kunniaa  esikuvilleen  ja  loitsi  vanhois¬ 
ta  rakastetuista  hahmoista  uudet,  al¬ 
kuperäisille  uskolliset,  silti  tuoreet  ja 
rakastettavat  tulkinnat.  Siihen  päälle 
vielä  viiltävän  hauskaa  huumoria,  ab¬ 
surdiutta,  kunnon  puzzleja  ja  vieläpä 
erinomaiset  tuotantoarvot,  niin  jo 
puhutaan  kerrassaan  hyvästä  come- 
backistä. 

Siinä  samalla  Talesin  Monkey- 
modernisointi  todistaa,  että  myös 
hahmo-  ja  tarinavetoinen  pelisarja 
voidaan  herättää  hienosti  henkiin, 
alkuperäisteoksia  ja  hahmoja  kunni¬ 
oittaen.  Talesin  Guybrush  tai  Elaine 
Marley-Threepwood  eivät  pilanneet 
fanienkaan  muistoja,  vaan  tekivät  niis¬ 
tä  entistä  ehompia. 

Pelisarja:  Monkey  Island 

Sarjan  esikoispeli:  The  Secret  of  Monkey 

Island,  1990 

Uusin  julkaisu:  Tales  of  Monkey  Island,  2009 

Tähdet,  4X-tähdet 

Vuosi  1993  oli  pelaajille  hieno  vuo¬ 
si.  X-Wing,  The  7th  Guest,  Maniac 
Mansion,  Myst,  Syndicate  -  ja  kaiken 
kukkuraksi  peli,  joka  sinkautti  monet 
meistä  galaksien  valtiaiksi.  Tai  rauni¬ 
oituviksi  sivilisaatioiden  jämäkökkä- 
reiksi. 

Simtex- studion  varsin  piukalla 
aikataululla  ja  budjetilla  työstämä 
4X-strategia  oli  monella  tapaa  edel¬ 
tävän  puolentoista  vuosikymmenen 
avaruussotastrategioiden  kulminoi- 
tuma.  Se  yhdisteli  taitavasti  aineksia 
kymmenkunnasta  genren  aiemmasta 
edustajasta  ja  loitsi  niiden  päälle  aivan 
omanlaisensa  tunnelman,  tarinan  ja 


mukaansatempaavan  pelattavuuden. 

Jatko-osassa  meno  vain  parani,  mut¬ 
ta  kolmosessa  mentiinkin  sitten  ko¬ 
measti  turvalleen.  Sekä  julkaisija  että 
kehittäjä  olivat  vaihtuneet,  ja  vuoden 
2003  jälkeen  okiinkin  hiljaa  vuosikym¬ 
menen  ajan,  kunnes  valkovenäläinen 
Wargaming.Net  yllätti.  Orionit  kun 
olivat  firman  vanhan  koulun  kaverien 
suosikkeja  silloin,  kun  kaverit  olivat 
aloittelevia,  pennittömiä  koodinvään- 
täjiä.  Firman  pääpomo  ynnäsikin,  että 
hän  koki  velvollisuudekseen  pelastaa 
Master  of  Orion  konkurssihuutokau- 
pasta  nettirosvojoukkojen  käsistä.  Sen 
jälkeen  vasta  mietittiin,  mitä  sille  teh¬ 
täisiin. 

No,  tehtiin  hyvä  peli.  Uusi  MoO  su¬ 
keltaa  retrotunnelmoinnin  syvään  pää¬ 
hän,  sillä  se  keskittyy  täysipainoisesti 
hyvään  pelikokemukseen  ja  kunnon 
4X- sodankäyntiin.  Pinnassa  on  toki 
vähän  karkkia,  mutta  nopsatahtinen 
pelattavuus,  diplomatia  ja  avaruusso- 
dankäynti  kaikkine  nyansseineen  vie¬ 
hättävät  kympillä. 

Omakohtaisesti  uuden  MoO:n  suu¬ 
rin  ongelma  on  se  klassinen:  yksi  vuo¬ 
ro  vielä... 

Pelisarja:  Master  of  Orion 
Sarjan  esikoispeli:  Master  of  Orion,  1993 
Uusin  julkaisu:  Master  of  Orion:  Conquer  the 
Stars,  2016 

Puraise  BFG:tä,  sinä 
kyberdemoni 

Vuoden  1993  ylivoimaisuutta  pelihis- 
toriassa  todistaa  myös  id  Softwaren 
Doom,  joka  räjäytti  ties  miten  monen 
pelaajan  mielet.  3D-FPS-räiskinnät 
eivät  olleet  enää  koskaan  entisensä,  ja 
siinä  samalla  syntyi  myös  valtaisa  tee- 
se-itse-kulttuuri.  Jatko-osissa  sukellet¬ 
tiin  myös  syvälle  moninpelaamisen  ja 
räiskintäkauhun  maailmoihin. 

Doomit  olivat  kuitenkin  pitkällä, 


I’m  MURRAY!  The  demonic  candelabra!  Tremble  before  my 
wax-caked  forehead!  Ha  ahh... 


Onko  hauska  kohdata  vanha  tuttu?  Yli  20  vuotta  alkuperäispeliä  myöhemmin,  galaksin  tähdet  odottavat 

taas  valloittajaansa. 

Terkkuja  helvetistä.  Doomin  hirviöt  ovat  ällöydessään  upeita. 


XCOM  2  on  vuosikymmeniä  jatkuneen,  kaikkineen  kymmeniä  pelejä 
synnyttäneen  jatkumon  huipentuma. 


lähes  vuosikymmenen  mittaisella  tau¬ 
olla,  joskin  vuoden  2013  BFG  Editi¬ 
on  remasteroi  kolmosen  uudemmille 
koneille.  Uutta  täysimittaista  Doomia 
on  kuitenkin  pyöritelty  käsissä  pit¬ 
kään,  ja  projekti  sai  varmasti  kunnon 
vauhtipotkun  MachineGames- studion 
Wolfenstein-tulkinnasta  The  New  Or- 
der.  Kyllä  näissä  pelivanhuksissa  on 
yhä  potkua,  varmasti  mietittiin  idillä  ja 
Bethesdalla,  kunhan  vain  näkökulma 
on  oikea. 

Ja  voi  herranjestas  miten  se  näkökul¬ 
ma  löydettiinkin  uuteen  Doomiin.  Se 
on  yhtaikaa  uskomaton  räisketoimin- 
nallinen  mestariteos  kuin  myös  peli- 
sarjan  reboottaus  uuteen  alkuun,  silti 
vanhoja  juuria  ja  faneja  unohtamatta. 
Matka  Marsiin,  Helvettiin  ja  sieltä  ta¬ 
kaisin  on  yhtä  uskomatonta  kyberde- 
monista  orgiaa,  joka  ei  voi  kuin  rakas¬ 
taa. 

Jos  vanhoja  pelisaagoja  pitää  kaivaa 
haudastaan,  kaivetaan  ne  näin. 

Pelisarja:  Doom 

Sarjan  esikoispeli:  Doom,  1993 
Uusin  julkaisu:  DOOM,  2016 

X:stä  on  hyvä  lähteä 

Gollopin  veljesten  mestariteos  UFO: 
Enemy  Unknown  osui  aikoinaan  hy¬ 
vään  rakoon.  Se  rakensi  Gollopien  pit¬ 
käaikaisen  taktisen  sodankäyntisaagan 
päälle  klassisen,  oivaltavan  kaksitahoi¬ 
sen  pelimoottorin  ja  oli  pelinä  kaikin 
puolin  hyvä.  Vaan  ei  se  vielä  sinänsä 
mitään,  legendaarisina  oli  ajoitus. 
Ufoja,  vainoharhoja  ja  salaliittoja  pur¬ 
susi  juuri  samaan  aikaan  myös  televi¬ 
siosta  X-Files- sarjan  myötä.  Eipä  ollut 
ihan  sattumaa,  että  jenkkiversio  ja  jat¬ 
ko-osat  tunnettiin  X-COMeina,  olihan 
iso  Äksä  kunnon  myyntivaltti. 

Ufo/X-COMit  kuitenkin  menetti¬ 
vät  magiaansa  sitä  mukaa  kun  jatko - 
osia  syntyi.  Muut  tulivat  sähläämään, 


Gollopit  menettivät  otteensa  luomuk¬ 
seensa  ja  viimeiseksi  jäänyt  X-COM: 
Enforcer  (2001)  oli  kehno  kolmannen 
persoonan  räiskintä. 

Sitten  menikin  1 1  vuotta,  kunnes  X- 
COM  saatiin  uuteen  uskoon.  2K  Ga- 
mes  teetätti  kahta  X-COMia  yhtaikaa, 
joista  The  Bureau:  XCOM  Declassified 
jäi  aika  vaisuksi  räiskinnäksi,  kun  taas 
Civilization-puotina  tunnettu  Firaxis 
loitsi  XCOM:  Enemy  Unknownista 
loistavan  uusioversion.  Siinä  nostet¬ 
tiin  vanha  kunnon  vuoropohjainen 
taktiikkasota  kunniaan,  samoin  ih¬ 
miskunnan  epätoivoinen  sota  alieneita 
vastaan. 

Ainekset  olivat  hienosti  kasassa,  jos¬ 
kin  olihan  siinä  vielä  viritettävää.  Osa 
virityksistä  tuli  modeina  pelaajayhtei- 
sön  kullannupuilta,  loput  sitten  vuo¬ 
den  2016  XCOM  2:ssa,  jossa  homma 
vietiin  oikein  kunnon  kunnarilla  ko¬ 
tiin  saakka.  Siitä  ei  ufosota  enää  paljoa 
voinut  parantua. 

Pelisarja:  UFO/X-COM 

Sarjan  esikoispeli:  UFO:  Enemy  Unknovvn, 
1994 

Uusin  julkaisu:  XCOM  2,  2016 

Pyssyleikkejä  varjossa 

Vuonna  2000  Warren  Spec- 
tor  ja  Ion  Storm  mullistivat 
räiskintäpelit.  Deux  Ex  toi 
suorasukaisten  pyssyleik- 
kien  maailmaan  taktiikkaa, 
hiiviskelyä,  roolipeliele- 
menttejä  ja  ennen  kaikkea 
valinnanvapauden.  Hiivitkö 
varjoissa,  käytätkö  vem¬ 
paimia,  juonitko  vai  heilu- 
tatko  pyssyjä?  Se  on  sinusta 
kiinni. 

Vaatimattomampien  jat¬ 
ko-osien  jälkeen  Deux  Ex 
palasi  ryminällä  vuoden 
2011  Deux  Ex:  Human  Re- 


volutionissa,  joka  modernisoi  klassi¬ 
kon  teemat  onnistuneesti  nykyaikaan. 
Päähenkilö  tosin  vaihtui  JC  Dentonista 
Adam  Jenseniin. 

Human  Revolution  oli  samalla  peli, 
joka  kysyi  kysymistään.  Sen  teemat 
olivat  muutakin  kuin  pelimekaniikkaa. 
Human  Revolution  puntaroi  ihmisyyt¬ 
tä  ja  teknologian  uhkia/mahdollisuuk¬ 
sia.  Myös  raha,  kapitalismi,  politiikka 
ja  ihmiskunnan  sosiaaliset  kysymykset 
olivat  väkevästi  esillä.  Siinä  riitti  yhdel¬ 
le  pelille  paljon  kannettavaa. 

Jensen  kuitenkin  kantoi  taakkansa 
hienosti,  vaikka  eihän  peli  aivan  särö¬ 
tön  ollut.  Se  loitsi  ruuduille  uskomat¬ 
toman  visuaalisen,  upeasti  toimivan 
tarinan,  joka  jatkuu  elokuussa  ilmesty¬ 
neessä  Deus  Ex:  Mankind  Dividedissa. 
Sekään  ei  päästä  pelaajia  helpolla,  sillä 
seikkailun  kantava  teema  on  apartheid 
ja  ihmisoikeudet. 

Ehkä  vaikuttavinta  Deus  Exin  pa¬ 
luussa  onkin  se,  kuinka  videopeli  tart¬ 
tuu  räväkästi  suuriin  ja  todellisiin  koh¬ 
talonkysymyksiin.  Eihän  tämä  olekaan 
enää  pelkkää  aivotonta  viihdettä! 
Pelisarja:  Deus  Ex 
Sarjan  esikoispeli:  Deus  Ex,  2000 
Uusin  julkaisu:  Deus  Ex:  Mankind  Divided, 
2016  & 


Vain  harva  peli  on  uskaltanut  miettiä  ihmisyyden  syviä 
saloja  yhtä  analyyttisesti  kuin  Deus  Exit. 

Tekniikka 


Oculus  Rift  +  HTC  Vive 

Pitkän  odottelun  jälkeen  keinotodellisuussilmikoiden  kuluttajaversiot  on  julkaistu. 
Lunastavatko  ne  lupauksensa?  Skrolli  testasi  laitteet. 

Teksti:  Mikko  Rasa  Kuvat:  Kimmo  Rinta-Pollari,  Mikko  Rasa 


Taustaa 

Nykyinen  keinotodellisuuslaitteiden 
sukupolvi  sai  alkunsa  elokuussa  2012 
Oculuksen  julkistaessa  joukkorahoi- 
tuskampanjansa.  Neljä  vuotta  kestä¬ 
neen  tuotekehityksen  aikana  julkais¬ 
tiin  kaksi  kehittäjäversiota,  joita  on 
käsitelty  Skrollin  numeroissa  2013.3 
ja  2015.2.  Keväällä  2016  Riftin  ensim¬ 
mäinen  kuluttajaversio  (CV1,  consu- 
mer  version  1)  näki  viimein  päivänva¬ 
lon. 

Oculuksen  hioessa  laitettaan  ja  oh¬ 
jelmistoaan  kilpailijatkin  ehtivät  jo 
markkinoille.  Merkittävin  niistä  on 
HTC,  jonka  Vive-laite  julkaistiin  myös 
keväällä.  HTC  on  saanut  yhteistyö¬ 
kumppanikseen  Steam-alustastaan 
tunnetun  Valven.  Tässä  artikkelissa  tu¬ 
tustumme  Riftiin  ja  Viveen. 

Silmikot 

Keinotodellisuuslaitteen  tärkein  osa 
on  päähän  laitettava  silmikko.  Se  sul¬ 
kee  todellisen  maailman  näkyvistä  ja 
luo  sen  tilalle  keinotekoisen  näkymän 
näyttöpaneelien  ja  linssien  avulla.  Sil¬ 
mikko  sisältää  myös  antureita,  joilla 
käyttäjän  pään  asentoa  ja  sijaintia  voi¬ 
daan  seurata. 

Silmikot  ovat  muotoilultaan  varsin 
erilaisia,  mutta  molemmista  löytyy 


samat  perusosat:  silmien  eteen  tuleva 
pehmustettu  maski,  linssit  sen  sisällä 
sekä  panta  jolla  silmikko  pysyy  pääs¬ 
sä.  Rift  näyttää  sirolta  ja  pelkistetyltä 
verrattuna  Viven  pulleaan  muotoon 
ja  lukuisiin  anturisyvennyksiin.  Se  on 
myös  hieman  kevyempi,  mutta  ero  ei 
ole  merkittävä. 

Ulkoisista  eroista  huolimatta  silmi¬ 
kot  ovat  teknisiltä  ominaisuuksiltaan 
hyvin  samankaltaiset.  Molemmissa 
on  kaksi  1080x1200  kuvapisteen  näyt- 
töpaneelia,  yksi  kummallekin  silmäl¬ 
le.  Tietokone  käsittelee  niitä  yhtenä 
2160x1200  kuvapisteen  näyttönä,  jo¬ 
ten  yksi  HDMI -kaapeli  riittää  kuvan 
siirtämiseksi  silmikkoon.  Voimak¬ 
kaasta  suurennoksesta  johtuen  oled- 
matriisin  osapikselit  näkyvät  himmeä¬ 
nä  tekstuurina  tasaisissa  pinnoissa, 
mutta  tyypillisen  pelisisällön  grafiikka 
peittää  sen  alleen. 

Näyttöpaneelin  kuva  päivittyy  90 
kertaa  sekunnissa.  Vertailun  vuoksi 
tavallinen  LCD -monitori  päivittyy  60 
kertaa  sekunnissa  ja  pelinäytöt  jopa 
144  kertaa  sekunnissa.  Viiveiden  mi¬ 
nimoimiseksi  ohjauspiiri  on  mahdol¬ 
lisimman  yksinkertainen  eikä  sisällä 
skaalausta.  Sulavan  kokemuksen  var¬ 
mistaa  pään  liikkeiden  ennakointi, 
jonka  avulla  kuvan  asento  saadaan 


vastaamaan  silmikon  asentoa  sillä  het¬ 
kellä,  kun  kuva  ilmestyy  näytölle. 

Silmikoiden  linssit  muuttavat  näyt¬ 
töpaneelien  näennäistä  etäisyyttä  niin, 
etteivät  silmät  rasitu  niitä  katsoessa. 
Samalla  ne  laajentavat  näkökentän 
noin  110  asteeseen.  Se  ei  aivan  riitä 
kattamaan  ihmisen  näkökenttää,  joten 
vaikuttaa  siltä  kuin  keinotodellisuutta 
katselisi  hiihtomaskin  läpi.  Käytännös¬ 
sä  se  ei  kuitenkaan  häiritse,  ja  tiiviin 
toiminnan  keskellä  asiaa  tuskin  edes 
huomaa. 

Molemmat  laitteet  käyttävät  fresnel- 
linssejä  painon  vähentämiseksi.  Viven 
linssien  fresnel- renkaat  ovat  sen  ver¬ 
ran  karkeat  että  ne  muodostavat  hei¬ 
jastumia  tummalla  pohjalla  olevien 
kirkkaiden  esineiden  ympärille.  Rif- 
tissä  heijastumia  ei  esiinny  läheskään 
yhtä  paljon.  Riftin  linssien  muotoilu 
on  muutenkin  hienostuneempi  ja  sallii 
tarkennuksen  muuttamisen  siirtämällä 
silmikkoa  pystysuunnassa. 

Ihmiset  ovat  erilaisia,  ja  silmikon 
on  kyettävä  mukautumaan  tähän. 
Molemmissa  laitteissa  on  säätö  silmi¬ 
en  välimatkalle.  Viven  säätöruuvi  on 
tarkempi  kuin  Riftin  liukusäädin,  eikä 
asetus  muutu  yhtä  helposti  vahingossa. 
Vivessä  on  mahdollista  muuttaa  myös 
linssien  etäisyyttä  silmistä  ja  siten  tar- 

kennusta.  Riftissä  tätä  ei  tarvita  epä¬ 
symmetrisesti  muotoiltujen  linssien 
ansiosta. 

Kaikkia  taittovirheitä  ei  ole  järkevää 
korjata  silmikon  optiikalla,  koska  se 
vaatisi  laajan  valikoiman  vaihdettavia 
linssejä.  Niinpä  silmikon  alle  on  jätetty 
tilaa  käyttäjän  omille  silmälaseille.  Pii¬ 
lolinssien  käyttö  luonnollisesti  onnis¬ 
tuu  myös. 

Ohjaimet 

Keinotekoisen  maiseman  näkeminen 
on  vasta  puoli  voittoa.  Sen  kanssa  on 
pystyttävä  myös  vuorovaikuttamaan. 
Koska  silmikon  läpi  ei  pysty  näke¬ 
mään  todellista  maailmaa,  näppäimis¬ 
tön  ja  hiiren  käyttö  voi  olla  hankalaa. 
Parhaiten  toimivat  käteen  sopivat  oh¬ 
jaimet  kuten  pädiohjaimet,  lentotikut, 
kaasukahvat  ja  muut  joita  voi  käyttää 
näppituntumalta. 

Parhaan  kosketuksen  keinomaail¬ 
maan  saa  käyttämällä  erityisiä  keino - 
todellisuusohj äimiä.  Keinotodellisuus- 
järjestelmä  seuraa  kädessä  pidettävien 
kapuloiden  liikkeitä  ja  peilaa  ne  vir¬ 
tuaalimaailmaan.  Harjoittelua  ei  juuri 
tarvita,  vaan  ohjainten  käyttö  tuntuu 
yhtä  luonnolliselta  kuin  omien  käsien, 
mikä  tietysti  on  tarkoituskin. 

Ohjainten  ulkonäkö  virtuaalimaail¬ 
massa  vaihtelee  pelistä  ja  sovelluksessa 
toiseen.  Keinotodellisuuden  kotinäky- 
mässä  ohjaimet  näkyvät  itsensä  muo¬ 
toisina,  helpottaen  niiden  poimimista 
pöydältä  tai  lattialta.  Peleissä  esitysta¬ 
pa  saattaa  olla  futuristinen  versio  oh¬ 
jaimista,  pelihahmon  kädet  tai  jokin 
työkalu  tai  muu  ohjattava  esine. 

Myös  vuorovaikutuksen  toteutus¬ 
tavat  vaihtelevat.  Joissain  käyttöliit¬ 


tymissä  ohjaimella  täytyy  koskettaa 
käyttöliittymän  elementtejä,  toisissa 
voi  sohia  niitä  kohti  kuin  laserosoitti- 
mella  ikään.  Työkalut  ja  muut  tosimaa¬ 
ilman  jäljitelmät  toimivat  kuten  niiltä 
voisi  odottaa. 

Viven  mukana  toimitetaan  pari  kei- 
notodellisuusiohj  äimiä.  Kummassakin 
on  kosketusherkkä  levy,  kaksi  nappia, 
liipaisin  ohjaimen  alla  sekä  puristus- 
nappi  kyljissä.  Ohjaimet  ovat  keske¬ 
nään  identtiset.  Muotoilu  sopii  hyvin 
käteen,  ja  ohjaimet  ovat  riittävän  ko¬ 
koiset  suuremmillekin  käsille. 

Oculuksen  odotetaan  julkaisevan 
omat  ohjaimensa  vuoden  loppuun 
mennessä.  Kuvien  perusteella  niissä 
on  XBox-ohjaimesta  tutut  tikut  ja  A-, 
B-,  X-  ja  Y-napit  jaettuna  epäsymmet¬ 


risten  ohjainten  kesken.  Etu-  ja  keski¬ 
sormien  alla  on  liipaisimet  ja  lisäksi 
ohjainten  yläpinnalla  on  kotinäppäin. 
Isompikätisten  käyttäjien  lienee  syytä 
kokeilla  ohjaimen  istuvuutta  ennen 
ostopäätöstä.  Ohjainten  julkaisua  odo¬ 
tellessa  Riftin  ostajat  saavat  XBox  One 
-peliohjaimen. 

Äänimaailma 

Kuvan  ohella  äänet  ovat  perinteisesti 
kuuluneet  peleihin.  Keinotodellisuus- 
pelit  eivät  tee  tästä  poikkeusta.  Riftis¬ 
sä  on  pantaan  kiinnitetyt  kuulokkeet, 
jotka  liikkuvien  varsien  ansiosta  sopi¬ 
vat  korvaan  kuin  korvaan.  Pieneen  ko¬ 
koon  nähden  äänenlaatu  on  yllättävän 
hyvä.  Kuulokkeet  on  myös  mahdollista 
irrottaa  ja  käyttää  erillisiä  kuulokkeita. 
Tästä  on  hyötyä  etenkin  moninpeleis- 
sä,  sillä  integroitua  mikrofonia  ei  ole. 
Mikäli  omat  kuulokkeet  ovat  langalli¬ 
set,  kaapelin  on  syytä  olla  riittävän  pit¬ 
kä  ylettääkseen  tietokoneelle  asti. 

Vivessä  ei  ole  integroituja  kuulok¬ 
keita,  mutta  silmikossa  on  3.5  mm  au- 
diolähtö  langallisia  kuulokkeita  varten. 
Pakkaus  sisältää  nappikuulokkeet. 

Ympäristö 

Luonnollisen  keinotodellisuuskoke- 
muksen  täydentää  mahdollisuus  liik¬ 
kua  lumemaailmassa.  Molemmissa 
laitteissa  on  ulkoinen  paikannusjärjes¬ 
telmä  sijainnin  seurantaan.  Riftin  seu¬ 
ranta-alueen  laajuus  on  noin  1,5  met¬ 
riä.  Viven  Roomscale-nimellä  kulkeva 


järjestelmä  mahdollistaa  liikkumisen 
hulppealla  4,5x4, 5  metrin  alueella. 

Riftissä  seurantalaitteena  toimii  in- 
frapunakamera.  Silmikon  ulkopinnas¬ 
sa  on  useita  kymmeniä  infrapunalede- 
jä,  joiden  sijainnista  kameran  kuvassa 
ohjelmisto  pystyy  laskemaan  silmikon 
sijainnin  ja  asennon  suhteessa  ka¬ 
meraan.  Tulevien  ohjainten  mukana 
toimitetaan  toinen  kamera  huoneen 
toiselle  puolelle  asetettavaksi,  jotta 
seuranta  ei  katkeaisi  ohjaimen  siirtyes¬ 
sä  käyttäjän  taakse. 

Viven  seuranta  toimii  päinvastoin. 
Pakettiin  kuuluu  kaksi  infrapunava¬ 
loa  lähettävää  majakkaa.  Silmikon  ja 
ohjainten  pinnassa  on  lukuisia  valo¬ 
herkkiä  antureita.  Laserkeilausta  ja 
tarkkaa  ajoitusta  käyttäen  laitteet  pys¬ 
tyvät  selvittämään  majakan  suunnan  ja 
sitä  kautta  oman  sijaintinsa  suhteessa 
siihen. 

Tosimaailmassa  liikkuminen  keino- 
todellisuussilmikko  kasvoilla  altistaa 
törmäilylle,  kun  todellisia  esineitä  ja 
seiniä  ei  näe.  Viven  ohjelmistolle  on 
mahdollista  määrittää  vapaan  liikku- 
misalueen  rajat.  Käyttäjän  lähestyessä 
näitä  rajoja  keinotodellisuuteen  piirtyy 
vihreä  ruudukko  merkiksi  uhkaavasta 
törmäyksestä.  Riftissä  vastaavaa  toi¬ 
mintoa  ei  ainakaan  toistaiseksi  ole. 

Mahdollisuudet  vapaaseen  liikku¬ 
miseen  vaihtelevat  pelin  mukaan.  Len¬ 
to-  ja  ajopeleissä  pelaaja  on  kahlittu 
penkkiin,  mutta  pienten  pään  liikkei¬ 
den  seuranta  parantaa  silti  immersiota. 


Joissain  peleissä  taas  pelimaailma  on 
paljon  laajempi  kuin  keinotodellisuus- 
laitteiden  seuranta-alue.  Ensimmäisen 
persoonan  peleissä  pelihuoneen  rajo¬ 
jen  ulkopuolelle  liikkuminen  tapahtuu 
yleensä  osoittamalla  sijaintia  maassa  ja 
painamalla  ohjaimen  nappia,  jolloin 
pelihahmo  teleporttaa  sinne.  Tämä 
vähentää  aistihavaintojen  ristiriidasta 
johtuvaa  pahoinvointia. 

Silmikon  vaatiman  massiivisen  da¬ 
tavirran  vuoksi  se  on  vielä  toistaiseksi 
kytkettävä  tietokoneeseen  kaapelilla. 
Liikkumisen  helpottamiseksi  kaapeli 
on  pitkä  ja  taipuisa,  mutta  kompas¬ 
tumisen  riski  on  silti  olemassa.  Viven 
kolmoiskaapeli  on  noin  kolme  kertaa 
niin  leveä  ja  raskas  kuin  Riftin  yksittäi¬ 
nen  johto. 


Muuta 

Tietokoneen  on  oltava  riittävän  suori¬ 
tuskykyinen  jotta  keinotodellisuusko- 
kemus  ei  kärsisi  hitaasta  ruudunpäi- 
vityksestä.  Laitteistosuosituksena  on 
3,3  gigahertsin  prosessori  ja  GeForce 
GTX  970,  Radeon  R9  290  tai  parempi 
näytönohjain. 

Kaikille  keinotodellisuus  ei  sovi. 
Kokemus  kattaa  toistaiseksi  lähinnä 
näkö-  ja  kuuloaistin.  Niiden  ja  tasapai¬ 
noaistin  välille  syntyvä  ristiriita  saattaa 
aiheuttaa  huimausta  ja  pahoinvointia. 
Jos  sinulla  on  taipumusta  matkapa- 
hoinvointiin,  kannattaa  kokeilla  kei¬ 
notodellisuutta  kaverilla  tai  liikkeessä 
ennen  ostopäätöstä. 

Kokemuksen  miellyttävyys  riippuu 
toki  pelistäkin.  Oculuksen  kaupassa 
peleille  on  annettu  kolmiportainen 
mukavuusarvosana  sen  mukaan  miten 
paljon  ja  nopeaa  liikettä  niissä  esiintyy. 

Softatuki 

Pelkät  keinotodellisuuslaitteet  si¬ 
nällään  ovat  aika  tylsiä  ilman  pelejä 
ja  ohjelmia.  Oculus  on  rakentanut 
oman  kauppapaikkana  ja  pyrkii  saa¬ 
maan  peleistä  yksinoikeussopimuksia. 
LibOVR-ohjelmointirajapinta  tukee 
ainoastaan  Oculuksen  laitteita.  Yhtiö 
suhtautui  alkuun  nuivasti  yrityksiin 
sovittaa  pelejä  muille  laitteille  kolman¬ 
nen  osapuolen  apuohjelmien  avulla 
mutta  käänsi  kelkkansa  kuukautta 
myöhemmin  ja  lupasi  olla  käyttämättä 
laitteistotarkistuksia  jatkossa. 

HTC  on  ulkoistanut  ohjelmistopuo¬ 
len  yhteistyökumppanilleen  Valvelle. 
Ohjelmistojätin  kehittämä  OpenVR- 
ohjelmistoalusta  tukee  liitännäisten 
kautta  myös  muita  laitteita.  Pelit  löy¬ 
tyvät  luonnollisesti  Steamistä.  Vaikka 

OpenVR:ää  voivat  käyttää  myös  Stea- 
min  ulkopuoliset  pelit,  rajapinta  nojaa 
Steam  VR-aj  oaikaympäristöön,  j  oten 
Steamin  on  oltava  asennettuna. 

Sekä  libOVR  että  OpenVR  ovat  sul¬ 
jettua  koodia.  LibOVR: stä  oli  alkuun 
tarjolla  myös  Linux-  ja  Mac- versiot, 
mutta  tuotteistuksen  edetessä  niiden 
kehitys  lopetettiin,  eikä  jatkosta  ole 
tietoa.  Myöskään  OpenVR  ei  ole  viral¬ 
lisesti  tuettu  Windowsin  ulkopuolella, 
mutta  joitakin  viitteitä  kulissien  takana 
tapahtuvasta  kehityksestä  on. 

Loppusanat 

Silmikot  ovat  teknisesti  tasaväkiset, 
jopa  lähes  identtiset.  Merkittävin  ero 
on  linsseissä,  jotka  ovat  Riftissä  aavis¬ 
tuksen  paremmat. 

Ohjaimissa  ja  liikkeiden  seurannassa 
Vive  on  toistaiseksi  etulyöntiasemassa. 
Tilanne  tasoittunee  loppuvuodesta, 
kun  Oculus  julkaisee  omat  ohjaimen¬ 
sa. 

Rift  on  toisaalta  tuntuvasti  halvempi. 
Valmistajien  omat  hinnat  ovat  Riftille 
599  ja  Vivelle  799  dollaria.  Suomalai¬ 
sessa  Verkkokauppa.comissa  Rift  mak¬ 
saa  739  ja  Vive  979  euroa. 

Huhuja  uusista  koeversioista  on 
jo  liikkeellä.  Molempien  valmistajien 
seuraava  tuotejulkaisu  saattaisi  tapah¬ 
tua  ensi  vuonna.  Laitteiden  ominai¬ 
suudet  ovat  vielä  arvailun  varassa.  & 


Pelikokemuksia 

The  Lab  (Valve,  ilmainen  /  Vive) 

Laboratorio  sisältää  kahdeksan  erilais¬ 
ta  pientä  keinotodellisuuskokemusta. 
Mukana  on  rauhallista  ympäristön 
tutkimista,  fysiikkamallinnuksella 
leikkimistä  sekä  yksi  ihan  oikea 
minipeli.  Luotihelvetti  saa  aivan  uuden 
ulottuvuuden  kun  pelivälineenä  toi¬ 
miva  avaruusalus  on  sidottu  pelaajan 
käteen.  Myös  Portal  2:sta  inspiraatiota 
ammentava  robotinkorjaustehtävä  on 
riemukas  kokemus. 

NVIDIA®  VR  Funhouse  (Lights- 
peed  Studios™,  ilmainen  /  Vive) 

Hupitalo  on  kokoelma  tivoliaiheisia 
minipelejä.  Lajeina  on  niin  perinteistä 
myyrien  mätkintää  (whack-a-mole) 
ja  saviesineiden  ammuntaa  kuin 
eksoottisempaa  limanruiskutusta  ja 
jousiammuntaa  liekehtivillä  nuolilla. 
Peli  on  samalla  Nvidian  teknologi- 
ademo  ja  toimii  parhaiten  GeForce- 
näytönohjaimilla. 

Tilt  Brush  (Google,  27,99  €  /  Vive) 

Tilt  Brush  ei  ole  peli  vaan  taiteiluoh- 
jelma.  Monipuolisesta  työkaluvali- 
koimasta  löytyy  niin  perinteisiä  kuin 
futuristisia  ja  jopa  animoituja  sivel¬ 
timiä.  Vasempaan  käteen  kiinnitetyn 
työkalu-  ja  väripaletin  käyttö  tuntuu 
luontevalta.  Oikealla  kädellä  mieliku¬ 
vituksensa  voi  vapauttaa  ympärillä 


olevaan  tyhjään  tilaan  -  kolmiulottei- 
sesti.  Valmiin  mestariteoksen  voi  jakaa 
muille  käyttäjille  joko  keinotodelli- 
suuselämyksenä  tai  kaksiulotteisena 
kuvana. 

Lucky's  Tale  (Playful,  ilmainen  / 
Rift) 

Tasoloikan  ei  heti  uskoisi  hyötyvän 
keinotodellisuudesta,  mutta  Lucky's 
Talen  toteutus  on  kerrassaan  toimiva. 
Vaikka  peli  on  kuvattu  kolmannesta 
persoonasta,  pelaaja  tuntee  olevansa 
mukana  pelimaailmassa.  Pelihahmo 
jopa  reagoi,  jos  naamansa  työntää 
riittävän  lähelle.  Pelissä  on  myös 
piilotettuja  esineitä  joiden  löytämiseksi 
on  katseltava  ympärilleen  ja  kurkittava 
esteiden  taakse  -  jopa  tunnelien  ja 
rakennusten  sisään. 

Farlands  (Oculus,  ilmainen  /  Rift) 

Kaukaisella  planeetalla  on  käynnissä 
tutkimusprojekti.  Pelaajan  tehtävänä 
on  kartoittaa  planeetan  eläimistöä  ja 
kasvillisuutta.  Aina  kun  jotain  uutta 
löytyy,  ylitsevuotavan  pirteä  robot- 
tiapuri  antaa  sille  eriskummallisen 
nimen.  Pääpaino  on  älyllisten  olento¬ 
jen  ja  niiden  käytöksen  tutkimisella. 
Jokaisesta  uudesta  havainnosta  saa 
pisteitä.  Pistetilin  karttuessa  avautuu 
uusia  alueita  tutkittavaksi  ja  välineitä 
tutkimuksen  avuksi. 

Minimispeksiä  etsimässä 

Virtuaalisilmikko  kannettavalla? 

Kaikilla  ei  ole  pöytä-pc:tä  saati  omaa  vr-tilaa.  Raivasimme  kolme  neliötä  lattiaa, 
ripottelimme  siihen  HTC  Viven  osaset  ja  kytkimme  silmikon  duunikannettavaan. 

Teksti  ja  kuvat:  Janne  Siren 


Ensikokemukseni  virtuaa¬ 
litodellisuuden  paluusta 
tuli  vuonna  2013,  kun 
työkaveri  esitteli  Oculus 
Rift  Development  Kit 
l:tä  ThinkPad  W510  -kannettavas¬ 
sa.  1280x800/60  Hz  -tarkkuus  toimi 
ilman  pelirautaakin,  ja  samaa  kuului 
myöhemmin  75  hertsin  DK2 -mallista. 
Minimivaatimukset  kuitenkin  kasvoi- 
vat  hurjasti,  kun  90  hertsin  nykyver¬ 
siot  Oculus  Riftistä  ja  HTC  Vivestä 
ilmestyivät. 

Kokeilimme  HTC  Viven  kanssa  nel¬ 
jää  erillisen  grafiikkasuorittimen  (ns. 
diskreetti  gpu)  sisältävää  i7-läppäriä 
kuluvalta  vuosikymmeneltä:  Think¬ 
Pad  W701  ja  W520,  Alienware  M17x 
R3  sekä  Surface  Book.  Kokeilimme 
Viveä  myös  integroidulla  näytönohjai¬ 
mella.  Onko  toivoakaan? 

90  hertsin  tähden 

Varhaiset  Oculus  Riftit  toimivat  kuin 
kahdelle  näytölle  jaettu  Windows- työ¬ 
pöytä,  Extended  Modessa.  Tarkkuus 
1280x800  -  1920x1080,  60-75  Hz  oli 
myös  peruskauraa.  Sulavan  90  Hz:n  ta¬ 
voittelu  on  johtanut  sekä  Oculus  Riitil¬ 
lä  että  HTC  Vivellä  uuteen  Direct  Mo¬ 
deen,  joka  ohittaa  moninäyttöpolun. 
Myös  viimeisin  2160xl200-tarkkuus 
on  lisännyt  vaatimuksia  liitännöille. 

Oculus  Rift  ja  vakiona  HTC  Vive 
kytketään  hdmi-porttiin.  Hdmi:n  van¬ 
ha  maksimitarkkuus  oli  1920x1200/60 
Hz.  Törmäsimme  siihen  Alienwaren 


kanssa,  josta  emme  saaneet  sopivaa 
kuvaa  ulos  hdmidlä.  Vive  tukee  onnek¬ 
si  myös  mini-DisplayPort-kaapeleita, 
joten  ratkaisu  oli  kytkeytyä  DP-port- 
tiin.  DP-  ja  hdmi-kaapeleita  on  use¬ 
ampaa  versiota,  joten  vanha  kaapelikin 
voi  olla  ongelma. 

Kun  ulostulo  2160x1200/90  Hz:lle 
on  löytynyt,  pitää  silmikon  kelpuut¬ 
taa  se.  Direct  Mode  ei  toiminut  edes 
Surface  Bookilla  tai  Alienwarella, 
vaikka  kokeilimme  Leshcats-ajuripa- 
kettiakin.  Onneksi  HTC  Vive  tukee 
myös  Extended  Modea  -  Direct  Mode 
SteamVR:stä  pois,  Windowsista  Ex¬ 
tended  Mode  päälle  ja  kakkosnäytön 
tarkkuudeksi  2160x1200/90  Hz. 

Extended  Mode  on  vähän  kenkku. 
Jos  esim.  raahaa  kakkosnäytölle  vahin¬ 
gossa  ikkunan,  Viven  ”Compositor” 
tippuu  koko  näytön  tilasta  ja  lakkaa 
toimimasta.  Joskus  se  toipuu,  joskus  ei 
-  uudelleenkäynnistys  yleensä  auttaa. 

HTC  Vive  ei  silti  alkuun  mahtanut¬ 
kaan.  Kokeilimme  ohittaa  Viven  link- 
kiboksin  ja  kytkeä  silmikon  hdmi:n 
suoraan  tietokoneeseen.  Myös  usb- 
portin  vaihtaminen  tietokoneen  päässä 
on  tunnettu  ratkaisuehdotus.  Ei  apuja. 
Lopulta  selvisi,  että  silmikon  kannen 
alla  hdmi-kaapeli  oli  irronnut... 

Optimus  päin 

Kun  sekä  näyttö-  että  usb -yhteydet  sil¬ 
mikkoon  toimivat,  on  seuraavien  on¬ 
gelmien  aika.  Pöytäkoneiden  puolella 
Viven  on  raportoitu  joskus  näyttävän 
pelkkää  turkoosia  ristikkoa  mustalla 


taustalla,  jos  työpöytä  ja  silmikko  on 
kytketty  kahteen  eri  näytönohjaimeen. 
Tähän  ongelmaan  törmäsimme  Alien- 
ware-läppärillä  myös. 

Ongelmallisinta  onkin  kannettavien 
näytönohjainarkkitehtuuri.  Nvidian 
terminologialla  puhutaan  ns.  Opti¬ 
mus -tilasta,  jossa  kuva  näyttöliitän- 
nöille  menee  usein  tai  aina  integroidun 
gpu:n  kautta.  Optimus  viittaa  jouk¬ 
koon  Nvidian  dynaamisia  gpu-ratkai- 
suita  (AMDdlä  on  omansa),  mutta  vr- 
piireissä  siitä  on  tullut  yleisnimi  tälle 
haasteelle.  Puolet  kannettavistamme 
olivat  pahanlaatuisia  optimuksia.  Sur¬ 
face  Bookin  Nvidia-  ja  Alienwaren 
AMD -gpu  eivät  ole  koskaan  suorassa 
yhteydessä  näyttöportteihin. 

”Optimus” -kannettavia  on  usein 
vaikeaa  tai  mahdotonta  pakottaa  käyt¬ 
tämään  diskreettiä  gpu: ta,  jolloin  vä¬ 
hintäänkin  osa  ohjelmista  ajautuu  in¬ 
tegroidulle  gpudle.  Integroidun  gpu:n 
sammuttaminen  ja  Le shcats- ajurien 
tapaiset  ratkaisut  auttavat  nekin  vain, 
jos  käytössä  ei  ole  Optimus-ratkaisu. 
Optimuksen  kanssa  voi  yleensä  vain 
valita  ohjelmille  gpu:n  näytönohjai¬ 
men  ohjelmistoasetuksista  ja  toivoa 
parasta. 

Suuri  osa  nykykannettavista  käyttää 
Optimusta  -  jopa  niin  sanotut  peli- 
kannettavat,  kuten  monet  Alienwaret. 
Tilanteen  voi  tarkistaa  Nvidia  Control 
Panelin  Set  PhysX  Configuration-  tai 
AMD  Radeon  Softwaren  Display-vä- 
lilehdeltä.  Jos  siellä  ei  näy  diskreettiin 
gpu:hun  kytkettyjä  portteja  tai  näyt- 


HTC  Viven  ja  Oculus  Riftin  unboxing- 
videot  Skrollin  YouTubessa: 

skrolli.fi/youtube 


Testikoneet  (Windows  10  Pro, 
Anniversary  Update) 

3DMark 

Fire  Strike 

3DMark 

Sky  Diver 

3DMark 

Cloud  Gate 

VRMark  Preview 
(monitorilla) 

HTC  Vive 
toimii 

Alienvvare  M17x  R3  i7-2670QM  2.2  GHz, 

8  GB,  AMD  HD  6900M/2GB  GDDR5 

8-11  fps 

2107 

28-29  fps 
6334 

74-77  fps 
10314 

Scenel :  Hyvä 

Scene2:  Pelattava 

Ei 

Surface  Book  i7-6600U  2.6  GHz,  16 

GB,  custom  nVidia  GPU/1  GB  GDDR5 

7-10  fps 

1890 

28-32  fps 
6341 

48-53  fps 

7735 

Scenel :  Pelattava 
Scene2:  Siedettävä 

Kyllä 

Surface  Book  i7-6600U  2.6  GHz,  16 

GB,  integrated  Intel  HD  Graphics  520 

3-4  fps 

714 

13  fps 

3075 

27-30  fps 

5428 

Ei 

Ei 

ThinkPad  W701  i7-X920  2.0  GHz,  12 

GB,  nVidia  Quadro  FX3800M 

Ei 

Ei 

29-38  fps 

5401 

Ei 

Ei 

ThinkPad  W520  i7-2620M  2.7  GHz,  8 

GB,  Nvidia  Quadro  1000M/2GB  DDR3 

3-4  fps 

737 

10-11  fps 
2522 

25-26  fps 

4772 

Scenel :  Siedettävä 
Scene2:  Tahmea 

Kyllä 

Ei  se  teho,  vaan  miten  sitä  käytetään  -  hitain  testikannettavista  oli  HTC  Viven  kanssa  luotettavin. 

töjä,  kyseessä  on  Optimus  tai  vastaava 
arkkitehtuuri.  Joskus  tätä  voi  säätää 
biosista,  mutta  yhä  harvemmin. 

Virallisesti  virtuaalilasivalmistaj  at 
eivät  tue  Optimus -ympäristöjä.  Integ¬ 
roitu  näytönohjain  välissä  voi  lisätä  la¬ 
tenssia  ja  vaikeuttaa  kuvan  ja  liikkeen 
synkronointia.  Jos  suora  liitäntä  ulos 
puuttuu,  virtuaalilasien  toimiminen 
on  tuuripeliä.  Aina  tämä  ei  kuitenkaan 
ole  kaiken  loppu,  vaikka  usein  niin  väi¬ 
tetään. 

Viimeinen  uhkapeli 

Seuraava  haaste  on  DirectX  11  -vaa¬ 
timustaso.  W701  ei  kelvannut  HTC 
Vivelle  lainkaan,  mutta  ei  kelvannut 
tuore  integroitu  gpu:kaan,  jota  ko¬ 
keilimme  Surface  Bookilla  kytkien 
diskreetin  gpu:n  pois  päältä.  Skylake- 
piirisarja  ja  suoritin  ovat  uudemmasta 
päästä,  mutta  silti  tuomio  oli  nopea. 
Vive  ei  pitänyt  piirisarjaa  DirectX  11 
-kelvollisena,  vaikka  paperilla  se  sitä 
onkin. 

Alienvvare  oli  mielenkiintoisin.  Vive 
Dashboard  -perusnäkymä  toimi  sula¬ 
vasti,  mutta  vain  osa  elementeistä  nä¬ 
kyi.  Vähänkään  monimutkaisemmat 
vr- sovellukset  saivat  systeemin  seko- 
amaan  turkoosiksi  ristikko  sotkuksi, 
joka  näkyi  sekä  silmikossa  että  näytön 
peili-ikkunassa.  Ajureiden  ja  asetusten 
vaihtamiset  eivät  auttaneet. 

W520:ssa  on  Optimus-tila,  mut¬ 
ta  myös  rautaa  jolla  integroitu  gpu 
voidaan  kytkeä  kokonaan  pois  pääl¬ 
tä  biosista.  Tämä  oli  tarpeen,  sillä 
Optimus -tilassa  ViveSetup.exe  kaatui. 
W520  olikin  joukosta  ennustettavin: 
diskreetti  DirectX  11  -gpu,  josta  suora 
yhteys  2560x1200/90  Hz  -kykenevään 
DisplayPort-liittimeen.  Vive  lähti  toi¬ 
mimaan  suoraan. 

Uudehkon  Surface  Bookin  näy- 
tönohjainarkkitehtuuri  on  erikoinen. 
Diskreetti  gpu  on  custom- versio,  joka 
sijaitsee  irrotettavassa  näppäimistö - 
osassa  ja  kuva  kulkee  aina  integroi¬ 
dun  gpu:n  kautta.  Surface  Book  on 
W520:ntä  krantumpi  käyttöönotos¬ 
sa,  mutta  lähti  lopulta  toimimaan. 
3DMarkin  mukaan  HTC  Viven  -mini- 
mispeksistä  päästään  ehkä  puoleen. 

Lopuksi  täytyy  vielä  korjata  (epä¬ 
viralliset)  SteamVR-asetukset  vastaa¬ 
maan  tehoja.  Tässä  ylikellottajien  löy¬ 
tämä  kikka  auttaa  kasuaalipelaajaakin: 
C:\Program  Files  (x86)\Steam\Config\ 
steamvr.vrsettings -tiedoston  steamvr- 


Skrollin  Vive-tarkistuslista 

•  2160x1200/90  Hz  -yhteensopiva  hdmi-/DP-liitin  ja  kaapeli 

•  Vähintään  DirectX  11  -yhteensopiva,  diskreetti  gpu 

•  Mielellään  suora  yhteys  gpu:lta  näyttöliittimeen,  Optimus  tms.  on  riski 

•  Säädä  tarkkuutta:  "renderTargetMultiplier"  (esim.  0.5  -  2.5) 


Viralliset  minimispeksit 

HTC  Vive: 

•  nVidia  GeForce  GTX  1060 /AMD  Rade- 
on  RX  480 

•  Intel  i5-4590 /AMD  FX  8350 

•  4+  GB  RAM 

•  HDM1 1 .4  /  DisplayPort  1 .2  -näyttöliitin 

•  1  USB2-portti 

•  Windows  7  SP1  tai  uudempi 

osioon  lisättävä  "renderTargetMul- 
tiplier”:  2.5  (jossa  2.5  olisi  grafiikkaa 
parantava  ylitarkkuus)  toimii  myös 
käänteisesti.  "renderTargetMultiplier”: 
0.5  puolittaa  piirtotarkkuuden  -  ja  mi- 
nimispeksin. 

Kokeilemamme  Fantastic  Contrap- 
tions  ja  The  Last  Sniper  VR  toimi¬ 
vat  Surface  Bookilla  erinomaisesti  ja 
W520:llakin  kelvollisesti.  Puolitark- 
kuuskaan  ei  haittaa,  kun  kanaverkkoil- 
miö  on  vakio. 

Älä  usko  speksejä 

Muu  Viven  käyttöönotto  on  helppoa. 
Liikkumista  seuraaville  majakoille 
esitetään  kiinteää  asennusta,  mutta 
oikeasti  riittää,  että  asettelee  ne  käsin 
sinne  päin.  Majakat  virtalähteineen 
nurkkiin,  silmikko  linkkiboksin  läpi 
koneeseen  ja  ohjaimet  käteen.  Huo¬ 
netila  2x1,5  m  on  suurehko  vaatimus, 
mutta  järjestettävissä  -  ja  paikallaan¬ 
ko  voi  pelata. 

Virtuaalilasien  käyttö  kannettaval¬ 
la  tietokoneella  ei  siis  ole  mahdotonta 
eikä  virallisia  vaatimuksia  kannata  tul¬ 
kita  orjallisesti.  Silti  tarvitaan  tietoko¬ 
ne  DirectX  1 1  -yhteensopivalla  gpudla 
(tai  gpu-lisälaitteella)  ja  mielellään 
suoralla  yhteydellä  näyttöporttiin.  Li¬ 
säksi  yhteensopivuudessa  tarvitaan  ta¬ 
vallista  enemmän  tuuria. 

Näytönohjainkysymys  sekä  muis¬ 
ti-  ja  cpu-vaatimukset  jättävät  monet 
ultrabookit,  edullisemmat  ja  vanhem¬ 
mat  kannettavat  sekä  jotkut  kompaktit 
pöytäkoneet  pc-vr:n  ulkopuolelle.  Täl¬ 
löin  kannattaa  mieluummin  hankkia 
vaikkapa  Samsung  Gear  VR. 

Linkkivinkkejä  HTC  Viven  suoritus¬ 
kyvyn  optimointiin: 
skrolli.fi/numerot  & 


Oculus  Rift: 

•  nVidia  GTX  970 /AMD  R9  290 

•  Intel  i5-4590 

•  8+  GB  RAM 

•  HDM1 1.3 -näyttöliitin 

•  3  USB3-porttia,  1  USB2-portti 

•  Windows  7  SP1  64-bit  tai  uudempi 


Päivitys:  Uusi  Samsung 
Gear  VR  ja  S7 

Edullisempi  kasuaalipelaajan  vr-vaihto- 
ehto  on  Samsung  GearVR  -kännykkärat- 
kaisu.  Skrolli  testasi  valkoiset  Samsung 
Gear  VR  -virtuaalilasit  Galaxy  S7  edge- 
ja  S6  edge-t-  -älypuhelimien  kanssa  nu¬ 
merossa  2016.2.  Samsung  julkaisi  lop¬ 
pukesästä  päivitetyn  version  silmikosta. 

Uusi  Gear  VR  on  kevyempi  ja  musta 
väri  vähentää  heijastuksia,  vaikka  ta¬ 
kalevyä  ei  voi  enää  pitää  käytössä  pai¬ 
koillaan.  Perusliittimenä  on  Note  7:ää 
varten  usb-c,  mutta  liitinpalikaksi  voi 
kätevästi  vaihtaa  myös  micro-usb:n. 
Kosketuslevyä  on  parannettu  ja  koti- 
painike  on  uusi.  Näkökenttä  on  kasvanut 
14  astetta,  samaan  kuin  HTC  Vivessä  ja 
Oculus  Riftissä. 

Testasimme  uuden  Gear  VR:n  S7  ed- 
gen  sekä  dpi:ltään  tarkimman  perus- 
S7:n  kanssa.  Keventynyt  silmikko  ja 
kasvanut  näkökenttä  olivat  ilmeisiä 
parannuksia.  Perus-S7:n  kanaverkko  on 
myös  S7  edgeä  vähäisempi  ja  näkökent¬ 
tä  pysyi  silläkin  erinomaisena.  Galaxyjen 
näyttötarkkuus  on  pc-silmikoita  parem¬ 
pi,  tosin  edulliset  linssit  tekevät  kuvasta 
silti  vähän  epämääräisemmän. 

Uusi  Gear  VR  ja  perus-S7  on  toistai¬ 
seksi  paras  vr-vaihtoehto  HTC  Viven  ja 
Oculus  Riftin  jälkeen. 

Tekniikka 


I 


Todellisesta  virtuaaliseen 


Lapsena  80-luvulla  minulla  oli  View-Master.  Siitä  asti  olen  odottanut  tätä  vuotta. 

Teksti:  Tapio  Berschevvsky 

Kuvat:  Petri  Olli  (SeAMK),  Tapio  Berschevvsky,  Justin  Hall  (Mobygames.com),  Frontier  Developments  Plc, 
Dennis  Potter  -  Cold  Lazarus  (BBC1  /  Channel  4) 


Varsinkin  silloin  am¬ 
moin  Kekkosen  kau¬ 
den  lopuilla  ja  Koivis¬ 
ton  alussa  todellisuus 
oli  usein  vähän  tylsä. 
Ennen  digitaalista  vallankumousta  piti 
pärjätä  mielikuvituksella  tai  pääosin 
kököillä  telkkariohjelmilla.  Lintsille- 
kin  pääsi  vain  kerran  vuodessa.  Vaikka 
muistan  huikean  määrän  kiinnostavia 
leikkejä,  on  myös  se  ’  äiti,  mulla  on 
tylsää,  en  keksi  tekemistä”  -huomio 
syöpynyt  aivoihini.  Se  toistui  monesti, 
kunnes  Vic-20  astui  elämääni. 

Radar  Rat  Racen  huikea  rottasok- 
kelo,  Omega  Racen  avaruustaistelut 
ja  River  Rescuen  mahtavat  veneajelut 
siirsivät  minut  toiseen  maailmaan.  En 
nähnyt  pikseleitä,  näin  kokonaisen 
vaihtoehtoisen  todellisuuden,  joka  oli 
vain  napin  painamisen  päässä.  Mietin 
jo  silloin,  että  nämä  kun  saisi  View- 
Masterille,  niin  a  vot. 

Pikakelataan  90-luvun  alkuun  ja  sii¬ 
hen,  kun  eräs  suomalainen  kotitieto- 
konejulkaisu  esitteli  minulle  kunnolla 
virtuaalitodellisuuden  käsitteen.  Olin 
välittömästi  myyty.  Tunsin  toki  jo  telk¬ 
karin  takia  Star  Trekin  holokannen 
konseptin,  mutta  olin  pitänyt  sitä  vain 
haihatteluna.  Vasta  luettuani,  että  vir¬ 
tuaalitodellisuus  on  asia,  jonka  parissa 
ihmiset  oikeasti  tekevät  töitä,  ymmär¬ 
sin  pääseväni  ehkä  kokeilemaan  jotain 
vastaavaa.  Lupaus  oli,  että  se  voisi  ta¬ 


pahtua  jopa  aika  pian. 

Itse  asiassa  se  tapahtui  jo  silloin, 
mutta  ei  minulle.  Luin  uutisryhmistä 
kateellisena  pari  kokemuskertomusta 
Virtualityn  arcade -mallien  käytöstä. 
Vaikka  ne  olisivat  varmaankin  painol¬ 
laan  runnelleet  teini-ikäisen  kynänis- 
kani,  olisin  antanut  paljon  päästäkseni 
kokeilemaan  itse.  Mahdollisuutta  ei 
koskaan  suotu. 

Virtuaalitodellisuushan 
se  mielessä 

Jouduin  tyytymään  sijaiskokemiseen. 
Ahmin  Neuromancerin  kirjana  use¬ 
amman  kerran  ja  pelasin  siihen  pe¬ 
rustuvaa  seikkailua  ensimmäisellä 
peliäni  vähän  väliä.  Kuulin  huhuja 
Lawnmower  Manista.  Se  yhdisti  kaksi 
digitaalista  intohimoani:  vr:n  ja  mal¬ 
linnuksen.  Olin  Povrayn  ja  sittemmin 
3D  Studion  myötä  tutustunut  kolmi¬ 
ulotteiseen  mallintamiseen  ja  halusin 
päästä  näkemään  ammattilaisen  kä¬ 
denjälkeä. 

En  minä  kovin  hyvä  siinä  mallinta¬ 
misessa  koskaan  ollut.  Silti  kolmiulot¬ 
teista  avaruusasemaa  ja  sen  tutkimus¬ 
laboratoriota  mallintaessa  olin  niin 
syventynyt,  että  niissä  lowpoly-mal- 
leissa  oli  siellä  olon  tunnetta  riittämiin. 
Ainakin  enemmän  kuin  valtaosassa 
3d-pelejä.  Jos  nyt  ei  lasketa  Ultima  Un- 
derworldeja  tai  myöhemmin  System 
Shockia.  Unohduin  käpistelemään  ty¬ 


periä  yksityiskohtia  tunneiksi.  Kukapa 
nyt  ei  haluaisi  mallintaa  jokaista  tutki¬ 
muskeskuksen  lattiassa  olevaa  kaake- 
limaista  metallilevyä  erikseen.  Bump- 
mappaus  oli  heikoille. 

Lopulta  näin  Dennis  Potterin  mini¬ 
sarjan  Cold  Lazarus  ennen  sitä  Lawn- 
mower  Mania,  vaikka  Cold  Lazarus 
valmistui  4  vuotta  myöhemmin.  Sem¬ 
moista  se  elämä  oli  ennen  internetiä. 
Cold  Lazaruksen  ihanan  futuristiset 
vr-kypärät,  jotka  päästivät  käyttäjänsä 
seuraamaan  alaistensa  laboratorio¬ 
työskentelyä  näkymättöminä  kärpäsi¬ 
nä  katossa  toiselta  puolelta  maata,  sai¬ 
vat  dopamiinin  erittymään.  Sellaisen 
kun  saisi.  Lawnmower  Man  taas  olikin 
lopulta  ihan  silkka  Yawnmower  Man. 
Eihän  sitä  jaksanut  katsoa  kuin  video¬ 
kasettia  pikakelaten. 

Vaikka  myöhemmin  japanilaisfirma 
sulatti  sydämeni  GameCubella,  ei  Nin¬ 
tendo  niinä  vuosina  kauheasti  kiinnos¬ 
tanut.  Mitä  nyt  joskus  oli  hauska  pelata 
kaverien  kanssa  Super  Mario  Bros  3:sta 
mahdollisimman  nopeasti  läpi.  Mut¬ 
ta  se  Virtual  Boy,  sen  olisin  tahtonut. 
Kummajaisen  floppaamisesta  tosin 
meni  yli  kymmenen  vuotta  siihen,  että 
sain  nähdä  sellaisen  oikeasti,  enkä  sil¬ 
loinkaan  päässyt  käyttämään.  Kököksi 
ovat  sanoneet. 

Ne  vuosittaiset  lintsireissut  olivat 
onneksi  yhä  aika  palkitsevia.  Myös 
siitä  syystä,  että  siellä  pääsi  näkemään 

Näin  hieno  oli  Neuromancerin  kyberavaruus.  Sinnehän  suorastaan 
uppoaa  näytön  läpi. 


Katsokaa  nyt  miten  hieno!  Dennis  Potterin  kirjoittaman  ihanan  Cold 
Lazarus  minisarjan  orgaanisesti  muotoiltu  aivokypärä  pieksee 
Oculuksen  ja  Viven  designin  256-0. 


elokuvia,  jotka  oli  kuvattu  katsojan 
näkökulmasta  ja  joissa  mentiin  hur¬ 
jaa  vauhtia  pöljissä  ympäristöissä  tuo¬ 
lin  heiluessa  alla.  Ei  se  toki  huijannut 
aisteja,  mutta  hiveli  kytevää  odotusta. 
Vielä  joskus  tuntuisi  ihan  aidolta,  kun 
dinosaurus  puraisee.  Tai  no  ainakin 
näyttäisi,  tai  jotain. 

Parhaan  siirtymän  toiseen  maail¬ 
maan  tarjosivat  kuitenkin  koko  80-lu- 
vun  ja  90-luvun  ajan  roolipelit.  Siis 
ne  joskus  pen  &  paperiksi  kutsutut 
variantit  eli  pöytäropet,  joissa  joukko 
kaltaisiani  todellisuuspakoisia  kerään¬ 
tyi  pöydän  ääreen  leikkimään,  että 
ovat  jotain  muita  tyyppejä  jossain  ihan 
muualla.  Vaikka  aistit  vakuuttivat,  että 
ympäristö  on  keittiö  tai  makuuhuone, 
mieli  sai  silti  uskoteltua  itselleen,  että 
nyt  mennään  metsään  mättämään  örk- 
kejä  turpaan. 

Olisinpa  voinut  jäädä  luolaan 

Mallinnus  jäi  millenniumin  taitteessa 
taakse.  Se  vaan  ei  enää  kiinnostanut. 
Varsinkin,  kun  myöhemmin  aloitta¬ 
neet  kaverit  olivat  jo  ihan  superisti  pa¬ 
rempia.  Virtuaalitodellisuuden  odotus 
oli  myös  muuttunut  polttelevasta  kai¬ 
puusta  lähes  puhtaasti  ironiseksi.  Lo¬ 
pulta  sitä  ei  oikein  edes  enää  miettinyt. 

Sitten  yhtenä  päivänä  yksi  niistä 
mallintajakavereista  kertoi  toisen  ys¬ 
tävänsä  pelehtineen  CAVEssa.  Tämä 
oli  leikkinyt  lumisotaa  virtuaalises¬ 
sa  todellisuudessa  jonkun  kollegansa 
kanssa,  joka  sijaitsi  toisessa  kaupungis¬ 
sa.  Maailmani  vavahti.  Tämä  oli  Suo¬ 
messa.  Ai  mikä  CAVE?  Semmoinen 
rekursiivinen  akronyymi  kuin  Cave 
Automatic  Virtual  Environment. 

CAVE  oli  pieni  huone,  joka  koostui 
taustaprojisoiduista  pinnoista.  Vähin¬ 
tään  niitä  oli  yleensä  kolme  seinää, 
mutta  joissain  myös  lattia  ja  katto. 
Käyttäjän  päähän  kiinnitettiin  asen¬ 
non  ja  paikan  tunnistavat  sulkijalasit, 
jonka  avulla  projektiopinnoille  kuvaa 
laskevat  IRIX-palvelimet  osasivat  piir¬ 


tää  sen  stereokuvana  oikeaan  perspek¬ 
tiiviin  käyttäjän  kannalta.  Näin  CA¬ 
VEssa  liikkuessa  näytti  siltä,  kuin  olisi 
jossain  toisessa  maailmassa. 

Vuonna  2004  minut  palkattiin  toi¬ 
mittajaksi  siihen  erääseen  kotitietoko- 
nelehteen,  joka  tosin  oli  monen  Skrol- 
lin  lukijan  mielestä  pilalla  jo  silloin, 
tai  ainakin  viimeistään  minä  pilasin 
sen.  Ensimmäisen  laitetestini  kirjoi¬ 
tin  Tapwave  Zodiacista.  Sitä  seurasi 
jatkuva  lelujen  virta.  Joka  viikko  posti 
toi  monta  pakettia  pöydälle.  Yleensä 
pelejä,  mutta  usein  myös  erilaisia  has¬ 
suja  laitteita,  joita  piti  tutkia  ja  hutkia 
ja  sitten  ulostaa  mielipiteensä  tekstiksi. 

Pari  vuotta  myöhemmin  välähti. 
Minähän  voisin  tehdä  CAVEsta  ju¬ 
tun.  Silloin  CAVEja  oli  Suomessa  vii¬ 
si,  joista  edistynein  oli  Seinäjoen  am¬ 
mattikorkeakoululla  informaatio-  ja 
kommunikaatioteknologian  yksikössä, 
teknologiakeskus  Framissa.  Parin  mai¬ 
lin  vaihdon  jälkeen  olin  matkalla  Sei¬ 
näjoelle. 

Junassa  tutisin  innosta.  Virtuaalito¬ 
dellisuus,  nyt.  Ei  ensi  vuosikymmenel¬ 
lä,  ei  ensi  vuonna,  ei  huomenna,  vaan 
ihan  parin  tunnin  päästä.  Nappasin 
asemalta  taksin,  joka  muuten  oli  nau¬ 
rettavan  halpa,  ja  olin  hyvin  pian  pu¬ 
kemassa  laseja  päähäni. 

Ensimmäisenä  kokeilin  Cave- 
Quakea,  eli  CAVElle  portattua  Quake 
2:ta.  20  vuoden  rupeama  himopelaa¬ 
jana  oli  niin  aivopessyt  minut  nor¬ 
maaliin  peliparagidmaan,  että  meni 
kymmenisen  minuuttia,  ennen  kuin 
sisäistin,  että  kulman  taakse  voi  kur¬ 
kata  ohjaimen  nappien  lisäksi  myös 
kävelemällä  sinne  ja  katsomalla. 

Sain  nähdä  monta  kaunista  ja  kiin¬ 
nostavaa  demoa,  mutta  kaikkein  in¬ 
nostavin  muisto  CAVEsta  on  peräisin 
graafisesti  erittäin  yksinkertaisesta 
pienestä  lentosimulaattorista.  Se  päästi 
amerikkalaisen  pikkukaupungin  tai¬ 
vaalle  tekemään  surmansilmukoita. 

Lopulta  käänsin  koneen  nokan 


syöksyyn  kohti  kaupungin  keskusto¬ 
ria.  Metri  ennen  törmäystä  painoin 
nappia,  joka  pisti  simulaation  pauselle. 
Kuva  pysähtyi,  mutta  aivot  olivat  niin 
huijaantuneet,  että  horjahdin  pahasti 
ja  lähes  lensin  naamalleni  CAVEn  lat¬ 
tialle.  Tämä  se  oli.  Juuri  tätä  kokemus¬ 
ta  olin  odottanut  siitä  View-Masterista 
ja  holokannesta  asti.  Jos  sinä  hetkenä 
sarvipää  olisi  ehdottanut  vaihtokaup¬ 
paa,  olisin  tarttunut  tilaisuuteen. 

Abrakadabra,  hoculus  poculus 

Kotimatka  meni  tätä  miettiessä:  Mitä 
seuraavaksi?  Miten  mikään  enää  voi¬ 
si  ylittää  tätä  kokemusta?  Miten  vielä 
innostua  peleistä  kotona,  vaikka  siellä 
olikin  projektorin  ansiosta  seinän  ko¬ 
koinen  kuva?  No,  onneksi  tylsyys  ei 
silti  palannut  elämääni.  Vanha  kaipuu 
vain  syttyi  täyteen  roihuun  ja  korvensi 
sisuksia. 

CAVEn  synnyttämä  vimmainen 
halu  ei  laantunut  -  ei  enää  kadonnut 
tyynen  pintani  alta.  Nyt  tiesin,  että  se 
on  kokemuksena  mahdollinen.  Jäin 
odottamaan  kotiversiota.  Maailma  vi¬ 
lisi  eteenpäin.  Avioeroja  ja  rytmipelejä 
tuli  ja  meni.  Lopulta  joku  keksi  tuot¬ 
teistaa  joukkorahoitusalustan  niin  hy¬ 
vin,  että  aika  oli  kypsä. 

Elokuussa  2012  Oculus  Riftin  Kick- 
starter-kampanja  keräsi  9  522  tukijalta 
noin  2,5  miljoonaa  dollaria  ja  lupasi 
tuottaa  ensimmäiset  vr-silmikot  jou¬ 
lukuuhun  mennessä.  Maaliskuussa 
2013  silmikot  todella  lähtivät  tilaajille. 
En  ollut  yksi  heistä,  sillä  tuona  kesänä 
en  ollut  kauhean  varoissani  ja  ajattelin 
tyhmästi,  että  kuluttajaversion  saisi 
kuitenkin  pian. 

Kokeilin  Oculuksen  DK1  :tä  ja  DK2:ta 
nopeasti  messuilla,  mutta  huonon  ym¬ 
päristön,  lällyjen  demojen  ja  takana 
hiostavien  jonojen  takia  kokemukset 
jäivät  vaisuiksi.  Uskoin  yhä  siihen,  että 
tämä  tekniikka  hallitsisi  vuosikymme¬ 
nen  loppupuolen  viihdekokemuksiani, 
mutta  sävärit  jäivät  puuttumaan. 

Näin  amatöörimäisesti  visualisoin  ajatusta  virtuaalitodel¬ 
lisuudesta  90-luvulla  3d  Studion  avulla.  Kutsutaan  sitä 
vaikkapa  avaruushäkkyräksi  psykedeelisessä  metaverses- 
sa.  Alunperin  julkaistu  lyhytikäisen  Regeneration  demo- 
groupin  ensimmäisellä  graffadiskillä.  Kyllä  tällä  ainakin 
irtosi  Jaffalta  greetsit. 


Avaruus  on  lähes  tyhjä,  mutta  tuoksuu  silti  jännäkakalta.  Elite  Dangerous  Oculus 
Riftillä  opetti  minulle,  että  olen  pelkuri  nyhverö. 


Kesällä  2015  sain  Digitodayn  toimit¬ 
tajaa  lomittaessani  käsiini  Samsungin 
Galaxy  S6:ta  tukevan  Gear  VR  -silmi¬ 
kon.  Puhelimen  onneton  grafiikkapiiri 
tuskaili  tehojensa  äärirajoilla  piirtääk- 
seen  edes  kohtuullista  kuvaa  silmieni 
eteen.  Vähän  väliä  se  ylikuumeni  ja 
käski  lopettamaan  käytön  hetkeksi. 
Vioistaan  huolimatta  se  oli  viimein 
se,  mitä  olin  toivonut.  Pääsin  omassa 
rauhassani,  kotonani,  uppoutumaan 
johonkin,  jota  ei  ollut  siellä. 

Astelin  Marsin  pinnalle.  Kuuntelin 
keikkaa  pianon  päällä  istuen.  Nappa¬ 
sin  helikopterin  jalustasta  kiinni  ja  len¬ 
sin  taivaalla.  Gearin  tai  siis  Galaxyn  te¬ 
hot  eivät  juuri  riittäneet  peleihin,  joten 
360  asteen  video  oli  kuningas.  Ostin 
kuukauden  jäsenyyden  pornosaitille, 
koska  pitihän  sekin  kokea.  Ja  vaikka  se 
oli  huonoa  pornoa,  se  oli  silti  jotenkin 
parempaa. 

Pelasin  myös  lentoreppupeliä,  mutta 
koska  minulla  ei  ollut  Samsungin  vi¬ 
rallista  ohjainta,  jouduin  käyttämään 
PlayStationin  pädiä  ohjaamiseen.  Vali¬ 
tettavasti  ohjaukseen  tarvittavista  kah¬ 
desta  analogisesta  tatista  toisen  akselit 
olivat  mappautuneet  pleikkaohjaimen 
analogisiin  liipaisimiin  niin,  että  kum¬ 
mankin  liipasimen  keskikohdassa  oli 
joko  pysty-  tai  vaaka-akselin  origo.  Jos 
liipasin  pääsi  pois  keskikohdasta,  alkoi 
lentolaite  kieppua  vinhasti  ilmassa. 
Jouduin  kertaalleen  repimään  silmi¬ 
kon  naamalta,  että  en  olisi  oksentanut. 

Gear  VR  tarjoili  minulle  myös  en¬ 
simmäisen  kyborgifobisen  kokemuk¬ 
seni.  Vedin  silmikon  päähäni  junassa 
kotimatkalla  töistä.  Latasin  taidegalle- 
riasovelluksen  ja  tutkin  hienoja  maala¬ 
uksia  virtuaalisessa  museossa.  Ystävä¬ 


ni  istui  vastapäätä  ja  tarkkaili  ihmisten 
reaktioita. 

Vasemmalla  puolellani  istunut  nai¬ 
nen  oli  ystäväni  mukaan  silminnähden 
ahdistunut,  kun  käänsin  pääni  hänen 
suuntaansa  ja  kuvailin  sanallisesti  ys¬ 
tävälleni  maalausta,  jota  silmikon  si¬ 
sällä  katsoin.  Nainen  ei  tehnyt  mitään, 
mutta  katsoi  minua  erittäin  vihaisesti, 
kun  loppumatkasta  otin  laitteen  pois 
päästäni  ylikuumenemisen  vuoksi. 

Kolmen  viikon  testirupeamani  Gear 
VR:n  kanssa  on  unohtumaton  koke¬ 
mus.  Ei  edes  harmittanut,  että  olin  ju¬ 
hannuksena  kipeä. 

Vaan  kuinkas  kävikään 

Vähän  alle  vuosi  sen  kipeän  juhannuk¬ 
sen  jälkeen  ovikello  soi.  Lähettifirman 
edustaja  katsoi  kieltämättä  juuri  he¬ 
rännyttä  habitustani  ja  silmieni  hul- 
lunkiiltoa  vähän  pelokkaan  näköisenä 
ja  poistui  vilkkaasti  paikalta  raapustet¬ 
tuani  puumerkin. 

Tein  unboxing-videon  (ks.  skrolli.fi/ 
youtube),  asensin  ajurit  ja  softan,  ka¬ 
libroin  laitteen  ja  ostin  Elite:  Dange- 
rousin,  jota  olin  pihdannut  tähän  asti. 
Vedin  vaivalloisesti  silmikon  päähäni. 
Vaivalloisuus  syntyi  silmälaseista.  Jos 
haluatte  mukavamman  kokemuksen, 
hankkikaa  piilolinssit.  Niin  tekisin 
itsekin,  jos  tämä  olisi  ollut  jäämässä 
minulle  pidemmäksi  aikaa.  Käynnis¬ 
tin  Oculuksen  surkeasta  launcherista 
Eliten  ja  astuin  oman  avaruusalukseni 
ohjaimiin. 

Siitä  asti  kun  olin  ensimmäistä  ker¬ 
taa  ohjannut  Cobra  Mk.  III :n  kiikke- 
rää  kuorta  kuusnepalla,  olin  halun¬ 
nut  tähän.  Kaikki  ne  Deluxe  Paintilla 
piirretyt  avaruusalukset.  Kaikki  ne  3D 


Studiolla  mallinnetut  avaruusasemat. 
Viimein  olin  siellä  itse.  Avaruuden 
pimeässä  tyhjyydessä,  jossa  vain  pieni 
pieksi  ja  reaktiokykyni  erottivat  minut 
kuolemasta. 

Varttia  myöhemmin  otin  silmikon 
päästäni.  Se  oli  liikaa.  Aivan  tajutto¬ 
man  paljon  liikaa.  Olin  paskoa  alleni, 
kun  törmäsin  avaruusasemaan.  Kauhu 
sai  ohimoni  tykyttämään,  kun  lensin 
liian  lähelle  tähteä.  Minusta  ei  ollut 
siihen.  Pian  yritin  uudelleen.  Ja  uudel¬ 
leen  ja  uudelleen  ja  uudelleen.  Kokei¬ 
lin  erilaisia  demoja,  katselin  videoita  ja 
kuvia. 

Virtuaalitodellisuus  on  koukuttava 
ja  ihana.  Minua  ei  häiritse,  kun  maa¬ 
ilma  liikkuu  tai  horisontti  kallistuu, 
vaikka  itse  en  tee  niin.  En  koe  vr-pa- 
hoinvointia.  Mutta  se  syventymisen 
tunne  minkä  silmikko  toi  kokemuk¬ 
siin  aiheutti  välillä  kokovartalokramp- 
peja.  Minähän  olen  sohvaperuna,  en 
avaruuspilotti  enkä  huippureflekseillä 
varusteltu  taistelija.  Minua  pelottaisi 
jäätävästi  sotatantereella. 

Luovuin  Oculus  Riftistä  Assembly- 
jen  aikaan.  Se  oli  vain  lainassa  ja  pää¬ 
tyisi  eteenpäin  Skrollin  onnelliselle  lu¬ 
kijalle.  Minä  jään  odottamaan  sitä,  että 
omaan  on  joskus  varaa.  Ja  toivoakseni 
joskus  vielä  pystyn  pelaamaan  pelejä 
sen  tulevan  silmikkoni  kanssa  niin, 
että  pääsen  yli  nynnyilystäni. 

Kyllähän  tämä  nyt  vähän  nolottaa, 
kun  elämän  pituisen  kaipuun  päässä 
joutuukin  katsomaan  peiliin  ja  myön¬ 
tämään,  että  fantasia  oli  kivempaa  sil¬ 
loin,  kun  se  oli  vähemmän  todellista. 

Virtuaalitodellisuuden  1 50-vuotinen 
historia  Skrollin  numerossa  2016.2.  & 

Painajaistodellisuus 

Miksi  virtuaalitodellisuus  pelottaa  niin  perkeleesti? 

Janne  Siren 


culus-kaupassa 
virtuaalitodellisuus- 
sisällöt  on  rankattu 
kolmiportaisella  as¬ 
teikolla,  mukavasta 
intensiiviseen.  Ensisijainen  tarkoitus 
lienee  varoitella  virtuaalitodellisuuden 
terveyshaitoista,  jotkut  kun  kärsivät 
matkapahoinvoinnin  tapaisesta  vr-pa- 
hoinvoinnista.  Toissijaisesti  viitataan 
tehosteiden  intensiivisyyteen. 

Juuri  intensiivisyydessä  piilee  vr- 
aloittelijan  suurin  haaste.  Virtuaalito¬ 
dellisuus  on  nimittäin  käsittämättö¬ 
män  pelottavaa. 

Henkilökohtainen  tila 

Ensikerran  säpsähdin,  kun  katselin 
Gear  VR:llä  3 60 -asteen  rantakuvaa. 
Katseen  kääntyessä,  meren,  kivien  ja 
etäisten  bulevardien  keskeltä  ilmestyi 
aivan  vieressä  seisova  ihminen.  Tämä 
oli  staattinen  valokuva,  mutta  kun  vir- 
tuaalilasit  huijaavat  aivot  tulkitsemaan 
näkemänsä  aidon  kokoisena,  lähellä 
oleva  ihminen  -  jopa  paikalleen  jäädy¬ 
tetty  harmiton  turisti  -  yllätti. 

Ääni  ja  liike  lisäävät  intensiivisyyt¬ 
tä.  HTC  Vive  -silmikon  alkututoriaa- 
liin  kuuluu  eräänlainen  futuristinen 
olohuone,  jossa  testataan  paitsi  lasien, 
myös  äänten  toiminta  kuulokkeiden 
kautta.  Säikähdin  heti  ensimetreillä  oi¬ 
kein  kunnolla,  kun  katseen  kiertäessä 
huoneessa  yhtäkkiä  kuuluu  valtavaa 
ryminää  ja  lattia  alta  aukeaa. 


Toiseen  maailmansotaan  sijoittuva 
The  Last  Sniper  VR  alkaa  kohtauksella, 
jossa  hypätään  laskuvarjolla  lentoko¬ 
neesta.  Tunsin  samaa  epämiellyttävää 
oloa  kuin  Vannalla”,  kun  vieressä  seisoi 
hyppyä  odottavia  sotilashahmoja  kiin¬ 
ni  naamassa.  Mietin,  että  henkilökoh¬ 
taisen  tilan  maksimointiin  tähtäävä 
suomalainen  bussipysäkkisimulaattori 
voisi  olla  mieleeni. 

Virtuaalilaskuvarjohyppy  ei  itseäni 
ahdistanut  (päinvastoin),  mutta  jotkut 
korkeanpaikankammoiset  ovat  kaivan¬ 
neet  ohitusmahdollisuutta.  Sen  sijaan 
minäkin  revin  silmikon  naamaltani 
ensimmäisen  kerran,  kun  saksalaiset 
rynnivät  maassa  päälle. 

Kauhuelokuvista  sanotaan,  että  mitä 
vähemmän  näytetään,  sitä  enemmän 
pelko  kasvaa.  Joskus  jo  tietoisuus  siitä, 
että  jotain  pelottavaa  voi  tapahtua,  al¬ 
kaa  pelottaa.  Seikkailuhenkisessä  Rilix 
VR  -vuoristoratasimulaattorissa  jän¬ 
näsin  koko  ajan  koska  jotain  hyökkää 
yllättäen  kimppuuni  koko  näkökentän 
mitalla. 

Milloinkohan  viimeksi  pelkäsin  tä¬ 
hän  tapaan  tietokonepelatessani.  Ken¬ 
ties  se  oli  Friday  the  13th  Commodo¬ 
re  64:llä  1986  -  peli  yllätteli  tietyissä 
tilanteissa  murhakuvilla.  Vaikka  peli 
pyöri  turvallisesti  pienessä  matkatelk- 
karissa,  tämä  arvaamattomuus  säikäytti 
kymmenvuotiaan.  Kun  vr:ssä  ohjelma¬ 
koodilla  voidaan  peittää  koko  näkö  ja 
kuulo,  siinä  voi  säikähtää  aikuinenkin. 


Kolumni 


Löydä  sisäinen  pelkurisi 

Onko  virtuaalitodellisuus  siis  paljas¬ 
tanut  sisäisen  pelkurini?  Epäilemättä 
minua  olisi  pelottanut  hypätä  lasku¬ 
varjolla  Normandiaan  kesäkuussa 
1944.  Vr-pelko  on  silti  eri  pelko.  Virtu¬ 
aalikokemus  voi  ottaa  vatsanpohjasta 
tai  huimata,  mutta  kuolemanpelkoa  tai 
putoamisen  tunnetta  lasit  eivät  pysty 
välittämään. 

Virtuaalitodellisuus  kauhistuttaa, 
koska  se  valtaa  aistit  kokonaisvaltai¬ 
sesti,  mutta  silti  puutteellisesti.  Tavan¬ 
omainen  ihmisen  näkökenttä,  noin 
180  astetta,  on  suurempi  kuin  nykyis¬ 
ten  lasien  110  astetta,  jossa  loput  on 
peitetty.  Tosimaailmassa  sivusilmällä 
ja  silmämunan  liikkeellä  nähty  valmis¬ 
taa  katseen  kääntymiseen.  Perinteisis¬ 
sä  videopeleissä  rajallinen  näkökenttä 
on  turvallisesti  laatikoitu  näyttöön. 
Mutta  vr:ssä  odottaa  aina  iso  yllätys, 
kun  käännät  päätäsi. 

Virtuaalitodellisuus  on  pelottavaa 
myös  siksi,  että  vaistonvaraisia  reak¬ 
tioita  ei  aina  seuraa  odotettu  vastine. 
Virtuaalijärj esteinään  rajoista  sekä  oh¬ 
jelman  toteutuksesta  riippuen  keinoto¬ 
dellisuus  vastaa  toimintaasi  vähän  sin¬ 
ne  päin.  Tätä  epäkohtaa  ei  ole  fysiikan 
lakien  hallitsemassa  tosimaailmassa. 
Edes  HTC  Viven  sinänsä  ilmiömäinen 
kehon  ja  käsien  seuranta  pienen  tilan 
sisällä  ei  vielä  vastaa  aidon  kiväärin  kä¬ 
sittelyä,  saati  isompaa  liikkumista  sen 
kanssa. 

Suurin  ongelma  kuitenkin  on,  että 
aistimme  ympäristöämme  lukemat¬ 
tomilla  tavoilla.  Tosielämässä  havait¬ 
semme  vieressämme  tapahtuvat  asiat 
ennen  kuin  käännymme  katsomaan. 
Kuulemme  pienetkin  risahdukset,  tun¬ 
nemme  lämmön,  ilman  liikkeen,  ke¬ 
homme  koskettaa  ja  näemme  sivusil¬ 
mällä.  Virtuaalitodellisuudesta  monet 
vihjeistä  puuttuvat.  Tosielämässä  on 
myös  vaikeampi  teleportata  ketään 
viereemme  tai  mielivaltaisesti  avata 
lattiaa  aitamme. 

Virtuaalitodellisuus  on  kuin  unta. 
Hyvää  unta  tai  painajaista,  unen  aika¬ 
na  kaikki  näyttää  jokseenkin  tutulta, 
mutta  mikään  ei  kuitenkaan  toimi  ai¬ 
van  kuten  pitäisi.  Herääminen  eli  tosi¬ 
maailmaan  palaaminen  voi  tällöin  olla 
helpotus  -  viimeinkin  maailma  toimii 
odotusten  mukaisesti. 

En  silti  luopuisi  unista.  & 

Koodi 


Esoteeriset 

Haitarisoolo  toistorakenteena 

OhjelmointitycLonyksi  tavallisimpia  tehtäviä  tietotekniikan  jnaailmffssa,  ja  jokainen  joskus 
koodia  kirjoittanutpa  luultavasti  ainakin  kerran  hermostunut  kehitysympäristön  kanssa  kik¬ 
kailuun  sekä  turhautunut  käytettävään  ohjelmointikieleen.  Entäpä,  jos  käytetty  kieli  olisikin 
tarkoituksellisesti  vaikeaselkoinen  tai  vaatisi  käyttäjää  toistuvasti  laskemaan  trittien  jako¬ 
jäännöksiä?  Esoteeriset  ohjelmointikielet  muodostavat  takaperoisen,  mutta  laajan  kieliper- 
heen,  joka  kokeilee  ja  venyttää  ohjelmointikielten  rajoja. 

Teksti:  Jussi  Kasurinen 

Kuvat:  Sakari  Leppä,  Jussi  Kasurinen,  VVikimedia  Commons:  Rocky  Acosta,  VVattcle 


Kaikki  tietotekniikan 
parissa  työskentelevät 
osaavat  muutamia  oh¬ 
jelmointikieliä,  joista 
tavallisimpia  ovat  vaik¬ 
kapa  C,  Java  sekä  Python,  ja  tietävät 
että  useimpien  mielenkiintoisten  asioi¬ 
den  toteuttaminen  on  työlästä  ja  aikaa 
vaativaa  puurtamista.  Yleisesti  ottaen 
myös  tiedetään,  että  ohjelmointi  on 
lopulta  yksi  vaikeimpia  taitoja  oppia, 
erityisesti  jos  lähdetään  suuntaan  joka 
ei  ole  täysin  tavallinen,  kuten  vaikkapa 
matalan  järjestelmätason  ohjelmointi. 
Mihin  sitten  tarvitaan  ohjelmointi¬ 
kieliä,  joiden  perusajatuksena  on  olla 
merkittävästi  normaalia  ohjelmointi¬ 
kieltä  vaikeampia  käyttää? 

Esoteerisyys  lisää 
luomisen  tuskaa 

Esoteeriset  ohjelmointikielet  ovat  oh¬ 
jelmointikielten  kieliperhe,  jossa  ohjel¬ 


mointikielen  perusajatus,  kuten  teema 
tai  suunnittelullinen  konsepti,  ohittaa 
käytettävyyden  tarpeen.  Käytännössä 
tämä  tarkoittaa  sitä,  että  esoteerinen 
ohjelmointikieli  voi  vaikkapa  olla  suun¬ 
niteltu  näytelmäkäsikirjoituksen  tai 
minimalistisen  komentokirjaston  poh¬ 
jalta,  kuten  esimerkiksi  maailman  tun¬ 
netuimman  esoteerisen  ohjelmointikie¬ 
len  Brainfuckin  tapauksessa  on  tehty. 

+[>+<+++]> — . >++++++++[<++++>-]< 

Esimerkki:  Brainfuck-lähdekoodi  joka 
tulostaa  tekstin  ”Skrolli”;  koko  kielen 
rakenne  perustuu  8  syntaksimerkin  käs- 
kykantaan  (ks.  myös  Skrolli  2014.4). 

Esoteerisiä  ohjelmointikieliä  har¬ 
vemmin  näkee  mediassa  tai  muussa 
ammattikirj  allisuudessa  huolimat¬ 
ta  siitä,  että  kyseisiä  kieliä  on  mää¬ 
ritelty  yli  kolmesataa  kappaletta,  ja 
niistä  monet  ovat  toiminnaltaan  ns. 


Turing-täydellisiä  (Turing-vahvoj  a) 
ohjelmointikieliä.  Tähän  mennessä 
ohjelmointikieliä  on  määritelty  muun 
muassa  ruuanlaittoresepteistä,  ajo- 
ohjeista,  musiikkikappaleista  sekä  esi¬ 
merkiksi  1800-luvun  modernistisesta 
taiteesta,  ja  näitä  kaikkia  yhdistää  se, 
että  kielellä  periaatteessa  voisi  ratkaista 
minkä  tahansa  loogisen  ongelman  tai 
esimerkiksi  rakentaa  täysin  normaalil¬ 
ta  vaikuttavan  graafisen  käyttöjärjes¬ 
telmän. 

Useimmiten  esoteeristen  kielten 
perhe  jaetaan  viiteen  kategoriaan:  mi¬ 
nimalistisiin  kieliin,  jotka  pyrkivät 
olemaan  mahdollisimman  kompakte¬ 
ja  ja  pienikokoisia,  teemakieliin  jotka 
toteuttavat  ohjelmointikielen  jostain 
aiheesta  kuten  vaikkapa  korttipakasta, 
konseptikieliin  jotka  toteuttavat  ohjel¬ 
mointikielen  jollain  aiemmasta  poik¬ 
keavalla  tavalla,  omituisiin  jotka  ovat 
vain  erittäin  outoja  sekä  vitsikieliin, 

jotka  lähinnä  sisältävät  huumoriarvoa. 

Tavallisimmin  esoteeristen  ohjel¬ 
mointikielten  perheestä  esiin  nousevat 
teemakielet  sekä  minimalistiset  ohjel¬ 
mointikielet,  koska  ne  sisältävät  eniten 
oivaltavia  ideoita.  Esimerkiksi  pelkkiä 
ei-tulostuvia  merkkejä  kuten  välilyön¬ 
tiä,  rivinvaihtoa  ja  sisennystä  käyttävä 
Whitespace-kieli  ponnahti  käyttäji¬ 
en  tietoisuuteen  tietotekniikkasivusto 
Slashdotin  aprillipilan  kautta,  samoin 
kuin  Internet-meemejä  käyttävä  LOL- 
CODE,  jonka  ensimmäinen  kosketus 
julkisuuteen  oli  houstonlainen  sano¬ 
malehtiartikkeli  oudoista  ohjelmoin¬ 
tikielistä. 

HAI 

CAN  HAS  STDIO? 

VISIBLE  "HAI  WORLD!" 

KTHXBYE _ 

Esimerkki:  Hello  World  LOLCODElla. 
Kielen  koko  syntaksi  perustuu  Internet- 
meemeihin. 

Minimalistisista  kielistä  tunnetuin 
on  Brainfuck,  joka  on  samalla  ainoa 
esoteerinen  ohjelmointikieli,  josta  suu¬ 
rin  osa  ohjelmoijista  on  joskus  saat¬ 
tanut  kuulla.  Kielen  ominaisuuksiin 
kuuluu  kahdeksalla  yksimerkkisellä 
käskyllä  toteutettu  Turing-täydellinen 
syntaksi  sekä  aikanaan  maailman  pie¬ 
nin  Turing-täydellinen  kääntäjä,  joka 
käännettynä  konekielisenä  koodina 
mahtui  240  tavuun,  eli  teoriassa  kah¬ 
teen  Twitter- viestiin. 

Brainfuck  on  rakenteeltaan  eittä¬ 
mättä  yksi  esoteeristen  kielten  vai- 
kuttavimmista  tapauksista;  kielelle  on 
olemassa  yli  120  erilaista  muunnosta 
tai  varianttia,  ja  siitä  on  kirjoitettu 
esoteeristen  kielten  mittakaavassa  hy¬ 
vin  paljon  (esim.  Skrolli  2014.4).  Kai¬ 
kenkaikkiaan  voidaan  kai  sanoa,  että 
nimenomaan  minimalistisuuteen  pyr¬ 
kivät,  uusia  konsepteja  ja  teknologiaa 
kokeilevat  tai  tietyn  teeman  sisältävät 
kielet  ovat  esoteerisista  kielistä  kaik¬ 
kein  mielenkiintoisimpia,  joten  niitä 
on  syytä  tarkastella  hieman  lähemmin. 

Teknologisesti  haastavat 
uranuurtajat 

Monissa  tapauksissa  esoteeristen  oh¬ 
jelmointikielten  kehitteleminen  ei  ole 
pelkästään  hupailua  tai  hyödytöntä 
ajanhukkaa,  vaan  kielten  rakentee¬ 
seen  liittyy  jokin  yleishyödyllinen 
ominaisuus  tai  tarve  osoittaa  jonkin 
innovaation  toimivuus.  Historiallise¬ 


na  esimerkkinä  tällaisesta  ajatusleikin 
pohjalta  syntyneestä  ohjelmointikie¬ 
lestä  voidaan  ottaa  vaikkapa  P”-ohjel- 
mointikieli,  jonka  kehitti  1960-luvun 
puolivälissä  tietotekniikkainsinööri  ni¬ 
meltä  Corrado  Böhm.  Kyseinen  kieli 
perustui  Böhmin  konseptiin  rakentaa 
mahdollisimman  yksinkertainen  Tu¬ 
ringin  koneen  ideoita  toistava  käsky- 
sarja  ja  täten  tehdä  järjestelmä  minkä 
tahansa  operaation  toteuttamista  var¬ 
ten  millä  tahansa  tietokoneella,  koska 
tuohon  aikaan  tietokoneiden  välinen 
yhteensopivuus  oli  hyvin  epätavallista. 

Vaikka  kieli  jäi  hyvin  marginaali¬ 
seen  asemaan,  on  se  silti  yksi  maail¬ 
man  vanhimpia  alustariippumattomia 
ohjelmointikieliä.  P”  hävisi  ensimmäi¬ 
selle  siirrettävänä  pidetylle  Fortran- 
ohjelmointikielelle  vain  muutamia 
vuosia,  ja  oli  teoriassa  merkittävästi 
yksinkertaisempi  tapa  toteuttaa  laite¬ 
riippumatonta  lähdekoodia.  Toinen 
esoteerisen  maailman  ulkopuolellakin 
menestynyt  ohjelmointikieli  on  esi¬ 
merkiksi  Biota,  jonka  toiminta  perus¬ 
tuu  2-ulotteiseen  vapaaseen  suuntaan 
luettavaan  lähdekoodiin.  Vaikka  kieli 
onkin  jäänyt  vähälle  huomiolle  osit¬ 
tain  samaa  ideaa  käyttävän  Befunge- 


ohjelmointikielen  suosion  ansiosta,  oli 
Biota  aikanaan  kaupallinen  menestys, 
koska  kielen  kehittäjä  onnistui  kaupal¬ 
listamaan  esoteerisenä  kielikokeiluna 
alkaneen  ideansa. 

Teknologisesti  haastavien  kielien 
joukosta  voidaan  myös  poimia  Mal- 
bolge,  ohjelmointikieli  jota  syystä 
pidetään  maailman  haastavimpana 
ohjelmointikielenä  ja  samalla  kielen 
tulkinnan  työsuoritteena,  joka  komp¬ 
leksisuudessaan  ylittää  monet  aikoi¬ 
naan  käytössä  olleet  sotilassalausalgo- 
ritmit.  Malbolge  on  nimetty  Danten 
Helvetti-teoksen  helvetin  alimman 
tason  mukaisesti,  ja  kieltä  pidettiin 
pitkään  käytännössä  mahdottomana 
ohjelmointikielenä  käyttää  minkään 
merkityksellisen  lähdekoodin  tuotta¬ 
miseen.  Kuvaavaa  onkin  se,  että  kie¬ 
lellä  toteutettu  99  Bottles  of  Beer  -oh- 
jelmaesimerkki  julkaistiin  seitsemän 
vuotta  kielen  julkaisua  myöhemmin, 
eikä  Malbolgelle  ole  tänäkään  päivänä 
kuin  kourallinen  toimivia,  tunnettuja 
esimerkkikoodeja. 

(=<'#9]~6ZY32Vx/4Rs+0No-&Jk) "Fh} | 

Bcy?v  =*z]Kw%oG4UUS0/@-ejc( :  '8dc 
Esimerkki:  Malbolge-lähdekoodi  joka 
tuottaa  tulosteen  ”Hello  World!” 


Turingin  kone,  Turingin  kuoppa  jaTuring-täydellisyys 

Tavallisin  mittari  ohjelmointikielen  kyvykkyydelle  ja  toiminnalle  on  ns.  Turing-täydellisyys 
tai  Turing-vahvuus.  Tämä  tarkoittaa 
ohjelmointikielen  rakennetta,  jossa  ky¬ 
seinen  kieli  pystyy  toteuttamaan  kaikki 
Turingin  koneen  käskyt  sekä  sisältää 
kaikki  kyseisen  koneen  komponentit. 

Turingin  kone  itsessään  on  Alan  Turin¬ 
gin  1900-luvun  alkupuolella  kehittämä 
teoreettinen  laskukone,  joka  pystyy 
lukemaan  ohjelmakoodia  annetusta 
käskytaulusta  sekä  reagoimaan  syöttei¬ 
siin,  joita  laite  lukee  määräämättömän 
mittaiselta  muistinauhalta. 

Periaatteessa  koko  nykyaikainen 
tietotekniikka  perustuu  tämän  koneen  peruskonsepteihin,  ja  laitteen  avulla  on  teoriassa 
mahdollista  ratkaista  mikä  tahansa  tietokoneella  laskettavissa  oleva  matemaattinen 
tai  looginen  ongelma.  Esimerkiksi  Brainfuck  tai  vanhin  tunnettu  esoteerinen  kieli  P" 
ovat  enemmän  tai  vähemmän  käytännön  toteutuksia  Turingin  koneesta,  ja  kaikki  oikeat 
ohjelmointikielet  (Java,  C,  Python  jne.)  ovat  myös  Turing-täydellisiä,  kuten  suurin  osa 
pidemmälle  viedyistä  esoteerisistä  kielistäkin.  Tämä  ei  kuitenkaan  ole  itsestäänselvyys, 
sillä  esimerkiksi  Befunge  ja  Malbolge  eivät  ilmestyessään  olleet  Turing-täydellisiä  kieliä, 
koska  molemmissa  oli  merkittäviä  muistiavaruuteen  liittyviä  rajoituksia. 

Turingin  kuopasta  taas  puhutaan  tavallisesti  erityisesti  esoteeristen  kielten  yhteydes¬ 
sä.  Kyseessä  on  Adam  Perliksen  määrittelemä  mietelause  "Varo  Turingin  kuoppaa,  mis¬ 
sä  kaikki  on  mahdollista  mutta  mikään  mielenkiintoinen  ei  ole  helppoa" .  Käytännössä 
tämä  tarkoittaa  ohjelmistotyön  tilaa,  missä  käytetyt  työvälineet  tai  -menetelmät  estävät 
kaiken  tehokkaan  ja  hyödyllisen  toiminnan. 


Fyysinen  Turingin  kone -yleisemmin  kone 
esiintyy  teoreettisena  mallina. 

Käytännössä  Malbolgella  koodaa¬ 
minen  ei  ole  niinkään  vaikeaselkoista 
vaan  työlästä.  Ensinnäkin  kieli  käyttää 
kaiken  kuvaamiseen  trittejä,  eli  bitti- 
arvojen  tapaista  kolmen  kantalukuista 
järjestelmää,  jossa  nollan  ja  ykkösen  li¬ 
säksi  on  myös  vaihtoehto  kaksi.  Käskyt 
ohjelmointikielelle  annetaan  kahden 
muistirekisterin  muutosarvoina,  jois¬ 
ta  lasketaan  jokaisen  käskyn  kohdalla 
jakojäännöksen  perusteella  arvo,  joka 
määrää  mitä  ohjelma  tekee.  Jokaisen 
suoritetun  käskyn  jälkeen  suoritettavi¬ 
en  käskyjen  arvotaulukkoa  muutetaan, 
jotta  ohjelman  lähdekoodiin  ei  tulisi 
systemaattisesti  toistuvia  rakenteita. 
Lisäksi  käskykanta  on  suunniteltu  si¬ 
ten,  että  arvojen  manipulointi  tapah¬ 
tuu  muistissa  olevien  trinääriarvojen 
trittioperaatioilla  tai  sekoituskäskyllä, 
joka  muuttaa  trittejä  toisiksi  oman  si¬ 
säisen  laskukaavansa  mukaisesti. 

Malbolgen  käyttämiseen  on  ole¬ 
massa  muutamia  oikoteitä,  jotka 
perustuvat  toistuviin  lukusarjoihin, 
mutta  todellisuudessa  kielen  lähde¬ 
koodissa  käytetty  muunto  algoritmi 
on  merkittävästi  monimutkaisempi 
kuin  esimerkiksi  Saksan  ja  Itävalta- 
Unkarin  armeijoiden  ensimmäi¬ 
sessä  maailmansodassa  käyttämät 
ADFG  VX- viestinsalausalgoritmit . 
Itseasiassa  suurin  osa  Malbolgen  käyt¬ 
töä  helpottavista  ominaisuuksista  on 
keksitty  nimenomaan  kryptoanalyyt- 
tisten  lähestymistapojen  avulla,  eikä 
ensimmäinen  kielellä  toimimaan  saatu 
lähdekoodikaan  ollut  ihmisen,  vaan 


heuristisen  generaattorialgoritmin 
kehittelemä. 

Toinen  teknisesti  haastava  esotee- 
rinen  ohjelmointikieli  on  esimerkiksi 
Befunge,  joka  toisin  kuin  äsken  mai¬ 
nittu  Malbolge  ei  ole  käyttäjän  kannal¬ 
ta  vaikeaselkoinen,  vaan  rakenteestaan 
johtuen  haastaa  lähinnä  kääntäjien  ja 
tulkkien  kehittäjät.  Befunge-kielen 
erikoisominaisuus  on  sen  kyky  liikkua 
kaksiulotteisessa  lähdekoodimatriisis- 
sa  oikealle,  vasemmalle,  ylöspäin  tai 
alaspäin.  Koska  kaikki  käskyt  ja  tulkit¬ 
tava  syntaksi  on  yhden  merkin  mittais¬ 
ta,  voi  ohjelmakoodin  suoritussuunta 
vaihtua  vapaasti  mihin  suuntaan  ta¬ 
hansa,  jolloin  seuraava  suoritettava 
käsky  luetaan  jostain  merkin  ympärillä 
olevasta  pääilmansuunnasta. 

Käytännössä  tämä  tarkoittaa  siis 
sitä,  että  Befungen  valintarakentees¬ 
sa  ohjelmakoodi  haarautuu  oikeasti: 
valintaehdon  ollessa  tosi  lukusuunta 
kääntyy  oikealle,  epätoden  tapauk¬ 
sessa  vasemmalle.  Lisäksi  Befunge 
osaa  muuttaa  omaa  lähdekoodiaan 
ajonaikaisesti.  Kieli  pystyisi  siis  teori¬ 
assa  käyttämään  omaa  lähdekoodiaan 
eräänlaisena  pysyväismuistina  tai  opti¬ 
moimaan  omaa  suoritustaan  käytönai¬ 
kaisten  tulosten  pohjalta. 

Molemmat  ominaisuudet,  vapaa 
lukusuunta  ja  ajonaikainen  muokat¬ 
tavuus,  tekevät  kielestä  hyvin  vaikean 
tapauksen,  jos  halutaan  toteuttaa  kaik¬ 
ki  ominaisuudet  toteuttava  kääntäjä, 
joka  tekee  lähdekoodista  pysyvän  ko¬ 
nekielisen  koodin.  Vaikka  tässäkin  on 
onnistuttu,  on  käytännössä  helpompi 
ratkaisu  toteuttaa  kielen  tulkki  jonkin¬ 
laisen  simulaattorikerroksen  ja  muisti- 
kerroksen  yhdistelmänä.  Epätavallisen 
lukusuuntansa  sekä  erikoisominai¬ 
suuksiensa  lisäksi  kieli  on  muuten  lä¬ 
hes  poikkeuksellisen  normaali.  Muis¬ 
tinhallinta  perustuu  tavalliseen  First 
In  First  Out  (FIFO)  -pinoon,  kielen 
käskyt  sisältävät  kaikki  normaalit  las¬ 
ku-,  vertailu-  ja  logiikkaoperaatiot,  ja 
kommenteiksi  kelpaa  kaikki  se  teksti, 
joka  ei  osu  suoritettavan  lähdekoodi- 
polun  varrelle. 

>25*”!dlrow  ,olleH":v 
v: 


Esimerkki:  Befungen  Hello  World-koodi.  Al¬ 
laoleva  koodi  syöttää  merkit  pinoon  sekä 
muodostaa  nuolilla  fyysisen  silmukan,  jota 
toistetaan  kunnes  kaikki  muistipinossa  olleet 
merkit  on  saatu  tulostettua. 


Uudet  konseptit 
ohjelmointikielen  rakenteena 

Tietokone  on  tietyssä  mielessä  varsin 
yksinkertainen  laite.  Esimerkiksi  läh¬ 
dekoodin  ei  tarvitse  olla  kirjoitettu 
yksinomaan  tympeään  ja  tylsään  teks¬ 
tin  muotoon,  vaikka  se  varmasti  on¬ 
kin  yksi  helpoimmista  tavoista  lukea, 
kirjoittaa  ja  muokata  ohjelmakoodin 
rakennetta.  Vaikka  tietokoneet  mah¬ 
dollistavat  vaivattomasti  verkossa  surf¬ 
failun,  sähköpostin  lähettämisen  tai 
vaikkapa  kolmiulotteisissa  pelimaail¬ 
moissa  liikkumisen,  on  tietokone  rau- 
tatasolla  suoraviivainen  laite,  jossa  on 
muistipaikkoja,  rekistereitä  ja  näiden 
väliseen  kommunikointiin  tarkoitet¬ 
tuja  väyliä.  Kun  kaikki  ylimääräinen 
otetaan  pois  tietokoneohjelmien  päältä 
ja  mennään  alimmalle  ohjelmoinnin 
tasolle  jolla  laitteita  hallitaan,  asiat  toi¬ 
mivat  joukolla  yksinkertaisia  konekie¬ 
lisiä  toimintaohjeita. 

Matalimman  tason  toimintaoh¬ 
jeet  ovat  luokkaa  ”lue  muistipaikasta 
merkki”,  ”siirry  seuraavaan  muistipaik¬ 
kaan”  sekä  muita  vastaavia  toimenpi¬ 
teitä,  joilla  asiat  kulisseissa  tapahtuvat. 
Koska  näitä  komentoja  voidaan  suo¬ 
rittaa  monella  eri  tietokoneen  kompo¬ 
nentilla,  kuten  suorittimen  ytimillä  tai 
näytönohjaimen  piirillä  miljoonia  käs¬ 
kyjä  sekunnissa,  muodostuu  käskyjen 
lopputuloksena  toteutuneesta  tapahtu¬ 
masta  illuusio,  että  tietokone  kykenee 
monimutkaiseen  ajatteluun,  kuten  tul¬ 
kitsemaan  käyttäjän  kosketusnäytölle 
piirtämiä  eleitä. 

Koska  ohjelmointikielet  toimivat 
siten,  että  niiden  kääntäjät  tai  tulkit 
muodostavat  ohjelmoijan  kirjoitta¬ 
masta  lähdekoodista  konekielisen 
version,  tarkoittaa  tämä  sitä,  että  oh¬ 
jelmointityökaluilla  luotava  lähdekoo¬ 
di  on  ainoastaan  joukko  käskyjä.  Se, 


Hello  World  Piet-ohjelmointikielellä. 

Hello  World  Cake  with  Chocolate  sauce. 


This  prints  hello  World,  while  being  tastier  than  Hello 
World  Souffle.  The  main  chef  makes  a  ”  World!”  cake, 
which  he  puts  in  the  baking  dish.  When  he  gets  the  sous 
chef  to  make  the  ”Hello”  chocolate  sauce,  it  gets  put 
into  the  baking  dish  and  then  the  whole  thing  is  printed 
when  he  refrigerates  the  sauce.  When  actually  cooking, 
I’m  interpreting  the  chocolate  sauce  baking  dish  to  be 
separate  from  the  cake  one  and  Liquify  to  mean  either 
melt  or  blend  depending  on  context. 


Ingredients. 

33  g  chocolate  chips 

100  g  butter 

54  ml  double  cream 

2  pinches  baking  powder 

114  g  sugar 

111  ml  beaten  eggs 

119  g  flour 

32  g  cocoa  powder 

0  g  cake  mixture 


Cooking  time:  25  minutes. 

Pre-heat  oven  to  180  degrees  Celsius. 


Method . 

Put  chocolate  chips  into  the  mixing  bowl. 

Put  butter  into  the  mixing  bowl. 

Put  sugar  into  the  mixing  bowl. 

Put  beaten  eggs  into  the  mixing  bowl. 

Put  flour  into  the  mixing  bowl. 

Put  baking  powder  into  the  mixing  bowl. 

Put  cocoa  powder  into  the  mixing  bowl. 

Stir  the  mixing  bowl  for  1  minute. 

Combine  double  cream  into  the  mixing  bowl. 

Stir  the  mixing  bowl  for  4  minutes. 

Liquify  the  contents  of  the  mixing  bowl. 

Pour  contents  of  the  mixing  bowl  into  the  baking  dish. 
bake  the  cake  mixture. 

Wait  until  baked. 

Serve  with  chocolate  sauce. 


chocolate  sauce. 


Ingredients. 

111  g  sugar 

108  ml  hot  water 

108  ml  heated  double  cream 

101  g  dark  chocolate 

72  g  milk  chocolate 


Method . 

Clean  the  mixing  bowl. 

Put  sugar  into  the  mixing  bowl. 

Put  hot  water  into  the  mixing  bowl. 

Put  heated  double  cream  into  the  mixing  bowl. 

dissolve  the  sugar. 

agitate  the  sugar  until  dissolved. 

Liquify  the  dark  chocolate. 

Put  dark  chocolate  into  the  mixing  bowl. 

Liquify  the  milk  chocolate. 

Put  milk  chocolate  into  the  mixing  bowl. 

Liquify  contents  of  the  mixing  bowl. 

Pour  contents  of  the  mixing  bowl  into  the  baking  dish. 
Refrigerate  for  1  hour. 

Esimerkkikoodi  1:  Chef-kielen  Hello  World  -suklaakakkuresepti.  Esi¬ 
merkkikoodin  erikoisuus  on  siinä,  että  se  toimii  myös  oikeana  suklaa- 
kakkureseptinä,  joskin  jättää  kakkupohjan  hieman  kuivaksi.  Muihin 
toimiviin  lähdekoodiresepteihin  Chef-ohjelmointikielelle  kuuluu  mm. 
Hello  World  -kohokas. 


DO  ,1  <-  #13 


PLEASE  DO 

,1 

SUB  #1  <-  #238 

DO 

,1  SUB 

#2 

<-  #108 

DO 

,1  SUB 

#3 

<-  #112 

DO 

,1  SUB 

#4 

<-  #0 

DO 

,1  SUB 

#5 

<-  #64 

DO 

,1  SUB 

#6 

<-  #194 

DO 

,1  SUB 

#7 

<-  #48 

PLEASE  DO 

,1 

SUB  #8  <-  #22 

DO 

,1  SUB 

#9 

<-  #248 

DO 

,1  SUB 

#ie 

)  <-  #168 

DO 

,1  SUB 

#11 

<-  #24 

DO 

,1  SUB 

#12 

!  <-  #16 

DO 

,1  SUB 

#13 

!  <-  #162 

PLEASE  READ  OUT  ,1 

PLEASE  GIVE  UP 

Hello  World.  INTERCAL  oli  ensimmäisiä  parodiaksi  suunniteltuja  oh¬ 
jelmointikieliä. 


~  bottles  { 

latlh  1  rap 'a'  ""  tam 
{  woD  "s"  }  ghobe’chugh 
"  bottle"  tam  tlheghrar  tam  woD 
"  of  beer"  tlheghrar 
}  Pong 


~  print-verse  { 

latlh  latlh  bottles  tlheghrar  "  on  the  wall"  tlheghrar 
cha  ’ 

latlh  latlh  bottles  tlheghrar  cha' 

"Take  one  down  and  pass  it  around"  cha’ 
wa’boqHa’  latlh  latlh  {  "No"  }  ghobe'chugh  latlh 
bottles  tlheghrar  "  on  the  wall"  tlheghrar  cha’ 

""  cha' 

latlh  {  print-verse  }  HIja’chugh 
}  Pong 


99  print-verse 


~  morebottles  { 

“No  bottles  of  beer  on  the  wall,”  cha’ 
“No  bottles  of  beer.”  cha’ 

“Go  to  the  store,  buy  some  more,”  cha’ 
“99  bottles  of  beer  on  the  wall.”  cha’ 
}  Pong 


morebottles 

Esimerkkikoodi  2:  99-bottles  Var'aq-ohjelmointikielellä. 


Fuguen  Hello  World-esimerkkikoodi  pianolle. 

Act  I:  Hamlet 's  insults  and  exodus. 


Scene  I:  The  insulting  of  Romeo. 


[Enter  Hamlet  and  Romeo] 


Hamlet: 

You  lying  stupid  fatherless  big  smelly  half-witted  coward! 

You  are  as  stupid  as  the  difference  betvveen  a  handsome  rich  brave  hero  and 
thyself!  Speak  your  mind! 


[Exeunt  Hamlet  and  Romeo] 

Esimerkkikoodi  3:  Katkelma  Shakespeare-lähdekoodia  Esimerkin  lähdekoodissa  muuttuja 
Hamlet  muuttaa  muuttujan  Romeo  arvoa  haukkumalla  tätä  näyttämöllä. 


miten  käskyt  annetaan  tai  missä  muo¬ 
dossa  ne  pitää  kirjoittaa,  onkin  kiinni 
käytetystä  ohjelmointikielestä  ja  tieto¬ 
koneen  näkökulmasta  jopa  triviaalia, 
kunhan  vain  konekielisen  käännöksen 
tekevä  ohjelma  ymmärtää,  mistä  käs¬ 
kystä  milloinkin  on  kyse. 

Tähän  teemaan  tarttuu  esoteeristen 
kielten  ”uusien  konseptien”  perhe;  esi¬ 
merkiksi  Fugue-ohj  elmointikielessä 
näitä  toimintaohjeita  syötetään  midi- 
sävellysten  avulla,  ja  toisaalta  Piet 
käyttää  lähdekoodina  kuvia.  Työn  alla 
on  myös  ohjelmointikieli,  joka  käyttää 
valokuvien  metatietoja,  väriarvoja  ja 
histogrammeja,  sekä  useampi  projekti 
jossa  kaikki  koodi  tuotetaan  erilaisten 
hymiöiden  tai  emojien  avulla. 

Fugue  on  siis  ohjelmointikieli,  joka 
käyttää  lähdekooditiedostonaan  MI- 
Dl-musiikkia.  Kielessä  on  kymmenen 
erilaista  käskyä,  joiden  avulla  kieli  saa¬ 
daan  toteuttamaan  Turing-täydelliseltä 
kieleltä  vaadittavat  toiminnot.  Lisäksi 
kielessä  on  mahdollisuus  käyttää  useita 
äänikanavia,  eli  rinnakkaisia  tai  yhtä¬ 
aikaisia  ääniä,  kuvaamaan  samaan  ai¬ 
kaan  tapahtuvia  prosesseja.  Tämä  siis 
tarkoittaa  samalla  sitä,  että  kieli  tukee 
rinnakkaisia  prosesseja. 

Fuguessa  annettava  käsky  määräytyy 


laskentakaavalla  aina  säveltason  muu¬ 
toksena  edellisestä  soitetusta  nuotista. 
Esimerkiksi  kaikille  tutun  ”Ukko  Noo¬ 
an”  alkutahdit  CCCE/DDDF/EEDDC 
tuottavat  normalisoidun  lähdekoodin 

(aloitusnuotti)  ##+  v##+v#v#v 

joka  poistaa  muistipinosta  arvoja  sa¬ 
malla  siirtyen  pinosta  seuraavaan.  Fu- 
guelle  on  sovitettu  mm.  Hello  World 
sekä  muutamia  muita  perusohjel- 
mointiongelmia.  Esimerkiksi  Hello 
World  -kappale  kuulostaa  modernilta 
taideperformanssilta  ja  Quine  (itsensä 
tulostava  ohjelma)  vaadittuine  tois- 
toineen  oletusinstrumenteilla  pitkältä 
merimieshenkiseltä  haitarisoololta. 

Erilaisilla  kielillä 
puhumisen  lahja 

Viimeinen  pääryhmä  kielistä,  jotka 
pääsääntöisesti  saavuttavat  Turing- 
täydellisen  kielen  rakenteen,  ovat  tee- 
makielet.  Näille  kielille  ominaista  on 
se,  että  niihin  liittyy  jokin  konsepti 
jolla  kielen  syntaksi  ja  esitysasu  tulisi 
toteuttaa.  Kielen  esimerkkejä  voisivat 
olla  vaikkapa  Chef,  jossa  ohjelmoin¬ 
tikieli  toteutetaan  reseptin  muodos¬ 
sa,  tai  aiemmin  esimerkkinä  käytetty 
Shakespeare,  jossa  lähdekoodina  toi¬ 


mii  näytelmäkäsikirjoitus. 

Shakespearessa  näyttelijät  ovat 
muuttujia,  jotka  vaihtelevat  toistensa 
arvoja  kehumalla  ja  haukkumalla  mui¬ 
ta  lavalla  olevia  näyttelijöitä.  Kielen 
tulkki  tunnistaa  kymmeniä  erilaisia 
haukkuma-  ja  kehumasanoja,  joiden 
kombinaatioista  kieli  rakentaa  kuvaus¬ 
ta  vastaavan  binääriarvon.  Muut  replii¬ 
kit  kuten  ”Sano  mitä  ajattelet”  (Speak 
your  mind)  ovat  syntaksikäskyjä,  joil¬ 
la  toinen  muuttuja  laitetaan  vaikkapa 
tulostamaan  sisältämänsä  arvo  merk¬ 
kinä  ruudulle.  Vastaavasti  esimerkiksi 
Chef-ohj  elmointikielessä  muuttuj  at 
annetaan  reseptin  ainesosina,  jossa 
niille  alustetaan  alkuarvo  lukumääri¬ 
nä,  ja  reseptin  työvaiheet  kuvaavat  itse 
ohjelman  toimintaa.  Osaresepteillä, 
kuten  esimerkin  kuorrutteella,  voidaan 
kuvata  ohjelman  sisäisiä  funktioita. 

Esoteerisempi  esimerkki  teemakie- 
lestä  on  kuitenkin  Var’aq,  ohjelmoin¬ 
tikieli  joka  on  rakennettu  kokonaan 
klingoninkielisen  syntaksin  päälle. 
Kielen  syntaksisanat  on  otettu  suoraan 
muukalaiskielen  sanakirjasta,  jonka 
aikanaan  kokosi  ja  systematisoi  kieli¬ 
tieteilijä  Marc  Okrand  televisiosarjan 
käsikirjoittajien  luomasta  pohjasta. 
Kielen  perusteosta  on  tähän  mennessä 
myyty  yli  300  000  kappaletta,  ja  sarjan 
huippuvuosina  kielellä  arvioidaan  ol¬ 
leen  enemmän  käyttäjiä  kuin  monilla 
oikeilla  vähemmistökielillä.  Klingon 
on  myös  yksi  ainoista  keinotekoisista 
kielistä,  jolla  on  oma  ISO  639-koodi 
sekä  aiemmin  erillinen  wikipedia-alue, 
joten  natiivi  ohjelmointikieli  oli  luon¬ 
nollinen  jatke  kyseisen  kielen  kehitys¬ 
kululle. 

Teknisesti  Varaq  muistuttaa  Lisp- 
ohjelmointikieltä,  ja  se  sisältää  viitisen¬ 
kymmentä  erilaista  sisäänrakennettua 
funktiota  tai  muuta  toiminnallista 
operaattoria,  mikä  tekee  siitä  yhden 
teknisesti  kehittyneimmistä  esoteeri- 
sistä  ohjelmointikielistä  sekä  periaat¬ 
teessa  oikeasti  täysin  toimivan  kielen. 
Varaq  tukee  myös  englanninkielistä 
syntaksisanastoa,  mutta  pitäisi  olla  ko¬ 
vin  batlhbe  ohjelmoija  käyttääkseen 
tätä  apukeinoa,  eikä  kieli  muutenkaan 
pääse  oikeuksiinsa  kuin  alkuperäisel¬ 
lä  klingoninkielellä.  Alunperin  kielen 
tarkoitus  oli  kehittyä  kolmessa  osassa 
ohj  elmointikielestä  klingoninkielisek- 
si  käyttöjärjestelmäksi,  mutta  kielen 
kehitys  näyttäisi  päättyneen  ensim¬ 
mäiseen  vaiheeseen,  eli  toimivan  oh- 

jelmointikielen  syntymiseen,  eikä  kieli 
ole  enää  juurikaan  kehittynyt  eteen¬ 
päin  vuoden  2004  jälkeen. 

Esoteerisyydessä  on  etunsa 

Esoteeristen  kielten  ei  tosiaankaan  ole 
tarkoitus  olla  käytettäviä  sen  enem¬ 
pää  kuin  yksinkertaisia  tai  käyttä- 
jäystävällisiäkään.  Useimmiten  kielen 
suunnittelu  ja  ainoa  valmiiksi  asti  saa¬ 
tu  toteutus  on  tasolla,  joka  on  luotu 
tarkoituksenaan  osoittaa  että  ”kyllä, 
linja- auto  aikataulusta  pystyy  tekemään 
ohjelmointikielen ”.  Toisaalta  monimut¬ 
kaisuus  tai  asiaan  vihkiytymättömälle 
täydellinen  salaperäisyys  ei  kuitenkaan 
ole  esoteeristen  kielten  yksinoikeus: 
harva  pystyy  suoralta  kädeltä  sano¬ 
maan  että  seuraava  Periin  lauseke: 

$merkkijono  =~  s/A\s*( . *?)\s*$/$1 / ; 

poistaa  syötetystä  merkkijonosta  kaik¬ 
ki  aloittavat  ja  lopettavat  välilyönti- 
merkit.  Toisaalta  taas  vakavamielisen 
käyttötarpeen  puuttuminen  ei  sekään 
ole  esoteeristen  kielten  yksinoikeus, 
sillä  esimerkiksi  Logo -ohjelmointikieli 
kilpikonnineen  oli  lähinnä  luotu  ta¬ 
voitteena  tehdä  jotain  yksinkertaista, 
jota  on  helppo  opettaa,  ilman  että  kie¬ 
lellä  oli  tarkoitus  luoda  mitään  varsi¬ 
naisia  ohjelmia. 

Esoteeristen  kielten  ongelma  on 
osittain  siinä,  että  niiltä  puuttuu  pää¬ 
teos,  vaikka  Brainfuck  eittämättä  onkin 
kohtuullisen  tunnettu  ohjelmointikieli, 
jota  kukaan  ei  ole  koskaan  käyttänyt. 
Pääteoksella  tässä  yhteydessä  voitaisiin 
tarkoittaa  ohjelmointiprojektia,  joka 
samaan  tapaan  kuin  klingoninkielinen 
Hamlet  toisi  kielille  julkisuutta.  Klingo- 
nin  tapauksessa  kielellä,  joka  on  luotu 
televisiosarjasta  ja  jossa  ei  ole  olla- ver¬ 
biä,  on  pystytty  luomaan  eräs  histori¬ 
allisen  näyttämötaiteen  pääteoksista. 
Esimerkiksi  Brainfuckilla  tehty  käyt¬ 
töjärjestelmä  voisi  olla  yksi  tällainen 
projekti,  tai  miksei  vaikkapa  Befungella 
luotu  MOOC-ohjelmointikurssi. 

Esoteerisistä  kielistä  ei  ole  kirjoitet¬ 
tu  paljoakaan  englanniksi,  ja  vielä  vä¬ 
hemmän  suomeksi,  mutta  esoteerisiä 
ohjelmointikieliä  keräävän  Esolang- 
sivuston  pääarkisto  Esolang  Wiki 
(esolangs.org)  on  varmaankin  hyvä 
paikka  jatkaa  kieliin  tutustumista.  Li¬ 
säksi  Esolangs-wikistä  löytyy  myös 
ideointisivusto,  josta  voi  napata  mui¬ 
den  ideoimia  mutta  vielä  kehittämät- 
tömiä  konsepteja  ohjelmointikielille, 


Esoteeristen  kielten  aikajana 

Kuten  esoteeristen  kielen  vvikisivusto  esolang  (esolangs.org)  osoittaa,  ovat  esoteeri- 
set  ohjelmointikielet  olleet  olemassa  jo  yli  60  vuotta.  Tästäkin  huolimatta  suurin  osa 
esoteerisistä  kielistä  on  kehitetty  80-  ja  90-lukujen  taitteessa,  pitkälti  samoihin  aikoihin 
kuin  kotitietokoneet  alkoivat  voimakkaasti  yleistyä.  Ohessa  lyhyt  aikajana  tärkeimmistä 
tapahtumista  esoteerisen  kielen  maailmassa: 

•  1 930-luku:  Alan  Turing  kehittää  Turingin  koneen  (1 936),  joka  on  yleisesti  tunnustettu 
ensimmäiseksi  modernin  tietokoneen  perusteoriaksi. 

•  1940-luku:  Conrad  Zuse  kehittelee  teorian  laitteistoriippumattomasta  ohjelmointikie¬ 
lestä  nimeltä  Plankalkul  (1943),  joka  olisi  ollut  yli  10  vuotta  aikaansa  edellä,  mikäli 
Zuse  olisi  toteuttanut  suunnitelmansa  myös  käytännössä. 

•  1 950-luku:  Laitteistoriippumattomat,  tietokoneesta  toiseen  siirrettävät  ohjelmat  mah¬ 
dollistavat  ohjelmointikielet  syntyvät  (Fortran,  1957). 

•  1960-luku:  P"-ohjelmointikielen  rakenteen  esittelevä  tutkimus  julkaistaan  (1964).  P", 
ja  myöhemmin  ilmestynyt  Brainfuck,  ovat  käytännössä  Turingin  koneen  toteutuksia  oi¬ 
kealle  ohjelmointikielelle  sovitettuina.  Logo-ohjelmointikieli  (1967),  jonka  ensisijainen 
tarkoitus  ei  ollut  itse  tietokoneohjelmien  tekeminen  vaan  ohjelmoinnin  opettaminen, 
julkaistaan. 

•  1970-luku:  INTERCAL-ohjelmointikieli  julkaistaan  (1972).  Kyseessä  on  ensimmäinen 
ohjelmointikieli,  joka  on  suunniteltu  nimenomaan  täysin  erilaiseksi  kuin  kaikki  muut 
kielet. 

•  1980-luku:  Adam  Perliksen  lista  130  erilaisesta  suunnittelullisesta  huomiosta  julkais¬ 
taan,  käsite  Turingin  kuoppa  (Turing  tarpit)  määritellään. 

•  1990-luku:  Ensimmäinen  kaksiulotteisesti  toimiva  ohjelmointikieli  Biota  julkaistaan 
(1991),  FALSE  ja  Brainfuck  julkaistaan  (1993).  Befungen  kolmas  versio  Funge-98 
(1998)  saavuttaa  Turing-täydellisyyden.  Malbolge,  maailman  vaikein  ohjelmointikieli, 
julkaistaan  vuonna  1998. 

•  2000-luku:  VVhitespace,  pelkkiä  ei-tulostuvia  merkkejä  käyttävä  ohjelmointikieli 
julkaistaan  (2003).  Kuvia  lähdekoodina  käyttävä  Piet  julkaistaan  (2001).  MIDI- 
musiikkitiedostoilla  lähdekoodia  kuvaava  Velato  julkaistaan  (2003).  Ensimmäinen 
olio-pohjainen  esoteerinen  kieli  ORK  julkaistaan  (2005).  Ensimmäiset  merkitykselliset 
Malbolge-kielen  esimerkit  saadaan  generoitua  (99-bottles,  Hello  World !{f 


mikäli  haluaa  itse  päästä  kokeilemaan 
kielen  tai  kääntäjän  rakentamista.  Esi¬ 
merkiksi  egyptiläiset  hieroglyfit  tai 
Voynichin  käsikirjoitus  voisivat  olla 
hyviä  ideoita  seuraavalle  esoteeriselle 
kielelle.  Kaiken  kaikkiaan  listalla  on 
kolmatta  sataa  erilaista  konseptia  ja 
ideaa,  joita  vielä  toistaiseksi  ei  ole  tehty 
kokonaiseksi  kieleksi  asti. 

Esoteerisuuden  näkökulmasta  tär¬ 
kein  ominaisuus  on  kuitenkin  ni¬ 
menomaan  tekninen  taiteellisuus  tai 
vähintäänkin  kielen  tarjoama  huumo- 
riarvo.  Tosiasia  on  se,  että  Befunge- 
ohjelmointikielellä  ei  luultavasti  tulla 
lähiaikoina  tekemään  selainsovelluksia 
eikä  Whitespace  ehkä  ole  ensimmäi¬ 
nen  vaihtoehto  kaupalliseen  ohjelmis- 
tohankkeeseen.  Oikeastaan  asiaa  voi 
katsoa  myös  siltä  kannalta,  että  esotee¬ 
rinen  kieli,  jolle  löytyy  jokin  hyö¬ 
dyllinen  käyttötarkoitus,  ei  enää  ole 
esoteerinen  kieli.  Tällöin  se  typistyy 
ainoastaan  vaikeaselkoiseksi,  normaa¬ 
liksi  ohjelmointikieleksi.  Ja  mitä  haus¬ 
kaa  siinä  olisi? 


Kaikki  jutussa 

mainitut  kielet  ovat 
oikeita  ohjelmoin¬ 
tikieliä,  jotka  ovat  oi¬ 
keasti  olemassa.  Kirjoitus 
sisältää  lainauksia  Jussi 
Kasurisen  esoteerisiä  oh¬ 
jelmointikieliä  ja  tieto¬ 
jenkäsittelytekniikan 
perusteita  käsittelevästä 
Docendon  julkaise¬ 

masta  kirjasta  ,}Outoa 
ohjelmointia & 

Hiirenloukku 


Näin  helpotat  useamman  näytön  käyttöä 


Karkaako  hiiri  käsistäsi?  Siinä  tapauksesi 
Se  osoittaa  halutessasi, 

Teksti:  Markus  Kuula 


seumavaksi  tehtäx 
Ta  rh  ai  l  laafTl  u  u  ra  a . 


hjelma_yoi  auttaa. 


Kuvat:  Manu  Pärssinen,  Markus  Kuula 


Tietokonetta  ohjataan 
edelleen  pääsääntöisesti 
hiirellä  ja  näppäimistöl¬ 
lä.  Hiiren  sijainti  ruu¬ 
dulla  näkyy  tyypillisesti 
nuolen  muodossa.  Mikäli  käytössä  on 
useampi  kuin  yksi  näyttö,  saattaa  nuoli 
kuitenkin  eksyä  omille  teilleen  turhan¬ 
kin  helposti.  Hiiren  asetuksista  voi  sää¬ 
tää  näkyville  hiiren  jäljet  ja  varjon,  jol¬ 
loin  jyrsijän  jäljittäminen  on  hieman 
helpompaa.  Vielä  helpommin  se  käy 
seuraavaksi  tehtävän  hiirenpaljastus- 
ohjelman  avulla.  Toteutuskielenä  on 
C#  ja  se  pyörii  .NET  2  -alustan  päällä. 

Hiiren  pyydystäminen 
valokeilaan 

Painamalla  tiettyä  näppäinyhdistelmää 
ohjelma  käynnistyy  ja  näyttää  hiiren 
nykyisen  sijainnin  ensin  karkeammin 
väläyttämällä  ruutua.  Tämän  jälkeen 
hiiren  kohdistimen  kohdalle  piirretään 
täytetty  ympyrä,  jota  väläytetään  kol¬ 
me  kertaa.  Tempun  pitäisi  paljastaa  na¬ 
kertaja  vaikka  se  olisi  ehtinyt  ruudun 
reunoille  saakka.  Varmuuden  vuoksi 
ympyrän  ulkoreuna  on  eri  värillä  kuin 


sisus,  ja  käytetyt  värit  valitaan  satun¬ 
naisesti  jokaisella  kierroksella.  Näin  se 
näkyy  millaisella  taustalla  tahansa. 

Yksinkertaisuuden  vuoksi  ohjelma 
näyttää  hiiren  sijainnin  ruudulla  heti 
käynnistyksen  yhteydessä.  Siksi  ohjel¬ 
malle  on  tehtävä  pikakuvake  ja  pikaku- 
vakkeen  asetuksiin  merkittävä  sopiva 
näppäinyhdistelmä.  Näppäinyhdistel¬ 
mä  ei  astu  voimaan  ennen  kuin  pika¬ 
kuvake  on  lisätty  käynnistys  valikko  on 
tai  työpöydälle. 

Ohjelma  pinnan  alta 

Ohjelman  toiminnan  voi  jakaa  kah¬ 
teen  osaan:  ruudun  väläytykseen  ja 
kohdistimen  ympäröintiin.  Ensimmäi¬ 
sellä  osuudella  luodaan  ruudun  kokoi¬ 
nen  ikkuna,  joka  täytetään  keltaisella 
värillä.  Tämä  ikkuna  olisi  näkyvillä 
esimerkiksi  sekunnin,  jonka  jälkeen 
ikkuna  sulkeutuu  itsestään.  Toteutus 
on  hieman  näyttävämpi,  jos  ikkuna 
muutetaan  puolittain  läpinäkyväksi. 
Jälkimmäinen  osuus  koostuu  uudesta 
ikkunasta,  joka  on  näkyvillä  ympyrän 
piirron  ajan.  Koska  yhden  ympyrän 
käsittelyyn  menee  sekunti  (eli  ympyrä 


ilmestyy  ja  katoaa),  tämä  ikkuna  on 
näkyvillä  näin  ollen  kolmisen  sekuntia. 

Luo  uusi  projekti  (Windows  Forms 
Application)  ja  muuta  ikkunan  ase¬ 
tukset  oheisen  taulukon  mukaisik¬ 
si.  Tämän  jälkeen  lisää  lomakkeelle 
ajastin  (timer),  jonka  intervalliksi  eli 
tikitysvälisiksi  tulee  1000  millisekun¬ 
tia.  Tähän  tikitystapahtumaan  tulevat 
toisen  ikkunan  luontikäskyt.  Huomaa, 
että  ennen  tämän  ”ympyräikkunan” 
näyttämistä  on  alkuperäinen,  kellertä¬ 
vä  ikkuna  piilotettava  tieltä.  Kyseisen 
ikkunan  sulkeminen  johtaisi  koko  oh¬ 
jelman  sulkeutumiseen  ennenaikaises¬ 
ti.  Toinen  huomattava  kohta  on,  että 
WindowState-ominaisuus  asetetaan 
koodissa  eikä  suunnittelunäkymässä. 
Tämä  siksi,  että  jos  ikkuna  suurenne¬ 
taan  koko  näytön  kokoiseksi  heti  alka¬ 
jaisiksi  (InitializeComponent-kutsun 
aikana),  ei  ikkunan  siirtäminen  toiselle 
ruudulle  ole  enää  mahdollista. 

Lisää  BlinkForm-luokan  määrittelyt 
MainForm -luokan  perään.  Tämä  siis 
sisältää  kaikki  ympyräikkunan  toimin¬ 
nallisuudet.  Tässä  luokassa  on  kaksi 
ajastinta,  joista  toinen  määrää  ohjel- 

Kuva  1 .  Väläytysvaihe:  Tässä  vaiheessa  se  näyttö  muuttuu  keltaiseksi, 
jossa  osoitin  majailee. 


I  liirenlOUkku.exe  Muokkouspärväm...  11  J2öl!>  Z021  Luomispäivo;  11 J. Alli  Ä):0b 


Kuva  2.  Toisessa  vaiheessa  ohjelma  piirtää  ympyrän  osoittimen  ym¬ 
pärille. 


Ominaisuus 

Arvo 

Selitys 

FormBorderStyle 

None 

ikkunakehykset  pois 

TopMost 

true 

jää  päällimmäiseksi 

ShovvInTaskbar 

false 

ei  näytetä  tehtäväpä  1  kissa 

Opacity 

0.5 

läpikuultava 

BackColor 

Yellovv 

keltainen  tausta 

Taulukko  1.  BlinkForm-luokan  määrittelyt. 


J 


mispaiva:  1132015  2006 


Kuva  3.  Kolmannessa  kuvassa  hiiri  on  siirretty  toiseen  paikkaan  piirto- 
vaiheiden  välillä,  jolloin  kuvassa  näkyy  vanha  ja  uusi  sijainti. 


man  suoritusajan  ja  toinen  tuottaa 
tarvittavan  vilkkuefektin  (blinkTimer 
-ajastin). 

Eräs  tärkeä  huomio  on,  että  Blink- 
Form-luokassa  ikkunan  tyyli  on  muu¬ 
tettava  reunattomaksi  ennen  kuin  sen 
korkeus  ja  leveys  asetetaan  peittämään 
koko  ruutu.  Muuten  ikkuna  jäisi  hie¬ 
man  vajaaksi,  sillä  reunukset  lasketaan 
mukaan  ikkunan  viemään  tilaan. 

Jatkokehitysideoita 


käynnissä.  Tällöin  se  ma¬ 
jailisi  tehtäväpalkin  ilmoitus - 
alueella,  joka  sijaitsee  yleensä 
alakulmassa  kellon  vieressä. 
Ohjelma  aktivoidaan  ennalta 
määrätyllä  pikanäppäimel¬ 
lä,  joka  kytketään  ohjelmaan 
RegisterHotKey- funktiolla1 . 

Jos  satunnaisesti  valikoi¬ 
tuvat  värit  ympyröissä  tun¬ 
tuvat  liian  räikeiltä,  ne  voi 
korvata  esimerkiksi  kahdella 


Onnittelut,  hiirenloukkusi  on  valmis. 
Mahdollisuuksia  jatkokehitykseen  löy¬ 
tyy  kuitenkin  aina. 

Ohjelman  käynnistyminen  saattaa 
joskus  viedä  aikaa,  mikäli  koneella  on 
muuta  puuhaa.  Viiveen  vähentämi¬ 
seksi  voit  muuttaa  ohjelman  käynnis¬ 
tymään  tietokoneen  käynnistyksen 
yhteyteen  siten,  että  se  on  jatkuvasti 


sisäkkäisellä  ympyrällä,  vä¬ 
reiltään  esimerkiksi  musta  ja 
valkoinen,  joiden  pitäisi  pe¬ 
riaatteessa  erottua  millaisella  taustalla 
tahansa.  & 


1  https://msdn.microsoft.com/ 
en-us/library/windows/ desktop/ 
ms646309(v=vs.85).aspx 

Miljoonaluokan  videopelitumaus  - 

The  International 

Yleisö  huutaa  innoissaan,  koko  Seattlen  Benaroya  Hallin  konserttiareena  tärisee,  katsomo  on 
noussut  seisomaan,  huudoksi  muuttunut  selostus  kaikuaa  ympäri  tilaaja  areenan  etuosassa 
sijaitsevalla  valtavalla  näytöllä  näkyy...  kuvaa  videopelistä? 

Teksti:  Tuomas  Grannas  Kuvat:  Valve 


Valven  luoma  Dota 
2  on  yksi  maailman 
pelatuimpia  eSports- 
pelejä.  Se  on  tiimi¬ 
pohjainen  reaaliai- 
kastrategia,  jossa  kaksi  viiden  hengen 
joukkuetta  usutetaan  toisiaan  vastaan. 
Jokainen  pelaaja  valitsee  yhden  hah¬ 
mon  pelin  tarjoamasta  yli  sadasta 
vaihtoehdosta  ja  taistelee  tiiminsä 
kanssa,  kunnes  vastustajan  tukikohta 
tuhoutuu. 

Dota-lyhenne  tulee  sanoista  Defense 
of  The  Ancients,  ancientsin  viitatessa 
kartan  molemmin  puolin  sijaitseviin 
tukikohtiin.  Dota  sai  alkunsa  Warcraft 
3  -pelin  modina,  jonka  ensimmäinen 
versio  ilmestyi  jo  vuonna  2002.  Peli 
saavutti  nopeasti  suuren  suosion,  ja 
sitä  pidetäänkin  niin  kutsutun  MOBA- 
genren  pioneerinä.  MOBA  on  lyhen¬ 
ne  sanoista  Multiplayer  Online  Battle 
Arena. 

Vuonna  2009  muun  muassa  Half- 
Life-pelisarjastaan  tuttu  Valve  palkkasi 
Dota-modin  pääkehittäjän,  ja  Dota  2:n 
kehitys  alkoi.  Pelin  valtava  valikoima 
pelattavia  hahmoja  tarjoaa  lähes  ra¬ 
jattoman  määrän  mahdollisia  yhdis¬ 
telmiä,  ja  sen  syvyys  ja  monipuolisuus 


vaativat  pelaajalta  kattavaa  pelin  me¬ 
kaniikkojen  osaamista.  Vaikka  Dotaa 
pelataan  aina  samalla  kentällä,  ei  yk¬ 
sikään  ottelu  ole  ikinä  samanlainen,  ja 
juuri  pelin  tarjoamat  rajattomat  mah¬ 
dollisuudet  erilaisille  taktiikoille  ovat 
varmasti  tärkeimpiä  tekijöitä  Dotan 
menestyksessä. 

Mainitussa  Benaroya  Hallissa  oli 


käynnissä  kolmas  vuosittainen  The 
International  -dotaturnaus,  joka  viet¬ 
tää  jo  kuusivuotissyntymäpäiväänsä. 
Ensimmäinen  turnaus  pidettiin  vuon¬ 
na  2011  Kölnissä  järjestetyillä  Games- 
com-pelimessuilla,  ja  se  herätti  paljon 
huomiota  valtavalla  1,6  miljoonan  dol¬ 
larin  palkintopotillaan.  Valve  järjesti 
ensimmäisen  Internationalin  esitel- 


Suuret  peliturnaukset  ovat  tänään  valtavia  yleisötapahtumia,  joita  seuraavat  miljoonat  ihmiset 
myös  verkon  kautta. 

Iäkseen  uutta  Dota  2  -peliään  maail¬ 
malle,  ja  suuri  palkinto  houkuttelikin 
mukaan  ammattilaispelaajia  kaikkialta 
maailmasta. 

Toverimme  idästä 

Ensimmäisen  Internationalin  hie¬ 
noimpia  tarinoita  on  varmasti  virolai¬ 
sesta,  venäläisestä  ja  kolmesta  ukrai¬ 
nalaisesta  pelaajasta  koostuneen  Natus 
Vincere  -joukkueen  voitto.  Ensim¬ 
mäisessä  Internationalissa  pelätyimpiä 
vastustajia  olivat  kiinalaiset  joukku¬ 
eet.  Kiinalainen  dotanpelaaminen  oli 
tyyliltään  hyvin  hillittyä,  strategista  ja 
laskelmoitua.  Sikäläiset  joukkueet  tun¬ 
nettiin  kyvystään  kylmäverisesti  ku¬ 
ristaa  elämänilo  vastustajistaan  pelaa¬ 
malla  lähes  virheettömästi,  toteuttaen 
pelisuunnitelmansa  uskomattomalla 
tarkkuudella  ja  armottomasti. 

Turnauksen  voittajajoukkue  Natus 
Vincere  taas  tunnettiin  railakkaasta 
ja  toiminnantäyteisestä  ”venäjädotas- 
taan”,  joka  pelityylinä  selittyi  suurin 
piirtein  tauottomaksi  alkupelirähinäk- 
si,  jossa  liikutaan  yhdessä  koko  tiimillä 
ja  pyritään  voittamaan  peli  aikaisin. 
Suurin  osa  pitkän  pelin  strategioihin 
tottuneista  kiinalaisista  joukkueista 
ei  osannut  odottaa  Natus  Vinceren 
pelotonta  ja  aggressiivista  pelityyliä, 
ja  joukkue  voittikin  turnauksen  pe- 
lätyimmät  vastustajat  toinen  toisensa 
jälkeen. 

Natus  Vinceressä  pelasi  myös  yksi 
maailman  tunnetuimmista  dotatähdis- 
tä,  ukrainalainen  Danii  ”Dendi”  Ishu- 
tin,  josta  tuli  monien  Dotaa  seuraavi- 
en  suosikkipelaaja.  Dendi  tunnetaan 
luovasta  pelityylistään  ja  hauskoista 
kommelluksistaan  kameroiden  edessä. 
Dendin  elämä  muuttui  varmasti  mil¬ 


joonan  dollarin  palkinnon  jälkeen,  ja 
hän  on  edelleen  yksi  suosituimmista 
dotapelaajista. 

Kiinalaisten  kosto 

Vuonna  2012  International  järjestettiin 
toisen  kerran,  tällä  kertaa  Seattlessa, 
jossa  myös  Valven  päämaja  sijaitsee. 
1,6  miljoonan  dollarin  palkintopotin 
voitti  malesialaisvahvisteinen,  pääosin 
kiinalainen  tiimi  Invictus  Gaming 
(IG).  Invictus  Gaming  oli  toisen  kiina¬ 
laisen  joukkueen,  LGD:n,  kanssa  tur¬ 
nauksen  ehdottomia  ennakkosuosik¬ 
keja,  ja  veikin  voiton  odotetusti  kotiin. 

Joukkueen  ainoa  ei-kiinalainen  pe¬ 
laaja  oli  malesialainen  Wong  ”ChuaN” 
Hock  Chuan,  jonka  tarina  on  varsin 
inspiroiva.  ChuaN  harrasti  ennen  do- 
tauraansa  koripalloa,  mutta  loukkasi 
jalkansa  pelatessaan.  Toipilaana  hän 
aloitti  Dotan  pelaamisen,  ja  niinpä 
kaiken  tämän  jälkeen  hänestä  tuli  Do¬ 


tan  maailmanmestari.  Mies  sinnitteli 
vastoinkäymistensä  läpi,  ja  hänellä  on 
paljon  aasialaisia  faneja,  ehkä  juuri  si¬ 
sukkuutensa  takia.  Finaalissa  IG  pelasi 
ensimmäisen  Internationalin  voittaja 
Natus  Vincereä  vastaan. 

Finaalipelit  olivat  mahtavaa  katsot¬ 
tavaa,  ja  niissä  tapahtui  paljon  hienoja 
taisteluja.  Voittajajoukkue  sai  jälleen 
miljoona  dollaria,  mutta  ehkä  rahaa 
tärkeämpää  saattoi  olla  voiton  tuo¬ 
ma  kunnia.  International  on  vuoden 
suurin  turnaus,  ja  sen  voittaminen  on 
uskomaton  suoritus,  joka  vaatii  valta¬ 
vasti  sinnikkyyttä,  omistautumista  ja 
tiimityötä. 

Joukkorahoitettuja  unelmia 

Vuonna  2013  Valve  muutti  kolman¬ 
nen  Internationalin  palkintopotin  ke- 
räämistapaa.  Aiemmissa  turnauksissa 
palkintorahat  olivat  tulleet  kokonaan 
Valven  omasta  taskusta,  mutta  täl¬ 
lä  kertaa  yhtiö  tarjosi  pelin  pelaajil¬ 
le  mahdollisuuden  vaikuttaa  pottiin. 
Pelaajat  pystyivät  käyttämään  oikeaa 
rahaa  tehdäkseen  pelihahmostaan 
hienomman  näköisen  ostamalla  lem- 
pihahmolleen  esimerkiksi  uuden  vir¬ 
tuaalisen  haarniskan  tai  aseen. 

Digitaalisten  esineiden  hinnasta  nel¬ 
jäsosa  lisättiin  turnauksen  palkintora¬ 
hoihin,  ja  potti  lähes  tuplaantui.  Valven 
asettama  1,6  miljoonan  dollarin  potti 
kasvoi  vielä  1,3  miljoonalla,  eli  rahaa 
kertyi  yhteensä  2,8  miljoonaa  dollaria. 
Valve  oli  tajunnut,  miten  paljon  rahaa 
ihmiset  viitsivät  käyttää  näyttääkseen 
tyylikkäämmältä  tai  rikkaammalta 
kuin  vastustajansa,  ja  maailman  suu- 


Tyyppejä  lavalla  pelaamassa  tietokonepeliä.  Kiinnostaa  muuten  huikean  monia! 

Viihdettä  ja  videopelejä?  Kyllä  kiitos!  Lindsey  Stirling  tarjoili  turnauksen  avajaisissa 
viulukonserton. 


Ei  pelitapahtumaa  ilman  cossausta. 


rimpien  eSport-palkintopottien  resep¬ 
ti  oli  löytynyt.  Statussymbolit  toimivat 
videopeleissäkin. 

Jokainen  sekunti  merkitsee 

Sattumoisin  turnauksen  voitti  toisesta 
rakkaasta  naapurimaastamme  kotoi¬ 
sin  oleva  tiimi,  tällä  kertaa  lännestä. 
Ruotsalainen  Alliance  nosti  vihdoin 
Pohj  ois-Euroopankin  dotakartalle. 
Alkaneen  voitto  oli  todella  jännittävää 
katsottavaa  pelaajan  näkökulmasta, 
sillä  he  loivat  tiensä  turnauksen  läpi 
täydellisyyteen  hiotulla  omalaatuisella 
pelitaktiikallaan,  jota  kutsuttiin  lempi- 
nimellä  ”rottadota” 

Taktiikka  sai  nimensä  tavasta,  jolla 
Alliance  meni  neljällä  viidestä  tiimin- 
sä  hahmosta  taistelemaan  toista  tiimiä 
vastaan  toisella  puolella  kenttää  ja  yh¬ 
dellä  hahmolla  hajottamaan  vastus¬ 
tajan  tukikohtaa.  Tätä  yhtä  hahmoa 
kutsuttiin  usein  lempinimellä  ”rotta”, 
sillä  strategiaa  vastaan  pelaaminen  oli 
melko  vaikeaa  sekä  ärsyttävää,  aivan 
kuten  rotankaltaisten  tuholaisten  hä¬ 
vittäminen  oikeassa  elämässä. 

Kun  nitistät  yhden  hahmon,  ”rotan”, 
jonka  Alliance  laittoi  puskemaan  tu¬ 
kikohtaasi  kohti  toisella  puolella  peli¬ 
kenttää,  loput  neljä  hahmoa  puskivat- 
kin  tukikohtaasi  kohti  kentän  toisella 
puolella.  Sama  toimi  myös  toisin  päin, 
saatoit  voittaa  tiimitaistelun  Alkaneen 
neljää  muuta  hahmoa  vastaan,  mutta 
samaan  aikaan  rotta  oli  jo  yksinään 
tehnyt  tukikohdassasi  paljon  vahin¬ 
koa. 

Alkaneesta  tunnetummaksi  pelaa¬ 
jaksi  nousikin  turnauksen  aikana  Hen¬ 
rik  ”AdmiralBulldog”  Ahnberg,  joka 
pelasi  Alkaneen  rottaroolia  ja  suoriu¬ 
tui  koko  turnauksen  ajan  lähes  täydel¬ 
lisesti,  millä  oli  tärkeä  osa  Alkaneen 
voittotaktiikassa. 

Finaalipelissä  Alliancea  vastaan  pe¬ 
lasi  legendaarisen  statuksen  saavutta¬ 
nut  Natus  Vincere,  joka  oli  jo  kolman¬ 
nessa  International-finaalissaan.  Pelin 
viimeisistä  hetkistä  tuli  ikonisimpia 
hetkiä  koko  Dotan  historiassa.  Voitto 
meni  Alkaneelle  hyvinkin  täpärästi,  ja 
kyse  oli  vain  millisekunneista. 

Alkaneen  pelaaja  sai  toisella  puolella 
pelikenttää  juuri  ja  juuri  keskeytettyä 
kahden  Natus  Vinceren  hahmon  te- 
leportaatioloitsut,  eikä  Natus  Vincere 
pystynyt  puolustamaan  tukikohtaan¬ 
sa  kolmella  hahmolla  neljää  vastaan. 
Alliance  sai  tuhottua  Natus  Vinceren 


tukikohdan  ja  voitti  turnauksen  todel¬ 
la  täpärällä  mutta  vaikuttavalla  suori¬ 
tuksella. 

Natus  Vincere  vastaan  Alliance  -ot¬ 
telu  saikin  nimen  El  Classico,  ja  nimi 
tulee  usein  nykyäänkin  esille,  kun  ky¬ 
seiset  joukkueet  pelaavat  vastakkain. 

Ei  enää  pelkkä  harrastus 

Vuonna  2014  järjestetyssä  neljännes¬ 
sä  Internationalissa  oli  käytössä  sama 
palkintorahojen  keräystaktiikka,  ja 
tällä  kertaa  palkintopotti  kipusi  taivai¬ 
siin,  kokonaiseen  11  miljoonaan  dolla¬ 
riin.  Pelistä  oli  tullut  oikeasti  iso  juttu, 
ja  allekirjoittanutkin  tajusi  e-urheilun 
tekevän  voimalla  tuloaan  myös  valta¬ 
virran  tietoon. 

Toki  aiemmin  oli  ollut  olemassa 
muun  muassa  Starcraft-skene,  mutta 


se  oli  valtavirtaa  lähinnä  Etelä-Kore¬ 
assa,  jossa  sitä  tosin  lähetettiin  jopa 
televisiosta.  Dotaa  sen  sijaan  pelattiin 
vahvasti  kaikkialla  maailmassa,  ja  oli 
selvää,  että  peli  oli  tullut  jäädäkseen. 

Myös  Dotan  ilmaispelimalli  vaikutti 
varmasti  pelin  suosioon,  sillä  pelaa¬ 
maan  pääsi  ilmaiseksi.  Pelin  maksulli¬ 
nen  sisältö  muuttaa  hahmoja  vain  kos- 
meettisesti,  ja  kun  kaikki  pelin  hahmot 
ovat  saatavilla  ilmaiseksi,  ei  Dotassa 
voi  ostaa  tietään  voittoon. 

Voittajajoukkueen  viiden  miljoonan 
dollarin  potista  riittää  kulujen  ja  vero- 
jenjälkeen  riittoisasti  viidelle  pelaajal¬ 
lekin  jaettuna,  joten  kova  kilpailu  on 
myös  yrittämisen  arvoista. 

Dota  2  oli  todistanut  arvonsa  e- 
urheilulajina  ja  pelin  turnausvoitoilla 
pystyi  jo  tekemään  tarpeeksi  luotet- 

tavasti  rahaa  elämiseen.  Pelaajanuran 
aloittaminen  ei  ollut  enää  yhtä  iso  riski 
kuin  ennen,  vaikka  se  täyttä  omistau¬ 
tumista  ja  sinnikkyyttä  silti  vaatikin. 

Crouching  Tiger, 

Hidden  Nevvbee 

Neljännen  Internationalin  voitti  kii¬ 
nalainen  Newbee,  jonka  pelaajista  tuli 
ensimmäistä  kertaa  yhden  turnauksen 
miljonäärejä.  Newbee  hallitsi  turna¬ 
uksessa  vallinneen  alkupelin  joukkue- 
pelityylin  moitteettomasti,  ja  putsasi 
myös  lopputurnauksen  todella  tehok¬ 
kaasti. 

Finaalit  toivatkin  esille  ristiriitaisia 
mielipiteitä,  sillä  Newbee  oli  voittanut 
kaikki  finaalipelit  niin  nopeasti  ja  ar¬ 
mottomasti,  että  peleissä  ei  ollut  paljoa 
katseltavaa.  Kuvittele  keskimäärin  nel¬ 
jäkymmentä  minuuttia  kestävien,  mel¬ 
ko  tasaisten  ja  jännittävien  otteluiden 
sijaan  noin  kahdenkymmen  minuu¬ 
tin  pituisia  yksipuolisia  turpasaunoja, 
joissa  Newbee  sai  vastustajatiimi  Vici 
Gamingin  joka  kerta  luovuttamaan 
todella  aikaisin,  vain  muutaman  jouk- 
kuetaistelun  jälkeen.  Ei  kukaan  meistä 
varmasti  haluaisi  katsoa  jalkapallo- 
otteluakaan  kulmakunnan  amatööri- 
joukkueen  ja  liigakärjen  välillä. 

Tosin  on  pakko  mainita,  että  Vici 
Gamingia  ei  sinänsä  voida  pitää  ama- 
töörijoukkueena,  sillä  se  oli  yksi  par¬ 
haista  joukkueista  koko  maailmassa. 
Newbee  vain  yksinkertaisesti  pelasi 
turnauksessa  aivan  omalla  tasollaan  ja 
sai  finaalissa  vastustajansa  näyttämään 
aloittelijoilta. 

Newbee  oli  muutenkin  yllättävä  voit¬ 
taja,  sillä  joukkue  oli  perustettu  vasta 
alkuvuodesta  2014,  ei  edes  vuotta  en¬ 
nen  pääsyään  ensimmäiseen  Interna- 
tionaliinsa.  Joukkue  tuli  niin  sanotusti 
puskista,  mutta  onnistui  voittamaan 
koko  turnauksen,  mistä  he  ansaitsevat 
suurta  kunnioitusta. 

Torilla  tavataan 

Vuonna  2015  viidenteen  Internatio¬ 
naliin  oli  tuloillaan  myös  suomalais - 
väriä,  täysin  suomalaisista  pelaajista 
koostuva  joukkue  nimeltä  4  Anchors 
+  Sea  Captain.  Fnatic- joukkueessa  en¬ 
nen  pelanneen  Kalle  ”Trixi”  Saarisen 
luotsaama  Suomen  dotaparhaimmis- 
tosta  koostunut  joukkue  putosi  kuiten¬ 
kin  harmillisesti  jo  karsinnoissa,  eikä 
päässyt  kilpailemaan  palkintorahoista. 

Monien  suomalaisten  dotafanien 


onneksi  turnauksessa  pelasi  kuitenkin 
yksi  suomalainenkin,  nimittäin  Jes¬ 
se  ”Jerax”  Vainikka,  joka  oli  tehnyt 
yllättävän  liikkeen  ja  siirtynyt  ennen 
turnausta  Etelä-Koreaan  MVP.HOT- 
6ix-joukkueeseen.  Joukkue  sijoittui 
kuudenneksitoista,  eli  viimeiselle  si¬ 
jalle.  Turnauksen  palkintopotti  oli  kui¬ 
tenkin  kasvanut  valtavasti  edellisestä  ja 
oli  tällä  kertaa  jo  noin  18,5  miljoonaa 
dollaria.  Viimeisellekin  sijalle  sijoit¬ 
tuva  joukkue  sai  silti  siis  noin  55  000 
dollaria. 

Tämä  ei  kuitenkaan  ollut  ensimmäi¬ 
nen  kerta,  kun  suomalainen  pelaaja 
matsasi  Internationalissa.  Yllä  mainit¬ 
tu  Kalle  ”Trixi”  Saarinen  pelasi  Fnatic- 
joukkueessa  kolmannessa  ja  neljännes¬ 
sä  Internationalissa.  Tiimi  kuitenkin 
hajosi  neljännen  Internationalin  jäl¬ 
keen.  Se  oli  silti  ehättänyt  saavuttaa 
kahdeksannen  sijan  kolmannessa  ja 
14.  sijan  neljännessä  Internationalissa. 


Ryysyistä  rikkauksiin 

Viidennen  Internationalin  voitti  poh¬ 
joisamerikkalainen  Evii  Geniuses, 
joista  suurin  osa  oli  pelannut  jo  ensim¬ 
mäisestä  Internationalista  asti  ja  elätti 
itsensä  pelaamisella. 

Voittajajoukkueesta  täytyy  mainita 
kuitenkin  yksi  menestystarina  muiden 
yli.  Tiimi  koostui  kolmesta  pohjois¬ 
amerikkalaisesta  ja  yhdestä  kanada¬ 
laisesta,  joita  täydensi  pakistanilainen 
Syed  Sumail  ”SumaiL”  Hassan. 

Hassan  oli  tiimin  voittaessa  vain 
16-vuotias,  joten  hän  on  toistaiseksi 
nuorin  Dota  2  -maailmanmestari.  Su¬ 
mail  oli  liittynyt  tiimiin  vain  kahdek¬ 
san  kuukautta  aiemmin,  ja  kyseessä  oli 
hänen  ensimmäinen  Internationalinsa. 
Sumail  myi  jopa  polkupyöränsä  ko¬ 
tonaan  Pakistanissa  vain  pystyäkseen 
maksamaan  lisätunneista  pelikahvilas- 
sa.  Nuori  mies  oli  selvästi  omistautu¬ 
nut  pelaamiselle,  ja  se  kannatti. 

Muihin  Evil  Geniusesin  pelaajiin 

Kiinalainen  Wings  Gaming  -joukkue  voitti  vuoden  201 6  The  International  -turnauksen  ja  nappasi  yhdeksän  miljoonan  dollarin  potin. 


verrattuna  ensimmäisen  Internationa¬ 
lin  voittaminen  vain  16-vuotiaana  on 
todella  kunnioitettava  saavutus,  var¬ 
sinkin  kun  muu  joukkue  on  pelannut 
jo  ensimmäisestä  International-turna- 
uksesta  saakka. 

"Hello,  we  are  Dota 
missionaries  from  Finland." 

Tänä  vuonna  järjestetyssä  kuuden¬ 
nessa  Internationalissa  oli  kaksi  va¬ 
lopilkkua,  joita  varmasti  suurin  osa 
suomalaisista  dotapelaajista  seurasi. 
Ennakkosuosikki  oukkue  Liquidissa 
pelasi  kaksi  suomalaista  pelaajaa,  van¬ 
ha  tuttumme  Jesse  ”JerAx”  Vainikka 
sekä  ennen  4  Anchors  +  Sea  Captai- 
nissa  pelannut  Lasse  ”MATUMBA- 
MAN”  Urpalainen. 

Liquid  tuli  kuudenteen  Internatio¬ 
naliin  takanaan  erinomainen  turna- 
usmenestys.  Tiimi  oli  tullut  toiseksi 
kahdessa  viimeisimmässä  major- tur¬ 
nauksessa  ja  voitti  myös  Moskovassa 
pidetyn  EPICENTER-turnauksen. 
Joukkue  vaikutti  lupaavalta,  ja  heihin 
kohdistettiinkin  suuria  odotuksia. 

Liquidille  turnauksen  ensimmäinen 
päivä  alkoi  erinomaisesti.  Joukkue 
voitti  legendaarisen  Natus  Vinceren  ja 
eteni  seuraavan  päivän  otteluihin.  Tur¬ 
nauksen  toisena  päivänä  Liquid  raivasi 
taas  tieltään  yhden  entisen  Internatio¬ 
nal- voittajan,  Newbeen.  Kolmantena 
päivänä  tuomio  kuitenkin  tuli.  Liquid 
hävisi  Fnatic- joukkueen  uudelle  ko¬ 
koonpanolle,  ja  heidän  matkansa  tur¬ 
nauksessa  päättyi. 

MATUMBAMANin  Liquid  vastaan 
Fnatic-pelissä  tekemiä  päätöksiä  kriti¬ 
soitiin  hieman,  sillä  hän  osti  loitsuim- 


muniteetin  antavan  esineen  sijaan  va¬ 
hinkoa  tekevän  esineen,  mutta  ei  yhtä 
henkilöä  voi  häviöstä  syyttää.  Molem¬ 
mat  joukkueet  pelasivat  erinomaisesti 
ja  ottelut  olivat  tasaisia  ja  jännittävää 
katsottavaa. 

Pojat  eivät  kuitenkaan  palanneet 
Suomeen  tyhjin  käsin,  sillä  Liquid 
päätyi  turnauksessa  kahdeksannelle 
sijalle,  voittaen  noin  100  000  dollaria 
per  pelaaja.  JerAx  ja  MATUMBAMA- 
MAN  olivat  näyttäneet  kyntensä,  ja 
uskon  ainakin  itse  vahvasti,  että  suo- 
midota  palaa  vielä. 

Koko  turnauksen  voitti  kiinalainen 
Wings-joukkue.  Kyseessä  oli  melko 
tuntematon,  suurimmaksi  osaksi  nuo¬ 
rista  pelaajista  koostuva  tiimi.  Wings 
vei  mukanaan  lähes  kaksi  miljoonaa 
dollaria  pelaajaa  kohti,  voittaen  44 
prosenttia  turnauksen  palkintorahois- 


The  International  -turnaus  internetissä: 
www.dota2.com/international/overview/ 


ta  eli  reilut  yhdeksän  miljoonaa  yli 
kahdenkymmenen  miljoonan  potista. 

Wingsin  voitettua  kuudennen  In¬ 
ternationalin  voi  turnausten  voitta¬ 
jissa  huomata  kaavan.  Ensimmäisen 
Internationalin  voitti  Natus  Vincere, 
eli  länsimainen  joukkue.  Internatio¬ 
nal  2:n  voitti  kiinalainen  Invictus  Ga¬ 
ming,  eli  itämainen  joukkue.  Voitot 
jakaantuvat  samalla  tavalla  vuorotellen 
idälle  ja  lännelle,  TI 3:  Alliance  (länsi), 
TI4:  Newbee  (itä),  TI5:  Evil  Geniuses 
(länsi),  TI6:  Wings  Gaming  (itä). 

Jos  yllä  oleva  kaava  jatkuu  samaa 
rataa,  kenties  saamme  nähdä  vuonna 
2017  suomalaisen  International-voit- 
tajan.  Mutta  tiedän  varmasti  ainakin 
sen,  että  itse  odotan  innolla,  mitä  suo¬ 
malaisilla  dotanomeilla  on  vielä  tuo¬ 
tavana  pöytään,  vaikka  International- 
voittoa  ei  ensi  vuonna  tulisikaan. 

SÄHKÖAUTON  HISTORIA 

Polttomoottorin  varjossa 


Teksti:  Janne  Siren  Kuvat:  Janne  Siren,  Toroidion  Oy,  VVikimedia  Commons:  Franz  Haag,  DRoberson, 
US  National  Archives,  Skartis  /  Georgios  Michael,  RightBrainPhotography  /  Rick  Rovven,  Evplus,  LHOON, 
CharlesOI,  Steve  Jurvetson,  Flickr  Commons:  Eric  Kilby 


Sähköauto  piti  hallussaan 
maanopeusennätystä  vielä 
vuonna  1 900.  Paikoin 
niitä  myytiin  kaksi  kertaa 
enemmän  kuin  bensiiniautoja. 
Sitten  Henry  Ford  kehitti 
liukuhihnan  ja  polttomoottori- 
auton  nimeltä  Model  T  -  loppu 
on  toistaiseksi  ollut  historiaa. 

Torstai,  24.  heinäkuuta,  2003. 
Säkkipillin  soidessa  ja  Segway- 
sähköpyörän  johtaessa  har¬ 
rasta  kulkuetta  valkoinen  ruumisauto 
kaartaa  Hollywood  Forever  -hautaus¬ 
maalle  Los  Angelesissa.  Ruumisauton 
perässä,  lähes  äänettömänä  saattueena, 
rullaa  letka  futuristisen  pyöreitä  urhei¬ 
luautoja  kuin  suoraan  Jetsoneista,  siel¬ 
lä  täällä  välissään  Toyotan  kolhompi 
sähkömaasturi. 

Vietetään  sähköauton  -  vuonna  1996 
julkaistun  General  Motors  EVl:n  -  hau¬ 
tajaisia.  EVl:n  valmistus  oli  loppunut 
muutamaa  vuotta  aikaisemmin  ja  vii¬ 
meiset  leasing-sopimukset  päättymässä. 
Rukoukset  eivät  auttaneet,  tehdas  vaati 
kaikki  autot  takaisin.  Korvaavaa  mallia  ei 
tullut.  Pian  jokainen  1117  EVl:stä,  joita¬ 
kin  museokappaleita  lukuun  ottamatta, 
olisi  metalliromua.  Myös  sähkö-Toyota 
poistuisi  markkinoilta  vuosikymmeneksi. 


Baywatch-näyttelijätär  Alexandra 
Paul  (Stephanie),  joka  oli  vuonna  1996 
vuokrannut  ensimmäisen  tuotanto- 
EVl:n,  kommentoi  happamana:  Alim¬ 
me  siirtymässä  uudelle  vuosituhannel¬ 
le.  Nyt  tuntuu,  että  siirrymme  takaisin 
1900-luvulle.”  Paul  tuomittiin  myöhem¬ 
min  yhdyskuntapalvelukseen  EVl:n  ro¬ 
muttamista  vastustaneesta  luvattomasta 
mielenosoituksesta. 

1800-luvun  hittituote 

Akkukäyttöisen  sähköauton  tarina 
alkoi  ennen  polttomoottorin  kulta- 
aikaa.  Unkarilainen  Änyos  Jedlik  ke¬ 
hitti  sähkömoottorin  ja  konseptiauton 
vuonna  1828.  Anglosaksinen  käden¬ 
vääntö  sähköauton  keksijästä  jatkuu 
edelleen,  mutta  ensimmäisten  joukos¬ 
sa  olivat  joka  tapauksessa 
skotlantilaiset  Robert  An¬ 
derson  (noin  1832-1839), 

Robert  Davidson  (1837) 
sekä  amerikkalainen  Tho¬ 
mas  Davenport  (1834). 
Sähköautoja  kehitettiin 
myös  mm.  Ranskassa  ja 
Saksassa.  Ranskalaisen 
fyysikon  Gaston  Planten 
vuonna  1859  kehittämä  lyi¬ 
jyakku  mahdollisti  akkujen 
uudelleenlataamisen. 

Sähköautot  pitivät  maa¬ 
nopeusennätystä  hallussaan 


koko  vuosisadan  -  viimeisenä  belgia¬ 
lainen  sähköauto,  raketin  muotoinen 
La  Jamais  Contente,  joka  ensimmäise¬ 
nä  autona  ylitti  100  km:n  tuntinopeu¬ 
den  vuonna  1899.  Historiankirjoituk¬ 
sen  mukaan  vuonna  1895  sähköauto 
ehti  voittaa  myös  ensimmäiset  auto- 
kisat  Amerikassa,  seuraavana  vuonna 
avattiin  maan  ensimmäinen  autokaup¬ 
pa,  joka  myi  pelkkiä  sähköautoja,  ja 
vuonna  1899  sähköautolla  saatiin  en¬ 
simmäiset  ylinopeussakot. 

Varhaisia  sähköautoja  käytettiin 
etenkin  kaupungeissa,  joihin  niiden 
huippunopeus,  noin  15-30  km/h,  oli 
riittävä.  Ne  olivat  hiljaisia,  paikallisesti 
saasteettomia  ja  helppoja  käynnistää. 
Ne  eivät  vaatineet  käynnistyskammen 
vääntämistä  tai  höyryautojen  pitkää 


La  Jamais  Contente,  "The  Never  Satisfied"  (1899). 

Flocken  Elektrovvagen  (1888). 


Henney  Kilovvatt  (1960). 


v 


GM  Urban  Electric -konsepti  (1973). 


Sähköautoilun  paradigmamuutos 

Sähköauto  on  paljon  parjattu  ja  usein  väärinymmärretty  -  niin  autosuunnittelijoiden  kuin  au¬ 
ton  käyttäjienkin  keskuudessa.  Vasta  polttomoottoriajattelun  kahleista  vapautuessaan  pääsee 
sähköauto  oikeuksiinsa.  Täyssähköautossa  (ei  hybridi)  on  omat  hyvät  ja  huonot  puolensa: 

+  Jos  kotona/töissä  on  autolle  töpseli,  sähköauto  on  yön/päivän  aikana  "tankattu"  täyteen 
+  Vääntö  käytössä  välittömästi;  sähköauton  kiihtyvyys  nollasta  on  uskomaton 
+  Yhden  polkimen  ajo:  ei  kytkintä,  vaihteita  ei  tarvita,  energian  talteenotto  jarruttaa  itsestään 
+  Lämmitys  ja  myös  ilmastointi  toimii  pysäköitynäkin,  ilman  vvebastoa,  ilman  sähkötolppia 
+  Auto  ei  tärise  moottorin  vuoksi,  moottorin  äänimaailmakin  luonnostaan  vain  ulinaa 
+  Ei  käynnistymisvaikeuksia  kylmässä,  ei  tyhjäkäyntiä,  ajaa  voi  vaikka  sisätiloissa 
+  Polttomoottorin  tilat  vapautuvat  tavara-  ja  puskuritilaksi,  akut  voidaan  piilottaa  lattiaan 
+/-  Ei  moottorin  huoltoja/pidempi  käyttöikä  (vähän  liikkuvia  osia),  mutta  kallis  akku  ei  ole  ikuinen 
+/-  Ei  paikallisia  päästöjä,  mutta  energia  on  yhtä  puhdasta/likaista  kuin  sähkön  tuotanto 
+/-  Verohelpotuksia,  ilmaista  sähköä/pysäköintipaikkoja,  mutta  tämä  on  vain  väliaikaista 

-  Toimintasäde  selvästi  polttomoottoria  pienempi  sekä  sää-  ja  nopeusriippuvaisempi 

-  Kaupparatsun  painajainen,  nopeinkin  lataus  tien  päällä  kestää  moninkertaisesti 

-  Rata-ajossa  ja  autobaanalla  nykysähköauton  nopeusetu  hyytyy  yleensä  nopeasti 

-  "Tankki"  eli  akku  kuluu  pysäköitynäkin  hissukseen,  pakkasella  vähän  nopeammin 

-  Jos  kotona/töissä  ei  ole  autolle  töpseliä,  sähköauton  suurin  mukavuusetu  menetetään 


lämmittelyaikaa,  joten  ne  olivat  aikanaan 
etenkin  naisasiakkaiden  suosiossa. 

Vuonna  1908  jopa  Henry  Ford  osti 
vaimolleen  Claralle  sähköauton.  Peri¬ 
mätiedon  mukaan  lahja  oli  onnistunut: 
Clara  Ford  ei  suostunut  luopumaan 
sähköautoilusta  edes  Model  T:n  ilmes¬ 
tyttyä.  Toisaalta  väitetäänpä  myös  joi¬ 
denkin  valmistajien  kiinnittäneen  säh¬ 
köautoihinsa  polttomoottoriautoista 
tuttuja  jäähdytyssäleikköjä  tehdäkseen 
niistä  ”miehisemmän”  näköisiä.  Ruma 
tapa,  josta  sähköautonvalmistajat  eivät 
ole  päässeet  täysin  eroon  vielä  2010-lu- 
vullakaan. 

Rajallinen  toimintasäde  vaivasi  toki 
sähköautoja  1800-luvullakin.  Vuoden 
1888  saksalaisen  Flocken  Elektrowa- 
genin  toimintasäde  oli  noin  40  kilo¬ 
metriä  -  mikä  ei  suuremmin  poikkea 
joidenkin  saksalaisten  autonvalmis¬ 
tajien  sähkö toimintasäteestä  vuonna 
2016.  Ratkaisuksi  tarjottiin  akkujen 
vaihtopalvelua  ensimmäisen  kerran  jo 
vuonna  1896,  kun  Hartford  Electric 
Light  Company  lanseerasi  GeVeCo- 
akkupalvelun.  Sen  akuilla  ajettiinkin 
jopa  10  miljoonaa  kilometriä  vuosina 
1910-1924. 

1900-luvun  alkuun  tultaessa  höyry-, 
sähkö-  ja  polttomoottorit  kamppailivat 
saman  kokoluokan  markkinaosuuksil¬ 
la.  Sähköautot  olivat  paikoitellen  suo¬ 
situimpia,  ja  niitä  käytettiin  muun  mu¬ 
assa  suurkaupunkien  taksiliikenteessä. 
Ironisesti  sähköauton  alamäki  alkoi 
kuitenkin  toisesta  sähkömoottorikek- 
sinnöstä:  polttomoottorin  sähköisestä 


käynnistysmoottorista.  Samalla  tie¬ 
verkostojen  kasvaminen  ja  bensiinin 
saatavuuden  parantuminen  sekä  ää- 
nenvaimentimen  keksiminen  alkoivat 
nostaa  polttomoottoria  ylitse  muiden. 

Taantuminen  golfkärryksi 

Sähkö-  ja  polttomoottorin  yhdistä¬ 
mistä  kokeiltiin  vielä  vuonna  1911, 
kun  Woods  Motor  Vehicle  valmisti 
yhden  ensimmäisistä  sähkö-bensii- 
nihybrideistä  Chicagossa.  Idea  hau¬ 
dattiin  kuitenkin  nopeasti.  Sähköis¬ 
ten  henkilöautojen  valmistus  hiipui 
viimeistään  1920-luvulle  tultaessa  ja 
jatkui  lähinnä  joissakin  ammattilais- 
sovellutuksissa  ja  1950-luvulta  alkaen 
golfkärryissä. 

Toisen  maailmansodan  polttoai- 
nerajoitukset  herättelivät  sähköautoa 
hetkeksi,  muun  muassa  sotavuonna 
1941  julkaistun  ranskalaisen  Breguetin 
sähköauto  lupasi  100  kilometrin  toi- 
mintasäteen  nopeudella  20  km/h  ja  65 
kilometriä  40  km/h.  1950-luvulla  rans¬ 
kalaiset  ideoivat  myös  Arbel-hybridiä 
yhdistettynä  termoelektriseen  ydinpa¬ 
ristoon.  Mutta  kun  polttomoottorilla 
toimivien  henkilöautojen  vuotuiset 
toimitusmäärät  nousivat  kymmeneen 
miljoonaan  ja  yli,  sähköautot  unohtui¬ 
vat. 

Pikaisen  paluun  sähköauto  teki 
1960-luvun  vaihteessa,  kun  Henney 
Coachworks  sekä  akkuvalmistaja 
National  Union  yhdistivät  voimansa 
ja  julkaisivat  Henney  Kilowatt  -säh¬ 
köauton.  Kilowattin  huippunopeus 

CitiCar  (1974). 


oli  lähes  100  km/h,  ja  sillä  pystyi  aja¬ 
maan  noin  tunnin  yhdellä  latauksella. 
Kahden  valmistusvuoden  aikana  niitä 
myytiin  47  kappaletta.  Vaatimatto¬ 
masta  valmistusmäärästä  huolimatta 
Henney  Kilowattia  kutsutaan  ensim¬ 
mäiseksi  massatuotetuksi  sähköau¬ 
toksi. 

Neliovisella  Kilowattilla  oli  myös 
kunnia  olla  viimeisiä  tavallisen  nä¬ 
köisiä  ja  kokoisia  sähköautoja  pitkään 
aikaan.  Tulevat  vuosikymmenet  sysäi¬ 
sivät  sähköauton  kaksioviseksi  näyt¬ 
telyesineeksi,  futuristiseksi  ja  yleensä 
hyvin  pieneksi  outoautoksi.  Näitä  esi¬ 
teltiin  60-  ja  70-luvulla  ympäristö¬ 


lainsäädännön  rohkaisemana  useita, 
mm.  kiilamaiset  konseptiautot  AMC 
Amitron  (1967)  ja  GM  Urban  Electric 
(1973)  sekä  GM  XP-883  -hybridikon- 
septi  (1969). 

Suurin  osa  jäi  suunnittelupöydäl¬ 
le,  mutta  1970-luvun  öljykriisi  auttoi 
markkinoille  saakka  joitakin  virityk¬ 
siä,  kuten  CitiCar  (1974).  Kompak¬ 
ti  brittiläinen  Enfield  8000  (1973) 
edusti  edes  vähän  tavanomaisempaa 
tyylisuuntaa,  mutta  tuki  sekin  osal¬ 
taan  käsitystä  sähköhenkilöautoista 
pelkkinä  pikkuautoina.  Tämä  mieli¬ 
kuva  eläisi  pitkälle  2010-luvulle.  En- 
fieldin  toimintasäde  oli  50  kilomet¬ 


rin  luokkaa  ja  huipputuntinopeus 
kolmanneksen  enemmän.  Valmistus¬ 
määrät  jäivät  reiluun  100  kappalee¬ 
seen. 

1980-luvulla  merkkivalmistajien 
sähköautot  katosivat  käytännössä  ko¬ 
konaan,  mutta  kolmansien  osapuo¬ 
lien  konversiot  jatkoivat  elämäänsä 
kulisseissa.  Näin  myös  Suomessa. 
Uudenkaupungin  autotehtaalla  val¬ 
mistettiin  vuosikymmenen  puoli¬ 
välissä  koeversio  sähköisestä  Talbot 
Horizonista.  Samoihin  aikoihin  alkoi 
Nesteen  ja  Imatran  Voiman  (nyk. 
Fortum)  Elcat-sähköpakettiautohan- 
ke.  Sähköpakuja  olikin  jo  käytetty 


Enfield  8000  (1973). 


Honda  EV  Plus  (1997). 

General  Motors  E VI  (1996). 


Suomalainen  Elcat  (kuva  1999). 


Sähköautoilijat  Suomessa 

•  Sähköautoilijat  ry: 
www.facebook.com/Sahkoautoilijat 

•  Sähköautot- Nyt!  -ryhmä: 
sahkoautot.fi 

•  Sähköinen  Liikenne  -hanke: 
sahkoinenliikenne.fi 

•  Tesla  Club  Finland:  teslaclub.fi 

•  Toroidion  Oy:  toroidion.com 

•  Vähäpäästöisen  liikenteen 
uutispalvelu:  vihreakaista.fi 


maailmalla  muun  muassa  maito-  ja 
postiautoina  sekä  ambulansseina. 

Subarusta  muunnettuja  Elcatin  säh- 
köpakettiautoja  valmistettiin  parisataa 
kappaletta,  ja  niitä  on  ollut  esimerkiksi 
Suomen  Postin  käytössä.  Vuonna  2001 
Fortum  myi  Elcatin  työntekijöilleen  ja 
Elcat  Oy  on  edelleen  olemassa,  joskin 
keskittyy  nykyisin  muun  muassa  huol¬ 
to-  ja  golfkärryihin  sekä  perinteisem- 
pään  autokauppaan.  Elcatin  ja  Finnish 
Electric  Vehicle  Technologies  Oy:n 
yritykset  lämmitellä  sähköpakettiautoa 
uudelleen  kuivuivat  kasaan. 

Kalifornian  unelmointia 

1990-luvulle  tultaessa  rahakkaasta 
yksityisautoilustaan  tunnettu  Kalifor¬ 
nian  osavaltio  Yhdysvaltain  länsiran¬ 
nikolla  päätti  puuttua  tukahduttavaan 


ilmasto -ongelmaansa  automarkkinoi- 
ta  sääntelemällä.  Pakokaasupäästöjen 
alentamisen  lisäksi  tavoitteeksi  kir¬ 
jattiin  nollapäästöinen  autoilu.  Säi¬ 
lyttääkseen  asemansa  houkuttelevilla 
Kalifornian  markkinoilla  autotehtaat 
ryhtyivät  kilvan  valmistamaan  Kali¬ 
forniaan  räätälöityjä  niin  sanottuja 
”compliance  car”  -malleja.  Säädöksiä 
noudattavia  erikoismalleja  ei  välttä¬ 
mättä  myyty  missään  muualla,  ja  Ka¬ 
liforniassakin  ne  olivat  usein  tarjolla 
vain  leasingautoiksi. 

Kalifornian  ilmasto  säädösten  vuok¬ 
si  julkaistiinkin  useita  lyhytikäisiä 
sähköautomuunnoksia,  kuten  Chrys¬ 
ler  TE  Van  -tila-auto  (valmistusmää¬ 
rä  56  kpl),  Ford  Ranger  EV  -pickup 
(1997-2002)  sekä  Honda  EV  Plus 
(1997-1999),  joka  oli  ensimmäinen  ei- 


lyijyakkuun  (NiMH-akku)  perustuva 
sähköauto  suurelta  valmistajalta.  Ulko¬ 
näöltään  ja  rakenteeltaan  nämä  olivat 
usein  polttomoottoriautojen  muun¬ 
noksia.  Tähän  seurakuntaan  valmistui 
myös  General  Motorsin  kaksipaikkai¬ 
nen,  sulavalinjainen  EV1  (1996),  joka 
oli  ensimmäinen  moderni,  pelkästään 
sähköautoksi  suunniteltu  automalli. 

GM  luovutti  EVl:n  suhteen  vuonna 
2003  ja  romutti  lähes  kaikki  vuokra¬ 
tut  autot,  mikä  kirvoitti  Chris  Painen 
ohjaaman  ja  muiden  muassa  Tom 
Hanksin  tähdittämän  dokumentin 
Who  Killed  the  Electric  Car?  (2006). 
Uskoo  salaliittoteorioihin  tai  ei,  selvää 
on,  ettei  kukaan  oikein  yrittänyt  val¬ 
mistaa  ja  markkinoida  sähköautoa  to¬ 
sissaan.  Pääasiallinen  motivaatio  ovat 
vuosikymmeniä  olleet  lainsäätäjien 

ailahtelevat  vaatimukset  ja  pr- temput. 
2000-luvulle  tultaessa  Kalifornian  il- 
mastoviranomaiset  joutuivat  lakitu¬ 
vassa  höllentämään  otettaan,  ja  nol- 
lapäästövallankumous  viivästyi  taas 
vuosikymmenellä. 

Täyssähköautojen  tilalle  tulivat  en¬ 
simmäiset  sähkö  -bensiinituotanto  - 
hybridit  sitten  1910-luvun.  Niitä  alkoi 
ilmestyä  Yhdysvaltain  markkinoil¬ 
le  Japanista,  missä  hybridibuumi  oli 
käynnistynyt  muutamaa  vuotta  aikai¬ 
semmin.  Ensimmäisenä  saapui  Honda 
Insight  (1999)  ja  sitten  suursuosioon 
noussut  Toyota  Prius  (Japanin  ulko¬ 
puolelle  2000).  Ensimmäisen  suku¬ 
polven  hybridiautoja  ei  voinut  ladata 
töpselistä,  mutta  voimalinjassa  hyö¬ 
dynnettiin  esimerkiksi  jarruenergian 
talteenottoa  akkuihin.  Näitä  hybridejä 
nähtiin  sittemmin  myös  Euroopassa  ja 
Suomessa. 

Eurooppa  laahaa  perässä 

Mannereurooppalaisesta  perspektii¬ 
vistä  modernia  täyssähköautoa  ei  voi¬ 
nut  tappaa,  se  kun  ei  ollut  syntynyt¬ 
kään.  90-luvulla  nähtiin  tsekkiläisen 
Skodan  Favorit  Eltra  ja  Tatra  Beta,  jotka 
eivät  jättäneet  jälkiä.  Volkswagenin  Ci¬ 
ty  Stromer- ohjelma  Golf-konversioille 
oli  lähinnä  sähköyhtiöiden  tarpeisiin. 


Ensimmäisen  pitkän  matkan  täyssäh- 
köauton  -  alkuperäisen  Audi  e-tronin 
-  valmistaja  hylkäsi  vuonna  2013  päi¬ 
viä  ennen  julkaisua,  valmistettuaan 
10  esituotantokappaletta.  CitiCarin 
perillinen,  Knud  Erik  Westergaardin 
90-luvulla  lanseeraama  Kewet/Buddy 
on  eurooppalaisista  autoista  menesty¬ 
neimpiä,  mutta  kaikki  on  suhteellista: 
20  vuodessa  miniautoja  myytiin  1  500 
kappaletta,  lähinnä  Norjassa. 

2010-luvulle  tultaessa  lyijy-  ja  NiMH- 
akkujen  jälkeinen  litiumioniakkujen 
kehitys  alkoi  kuitenkin  hiljalleen  ujuttaa 
sähköautoteknologiaa  myös  Euroopan 
otsikoihin.  Jopa  Suomi  nousi  jälleen 
sähköautovalmistuksen  näyttämölle, 
kun  Uudessakaupungissa  sopimusval- 
mistettiin  Think  City  -kaupunkisähkö- 
autoa  (2008-201 1)  ja  seuraavaksi  Fisker 
Karma  -urheiluhybridiä  (2011-2012). 
Ruotsissa  Saabin  konkurssipesä  myy¬ 
tiin  kiinalaistaustaisille  sähköauto  sijoit¬ 
tajille.  Volkswagen-konserni  jäi  vuonna 
2015  kiinni  diesel-päästöhuijauksesta, 
mikä  vauhdittaa  yhtiön  merkkien  säh- 
köistymistä.  Audikin  on  lupaillut  ra¬ 
kentaa  e-tron-urheiluauton  tai  pari 
kiinnostuneille. 

Pääroolia  vuoden  2016  sähköau- 
tomarkkinoilla  näyttelevät  silti  vasta 
hybridit,  ja  täyssähköauto  on  vielä 


poikkeus.  Monilla  valmistajilla  on 
mallistoissaan  useita  sähkö-bensiini- 
hybridejä,  joissa  on  noin  25-50  km 
sähköistä  toimintasädettä.  Täyssäh- 
köautojakin  kuitenkin  on,  esimerkiksi 
Mitsubishi  i-MiEV  /  Citroen  C-Zero 
/  Peugeot  iOn  (2009),  Nissan  LEAF 
(2010),  BMW  i3  (2013)  ja  Volkswagen 
e-Golf  (2015)  ylettyvät  noin  100-150 
km:n  toimintasäteeseen,  hyvänä  päi¬ 
vänä  vähän  enempäänkin.  Euroopan 
myydyin  täyssähköauto,  Renault  Zoe 
(2012),  pääsee  200  km:n  paremmalle 
puolelle. 

Renault  Zoen  hankintamalli  on  kek¬ 
seliäs.  Auto  ostetaan,  mutta  kallis  ja 
kuluva  akku  liisataan.  Suomesta  Zoea 
ei  saa,  mikä  on  herättänyt  keskustelua 
siitä,  onko  vuokra-akku  ongelma  au¬ 
toveron  kannalta  -  tullin  mukaan  ei 
ole.  Todellinen  syy  onkin  se  tavallinen: 
myyntiverkoston  haluttomuus.  Sähkö- 
auton  myynti  vaatii  uuden  opettelua 
ja  häiritsee  rahakasta  polttomoottorin 
huoltoliiketoimintaa.  Muillakin  mer¬ 
keillä  sähköautot  on  usein  vähän  pii¬ 
lotettu,  esim.  BMW  i3:a  myydään  vain 
Helsingin  jälleenmyyjällä.  Eipä  ihme, 
ettei  mene  kaupaksi. 

Kroatialaisen  Rimacin  supernopeat 
ja  superkalliit  Concept-sähköautot 
ovat  myös  jo  markkinoilla,  joskin  hy- 


Renault  Zoe  (2012). 

vin  rajatuilla  sellaisilla.  Opel  on  ensi 
vuonna  tuomassa  markkinoille  Opel 
Ampera-e  -täyssähköauton,  jossa  kan¬ 
tama  kasvaa  yli  300  kilometriin  (pe¬ 
rustuu  tulevaan  GM  Chevrolet  Bolt 
-jenkkimalliin).  Muista  eurooppalai¬ 
sista  valmistajista  mm.  Audi  ja  Mer¬ 
cedes-Benz  lupailevat  yhtä  vakavasti 
otettavia  sähköautoja  noin  vuodelle 
2018  -  samoin  suomalainen  super- 
sähköauto-startup  Toroidion.  BMW:n 
seuraavaa  tosiyritystä  saatamme  jou¬ 
tua  odottamaan  pidempään. 

Joka  kodin  sähköauto? 

Aggressiivisin  tulokas  sähköauto- 
markkinoilla  on  kiistatta  ollut  vuon¬ 
na  2003  perustettu  kalifornialainen 
Tesla  Motors,  jonka  varhaisena  ra¬ 
hoittajana  ja  sittemmin  myös  johta¬ 
jana  toimii  PayPal-miljonääri  Elon 
Musk.  Tesla  on  kilpailijoistaan  poi¬ 
keten  laittanut  alusta  alkaen  kaiken 
likoon  massamarkkinoille  tarkoitet¬ 
tujen,  akkukäyttöisten  täyssähköau- 
tojen  puolesta.  Lotus  Eliseen  löyhästi 
perustunut  Tesla  Roadster  oli  tuotan¬ 
nossa  vuosina  2008-2012,  puhtaalta 
pöydältä  suunnitellut  Tesla  Model  S 
-hatchback  vuodesta  2012  ja  Tesla 
Model  X  -suv  vuodesta  2015  alkaen. 

S-  ja  X-Teslat  erottavat  useimmista 
kilpailijoistaan  molempiin  saatavat 
seitsemän  istumapaikkaa,  mobiili- 
verkon  kautta  tapahtuvat  ohjelmis¬ 
topäivitykset,  pitkät  toimintasäteet 
(jopa  500  km)  sekä  oma  Supercharg- 
er-pikalatausverkosto.  Suomessakin 
Teslan  omia  latausasemia  on  viisi. 
Tesla  on  lisäksi  Kaliforniassa  kaupi¬ 
tellut  automatisoitua  akunvaihtopal- 
velua  erään  valtatien  varrella,  mutta 
tämä  on  ainakin  toistaiseksi  jäänyt 
kertaluontoiseksi  kokeiluksi.  Teslat 
myös  myydään  Teslan  omistamissa 
myymälöissä  sekä  verkossa,  ei  auto¬ 
kauppiailla  -  Tesloja  onkin  myyty  yli 
80  000  euron  hintalapusta  huolimat¬ 
ta  sähköautoksi  paljon,  noin  150  000 
kappaletta. 

Yhtiön  varsinainen  tähtäin  on 
kuitenkin  alemmassa  hintaluokassa 
(noin  35  000  dollaria).  Tesla  raken¬ 
nuttaa  Nevadan  autiomaahan  maa¬ 
ilman  suurimmaksi  aiottua  akkuteh- 
dasta  Gigafactorya  viisipaikkaisten 
Model  3  -volyymisähköauton  ja  Mo¬ 
del  Y  -sähköcrossoverin  tarpeisiin. 
Valmistuessaan  tehtaan  väitetään 
ylittävän  koko  maailman  nykyisen 


Suomalainen  Toroidion-konsepti  (tulossa  2018). 


litiumioniakkujen  tuotannon.  Model 
3  saikin  keväällä  muutamassa  päiväs¬ 
sä  yli  300  000  maksullista  varausta, 
vaikka  tuotannon  aloittamiseen  on 
yli  vuosi  aikaa.  Teslan  jatkosuunnitel¬ 
miin  kuuluu  myös  muun  muassa  säh- 
köpickup,  sähkörekka,  aurinkosähkö- 
tuotteita  ja  itsestään  ajavia  autoja. 

Kaliforniassa  myös  Apple  suunni¬ 
telee  sähköautoa.  Saksalainen  Sono 
Motors  -startup  taas  joukkorahoittaa 
aurinkopaneeleilla  ladattavaa  Sion- 
sähköautoa.  Sähköautoilun  tulevai¬ 
suus  ei  silti  välttämättä  ole  vain  ilmas- 
totietoisten  kalifornialaisten,  dieselin 
mainekriisissä  rypevien  saksalaisten 
tai  Kekkosen  perustaman  Uudenkau¬ 
pungin  autotehtaan  varassa.  Intiassa 
ja  Kiinassa  ympäristötietoisuus  kasvaa 
väestömäärän  ja  elintason  kohotessa, 
ja  mailla  on  merkittävää  omaa  säh¬ 


kö  autokehitystä,  joka  on  kansainvälis¬ 
tymässä.  Seurattavia  nimiä  ovat  mm. 
Mahindra/Reva  sekä  Atieva,  BYD  Auto, 
CH-Auto/Qiantu  ja  NextEV.  Faraday 
Futuren  ja  Karman  taustakin  on  kiina¬ 
lainen. 

Sähköautot  eivät  tosin  myöskään 
ole  ainoa  polttomoottorin  seuraajan 
manttelista  kamppaileva  teknologia. 
Kaasuautot  (kuten  Audi  A3  g-tron 
-hybridi)  sekä  vetypolttokennoautot 
(esimerkiksi  Toyota  Mirai)  ovat  edel¬ 
leen  pelissä  mukana,  samoin  täysin 
vaihtoehtoiset  liikkumismuodot.  Ei¬ 
vätkä  lähemmäs  sata  miljoonaa  vuo¬ 
tuista  polttomoottoriautotoimitusta 
häviä  hetkessä,  saati  olemassa  oleva 
yli  miljardin  auton  autokanta.  Pal- 
kintopokaaleja  on  liian  aikaista  jakaa, 
mutta  sadan  vuoden  tauon  jälkeen 
kisa  on  sentään  taas  käynnissä.  & 


Linkkejä 

•  Clean  Technica  -  uutisia:  cleantechnica.com 

•  Charged  EV  Magazine:  chargedevs.com 

•  DIY  Electric  Car  -  rakenteluille:  diyelectriccar.com 

•  Electrek  -  uutisia:  electrek.co 

•  EV  Obsession  -  uutisia:  evobsession.com 

•  GM-Volt  -  foorumi:  gm-volt.com 

•  GoingElectric- foorumi  (saksa):  www.goingelectric.de 

•  Inside  EVs  -  uutisia:  insideevs.com 

•  Leaf Taik -foorumi:  leaftalk.co.uk 

•  Plugin  Magazine  (myös  lehtipisteissä):  plugin-magazine.com 

•  SpeakEV  -  foorumi:  speakev.com 

•  Tesla  Motors  Club:  teslamotorsclub.com 

Tesla  Model  S,  Model  X  ja  Supercharger  (kuva  2015) 


Sanastoa 

Länsimaista  sähköautoilu  on  suosituinta  Yhdysvalloissa  -  etenkin  Kalifor¬ 
niassa  -  ja  siellä  on  muuta  maailmaa  pidempi  ja  yhtenäisempi  sähköau- 
toiluhistoria,  joten  sikäläinen  sähköautoyhteisö  ja  sille  tavattoman  rakas 
lyhenneviidakko  hallitsee  ainakin  toistaiseksi  sähköautokeskustelua.  Säh- 
köautolähteissä  vieraillessaan  tarvitseekin  suomi-amerikka-sanakirjaa. 


Jotta  et  tulisi  sähköautoyhteisöissä  liian  pahasti  liekitetyksi,  sanaston 
opettelun  lisäksi  kannattaa  tiedostaa,  että  rapakon  takana  kaikki  muut 
paitsi  puhdasoppiset  valinnat  (BEV,  ZEV  ja  TSLA)  katsotaan  yleensä 
kuolemansynnin  veroiseksi  pahuudeksi  ja  autotehtaiden  salaliitoksi.  Eu¬ 
rooppalaiset  sähköautoyhteisöt  ovat  hieman  avarakatseisempia. 


AC/DC  Sähköautoja  voi  perus-  ja  pikaladata 
vaihtovirralla  (AC),  mutta  kaikkein  nopeim¬ 
mat  pikalaturit  käyttävät  tasavirtaa  (DC). 

BEV  Battery  Electric  Vehide,  puristin  valinta, 
akkukäyttöinen  täyssähköauto  (esim.  Tesla 
Model  S). 

BEVx  Battery  Electric  Vehide  range  eXten- 
ded,  CARBin  nimitys  REEVeille. 

CAFE  Corporate  Average  Fuel  Economy 
(USA),  70-luvun  öljykriisistä  alkunsa  saaneita 
polttoaineen  kulutusta  vähentäviä  määräyk¬ 
siä  (toinen,  harvinaisempi  merkitys  on  EU:n 
Clean  Air  for  Europe  -hanke). 

CARB  California  Air  Resources  Board,  merkit¬ 
tävä  toimija  sähköautoilun  säädösten  määrit¬ 
telyssä. 

CAV  Clean  Air  Vehide,  vähäpäästöinen  auto 
(ZEVit  ja  muutamat  poikkeukset),  Kaliforni¬ 
assa  CAV-tarra  takapuskurissa  on  pääsylippu 
HOV-kaistalle. 

CCS  Combined  Charging  Plug,  tuttavallisem¬ 
min  frankenplug,  eurooppalaislähtöinen  AC/ 
DC-pikalatausliitin  (Type  2  -liitin  lisättynä  DC- 
liittimellä),  matkalla  maailman  ykkösstandar- 
diksi. 

CHAdeMO  CHArge  de  MOve,  "O  cha  demo 
ikaga  desuka"  =  "Miten  olisi  teepaussi?",  ja- 
panilaislähtöinen  DC-pikalatausliitin,  toistai¬ 
seksi  maailmanlaajuinen  de  facto  -standardi. 
Compliance  car  Vähäpäästöistä  energian¬ 
lähdettä  käyttävä  auto,  jonka  olemassaolon 
tarkoitus  on  vastata  lainsäätäjän  minimivaa¬ 
timuksiin  (puristin  mielestä  kaikki  muut  paitsi 
ICEt  jaTeslat). 

Conversion  Konversio,  sähköautomuunnos, 


polttomoottoriauto  jonka  moottori  ja  voima¬ 
linja  on  korvattu  sähkömoottorilla  ja  akuilla, 
ei  optimaalinen  sähköauto. 

EPÄ  Environmental  Protection  Agency  (USA), 
määrittelee  amerikkalaisen  (sähkö)auton 
kantaman  laskentakaavan,  tiukempi  stan¬ 
dardi,  antaa  pienempiä  lukuja  kuin  NEDC 
-  EPA-virasto  paljasti  Volksvvagenin  diesel- 
päästöhuijauksen  2015. 

EREV  Extended  Range  Electric  Vehide,  pu¬ 
ristien  vihaama,  poistuva  markkinointitermi 
joillekin  PHEVeille  (esim.  Chevrolet  Voit). 

HEV  Hybrid  Electric  Vehide,  hybridi,  auto  jos¬ 
sa  mm.  jarruenergiasta  latautuva  sähkömoot¬ 
tori  sekä  polttomoottori,  ei  pistokelatausta 
(esim.  alkuperäinen  Toyota  Prius). 

HOV  High-occupancy  Vehide  Lane,  USA:ssa 
kimppakyytiläisten  kaista,  jolla  joissain  osa¬ 
valtioissa  vähäpäästöiset  autot  saavat  etuoi¬ 
keutenaan  ajaa  aina. 

ICE  Internal  Combustion  Engine,  polttomoot¬ 
tori,  perinteinen  polttomoottoriauto. 

ICEd  "ICEtetty",  polttomoottoriauto  pysä¬ 
köitynä  sähköauton  latauspaikalle. 

NEDC  New  European  Driving  Cyde  (EU),  eu¬ 
rooppalainen  (sähkö)autokulutuksen  lasken¬ 
takaava,  löysempi  standardi,  antaa  suurem¬ 
pia  kantamalukuja  kuin  EPÄ. 

NEV  Neighborhood  Electric  Vehide,  käytän¬ 
nössä  tarkoittaa  sähkömopoautoa. 

PHEV  Plug-in  Hybrid  Electric  Vehide,  plug-in- 
hybridi,  auto  jossa  lyhyen  kantaman  sähkö- 
moottori  pistokelatauksella  sekä  polttomoot¬ 
tori  joko  rinnakkain  tai  sarjassa  (esim.  BMW 
i8). 


PZEV  Partial  Zero  Emissions  Vehide,  kalifor¬ 
nialainen  autoluokitus  joillekin  sähköhybri- 
deille  ja  muille  vähäpäästöisille  autoille. 
REEV,  Range  extender  Range  Extender  Elec¬ 
tric  Vehide,  sarja-PHEV  jossa  pieni  poltto¬ 
moottori  tarvittaessa  lataa  akkuja  mutta  ei 
aja  pyöriä  (esim.  BMW  i3  REX). 

S3XY  Teslan  automallit,  Model  3:n  oli  tar¬ 
koitus  olla  Model  E,  minkä  Fordin  lakimiehet 
torppasivat  (Ford  aikoo  julkaista  Model  E 
-sähköauton  2019). 

Supercharger  Teslan  oma  DC-pikalataus- 
verkosto,  useimmiten  paljon  nopeampi  kuin 
CCS  ja  CHAdeMO,  toistaiseksi  maksuton. 
TSLA  Teslan  osaketunnus,  monet  sähköau- 
tofanaatikot  ovat  sijoittaneet  Tesla-yhtiöön 
pörssissä  ja  käyttäytyvät  sen  mukaisesti. 
Type  2/Level  2  Eurooppalainen/amerikka¬ 
lainen  versio  AC-pikalatausliittimestä,  Tesla 
käyttää  lisäksi  tämän  variaatiota  Eurooppa- 
autojensa  AC/DC-liittimenä. 

TZEV  Transitional  Zero  Emission  Vehide, 
CARBin  nimitys  PHEVeille  ja  tietyille  vetyau- 
toille. 

ZEV  Zero  Emissions  Vehide,  paikallisesti 
päästötön  auto  (esim.  täyssähköauto),  sa¬ 
manniminen  ilmastosääntelyohjelma  sähkö- 
autoille  monissa  USA:n  osavaltioissa. 

ZEV  credits  Autojen  päästökauppaa,  yhdys¬ 
valtalaisten  lakien  täyttämiseen  vaadittavia 
päästövapauspisteitä,  joita  autonvalmistajat 
saavat  ZEVien,  TZEVien,  PZEVien  yms.  myyn¬ 
nistä. 

Kulttuuri 


Robosota  on  paljon 
muutakin  kuin  sotaa 


Toisiinsa  törmäileviä  radio-ohjattavia  robotteja,  kolinaa,  kipinöitä  ja  lenteleviä  osia 
mistä  siinä  on  oikein  pohjimmiltaan  kysymys? 

Teksti:  Sakari  Lönn  Pääkuva:  Juha  Immonen  /  Assembly  Organizing 


Pari  metallista  pyörillä  va¬ 
rustettua  radio -ohjattua 
laitetta  kimpoilee  pleksi- 
seinäisen  kilpailuareenan 
seiniin  törmättyään  toi¬ 
siinsa.  Välillä  roboteista  irtoilee  osia  ja 
sinkoaa  ehkä  kipinöitäkin.  Ympärillä 
yleisö  hurraa  suosikilleen.  Jotkut  rea¬ 
goivat  takarivissä  ehkä  vain  sen  vuoksi, 
että  kuulevat  kolinan. 

-  Tämä  on  hieno  laji  seurata.  Var¬ 
sinkin  painavimman  sarjan  kuusiki- 
loiset  laitteet  ovat  tosi  näyttäviä,  kun 
koko  areena  heiluu,  kun  ne  törmäävät 
toisiinsa.  Tämä  on  vasta  toinen  kerta, 
kun  näen  tätä  livenä,  16-vuotias  Eero 
Pajunen  intoilee. 

Hän  on  itse  osallistunut  ensimmäi¬ 
seen  robosotakilpailuunsa  Assembly 
Summer  ’16  -tapahtumassa  ja  voit¬ 
tanut  EE-robot-nimisellä  laitteellaan 
450-grammaisten  sarjan. 

Robosodassa  on  ideana  saada  itse 
rakennetulla,  pyörillä  liikkuvalla  ro¬ 
botilla  vastustajan  robotti  toimintaky¬ 
vyttömäksi  tai  kiilattua  pois  kilpailua- 
reenalta.  Kaikki  robotit  ovat  nykyään 
ohjaajiensa  itse  rakentamia,  ja  laji  vaa¬ 
tii  melko  monipuolista  osaamista. 

Robotit  rakennetaan  alusta  loppuun 
itse.  Ainoastaan  radio -ohjaimet  vas- 
taanottimineen  voi  ostaa  täysin  valmii¬ 
na  paketteina. 

-  Periaatteessa  kaikki  osat  ovat  jo¬ 
tain  RC-kaupan  osia,  mutta  mitään 


valmista  rakennussarjaa  ei  ole  olemas¬ 
sa.  Rima  aloittamiseen  on  korkeam¬ 
malla  kuin  vaikka  RC-lentokoneissa, 
joista  on  saatavilla  kaikki  osat  sisältä¬ 
vä  aloittelijan  pakkaus,  sanoo  Eemu 
Bertling,  Robosota  ry:n  puheenjohtaja 
ja  yksi  kilpailujen  järjestäjistä. 

Kolmea  kokoluokkaa 

Kun  robosotaharrastus  alkoi  Suomes¬ 
sa  1990-luvulla,  robottien  pohjana  oli 
usein  radio -ohjattava  auto.  Suomen 
ensimmäinen  robosotakilpailu  käytiin 
vuonna  1996  vuosittain  järjestettäväs¬ 
sä  Model  Expo  -pienoismallitapahtu- 
massa. 

-  Yhtään  auton  päälle  rakennettua 
robottia  ei  enää  taida  olla  mukana. 
Noin  viisitoista  vuotta  sitten  minulla 
itsellänikin  oli  joku  RC-auton  päälle 
rakennettu  robotti,  johon  heitettiin 
vain  panssarisuojaus  päälle.  Siinä  on 
sellainen  ongelma,  että  auto,  jossa  on 
vain  kääntyvät  etupyörät,  ei  mahdu 
kääntymään  suljetulla  areenalla  kun¬ 
nolla.  Nykyään  vakioratkaisuna  on 
tankkityyppinen  ohjaus,  koska  pitää 
pystyä  kääntymään  paikallaan.  Silloin 
pystyy  paremmin  liikkumaan,  Bertling 
kertoo. 

Suomessa  aktiivisia  kilpailuluokkia 
on  nykyään  kolme.  Pienimmässä  lait¬ 
teen  maksimipaino  saa  olla  150  gram¬ 
maa,  keskimmäisessä  450  grammaa  ja 
suurimmassa  kuusi  kiloa.  Yksi  robotin 


Eero  Pajusen  kuva:  Sakari  Lönn 

rakentelun  haasteista  onkin  pysymi¬ 
nen  asetetussa  painoluokassa. 

-  Kun  alat  tekemään  150-grammais- 
ta  robottia,  jo  akku  vie  50  grammaa, 
Bertling  antaa  esimerkin. 

Robottien  vaihtuvuus  ei  ole  kovin 
korkeaa. 

-  Esimerkiksi  kuuden  kilon  finaalis¬ 
sa  oli  samat  laitteet,  jotka  olivat  viime 
ja  toissa  vuonnakin  mukana.  Uusiakin 
laitteita  tulee,  mutta  finaaliin  pääs¬ 
täkseen  niiden  pitäisi  ensin  voittaa  ne 
vanhat,  jotka  tulevat  uudestaan  paikal¬ 
le  joka  vuosi,  Bertling  kertoo. 

Juuret  USA:ssa  ja 
Isossa-Britanniassa 

Robosodan  juuret  ovat  USA:ssa,  jos¬ 
sa  ensimmäiset  kilpailut  käytiin  jo 
1980-luvun  puolella.  Laji  levisi  ympäri 
maailman  kuitenkin  vasta  Iso-Britan- 
nian  yleisradioyhtiö  BBC:n  tuottaman 
Robot  Wars  -sarjan  myötä.  Suomenkin 
televisiossa  nähdyssä  sarjassa  satakiloi¬ 
set  robotit  taistelivat  toisiaan  vastaan. 
Varsinkin  USA:ssa  ja  Isossa-Britanni¬ 
assa  robosodalla  on  paljon  harrastajia, 
mutta  Suomessa  se  on  ainakin  toistai¬ 
seksi  melko  pienen  joukon  juttu. 

-  Tässä  on  ollut  viimeiset  kolme 
vuotta  vähän  hiljaisempaa,  mutta  tänä 
vuonna  tuli  ihan  uusia  tiimejä  ja  uusia 
laitteita  hirveät  määrät.  Meillä  oli  vä¬ 
hän  ongelmia  jopa  tuossa  karsinnassa, 
koska  se  vei  niin  hirveästi  aikaa.  Kar- 

sintoihin  taisi  mennä  tunti  enemmän 
kuin  mitä  olimme  ajatelleet,  Bertling 
kertoo  Assembly5 16:n  robosotaturna- 
uksesta. 

Suomessa  mennään 
"omilla  säännöillä" 

Suomessa  lajin  harrastajilla  on  hieman 
kansainvälisistä  säännöistä  poikkeavat 
säännöt.  Sääntöjä  on  muokattu  lajin 
viihdyttävyyden  vuoksi.  Suomessa 
parikilpailun  voittoon  vaaditaan  aina 
kolme  voittoa,  eli  kilpailut  käydään  pa¬ 
ras  viidestä  -systeemillä. 

-  USA:ssa  kilpailut  ovat  aina  yhdestä 
voitosta  poikki  ja  se  on  pikkuisen  tyl¬ 
sää.  Meidän  kolmen  pisteen  kilpailu 
on  ihan  meidän  oma.  Meillä  on  sään¬ 
nöissä  myös,  että  30  sekuntia  saa  kor¬ 
jata  laitetta,  jos  se  menee  rikki  kesken 
kilpailun.  Se  on  ihan  viihdyttävääkin. 
Laitetaan  teippiä  vain  robottiin  ja  ta¬ 
kaisin  kentälle.  Suurimmassa  tiimissä 
taisi  olla  tänä  vuonna  viisi  henkeä  vari¬ 
kolla  yhden  laitteen  kimpussa,  Bertling 
naurahtaa. 


Painoluokat  ovat  vähentyneet  ja  nii¬ 
tä  on  yhdenmukaistettu  kansainvälis¬ 
ten  painoluokkien  kanssa.  Aluksi  Suo¬ 
messa  kilpailtiin  5  ja  15  kilon  sarjoissa. 
Myöhemmin  15  kilon  sarjasta  tehtiin 
13,6  kilon  sarja  ja  5  kilon  sarjasta  6  ki¬ 
lon  sarja.  Pienimmät  150  gramman  ja 
450  gramman  sarjat  ovat  tulleet  myö¬ 
hemmin  ohjelmaan. 

-  Suurimpaan  painoluokkaan  ei  tul¬ 
lut  riittävästi  laitteita,  joten  se  jätettiin 
pois.  Nyt  suurin  sarja  on  kuusikiloi- 
nen,  ja  kilpailuareena  on  sen  verran 
pieni,  ettei  sinne  mitään  13 -kiloisia 
enää  laitetakaan,  Bertling  sanoo. 

Oma  yhdistys  taustalla 

Robosotakilpailuja  ei  ehkä  olisi  enää 
Suomessa  ilman  taustalla  vaikutta¬ 
vaa  yhdistystä.  Se  perustettiin  vuonna 
2004. 

-  Silloin  kun  minä  tulin  mukaan 
kuvioihin,  ei  ollut  mitään  suojaseiniä, 
eikä  oikein  mitään  muutakaan.  Perus¬ 
tettiin  sitten  yhdistys,  Robosota  ry,  ja 
kerättiin  lähinnä  toisiltamme  rahaa  ja 


Ensikertalaisena  voittoon 


Miten  on  mahdollista  voittaa  robosotakil- 
pailu  ensimmäisellä  osallistumiskerrallaan  ja 
vain  16-vuotiaana?  Assembly'1 6:n  yhtey¬ 
dessä  järjestetyn  450-grammaisten  sarjan 
voittanut  Eero  Pajunen  kertoo. 

-  Olen  tykännyt  aina  kaikesta  väsäämises- 
tä.  Pienempänä  rakentelin  muovailuvahasta 
kaikkea,  ja  sitten  se  on  levinnyt  metalleihin 
ja  muihin  materiaaleihin.  Alumiinia  olen 
työstänyt  viilaamalla.  Sain  sitten  rippilahjaksi 
viilapenkin.  Sillä  pystyi  rakentamaan  noita 
robotteja  paremmin,  eikä  tarvinnut  enää 
viettää  kaikkia  iltoja  koululla.  Vähän  noita 
servojen  modaamisohjeita  katsoin  netistä, 
että  miten  se  tehdään,  Pajunen  kertoo 
taustastaan. 

Perhe  on  ollut  siis  vahvana  taustavaikut¬ 
tajana  tämänkin  osaajan  tarinassa,  ja  koko 
Pajusen  perhe  oli  Assemblyillä  mukana. 

-  Innostus  robosotiin  lähti  siitä,  että 
ollessani  ehkä  5-vuotias  vanhemmat  ostivat 
jostain  Robot  Wars  -DVD:n,  jossa  oli  ensim¬ 
mäinen  tuotantokausi  BBOIIä  pyörineestä 
sarjasta.  Sen  jälkeen  sitä  sarjaa  tuli  SubTV:ltä 
ja  katsoin  sitä  sieltä  paljon,  Pajunen  avaa. 

Sitten  robotit  unohtuivat  muutamaksi 
vuodeksi. 

-Vähän  vanhempana  löysin  sitten  nämä 
pienemmät  robot.  Olin  ehkä  10-1 2-vuotias 
ja  ajattelin,  että  haluaisin  rakentaa  sellaisen. 


Jonkin  aikaa  sitä  yritin,  muttei  minulla  ollut 
oikein  taitoa  siihen.  Yritin  tuohon  ihan 
pienimpään  luokkaan  ja  keskimmäiseen 
rakentaa  robottia,  ja  sitten  taas  asia  unohtui 
pariksi  vuodeksi. 

Vuosi  sitten  kesällä  asia  tuli  uudelleen 
mieleen. 

-Tajusin,  että  nyt  minä  varmaan  osaan 
tehdä  sellaisen.  Tein  ensimmäisen  robotin 
vuosi  sitten  kesällä.  En  kuitenkaan  kilpaillut 
ketään  vastaan.  Totesin  sitten  aika  pian 
joulun  jälkeen,  että  se  on  aika  huono.  Purin 
robotin  ja  kokeilin,  että  kuinka  kovan  iskun 
se  kestää.  Ei  se  kestänyt  kauhean  kovaa,  hän 
kertoo. 

Sen  jälkeen  olikin  aika  rakentaa  voittaja- 
robo. 

-  Lähdin  sitten  suunnittelemaan  miten 
saisin  parannettua  ensimmäistä  robottia. 
Mietin,  että  tarvitsen  isommat  renkaat,  että 
robotti  kulkisi  nopeammin  ja  siinä  oleva 
ramppi  olisi  loivempi.  Lisäksi  rakensin  runko- 
osan  niin,  että  se  on  panssaria.  Siitä  lopputu¬ 
loksena  oli  tämä  EE-robot,  hän  kertoo. 

Tulevaisuudessa  Pajusen  tavoitteena  on 
rakentaa  robotti  myös  muihin  sarjoihin. 

-  Rakennan  todennäköisesti  kaikkiin 
sarjoihin  laitteen.  Koska  tämä  laite  voitti 
sarjansa,  siinä  ei  ole  suoranaisesti  hirveästi 
kehittämistä  muuten,  kuin  että  se  on  hidas. 


rakennettiin  talkootyönä  tuollainen 
areena.  Minä  olen  hitsannut  sen.  Po¬ 
rukka  oli  joko  hitsaamassa  tai  laittoi 
rahaa  tilille.  Sillä  se  saatiin  kasaan.  Nyt 
siinä  on  turvallista  järjestää  kilpailuja. 
Suojaseininä  on  44  mmm  polykarbo- 
naattilevyä.  Ei  se  mikään  tuhoutuma- 
ton  ole,  mutta  kyllä  se  pysäyttää  sen 
laitteen,  Bertling  kertoo  taustasta. 

Nykyisellään  robosotakilpailuja  jär¬ 
jestetään  Suomessa  noin  viisi  kertaa 
vuodessa.  Osa  on  muiden  tapahtumi¬ 
en  yhteydessä  ja  osa  sitten  Robosota 
ry:n  itse  keskuudessaan  järjestämiä. 

-  Sanoisin,  että  robosota  on  ollut  As¬ 
semblyillä  viitisentoista  vuotta.  Olem¬ 
me  olleet  myös  muissa  tietokoneta- 
pahtumissa,  kuten  Insomniassa.  Sitten 
olemme  olleet  Model  Expossa.  Model 
Expossa  on  tosin  se  ongelma,  että  tämä 
on  vain  yksipäiväinen  juttu  ja  he  halu¬ 
aisivat  meidät  sinne  koko  viikonlopuk¬ 
si,  Bertling  avaa.  & 


Sivusuojat  ovat  vähän  huonot.  Ne  taipuivat 
ensimmäisessä  ottelussa  pyörivää  väkkärää 
vastaan  ihan  sisään  ja  yksi  servo  hajosi. 
Pitää  ostaa  nopeampi  sarjamoottori,  niin  se 
toimii  paremmin,  hän  suunnitelee. 


16-vuotias  Eero  Pajunen  vei  voiton  450  gram¬ 
man  sarjassa  EE-robotillaan. 

Koodi 


Tuimaa  Tulikettua 

Puuttuuko  selaimestasi  välttämätön  ominaisuus?  Tekisikö  mieli  vaihtaa  Comic  Sans  -fontti 
automaattisesti  toiseksi?  Firefoxin  lisäosilla  viritetään  nettiselain  oman  maun  mukaiseksi. 

Teksti:  Asser  Lähdemäki 
Kuvat:  Mitol  Meerna 


Nykyajan  verkkoselai¬ 
met  ovat  monipuoli¬ 
sia  sovellusalustoja, 
joita  voi  laajentaa  ja 
muokata  mieleisek¬ 
seen.  Valmiita  lisäosia  on  runsaasti 
saatavilla,  ja  niiden  käyttötarkoituk¬ 
set  vaihtelevat  yksinkertaisista  ul¬ 
koasun  muutoksista  monipuolisiin 
ominaisuuslaajennoksiin.  Mutta  ehkä 
selaimesta  silti  puuttuu  juuri  se  omi¬ 
naisuus,  jota  itse  kaipaa.  Tämän  ar¬ 
tikkelin  eväillä  pääsee  alkuun  omien 
Firefox-lisäosien  virittelyssä. 

Artikkelissa  tutustumme  ensin  Jet- 
pack  Manager  -kehitystyökaluun  ja 
käymme  sitten  läpi  lisäosan  rakenteen 
sekä  selaimen  tarjoamia  rajapintoja. 
Oletuksena  on,  että  webteknologiat  - 
vähintään  HTML  ja  JavaScript  -  ovat 
lukijalle  ennestään  kohtuullisen  tut¬ 
tuja.  Tavoitteena  on  päästä  sen  verran 
vauhtiin,  että  lukija  kykenee  jatka¬ 
maan  omin  avuin  rajapintadokumen- 
taation  kanssa. 


Laajennosten  lajityypit 

Selaimiin  asennettavia  lisäpalikoita  on 
kahta  päätyyppiä:  liitännäinen  (plu- 
gin)  ja  lisäosa  (extension,  add-on). 
Liitännäiset  ovat  binäärikoodia,  jotka 
kytketään  selaimeen  tietyn  rajapinnan 
kautta.  Tavallisin  liitännäinen  lienee 
Adoben  Flash.  Nykyisin  liitännäisiä 
pyritään  välttämään  uusissa  sovelluk¬ 
sissa,  koska  erilaisia  alustoja  on  paljon 
eivätkä  samat  binäärit  sovi  eri  alustoil¬ 
le. 

Lisäosat  puolestaan  toteutetaan  jol¬ 
lakin  tulkattavalla  kielellä,  jota  selain 
ymmärtää.  Monissa  selaimissa  luon¬ 
nollinen  valinta  on  ollut  webin  kielet 
HTML,  CSS  ja  JavaScript,  koska  niitä 
selain  osaa  tulkita  joka  tapauksessa. 

Tässä  artikkelissa  ovat  pääosassa  jäl¬ 
kimmäisellä  tekniikalla  toteutetut  lisä¬ 
osat.  Ne  ovat  olleet  mukana  Firefoxissa 
versiosta  38  alkaen,  ja  niitä  kutsutaan 
Firefoxin  yhteydessä  nimellä  SDK 
Add-on.  Toisaalta  niitä  voisi  kutsua 
myös  jpm-työkalua  hyödyntäviksi  li¬ 
säosiksi. 


Firefoxiin  on  myös  tulossa  Web 
Extensions  -nimellä  kulkeva  lisä- 
osajärjestelmä,  jonka  on  tarkoitus  olla 
yhteensopiva  myös  Chrome-  ja  Opera- 
selainten  lisäosien  kanssa.  Nämä  muis¬ 
tuttavat  rakenteeltaan  paljolti  nykyistä 
tekniikkaa,  mutta  ovat  vielä  kokeiluas¬ 
teella  artikkelin  kirjoitushetkellä. 

Kehitysympäristö  ja  -työkalut 

Jetpack  Manager  eli  lyhyesti  jpm  on 
Mozillan  tarjoama  komentorivipoh- 
jainen  kehitystyökalu  lisäosien  tekemi¬ 
seen.  Sen  avulla  voi  alustaa  lisäosapro- 
jektin,  ajaa  sille  automaattiset  testit, 
testata  sitä  selaimessa  ja  lopulta  alle¬ 
kirjoittaa  lisäosan  digitaalisesti. 

Työkalu  perustuu  Node.js:ään,  jo¬ 
ten  asentamista  varten  on  ladattava 
Node.j  s:n  pakettienhallintaohj  elma 
npm.  Tämän  jälkeen  asennus  tapahtuu 
seuraavalla  käskyllä: 

npm  install  jpm  — global 

Ainakin  Debian-pohjaisissa  Linux- 
jakeluissa  täytyy  nimeämiskäytäntöjen 

Level”.  Sen  tyypiksi  asetetaan 
merkkijono  eli  ”string”  ja 
arvoksi  ”info”.  Firefox  tu¬ 
kee  myös  muita  lokitasoja. 
Niistä  saa  tarkempaa  tietoa 
esimerkiksi  tämän  artik¬ 
kelin  linkkilaatikon  kaut¬ 
ta.  Lisäosien  konsoliviestit 
tulevat  näkyviin  selaintason 
loki-ikkunaan,  jonka  saa  ole¬ 
tuksena  auki  näppäinyhdistelmällä 
ctrl+shift+j. 

Edellä  mainittuja  muutoksia  varten 
kannattanee  luoda  Firefoxiin  erillinen 
kehittäjäprofiili,  jotta  asetukset  eivät 
vaikuta  normaaliin  käyttäjäprofiiliin. 
Varsinkin  allekirj  oitusvaatimuksen 
poisto  voi  olla  riski  normaalissa  selain- 
käytössä.  Linkki  Firefoxin  profiilien 
käyttöohjeeseen  on  tämän  artikkelin 
linkkilistassa. 

Kun  yllä  kerrotut  valmistelut  on  teh¬ 
ty,  voi  oman  lisäosan  lähettää  avoimel¬ 
le  selaimelle  asennettavaksi  projektin 
juuresta  komennolla 


vuoksi  asentaa  jakelun  pakettienhal- 
linnasta  myös  paketti  ”nodejs-legacy”, 
koska  npm  ja  jpm  olettavat  Node.js 
-tulkin  löytyvän  tiedostojärjestelmästä 
nimellä  ”node”. 

Jpm-kehitystyökalun  lisäksi  Mozil- 
la  ei  sen  kummoisempaa  ympäristöä 
tarjoa.  Jos  tavallisen  tekstieditorin 
ominaisuudet  eivät  tunnu  riittäviltä  ja 
kaipaa  vaikkapa  automaattista  koodin 
täydennystä,  websovelluskehitykseen 
tarkoitetut  ympäristöt  soveltuvat  myös 
lisäosien  kehitykseen. 

Jpm-työkalun  käyttö 

Jpm:n  kaikkia  hienouksia  ei  tässä 
tekstissä  esitellä,  vaan  tulemme  toi¬ 
meen  peruskomennoilla  init,  run ,  post, 
watchpost]a  xpi.  Kaikki  komennot  aje¬ 
taan  projektin  juurihakemistossa. 

Komennolla  ”jpm  init”  alustetaan 
uusi  lisäosa.  Komento  on  vuorovai¬ 
kutteinen,  ja  se  kyselee  lisäosan  pe¬ 
rustietoja,  kuten  näytettävän  nimen, 
pakettinimen  ja  tekijän  nimen.  Näitä 
käytetään  projektin  tiedot  ja  riippu¬ 
vuudet  sisältävän  package.json-tiedos- 
ton  täyttämiseen. 

Näin  syntynyt  lisäosa  on  toimiva, 
vaikkei  se  teekään  mitään.  Suoritta¬ 
malla  komento  ”jpm  run”  avautuu  Fi¬ 
refox  uuteen  prosessiin,  johon  lisäosa 
on  asennettuna.  Firefox-binäärin  si¬ 
jainnin  voi  joutua  kertomaan  valitsi¬ 
mella  -b,  esimerkiksi: 


jpm  run  -b  /usr/bin/f irefox 

”jpm  run”  -komento  näyttää  conso- 
le.log() -lokiviestit  siinä  terminaalissa, 
jossa  se  on  ajettu.  Komennon  huono 
puoli  on  se,  että  Firefox  käynnistetään 
joka  kerta  uudestaan.  Avuksi  otetaan 
komennot  ”post”  ja  ”watchpost”.  Ne 
mahdollistavat  lisäsosan  lataamisen 
suoraan  jo  avoinna  olevaan  Firefox- 
istuntoon. 

Näiden  komentojen  käyttöä  varten 
on  kuitenkin  tehtävä  esivalmistelu¬ 
ja.  Ensiksi  Firefoxiin  on  asennettava 
Extension  Auto-Installer  -lisäosa.  Ni¬ 
mensä  mukaisesti  tämä  lisäosa  osaa 
asentaa  automaattisesti  lisäosapaketin, 
joka  lähetetään  HTTPdlä  sen  kuunte¬ 
lemaan  porttiin. 

Automaattista  asennusta  varten  on 
selaimen  asetuksista  muutettava  muut¬ 
tujan  ”xpinstall.signatures.required” 
arvoksi  ”false”,  mikä  tarkoittaa,  että 
lisäosan  digitaalisia  allekirjoituksia  ei 
tarkisteta.  Asetukseen  pääsee  käsiksi 
syöttämällä  osoiteriville  ”about:config” 
ja  painamalla  enteriä.  Tämän  jälkeen 
selain  varoittaa  asetusten  varomatto¬ 
masta  muuttamisesta.  Hyväksyttyäsi 
varoituksen  voit  hakea  asetuksen  si¬ 
vun  yläreunaan  ilmestyvän  hakuken- 
tän  avulla. 

Samalla  kerralla  kannattaa  lisätä 
myös  virheiden  etsintää  helpottava 
asetus  ”extensions.sdk.console.log- 


jpm  post  — post-url 
http: //localhost: 8888/ 

Oletusasetuksilla  Extension  Auto- 
installer  kuuntelee  yllä  olevassa  ko¬ 
mennossa  annettua  osoitetta. 

Komento  ”jpm  watchpost”  toimii 
muuten  samalla  tavalla,  mutta  se  seu¬ 
raa  tiedostojen  päivittymistä.  Muu¬ 
toksia  havaittuaan  se  asentaa  lisäosan 
automaattisesti  uudelleen. 

Kun  halutaan  luoda  lisäosasta  ja- 
kelupaketti  muita  käyttäjiä  varten, 
käytetään  komentoa  ”jpm  xpi”.  Silloin 
rakennetaan  lisäosasta  paketti,  johon 
sisällytetään  projektin  tiedostot,  ku¬ 
vaus  ja  muut  tiedot.  Paketti  kootaan 
metatiedot  sisältävän  JSON-tiedoston 
perusteella.  Käsittelemme  seuraavaksi 
paketin  sisältöä. 

Lisäosaprojektin  rakenne 

Lisäosa  koostuu  yksinkertaisimmil¬ 
laan  yhdestä  JavaScript-  ja  yhdestä 
JSON-tiedostosta.  Toiminnallisuus 
koodataan  ensimmäiseen,  ja  jälkim¬ 
mäiseen  kerrotaan  lisäosan  tietoja,  ku¬ 
ten  pääkooditiedosto,  tekijä,  versionu¬ 
mero  ja  lisäosan  kuvaus. 

Näiden  lisäksi  projektissa  voi  olla 
data-kansio,  johon  laitetaan  kaikki  li¬ 
säosan  mukana  paketoitava  materiaali. 
Esimerkiksi  kuvakkeet,  kuvat,  käyttö¬ 
liittymän  HTML- tiedostot  ja  websivu- 
ja  muokkaavat  koodit  menevät  tänne. 

var  pageMod  =  require(”sdk/page-mocT) ; 

var  ui  =  require(”sdk/ui”) ; 
var  tabs  =  require(”sdk/tabs”) ; 
var  panels  =  require(”sdk/panel”) ; 

var  menuButton  =  ui . ToggleButton( 

{ 

id:  "menutoggle” , 

label:  "Show  counting  menu”, 

icon:  { 

"16" : ” . /s-icon . png" , 

"32” : ” . /s-icon . png" , 

”64” : ” . /s-icon . png” 

}, 

onChange:  handleChange 

}); 

function  handleChange(state)  { 
if  (state. checked)  { 
countingMenu. show({ 
position:  menuButton 
»; 

} 


var  countingMenu  =  panels . Panel({ 

contentURL :  " . /content_html/countingMenu . html” , 
contentScriptFile:  " . /content_scripts/countingMenu . js” , 
onHide:  handleHide 
}); 


function  handleHide(){ 

menuButton. state('window' ,  {checked:  false}) ; 

} 

countingMenu. port . on( ' count-requested ' ,  function(keyword){ 
var  countWorker  =  tabs . activeTab . attach({ 

contentScriptFile:  " . /content_scripts/countall . js" 

»; 

countWorker . port . emit( 'count-words ' ,  keyword) ; 

}); 

var  skrolliPageMod  =  null; 

countingMenu. port . on ( ' pagemod-enabled-changed ' ,  function (enabled){ 
if (enabled) 

{ 

skrolliPageMod  =  pageMod . PageMod ({ 
include:  skrolli . fi ' , 

contentScriptFile:  ' . /content_scripts/countall . js ' , 
onAttach:  function(worker){ 
worker.port.emit( ' count-words ' ,  ' [Ssjkrolli ') ; 

} 

}); 

} 

else 

{ 

skrolliPageMod . destroy () ; 

} 

}); 

Listaus  1 .  Päätiedosto  index.js. 


Pääkooditiedostossa  alustetaan 
kaikki  tarvittava  lisäosan  toimintaa 
varten.  Mikäli  koodia  on  paljon  tai  tar¬ 
vitaan  erillisiä  ohjelmakirjastoja,  voi 
projektin  juureen  tehdä  lib-kansion, 
joka  myös  paketoidaan  lisäosan  mu¬ 
kaan.  Koodi  jaetaan  eri  tiedostoihin 
Common  JS  :n  moduulimääritelmän 
mukaisesti. 

Lisäosan  koodi  jakautuu  kahteen 
erityyppiseen  koodiin:  sisältöskrip- 
teihin  ja  varsinaiseen  lisäosakoodiin. 
Näistä  ensimmäinen  tarkoittaa  koodia, 
joka  kytkeytyy  selaimen  ikkunassa  nä¬ 
kyvään  nettisivuun.  Jälkimmäinen  on 
lisäosan  koodia,  joka  ei  voi  suoraan 
käsitellä  nettisivuilla  olevia  asioita 
mutta  pystyy  kutsumaan  selaimen  rik¬ 
kaampia  rajapintoja.  Nämä  rikkaam¬ 
mat  rajapinnat  tarjoavat  esimerkiksi 
tiedostojärjestelmään  tai  selaimen 
ikkunoihin  ja  välilehtiin  liittyviä  toi¬ 
mintoja. 

Sisältöskriptien  ja  lisäosakoodin 
erottaminen  on  tehty  turvallisuussyis¬ 
tä.  Jos  niin  ei  tehtäisi,  voisi  vihamie¬ 
linen  sivusto  onnistua  kaappaamaan 
selaimen  tai  jopa  koko  tietokoneen. 
Tämän  vuoksi  näiden  kahden  koo- 
dityypin  välillä  kommunikoidaan 
käyttäen  yksinkertaista  viestienvaih- 
torajapintaa.  Tätä  käsittelemme  myö¬ 
hemmin  lisää,  kun  törmäämme  siihen 
esimerkkiohjelman  koodissa. 

Koodin  kimppuun 

Esimerkkiprojektinamme  on  yksin¬ 
kertainen  lisäosa,  joka  laskee  avoinna 
olevalta  nettisivulta  sanoja.  Lisäosaoh- 
jelma  luo  työkalupalkkiin  painikkeen, 
josta  voi  avata  hakusanakentän  ja  las- 
kentanapin.  Lisäksi  lisäosan  voi  kyt¬ 
keä  automaattisesti  laskemaan  sanan 
”Skrolli”  esiintymismäärä  skrolli.fi 
-sivuston  millä  tahansa  sivulla,  sivun- 
latauksen  yhteydessä. 

Lisäosan  rakenne  hahmottuu  käy¬ 
mällä  läpi  esimerkkikoodin  päätiedos¬ 
to  ”index.js”  (listaus  1).  Siinä  nivotaan 
yhteen  koko  lisäosan  toiminnallisuus 
ja  alustetaan  käyttöliittymässä  näkyvät 
elementit.  Aivan  ensimmäiseksi  lada¬ 
taan  selaimen  tarjoamia  moduuleja, 
jotta  saadaan  niiden  rajapinnat  käyt¬ 
töön. 

Esimerkissä  käytetään  neljää  vakio¬ 
na  toimitettavaa  moduulia:  page-mod, 
ui,  tabs  ja  panels.  Moduuli  page-mod 
tarjoaa  rajapinnan  sivujen  muutta¬ 
miseen  automaattisesti  sekä  ennen 

että  jälkeen  sivun  latauksen.  Selaimen 
käyttöliittymään  lisätään  painikkeita 
ja  sivupalkkeja  ui-moduulin  rajapinto¬ 
jen  kautta.  Välilehtiin  päästään  käsik¬ 
si  tabs-moduulilla.  Moduulia  panels 
puolestaan  käytetään  luomaan  väliai¬ 
kaisia  sisältöikkunoita. 

Näiden  moduulien  käyttöä  tarkas¬ 
tellaan  seuraavaksi.  Aloitetaan  listauk¬ 
sen  1  alusta,  missä  moduulien  tuonnin 
jälkeen  luodaan  työkalupalkkiin  py¬ 
syvä  painike.  Sen  klikkaaminen  avaa 
hakukäyttöliittymän,  jonka  luominen 
onnistuu  ui-moduulin  avulla.  Esimer¬ 
kissä  on  käytetty  sen  tarjoamaa  kaksi- 
tilaista  painiketta,  ToggleButtonia. 

Painike  nimetään  menuButtoniksi  ja 
luodaan  antamalla  sille  tunniste,  kuva¬ 
us  ja  kuvake.  Painike  ilmestyy  lisäosan 
käyttöönoton  yhteydessä  automaatti¬ 
sesti  työkalupalkkiin,  josta  käyttäjä  voi 
sen  siirtää  haluamaansa  paikkaan. 

Kuvakkeita  voi  antaa  erikokoisia, 
ja  kuvaketta  on  mahdollista  muokata 
erilaisten  tilojen  mukaan,  kuten  aktii¬ 
visen  välilehden  tai  ikkunan  mukaan. 
Esimerkissä  tätä  ominaisuutta  tosin  ei 
käytetä  muuhun  kuin  napin  tilan  nol¬ 
laamiseen,  kun  sanahaun  käyttöliitty¬ 
mä  suljetaan. 

Painikkeelle  annetaan  myös  painal¬ 
luksen  käsittelijäfunktio,  handleChan- 
ge.  Funktio  sijaitsee  listauksessa  1 
heti  painikkeen  luomisen  jälkeen.  Sen 
ainoa  toiminnallisuus  on  avata  haku- 
käyttöliittymän  paneeli.  Kyseinen  pa¬ 
neeli  alustetaan  seuraavaksi. 

Paneelia  luotaessa  annetaan  polut 
hakukäyttöliittymään  ja  sen  toimin¬ 
nallisuuteen  eli  sisältöskriptiin.  Käyt¬ 
töliittymän  kuvaus  ja  sisältöskripti 
ovat  listauksissa  3  ja  4.  Poluissa 
viittaa  projektikansion  data-kansioon. 
Mikäli  halutaan  lisätä  useita  tiedostoja, 
annetaan  lista  polkuja.  Lisäksi  anne¬ 
taan  handleHide-funktio  käsittelijäksi 
ikkunan  piilotukselle. 

Käsittelijän  määrittely  on  listaukses¬ 
sa  1  paneelin  luomisen  jälkeen.  Siinä 
vaihdetaan  menuButton-painikkeen 
tila,  jotta  sitä  voisi  sulkemisen  jälkeen 
taas  painaa.  Tilanvaihto  onnistuu  pai¬ 
nikkeen  metodilla  state(target,  up- 
datedState).  Ensimmäinen  parametri 
kertoo,  missä  kontekstissa  tilaa  muu¬ 
tetaan,  ja  jälkimmäinen  on  olio,  joka 
sisältää  päivitettävät  kentät. 

Esimerkissä  kyseistä  metodia  kutsu¬ 
taan  parametrein  window5  ja  {checked: 
false}.  Eli  muutoksen  halutaan  koske  - 


port- rajapinnan  kautta. 

Sisältöskripteistä  tähän  rajapintaan 
pääsee  käsiksi  skriptin  kontekstissa 
globaalin  self-olion  kautta. 

Lisäosakoodin  puolella  vastaavasti 
rajapinta  löytyy  worker- oliosta.  Yleen¬ 
sä  kun  luotava  olio  käyttää  sisältös- 
kriptejä,  sen  rakentaja  palauttaa  luo¬ 
dun  olion  sisältö skrip teihin  liittyvän 
worker-olion.  Esimerkissä  listauksen  1 
keskivaiheilla  paneelin  sisältöskriptiin 
liittyvä  worker  tallennetaan  counting- 
Menu-muuttujaan. 

Viestirajapintaan  kuuluu  vain  kou¬ 
rallinen  funktioita,  joista  eniten  tar¬ 
vittavia  ovat  on(eventName,  handler) 
ja  emit(eventName,  data).  Näistä  en¬ 
simmäisellä  liitetään  käsittelijä  jolle¬ 
kin  tapahtumalle  eli  viestin  vastaan¬ 
ottamiselle.  Jälkimmäinen  puolestaan 


Viestintä  sisältö-  ja 
lisäosakoodin  välillä 

Lisäosakoodi  ja  luodun  paneelin  si- 
sältökoodi  eivät  voi  kutsua  toisiaan 
suoraan,  vaan  viestintä  tapahtuu 


van  aktiivista 


ikkunaa,  ja  painike 
ainoastaan  nollataan 


tilaan  ”ei-painettu”.  Erilaisia 
kontekstivaihtoehtoja  on  muitakin,  ja 
ne  muodostavat  lopulta  melko  moni¬ 
mutkaisen  kokonaisuuden. 


Käyttöliittymän  suunnittelun  nä¬ 
kökulmasta  paneelit  eivät  ole  pysy¬ 
viä  elementtejä.  Ne  tuodaan  näkyviin 
vain  tarpeen  mukaan  ja  piilotetaan 
heti,  kun  käyttäjä  klikkaa  paneelin  ul¬ 
kopuolelle.  Ne  siis  soveltuvat  lisäosan 
käyttöliittymän  hetkellisesti  näkyville 
osille,  kuten  asetuksille  ja  valikoille. 


<html> 

<head> 

<style  type="text/css”  media=”all"> 
ui  {  list-style-type:  none;  } 

</style> 

</head> 

<body> 

<ul> 

<li> 

<input  type=”checkbox”  id=”enable”>Enable  pageMod  for  *.skrolli. 

fi</input> 

</li> 

<li> 

<input  type=”button”  id=”countButton”  value=”Count'7> 

<input  id=”keyword”  type=”text”  /> 

</li> 

</ul>  ~ 

</body> 

</html> 

Listaus  2.  Käyttöliittymän  kuvaus  (countingMenu.html). 


47 


lähettää  viestin  sekä  mitä  tahansa  tie¬ 
toja  sisältävän  Javascript-muuttujan. 
Tämä  muuttuja  annetaan  parametrina 
vastaanottavalle  käsittelij  äfunktiolle. 
Tapahtumat  tunnistetaan  ohjelmoijan 
vapaasti  päättämällä  merkkijonolla. 

Edellä  mainittujen  funktioi¬ 
den  lisäksi  joskus  myös  funktio 
once(eventName,  handler)  on  hyö¬ 
dyllinen.  Se  reagoi  tapahtumaan  vain 
kerran,  ja  sitten  se  lopettaa  viestien 
kuuntelun. 

Listauksen  1  puolivälin  jälkeen  lai¬ 
tetaan  countingMenu  kuuntelemaan 
tapahtumaa  ”count-requested”.  Tämän 
tapahtuman  syntyminen  on  määritel¬ 
ty  listauksen  3  lopussa,  missä  tehdään 
käyttöliittymän  countButton-napin 
klikkauksen  käsittelijä.  Nappia  klikat¬ 
taessa  lähetetään  tapahtuma  ”count- 
requested”  ja  hakusana. 

Tapahtuma  ”count-requested” 

vastaanotetaan  countingMenuun 
tallennetun  worker- olion  kautta. 
Vastaanottava  koodi  pyytää  tabs-mo- 
duulin  avulla  aktiivisen  välilehden.  Sii¬ 
nä  avoinna  olevan  web-sivun  konteks¬ 
tiin  liitetään  sanojen  laskentako  o  di, 
countall.js,  joka  on  esitelty  listauksessa 
4.  Liittämisen  ansiosta  sivun  HTML- 
puu  ja  Javascript-muuttujat  ovat  las- 
kentakoodin  käytettävissä. 

Liittäminen  myös  palauttaa  wor- 
ker- olion,  jonka  kautta  lasken- 
takoodin  kanssa  viestitään.  Heti 
liittämisen  jälkeen  worker- olion 
emit-metodia  kutsumalla  lähetetään 
tapahtuma  ”count-words”  ja  hakusa¬ 
na  eteenpäin  laskentako  o  dille.  Se  on 
laitettu  kuuntelemaan  kyseistä  tapah¬ 
tumaa  listauksen  4  lopussa.  Kun  ta¬ 
pahtuma  vastaanotetaan,  skripti  laskee 
hakusanan  esiintymiskerrat  ja  näyttää 
tuloksen  käyttäjälle. 

Sivujen  muuttaminen 
automaattisesti 

Nyt  kun  perustoiminnallisuus  on  ole¬ 
massa,  katsotaan,  miten  sivujen  muok¬ 
kaus  automatisoidaan.  Se  tapahtuu  jo 
aiemmin  mainitun  page-mod-moduu- 
lin  tarjoaman  PageMod-luokan  avulla. 

Esimerkkilisäosassa  luodaan  Page- 
Mod-olio  ainoastaan  pyydettäessä, 
listauksen  1  loppupuolen  koodin  mu¬ 
kaisesti.  Hakukäyttöliittymässä  olevan 
valintaruudun  klikkaaminen  lähettää 
lisäosakoodille  ”pagemode-enabled- 
changed”-tapahtuman  ja  sen  mukana 
valintaruudun  tilan. 


var  wordToCount  =  document . getElementById("keyworcT) ; 
var  pageModCheckbox  =  document . getElementById("enable”) ; 
var  countButton  =  document . getElementById("countButton”) ; 


countButton.disabled  =  true; 


pageModCheckbox. addEventListener( 'change ' ,  function(){ 

self .port.emit( ' pagemod-enabled-changed ' ,  pageModCheckbox. checked) ; 

Y)T~ 


wordToCount . addEventListener( ' input ' ,  function(){ 

countButton.disabled  =  (wordToCount . value. length  <=  0) ; 


countButton . addEventListener( ' click ' ,  function(){ 

self .port.emit('count-requested' ,  wordToCount. value) ; 

}); 

Listaus  3.  Käyttöliittymän  toiminnallisuus  (countingMenu.js). 

Lisätietoa  netissä 

•  Perusmoduulien  rajapintojen  ohjeet.  Ainoastaan  näitä  on  hyödynnetty 
esimerkkikoodissa:  https://developer.mozilla.org/en-US/Add-ons/SDK/High-Level_APIs 

•  Loput,  harvemmin  tarvittavien  ja  vähemmän  vakaiden  moduulien  rajapinnat: 
https://developer.mozilla.org/en-US/Add-ons/SDK/Low-Level_APIs 

•  Yksinkertaisia  ohjeita  lisäosarajapintojen  käyttöön: 
https://developer.mozilla.org/en-US/Add-ons/SDK/Tutorials 

•  Lisätietoa  lisäosakoodin  modularisoinnista  CommonJS:n  mukaisesti:  https://developer. 
mozilla.org/en-US/Add-ons/SDK/Guides/Module_structure_of_the_SDK 

•  Profiilien  hallinnan  käynnistäminen  ja  käyttö  kehittäjäprofiilin  luontia  varten: 
https://support.mozilla.org/en-US/kb/profile-manager-create-and-remove-firefox- 
profiles#w_starting-the-profile-manager 

•  Firefoxissa  tarjolla  olevat  lokitasot  ja  niiden  käyttöönotto: 
https://devel0per.m0zilla.0rg/en-US/Add-0ns/SDK/T00ls/c0ns0le#L0gging_Levels 

•  Asetuksen  lisääminen  about:config-asetuksissa: 
kb.mozillazine.org/About:config#Adding_modifying_and_resetting_preferences 

•  Kolmansien  osapuolten  kirjoittamia  moduuleja: 
https://github.com/mozilla/addon-sdk/wiki/Community-developed-modules 

Tilan  perusteella  joko  asetetaan  tai 
poistetaan  automaattinen  sisältöskrip- 
tin  liittäminen  mille  tahansa  sivulle, 
jonka  verkko-osoite  täsmää  sääntöön 
skrolli.fi”  Esimerkiksi  osoitteet 
www. skrolli.fi”  ja  "skrolli.fi/artikke- 
lit”  täsmäävät.  Sääntöjä  voi  antaa  myös 
listamuodossa,  ja  säännöt  voivat  olla 
Javascriptin  säännöllisiä  lausekkeita 
(regular  expression). 

PageMod-olion  luonnin  yhteydessä 
listauksessa  1  asetetaan  automaatti¬ 
sesti  liitettäväksi  jo  käytetty  countall. 
js-sisältöskripti.  Lisäksi  seurataan 
onAttach-käsittelijän  avulla,  milloin 
skripti  on  liitetty  Liittämisen  jälkeen 
skriptille  lähetetään  käsky  laskea  sään¬ 
nön  ”[Ss]krolli”  mukaiset  sanat  sivulta. 

Kun  automaattisuus  halutaan  pois¬ 
taa  käytöstä,  kutsutaan  PageMod-olion 
destroy-metodia.  Näin  tehdään  aivan 
listauksen  1  lopussa,  kun  hakukäyttö- 
liittymästä  saadaan  tieto  valintaruu- 
dun  tyhjennyksestä  ja  if-lauseen  else- 
haara  suoritetaan. 

Yhteenveto 

Esimerkkilisäosa  on  nyt  valmis.  Sen 
myötä  esiteltiin  Firefoxin  lisäosien 
kehitystyökalun  käyttö,  lisäosan  pro- 
jektirakenne  ja  muutamia  yleisimpiä 
rajapintoja. 

Lisää  rajapintoja  ja  ohjeita  löytyy 
oheiselta  linkkilistalta.  Tämän  artik¬ 
kelin  ja  esimerkkikoodin  tutkimisen 
jälkeen  ei  dokumentaatiossa  pitäisi 
olla  kovin  paljon  kummallisia  asioita, 
ainakaan  lisäosatermistön  osalta. 

Web-  tai  Node.js-kehitykseen  verrat¬ 
tuna  lisäosien  kehityksessä  on  tuttuja 
piirteitä.  Palvelin-asiakas-jaottelu  nä¬ 
kyy  myös  varsinaisen  lisäosakoodin  ja 
sisältöskriptien  suhteessa.  Lisäosakoo- 
di  toimii  "palvelimena”,  joka  tarjoaa 
matalan  tason  perustoiminnot.  Sisäl- 
töskriptit  puolestaan  ovat  sen  kanssa 
juttelevia  "asiakkaita”.  Osien  välinen 
kommunikaatiokin  on  samankaltaista. 
Esimerkiksi  socket.io-kirjaston  raja¬ 
pinta  on  vastaava  kuin  lisäosien  port- 
rajapinta.  Web-  ja  No  de.  j  s -kehittäjille 
hyppäys  Firefox-lisäosiin  on  siis  pieni. 

Käyttöj  ärj  estelmäympäristöstä  vielä 
sen  verran,  että  jpm  toimii  myös  Win- 
dowsissa  samoin  kuin  Linuxin  puo¬ 
lellakin.  Asennus  onnistuu  silloinkin 
npm -työkalun  avulla.  Joten  eipä  muuta 
kuin  koodaamaan  mukavia,  hienoja  ja 
elämää  helpottavia  lisäosia  omaan  se¬ 
laimeen!  & 


var  wordToCount  =  document . getElementById("keyword") ; 


function  getTextNodes(parent) 

{ 

var  nodes  =  []; 


var  Walker  =  document .createTreeWalker(parent, 
NodeFilter . SHOW_TEXT, 
null , 
false) ; 

var  node; 

while(node=walker . nextNode()) 

{ 

nodes. push(node) ; 

~ 


return  nodes; 

~ 


function  countWord(word) 


var  elements  =  getTextNodes(document . body) ; 
var  count  =  0; 

var  matcher  =  new  RegExp(word, 'g' ) ; 


[] . f orEach. call (elements,  function (e, i , 1) { 
count  +=  (e. textContent .match(matcher)  ||  []).length; 

>yy 


alert('Word  +  word  +  occurred  '  +  count  +  '  times.'); 


self . port .on( 'count-words ' ,  countWord) ; 

Listaus  4.  Käytettävä  sisältöskripti  (countall.js). 

Lisäosa  liian  järeä? 

Yksinkertaisia  toimintoja  varten  ei  välttämättä  tarvitse  koodata  varsinaista  lisäosaa. 
Pieniin  tarpeisiin  saattaa  riittää  sovelluskirjanmerkki  (bookmarklet),  kun  halutaan 
käsitellä  sivun  sisältöä.  Sovelluskirjanmerkki  luodaan  laittamalla  kirjanmerkin  osoitteeksi 
seuraavanmuotoinen  teksti: 
javascript :<koodi>; void(0) ; 

Varsinainen  Javascript-koodi  on  kohdassa  "<koodi>",  ja  sen  täytyy  olla  URL-koodattu, 
sillä  selaimet  eivät  ymmärrä  esimerkiksi  välilyöntejä  kirjanmerkeissä.  Firefox  tosin  muun¬ 
taa  kirjanmerkkiä  luodessa  välilyönnit  automaattisesti  koodatuiksi. 

Lopussa  oleva  kutsu  void(O);  tarvitaan,  jotta  koodin  ajamisen  jälkeen  pysytään  samalla 
sivulla.  Näin  siksi,  että  selain  näyttää  koodin  paluuarvon  uudella  sivulla,  jos  paluuarvo 
on  mitä  tahansa  muuta  kuin  undefined. 

Lisätietoa  ja  esimerkkejä  löytyy  seuraavista  osoitteista: 

•  betterexplained.com/articles/how-to-make-a-bookmarklet-for-your-web-application/ 

•  www.bookmarklets.com/tools/categor.html 

•  https://www.squarefree.com/bookmarklets/ 

Kulttuuri 


Vanhoja  peleji 

■  ■■  SF: 

fli  ili  im 


Oulun  yössä 

Kun  nykynuoriso 
Amigaan  ryhtyi  . 


Worms:The  Director's  Cut  -karsintakilpailut  Vectoramassa. 


Miten  uusi  sukupolvi  ottaa 
vastaan  vanhat  tietokoneet? 
Suomen  Amiga-käyttäjät  ry:n 
järjestäjäkonkari  Vesa-Pekka 
kertoo,  kuinka  vuonna  1985 
alkunsa  saanut  Amiga 
peluuttaa  yleisöä  edelleen . 

Teksti:  Vesa-Pekka  Holappa, 

Janne  Siren 

Kuvat:  Suomen  Amiga-käyttäjät  ry. 

Klassikkokoneyhdistys  Suomen 
Amiga-käyttäjät  ry  eli  Saku 
houkuttelee  satoja  vieraita 
erilaisiin  tapahtumiin,  omiinsa  ja  mui¬ 
den,  jo  kolmatta  vuosikymmentä.  Yksi 
vuotuisten  tapahtumien  vetonaula  on 
vanhat  tietokonepelit.  Nuoremmille 
kävijöille  Amiga  on  uusi  ja  jännä  tutta¬ 
vuus,  varttuneemmille  taas  unohtuma¬ 
ton  osa  omaa  lapsuutta  ja  nuoruutta. 
Retropelailu  menestyy  yleisötapahtu¬ 
missa  yllättävän  hyvin. 

Tänä  kesänä  Saku  peluutti  kansaa 
parissa  yleisötapahtumassa  Oulussa. 
Kesäkuun  toisena  viikonloppuna  jär¬ 
jestettävä,  nelipäiväinen  Vectorama 
2016  on  kasvanut  Pohjois- Suomen 
suurimmaksi  verkkopelitapahtumak- 
si.  Se  järjestettiin  tänä  vuonna  Oulun 
Energia  Areenalla. 

Saku  Vectoramassa 

Vectoramassa  vilisi  kaiken  ikäisten 
pelaajien  lisäksi  myös  monia  yhteis¬ 
työkumppaneita  areenan  oheistoimin¬ 
ta-alueella.  Sinne  myös  Saku  pystytti 
retropisteensä  jo  viidettä  vuotta  pe¬ 
räkkäin.  Paikalle  saatiin  tilaan  nähden 
varsin  mukavasti  vanhaa  rautaa:  neljä 
Amiga  1200  -konetta,  yksi  Amiga  500 
ja  jopa  yksi  Commodore  64.  Sekä  tie¬ 
tenkin  runsaasti  niitä  vanhoja  pelejä. 

Tapahtuman  yhteistyökumppanit 
tarjoilivat  yleisölle  smoothieita,  he¬ 
delmiä  ja  namuja,  jotta  vältettäisiin 
verensokerin  romahtaminen.  Useat 
eri  tahot  olivat  paikalla  esittelemässä 
toimintaansa.  Varsinainen  kohdeylei¬ 
sö,  verkkopelaajat,  oli  hyvin  keskitty¬ 
nyt  omaan  touhuunsa,  mutta  ilmestyi 
ajoittain  kolostaan.  Laajempaa  yleisöä 
houkuteltiin  Areenalle  tarjoamalla 
kahtena  iltana  vapaa  pääsy  tapahtu¬ 
maan. 

Sakun  pisteellä  kävi  monenlaista  ja 
-ikäistä  ihmettelijää.  Eräät  asettuivat 
koneille  lastensa  kanssa  silmät  sä- 

Mikä  Saku? 

Suomen  Amiga-käyttäjät  ry.  eli  Saku  on  toiminut  vuodesta  1993. 
Se  tukee  ja  esittelee  Amiga-harrastusta  järjestämällä  toimintaa 
ja  tapahtumia,  kuten  syksyisin  järjestettävän  Saku-tapahtuman. 
Yhdistys  on  myös  julkaissut  perustamisensa  jälkeen  viisikym¬ 
mentä  Saku-e-lehden  numeroa.  Sakusta  ja  2010-luvun  Amiga- 
harrastuksesta  löydät  lisää  tietoa  Skrollin  numerosta  2014.3 
sekä  yhdistyksen  sivuilta  osoitteesta  http://saku.bbs.fi. 


Monen  ikäiset  pelaajat  valtasivat  koneet 
kaupunginkirjastolla  Oulun  Taiteiden  Yössä. 


kenöiden  ja  kertoen,  kuinka  tällai¬ 
sella  äiskä/iskä  pelasi,  kun  oli  nuori”. 
Toiset  tulivat  ihmetellen  katsomaan, 
millaista  jälkeä  20-30  vuotta  sitten 
saatiin  aikaan.  Paikalla  oli  myös  yksi 
flipperin  kääntämistä  mobiilipeliksi 
suunnitteleva  henkilö,  jonka  epäusko 
Amigan  suoriutumiseen  flipperipelin 
pyörittämisestä  muuttui  Siam  Tiltin  ja 
todellisuuden  iskiessä  naamalle. 

Suosituimpiin  peleihin  kuuluivat 
tasohyppelyt  ja  autopelit.  Kun  Ami- 
galla  pyörähti  käyntiin  Parasol  Stars, 
kuusnepalla  pelailtiin  sen  edeltäjän 
edeltäjää,  Bubble  Bobblea.  Kaikil¬ 
la  tuntui  olevan  yhtenevä  mielipide: 
yhtä  hyviä  ne  ovat  vieläkin!  80-luvun 
digitaalisten  peliohjaimien  on/off- 
tuntuma  oli  tosin  analogisten  tattien 
hemmottelemalle  nuorisolle  ajoittai¬ 
nen  haaste. 

Kuten  on  ollut  tapana,  paikalla  jär¬ 
jestettiin  myös  useita  pelikilpailuja. 
Koko  päivän  kisoina  pelattiin  Wings 
Battlefieldiä  ja  Atari  2600:n  Man  Goes 
Downista  klassikko-Amigoille  juon¬ 
nettua  Downfallia,  joka  on  aiemmin 
tehty  homebrew- julkaisuna  Atari  Ja- 
guarille.  Erillisinä  kisoina  pelattiin 
torstaina  linkkipelinä  Stunt  Car  Race- 
ria,  perjantaina  Lotus  2:ta  ja  lauantai¬ 
na  alkuillasta  Super  Skidmarksia. 

Myöhemmin  lauantai -iltana  peli- 
kilpailut  päätti  Worms:  The  Director  s 
Cut,  jossa  tuttuun  tapaan  ninjailtiin 
ja  tapatettiin  niin  toisten  kuin  omi¬ 
en  joukkueidenkin  matoja.  Kilpailut 
olivat  odotetusti  jännittäviä.  Voittajat 
saivat  palkinnoiksi  atk-tuotteita  sekä 
mitalit  suoriutumisestaan.  Etenkin 
Sakun  omalla  Amigaaal-huutologolla 
varustetut  mitalit  olivat  suosittu  muis¬ 
to.  Järjestäjän  ominaisuudessa  paras 
palkinto  oli  kuitenkin  osanottajan  le¬ 
veä  hymy. 


Oulun  Taiteiden  Yö 

Oulun  Taiteiden  Yö  -yleisötapahtu¬ 
ma  järjestettiin  elokuussa,  ja  Sakulle 
kyseessä  oli  viides  kerta  näissäkin 
karkeloissa.  Sakun  peliluola  pystytet¬ 
tiin  kaupunginkirjastoon.  Pöydät  val¬ 
lattiin  pääasiassa  klassikkokoneilla: 
mukana  oli  neljä  68030-kiihdytettyä 
Amiga  1200  -konetta  ja  yksi  Amiga 
500.  Lisäksi  paikalla  oli  uudempana 
kalustona  kaksi  Mac  miniä  Amiga- 
yhteensopivalla  MorphO  S  -käyttöj  är- 
jestelmällä. 

Amiga  500  tarjosi  pelaajille  monet 
ranteet  aikoinaan  kouluttanutta  kor- 
punvaihtoharjoittelua,  kun  hieman 
uudemmilla  Amiga  1200  -malleilla 
taas  pelailtiin  kiintolevyiltä.  Peliluo¬ 
lassa  kävi  neljän  tunnin  aikana  noin 
400  vierailijaa,  ja  tunnelma  oli  sen 
mukainen.  Allekirjoittanut  ehdotti 
yhdistyksen  puheenjohtaja  Anu  Sei- 
loselle  huumorilla,  että  seuraavalla 
kerralla  hankitaan  undulaatti  indi¬ 
kaattoriksi  hapen  loppumisesta.  Ko¬ 
neet  olivat  käytössä  lähes  tauotta. 

Kävijöitä  oli  perheen  pienimmistä 


varttuneempiin.  Ensimmäiset  tuli¬ 
vat  paikalle  jo  hyvissä  ajoin,  koska 
olivat  edellisellä  kerralla  jääneet  jo¬ 
non  hännille  pääsemättä  lainkaan 
pelaamaan.  Monet  kävijät  olivat  ko¬ 
neilla  kuin  kotonaan.  Kun  äidit  ja 
isät  tekivät  aikamatkaa  lapsuuteensa, 
oli  nuorimmille  esimerkiksi  joystick 
peliohjaimena  ihan  täysin  kumma 
kapistus. 

Usealla  vierailijalla  heräsikin  kysy¬ 
mys:  ”Mikä  oli  se  peli,  jossa...?”  Sitä 
myöten  sitten  mentiin  pitkin  muis¬ 
tojen  taivalta.  Ruuduilla  pyöri  tiu¬ 
haan  mm.  Lotus  2,  Superfrog,  Wings, 
Xenon  2,  Bubble  Bobble...  Kukapa 
vanha  Amiga-käyttäjä  olisi  lopulta 
unohtanut  nämä? 

Tapahtumalle  varattu  nelituntinen 
kävi  tuttuun  tapaan  lyhyeksi.  Viimei¬ 
set  retronälkäiset  tulivat  kysymään 
pelien  perään  vielä  minuutteja  ennen 
lopetusta.  Nähtävästi  Amiga  ei  ole 
huhuista  huolimatta  vieläkään  kuol¬ 
lut.  Pieni  pilke  silmäkulmassa  kai¬ 
ken  voikin  kiteyttää  yhteen  huutoon: 
AMIGAAA!  & 


Jotain  vanhaa,  jotain  uutta,  jotain  sinistä... 

Suomen  Amiga-käyttäjät  ry:n  tapahtumissa  on  klassikkopelien  lisäksi  mukana  myös 
Amiga-harrastuksen  uudempia  puolia.  Vectoramassa  ja  Oulun  Taiteiden  Yössä  mukana 
oli  muun  muassa  kaksi  Amiga-yhteensopivalla  MorphOS-käyttöjärjestelmällä  varustettua 
Mac  miniä,  joista  toinen  pyöritti  ilmataistelupeli  Wings  Battlefieldiä.  Toinen  MorphOS-ko- 
ne  oli  ohjelmoitu  Amigan  Hollywood-mediaohjelmistolla  pyörittämään  infonäyttöä,  joka 
kertoi  tapahtuman  aikatauluista,  yhdistyksen  historiasta,  tärkeimmistä  Amiga-malleista 
sekä  Sakun  tulevista  tapahtumista. 

Myös  klassikokoneiden  kirjo  on  yleensä  mittava.  Vectoramassa  yksi  aikaisekseen  tehok¬ 
kaalla  68060-suorittimella  ryyditetty  Amiga  1200  pyöritteli  demoja  hiljaisempina  aikoina, 
loppujen  maltillisemmin  kiihdytettyjen  68030-laitteistojen  toimiessa  pelikoneina.  Nämä 
järeämmät  klassikkokoneet  oli  linkitetty  nollamodeemikaapelilla  pareittain  sitä  tukeville 
kahden  tai  useamman  pelaajan  peleille,  ja  niiden  kuvat  heijastettiin  videotykeillä  seinälle. 

Näiden  rinnalla  perus-Amiga  500  ja  Amigan  edeltäjä  Commodore  64  tarjosivat  autent¬ 
tisen  klassisen  pelikokemuksen  korpun-  ja  lerpunvaihtoineen,  eikä  kasettiasemaelämystä- 
kään  ollut  unohdettu. 

Vanha  koti  uudelle  koodille 

Hessian  puhaltaa  C64-hiillokseen 

Lasse  Öörni,  37,  on  yksi  nykyisen  Commodore  64  -skenen  tähtiä.  Keväällä  ilmestynyt  Hessi 
an-peli  alleviivaa  herran  pitkää  ja  ansiokasta  työsarkaa  laitevanhuksen  parissa. 

Teksti:  Heikki  Mustonen 

Kuvat:  Heikki  Mustonen,  Lasse  Öörni 


Vaikka  Lasse  Öörnin 
juuret  yltävät  laitteen 
kulta-aikaan,  voidaan 
miehen  esiinmarssin 
katsoa  tapahtuneen 
suhteellisen  myöhään.  Ensimmäiset 
C64-pelit  Metal  Warrior  ja  Escape 
From  New  York  tulivat  nimittäin  verk¬ 
koon  vasta  vuonna  1999.  Samannimi¬ 
seen  elokuvaan  pohjautuvan  Escapen 
kohdalla  lisenssin  perään  ei  tuossa  vai¬ 
heessa  enää  kyselty,  sillä  C64  ei  enää 
nauttinut  valtakunnallista  suosiota 
edes  Suomessa. 

Istuimme  Ludocraftin  vieraanva¬ 
raisille  sohville  keskustelemaan  Hes- 
sianista  ja  muusta  kuusnelostelusta. 

Ammatilliselta  koulutukseltaan 
Lasse  on  fyysikko  ja  aineenopettaja. 
Tosin  noissa  ammateissa  hän  on  ehti¬ 
nyt  ahkeroida  vasta  jonkin  aikaa,  sillä 
pääansainta  tapahtuu  tietokonepelien 
koodauksen  parissa.  Harrastuksesta 
on  kasvanut  työ  ja  alkusysäys  on  sama 
kuin  tuhansilla  muilla. 

"Sehän  lähti  pikkupensasta,  kun 
sain  kuusnelosen.  Bitissä  oli  koo- 
dausartikkeleita  ja  siitä  sitä  lähti  kokei¬ 
lemaan,  miten  konetta  voi  hallita.” 

Suosikkipeleihin  nuorella  harrasta¬ 
jalla  lukeutuivat  muun  muassa  Com- 
mando  ja  Green  Beret,  jotka  herättivät 
kauaskantoisia  tuntemuksia. 

”Silloin  tuli  unelma  siitä,  että  jos  sa¬ 
manlaisia  voisi  tehdä  itse.” 

Jo  alkumetreillä  harrastus  veti  sy¬ 
vemmälle  kuin  useimmilla  Basiciin 
pysähtyneillä  aikalaisilla. 

"Konekieltä  koodasin  jonkun  ver¬ 
ran,  mutta  silloin  työkalut  olivat  vaa¬ 
timattomampia,  joten  isompien  prog- 
gisten  teko  jäi  haaveiden  tasolle.” 

Kuitenkin  tuolloin  Lasse  otti  hal¬ 
tuunsa  koneen  manipuloinnin  pe¬ 
ruspalkat,  kuten  spritet,  ruudunvie- 
ritykset  ja  keskeytykset.  Netittömän 
aikakauden  paperinen  datanvälitys 
palveli  myös  digiharrastajaa. 

"Bitin  artikkelit  ja  kirjat  olivat  tie¬ 
tenkin  yksi  lähde.  Oulun  kirjastosta 
löytyi  public  domain  -levykkeitä,  joista 
löytyi  ihan  skeneäijien  juttuja,  joita  tuli 
sitten  tutkittua” 

Varsinaiseen  demoskeneen  Lasse  ei 
kuitenkaan  koskaan  tempautunut  mu¬ 
kaan. 

"Demon  kaltaisia  virityksiä  tuli  kyllä 
tehtyä,  mutta  en  niitä  julkaisut.  Minul¬ 
la  ei  silloin  vielä  ollut  yhteyksiä  skene- 
porukoihin.” 


Yhteydet  luotiin  myöhemmin  sa¬ 
malla,  kun  C64-harrastus  sai  hevos- 
ruiskeen  koulusta. 

"Vasta  yliopistolla  pääsi  internetiin 
ja  löytyi  emulaattorit  sekä  enemmän 
materiaalia  vuoden  1997  tienoilla. 
Tuossa  vaiheessa  kokemusta  oli  jo 
myös  Amigasta  ja  PC:stä.” 

Vaikka  assembler-ohjelmointi  Ami- 
galle  tuli  tutuksi  ja  PC-rautakin  alkoi 
totella,  pysyi  C64  tekemisen  keskiössä. 
Tästä  kertoo  se,  että  Lassen  ensimmäi¬ 
nen  vakavampi  pelisarja,  Metal  Warri- 
or,  on  julkaistu  kuusneloselle,  vaikka 
ensimmäinen  vedos  pelistä  onkin  tehty 
Amigalla.  1994  tehdyssä  Amiga-versi- 
ossa  oli  mukana  jo  iso  vierivä  maailma 
vihollisineen,  mutta  Lassen  mielestä  se 
oli  sen  verran  omalaatuinen,  että  peli 
jäi  pöytälaatikkoon.  Asiaan  palattiin 
kuitenkin  10  vuotta  myöhemmin,  kun 
Amiga  sai  2004  oman  versionsa  Metal 
Warriorista. 

Yhden  miehen  pelitiimi 

Päivätyönään  Lasse  koodaa  pelejä  PC- 
puolelle,  mutta  omia  projekteja  on 
syntynyt  tasaisesti  vanhaan  rautaan. 
Miten  C64  säilyi  alustana  mukana  PC- 
maailman  puristuksissa?  Lasse  halusi 
toteuttaa  pelejä  myös  suoraan  omista 
ideoista,  ja  C64  tarjosi  sopivan  kokoi¬ 
sen  pelikentän. 

”PC-pelit  jäivät  pienemmiksi  tuo¬ 
toksiksi,  sillä  jo  pelkkä  PC:n  grafiikka- 
puoli  vaatii  valtavasti  panostusta.  Sen 
takia  tuli  ehkä  palattua  kuusnelosen 
pariin.  Audiovisuaalinen  tuotanto  on 


pienempitöisempää”. 

Kuusnelospeli  on  kompakti  koko¬ 
naisuus,  jonka  toteutukseen  riittää  yksi 
pystyvä  henkilö.  Kaverit  ovat  Lassen 
mukaan  produktioissa  kivoja,  mutta 
mitä  useampi  soppa,  sitä  sekavampi 
kokki. 

"Yksittäisen  biisin  tekeminen  peliin 
on  kuitenkin  pieni  ponnistus  ja  sik¬ 
si  mukana  on  joskus  ollut  niiltä  osin 
muitakin.  Kun  ilmaispanostuksella 
mennään  ja  toinen  vaikkapa  tekisi  gra¬ 
fiikkaa,  söisi  miestä  puolin  ja  toisin  sa¬ 
noa,  että  pitää  tehdä  uusiksi.” 

Niinpä  yksintekeminen  on  projek- 
tinhallinnallisesti  Lasselle  toimiva  rat¬ 
kaisu. 

Lassen  toinen  rakas  harrastus,  mu¬ 
siikki,  limittyy  saumattomasti  tietoko¬ 
neisiin.  Musiikki  tuli  mukaan  ajankäyt¬ 
töön  samoihin  aikoihin  kuin  koodaus. 
Lasse  muistelee,  että  hän  olisi  tehnyt 
kokeiluja  tracker- musiikin  parissa  jo 
ennen  kitaran  ottamista  käteen.  Ny¬ 
kyään  musisointi  pitää  sisällään  myös 
rumpujen  soittoa  ja  metallivokaaleita. 

Vaikka  trackerit  eivät  alkuunsa  pal¬ 
jastaneet  salojaan,  kaksi  toisiaan  tuke¬ 
vaa  harrastusta  tuottivat  tulosta.  Goat- 
Tracker  on  Lassen  ponnistus  tuoda 
SID -emulointiin  perustuvaa  musiikkia 
muun  muassa  PC:lle. 

”C64-musaeditorien  teko  on  aina 
kompromissia.  Biisit  eivät  saisi  vie¬ 
dä  prossutehoa  tai  muistia  hirveästi. 
GoatTracker  pyrkii  pitämään  hommat 
kompaktina,  ehkä  jopa  kompaktim- 
pana  kuin  monet  muut  editorit.  Siitä 


Lassea  taustoittaa  vahvasti  vanhojen  jättiläisten  läsnäolo  päivätyöpaikan  hyllyillä. 

huolimatta  ihmiset  ovat  olleet  nähtä¬ 
västi  tyytyväisiä,  sillä  kehitysehdotuk- 
sia  on  tullut  runsaasti” 

Tällä  hetkellä  GoatTracker  ei  enää 
kuitenkaan  ole  Lassella  ylläpidettävien 
listalla,  koska  aika  ei  yksinkertaisesti 
riitä  kaikkeen.  Omiin  peleihin  Lasse  ei 
ole  GoatTrackeriä  kelpuuttanut. 

”Niissä  pitää  kaiken  olla  vielä  vähän 
tehokkaampaa  ja  pienempää”. 

Kymmenvuotinen  projekti 

Hessian  on  nyt  komeissa  kuorissa,  asi¬ 
aan  liittyvällä  krääsällä  tuettuna.  Tie 
internetkaupan  hyllylle  otti  kuitenkin 
aikansa. 

”Milloin  Hessian-projekti  alkoi? 
Hyvä  kysymys.  Joskus  vuonna  2005 
olen  antanut  vihjeitä  Lemon64-fooru- 
milla,  että  tämän  niminen  peli  saattaisi 
olla  tulossa.” 

Vaikka  pieniä  osakokeiluja  asian  tii¬ 
moilta  oli,  pääsi  homma  varsinaisesti 
vauhtiin  vasta  2012.  Puurtamista  ta¬ 
pahtui  päivätyön  ohella,  eikä  se  tunne¬ 
tusti  ole  aivan  mutkatonta. 

”Siinä  on  ollut  pitkiä  taukoja  johtu¬ 
en  esimerkiksi  siitä,  että  pelin  juoni  oli 
pitkään  käymistilassa.  Kun  juoni  ei  na¬ 
pannut,  niin  sitten  ei  grafiikkaankaan 
jaksanut  keskittyä.” 

Koodi  kuitenkin  eteni  vähitellen  ja 
musiikki  myös.  Uusi  palo  tekemiseen 


syttyi  työpaikan  perinteen  myötä.  Lu- 
docraftin  koko  henkilökunta  on  vuo¬ 
sien  ajan  osallistunut  kansainväliseen 
National  Novel  Writing  Month  -tapah¬ 
tumaan,  jossa  osallistujat  kirjoittavat 
kokonaisen  romaanin  kuukaudessa. 

”Otin  juonen  tarinasta,  jonka  olen 
kirjoittanut  2010.  Sen  jos  käy  lukemas¬ 
sa,  voi  todeta  mitä  pelissä  on  samaa 
novellin  kanssa.” 

Tarina  löytyy  osoitteesta 
cadaver.homeftp.net/loorni/ 
Kyrailevien_Ohj  elmoij  ien_Kerho_ 


The_Revenge.pdf. 

Tarinan  loksahdettua  paikoilleen 
alkoi  myös  pelin  valmistuminen  lähes¬ 
tyä  vääjäämättä.  Pelkkä  netistä  ladat¬ 
tava  d64-tiedosto  ei  kuitenkaan  olisi 
vastannut  tuotannon  yleistä  linjaa,  jo¬ 
ten  yhteistyökumppaniksi  julkaisuun 
valikoitui  englantilainen  Psytronik. 

”Metal  Warriorit  on  julkaistu  il¬ 
maiseksi,  mutta  niistä  on  muutamia 
rajoitettuja  maksullisia  painoksia. 
Psyktronikista  tiesin,  että  he  tekevät 
hyvännäköisiä  boksisettejä.  Lähinnä 
haasteeksi  jäi  kerätä  rohkeutta  lähestyä 
Jasonia  varsinkin  sen  takia,  että  pelit 
ovat  myös  ilmaiseksi  ladattavissa.  Jaso- 
nin  mielipide  oli,  että  homma  ok,  sillä 
fyysisiä  C64-tavaroita  ostetaan  nimen¬ 
omaan  keräilyn  takia”. 

Hessian  on  suomalaisittain  toinen 
isoista  viime  aikojen  C64-tapauksista. 
Toinen  merkittävä  julkaisu  oli  Pasi  Hy¬ 
tösen  Little  King  Arthur,  joka  ehti  köl- 
lötellä  pöytälaatikossa  30  vuotta. 

Lasselta  irtoaa  kollegalle  tunnustus¬ 
ta  muun  muassa  hienoista  vesianimaa- 
tioista. 

”  Teknisenä  kokonaisuutena,  ottaen 
huomioon  miten  kauan  aikaa  sitten  se 
on  tehty,  se  oli  kyllä  vaikuttava”. 

Suomalaisittain  viimeiset  12  kuu¬ 
kautta  ovat  olleet  mielenkiintoiset, 
mutta  todella  upeita  teoksia  on  pusket¬ 
tu,  C64-aikajanan  mitassa,  äskettäin 
ulos  myös  muualla. 

Hessian  -  matalabittistä  kyberpunkkia 


Uusi  suomalainen  peli  Commodore  64:lle 


Naissankari,  sanan  vähem¬ 
män  parjaavassa  merkityk¬ 
sessä,  herää  pää  kipeänä  ja 
runko  ruhjeilla.  Tällä  kertaa 
takana  ei  ole  sähäkkä  yö 
diskoteekissä,  vaan  pipi  on 
tullut  työtehtävissä.  Yövarti¬ 
jan  työvuoro  monikansallisen 
yrityksen  tutkimuslaboratori¬ 
ossa  päättyi  atk-vallankumo- 
ukseen. 

urvallisuusrobotit  kään¬ 
tyivät  yllättäen  ihmisher- 
rojaan  vastaan,  ja  tulos  oli 
verinen. 

Viimeisenä  keinonaan  näppärät  yh¬ 
tiömiehet  tuuttasivat  Kimin  sisuksiin 
nanobottiarmeijan  toivoen,  että  Kim 
raivaisi  villiintyneet  turvarobotit  pois 
tieltä.  Juoni  haiskahtaa  kyberpunkille 
kilometrien  päähän  ja  kyberpunk  hai¬ 
see  aina  hyvälle. 

Hessian  on  sivulta  kuvattu  toimin¬ 
taseikkailu,  josta  ensikosketuksella 
mieleen  tulevat  sellaiset  pelivanhukset 
kuin  Impossible  Mission,  Saboteur  ja 
Nexus. 

Kuten  vanhan  liiton  edustajissa, 
myös  Hessianissa  liikutaan  sivusuun¬ 
nassa  ruudusta  toiseen,  etsitään  avain- 
kortteja,  tuhotaan  vihollisia  ja  yrite¬ 
tään  muistella,  että  missä  suunnassa  se 
yksi  huone  taas  olikaan?  Tarinaa  kul¬ 
jetetaan  eteenpäin  pelaajan  lukemilla 
tiedostoilla  ja  vuoropuheluilla  hengis¬ 
sä  olevien  laitostyöntekij  öiden  kanssa. 
Hessian  ei  ole  lähtenyt  järisyttämään 
toimivia  ja  testattuja  peruselementte¬ 
jä,  mutta  on  laajentanut  ja  toteuttanut 


hyvin  ne  asiat,  jotka  vetoavat  lajityypin 
ystäviin. 

Laitoksen  käytävillä  ei  tule  kättä 
pidemmästä  pulaa.  Arsenaali  kelpai- 
si  määrällisesti  niin  Rambolle  kuin 
Commandolle.  Kaapeista  ja  vihollisten 
jälkeensä  jättäminä  käyttöön  löytyy 
melee-kaluja,  tuliaseita  ja  räjähtei¬ 
tä.  Jokaista  on  useampaa  laatua,  eikä 
kaikkia  voi  kantaa  kerralla.  Vihollis¬ 
ten  muiluttamisessa  suurin  huoli  ei 
ole  ammusten  vähäinen  määrä,  vaan 
haasteelliset  kontrollit.  Polviasennos¬ 
ta  ampuminen  on  yllättävän  vaikeaa, 
varsinkin  otettaessa  huomioon,  kuin¬ 
ka  olennainen  manööveri  se  on. 

Taistelujen  tiimellyksessä  health- 
palkki  pääsee  usein  vajoamaan,  mutta 
sitä  voi  virkistää  käyttämällä  ensiapu¬ 
pakkauksen  tai  odottamalla.  Nanobo- 
tit  korjaavat  Kimin  saamia  vammoja, 
jos  niillä  vain  on  paristoissa  virtaa. 
Myös  virran  määrälle  löytyy  oma  palk¬ 
ki,  jota  on  syytä  vahtia  silmä  kovana, 
sillä  sen  ehtymisestä  aiheutuu  pysähty¬ 
nyt  verenkierto  ja  kuolema.  Näitä  kah¬ 
ta  resurssia  ei  pelissä  ole  missään  kohti 
liikaa,  joten  jokainen  lisäparisto  tai 
laastaripaketti  on  riemu  löytäjälleen. 

Kuoleman  korjatessa  harmitus  ei 
yleensä  eskaloidu  liikaa,  sillä  käytet¬ 
tävissä  on  hiukan  enemmän  kuin  vain 
kolme  elämää.  Jos  viikate  heilahtaa, 
voi  kyseisen  huoneen  aloittaa  aina 
alusta.  Näin  vaikeisiinkin  paikkoihin 
saadaan  mieltä,  eikä  tarinan  tarvitse 
tyssätä  ensimmäiseen  haastavampaan 
kohtaan,  varsinkin  kun  vaikeustaso  on 
jo  lähtöjään  riittävä.  Silti  on  mahdol¬ 
lista  ajaa  itsensä  tilanteeseen,  jossa  pe¬ 
lin  aloittaminen  uudelleen  on  järkevin 


vaihtoehto. 

Grafiikka  on  miellyttävää  katsella 
ja  tasalaatuista  läpi  koko  pelin.  Pienet 
yksityiskohdat,  kuten  sade  katulamp- 
pujen  valokiilassa,  luovat  kyberpunk- 
tunnelmaa.  Suurimman  panoksen 
tunnelmaan  antaa  kuitenkin  musiikki. 
Eri  rakennuksilla  ja  paikoilla  on  omat 
musiikit,  joten  aina  uuden  biisin  alka¬ 
essa  pelaajassa  virittyy  pieni  jännitys. 
Kappaleet  myös  kestävät  kuuntelua. 
Ärsytyskynnys  ei  ylity  pidemmissä- 
kään  sessioissa. 

Järkälemäiset  700  ruutua  on  todella 
paljon  pelattavaa,  mutta  mukana  on 
silti  paljon  pieniä  yksityiskohtia.  Vie- 
märirottia  voi  ampua  ja  vaahtosam¬ 
muttimella  voi  ruiskutella  tulipaloja. 
Jos  yksityiskohdat  on  tehty  huolella, 
voi  olla  melko  varma,  että  kokonai¬ 
suuskin  on  kunnossa.  Kaikkia  pelin 
hienouksia  ei  voi  kertoa,  vaan  ne  pitää 
antaa  pelaajan  itse  löytää. 

Kun  tehdään  peliä  "silloin  ennen” 
-hengessä,  on  luettava  eduksi,  että 
myös  tunnelmassa  on  päästy  klassik¬ 
kojen  tasolle.  Hessian  on  aito  C64- 
kokemus. 


Ken  vois  liekin  sammuttaa,  kerran  kun  se  leimahtaa? 


Aina  on  aikaa  ystäville  ja  muille  mukana  roikkujille. 

Uusia  C64-pelejä  julkaistaan  jatkuvasti 

Koodihan astajat  tekevät  pelejä,  peliharrastajat 
ostavat  niitä,  ja  välissä  häärää  julkaisijoita.  Näin 
ovat  asetelmat  myös  klassikkokoneista  puhutta¬ 
essa.  Kaupaksi  käyvät  niin  levykkeet,  kasetit  kuin 
moduulitkin. 

Uudet  pelijulkaisut  vanhoille  koneille  ovat  oma  maail¬ 
mansa,  jossa  kiinnostuneelle  riittää  tutkittavaa.  Suurin  osa 
uusista  Commodore  64  -peleistä  julkaistaan  täysin  ilmai¬ 
seksi  digimuodossa,  mutta  keräilijöitä  kiinnostavat  myös 
fyysiset  kappaleet.  Tässä  muutama  valinta  tältä  ja  viime 
vuodelta,  joilla  voi  lähteä  liikkeelle. 


Honey  Bee  (2016) 

Richard  Baylissin  ja  Wayne  Womersleyn  surraava  Ho¬ 
ney  Bee  noudattaa  vanhempien  C64-pelien  graafista  esi¬ 
merkkiä.  Menut  ja  latauskuvat  ovat  lähempänä  nykypäivän 
tekemistä,  mutta  itse  pelissä  karut  spritet  ja  neliskanttiset 
maastot  vievät  ajassa  taaksepäin.  Tarinan  mukaan  pesän 
kuningatar  on  vihainen  laiskoille  työläisilleen  ja  pelaajan 
tehtävä  on  korjata  tilanne  ohjaamalla  Buzzya. 

Nimeään  myöten  ahkera  kuhnuri  kerää  mettä  kukista 
ja  tuo  saaliinsa  pesälle  jatkojalostusta  varten.  Pörräillessä 
on  välteltävä  flooraa  ja  faunaa,  jotka  lähettävät  Buzzyn 
autuaammille  kukkakedoille.  Tarjolla  on  16  tasoa,  joiden 
välissä  bonustellaan  minipelien  muodossa. 

Alkujaan  peli  osallistui  RGCG.co.uk-sivuston  16  kilota¬ 
vun  moduulipelikilpailuun,  mutta  myyntiin  se  tuli  vasta 
tänä  vuonna  Psytronikin  julkaisemana. 

Osta:  www.psytronik.net/newsite/index.php/c64/69-honey 
Lisätietoja:  tnd64.unikat.sk/h.html#honeybeefinal 


Bruce  Lee  2  (2015) 

Se  ihan  ensimmäinen  Bruce  Lee  -peli  julkaistiin  jo  1984. 
Kolme  vuosikymmentä  myöhäisemmän  jatko-osan  pahuk¬ 
seksi  astuu  temppuineenTao-Bao,  joka  on  kidkaapannut 
Brucen  siskon.  Pelastustoimiin  on  ryhdyttävä  empimättä. 

Jos  allekirjoittaneen  kammion  seinällä  ei  ennestään 
komeilisi  puolimetrinen  C64:n  spriteversio  Bruce  Leestä, 
voisi  jotenkin  väittää  olevansa  tämän  suhteen  puoluee¬ 
ton.  Siitä  huolimatta  vankkumaton  fakta  on,  että  Bruce 
Lee  2  onnistuu  täydellisesti  yrityksessään  tehdä  klassikol¬ 
le  jatko-osa,  joka  näyttää  ja  kuulostaa  oikealta. 

Onnistumista  helpottaa  tietenkin  se,  että  esimerkiksi 
menun  musiikki  ja  ääniefektit  on  otettu  suoraan  alku¬ 
peräisestä.  Vaikeusaste  on  mennyt  pykälää  ylemmäksi, 
mikä  passaa  varttuneelle  fanikunnalle. 

Bruce  Lee  2  lähti  alkujaan  liikkeelle  Bruno  R.  Marco¬ 
sin  PC:n  näppäimiltä  ja  vuonna  2014  teosta  aloitettiin 
kampeamaan  C64-rautaan.  Urakka  on  onnistunut 
ilmeisen  hyvin,  vaikka  ihan  kaikkea  mukaan  ei  mahtu¬ 
nut.  Bruce  Lee  2  iskee  suoraan  nostalgiaa  kaipaavaan 
päähän. 

Lisätietoja:  kollektivet.nu/brucelee2/ 

16.3 

Tiger  Claw  (2016) 

Tiger  Claw  on  toinen  peli,  joka  on  kiloittain  velkaa 
alkuperäiselle  Datasoftin  Bruce  Leelle.  Lazycow'n  ja  Saul 
Crossin  toimintaseikkailussa  mennään  jälleen  ruutu 
kerrallaan  ninjoja  hakaten,  mutta  kaikki  tuntuu  uudelta. 
Vaikka  grafiikka  on  saanut  isoimmat  vaikutteet  alkupe¬ 
räisestä  Brucesta,  ei  kyseessä  ole  aikamatka  80-luvulle. 
Tiger  Claw  on  rehellistä  uustuotantoa  nykypäivän  taidoil¬ 
la  ja  pelisuunnittelulla. 

Jos  tarinallinen  seikkailu  bosseineen  ei  oikein  iske, 
versus-tilassa  voi  kumautella  neljää  kaveria  yhtä  aikaa. 

Tiger  Claw  julkaistiin  alkujaan  moduulina,  jota  saivat 
C64  in  Pixels  -kirjaa  Kickstarter-kampanjassa  tukeneet. 
Nyt  pelin  voi  myös  ostaa  huokeaan  3,50  euron  hintaan. 
Osta:  rgcddev.itch.io/tiger-claw 


Jetpac  oli  yksi  ZX  Spectrumin  menestyspelejä  vuonna 
1983  ja  vihdoin  se  on  saanut  arvoisensa  käännöksen  myös 
nepalle.  Pomoa  ja  yhtiön  kaikkivaltiasta  psykopaattitieto- 
konetta  on  päästävä  karkuun,  mutta  ensin  on  rakennettava 
raketti  ja  lennettävä  välietapista  toiseen.  Jokainen  kenttä 
on  yksi  ruutu,  jossa  vihollisölliä  puskee  sivuilta  samalla, 
kun  pelaaja  yrittää  kerätä  riittävän  määrän  bensakaniste- 
reita  matkan  jatkamiseksi. 

Konsepti  on  selkeä,  kompakti  ja  silkkaa  arcadea.  Pelates¬ 
sa  takamus  siirtyy  istuimen  reunalle  ja  mielessä  pyörii  vain 
seuraava  high  score,  kuten  aina  hyvien  pelien  kohdalla. 

Koodista  vastaa  John  Christian  Lo  ja  audiovisuaa¬ 
lista  Tiger  Claw'ssakin  vaikuttanut  Saul  Cross.  Pelin  voi 
ostaa  fyysisesti  moduulina,  mutta  digikopiosta  saa  maksaa 
omantunnon  mukaan. 

Osta:  rgcd.bigcartel.com/product/rocket-smash-ex 
Lisätietoja:  rgcddev.itch.io/rocket-smash-ex 


Trance  Sector  Ultimate  (2015) 

Myös  uustuotannon  pelejä  voidaan  tuunata  ja  myydä 
uusiksi.  Mikäpä  siinä,  sillä  ostajahan  se  päättää,  onko 
paketti  tarpeeksi  kova.  Trance  Sector  julkaistiin  2012  ja 
Ultimate-uusversio  putkahti  ulos  2015  Gubbdata-demo- 
partyillä  Ruotsissa. 

Tarkoituksena  on  keräillä  avaruusaluksella  mollukat 
talteen  väistellen  samalla  reunoilta  lentäviä  ohjuksia. 
Simppeli  idea,  josta  saostuu  nopeasti  kaverien  kesken 
kisa  paremmista  pisteistä.  Valitettavasti  moduuliversio 
on  myyty  loppuun,  mutta  digiversiota  on  vielä  jäljellä. 
Tässäkin  tapauksessa  maksu  on  vapaehtoinen  tukitoimi 
tekijöitä  kohtaan.  & 


•  Lisätietoja:  rgcddev.itch.io/trance-sector-ultimate 

•  Moduuliversioita  uusista  C64  peleistä:  www.rgcd.co.uk 

•  Levy-  ja  kasettiversioita  uusista  C64-peleistä: 
www.psytronik.net 

•  Covert  Bitops  -kotisivu:  cadaver.homeftp.net 

Koodi 


Omia  pelejä  Spectrumille 

Haluaisitko  tehdä  omia  ohjelmia  ZX  Spectrumille  mutta  et  tiedä  mistä  aloittaisit?  Ei  huolta, 
sillä  Skrolli  kertoo  mitä  aloittelevan  Speku-devaajan  tulee  tietää! 

Teksti:  Jari  Komppa  Kuvat:  Sakari  Leppä,  Jari  Komppa 


Joskus  80-luvun  loppupuolella 
vanhempani  päättivät  sijoittaa 
tulevaisuuteen  ja  hankkivat  ta¬ 
loutemme  ensimmäisen  koti¬ 
mikron,  ZX  Spectrumin.  Olen 
aika  varma  että  tämä  päätös  on  ollut 
vaikuttanut  siihen,  että  perheen  lapset 
vartuttuaan  päätyivät  erinäisiin  am¬ 
matteihin  tietotekniikan  parissa.  Näin 
keski-iän  kynnyksellä  sain  inspiraation 
tehdä  jotakin  -  mitä  vain  -  tuolle  lap¬ 
suuden  kotimikrolleni.  Ehkä  demoja, 
ehkä  pelejä,  kunhan  jotakin. 

Speku,  kuten  sitä  tuttavallisemmin 
nimitetään,  oli  Commodore  64:n  al¬ 
tavastaaja,  kilpailijaansa  paljon  yksin¬ 
kertaisempi  laite,  mutta  samalla  se  oli 
softankehityksen  kannalta  paljon  hel¬ 
pommin  lähestyttävä. 

Spectrumin  käyttöliittymänä  on 
BASIC-tulkki,  mutta  jos  jotakin  haluaa 
”vakavasti”  laitteelle  tehdä,  se  on  paras 
kirjoittaa  suoraan  Z80-prosessorin  ko¬ 
nekielellä.  Itse  pidän  kuitenkin  hieman 
korkeamman  tason  ohjelmoinnista,  ja 
ilokseni  Spectrumille  voikin  nykyään 
kirjoittaa  koodia  C:llä. 
Spectrum-ohjelmien  kehitykseen 


löytyy  peräti  kaksi  C-kääntäjää,  z88dk 
sekä  SDCC,  joista  SDCC  tuottaa  hy¬ 
vin  ihmisen  luettavaa  ja  muokattavaa 
koodia.  Tuotettu  koodi  ei  ole  kovin 
optimoitua,  mutta  kun  tärkeimpiin 
tehtäviin  käytetään  käsin  optimoituja 
rutiineja,  voi  valtaosan  logiikasta  jättää 
C-koodiksi.  Mikään  ei  toki  estä  ohjel¬ 
moimasta  kaikkea  Z80-assemblerilla. 

Softankehitys  on  tänä  päivänä  paljon 
helpompaa  ja  hauskempaa  kuin  silloin 
ennen  vanhaan,  jo  pelkästään  siksi  että 
varsinainen  kehitystyö  tapahtuu  PC:llä, 
joka  on  miljoonia  kertoja  tehokkaampi 
ympäristö  kuin  kohdelaite.  Ohjelmien 
testaus  tapahtuu  emulaattorilla,  joita 
löytyy  lukuisia.  Parhaimmat  emulaat¬ 
torit  toistavat  raudan  pienimmätkin 
omituisuudet,  joten  aidolla  koneella 
softaa  tarvitsee  kokeilla  suhteellisen 
harvoin.  Näiden  työkalujen  avusta¬ 
mana  voi  saada  hyvinkin  laadukasta 
tulosta  aikaan  nopealla  aikataululla. 
Kaupallisen  tason  pelin  voisi  hyvinkin 
rakentaa  viikossa. 

Olen  sittemmin  rakentanut  jou¬ 
kon  työkaluja  sekä  muutamia  pelejä. 
World  of  Spectrum  -yhteisöstä  on  ollut 


erittäin  paljon  hyötyä  niin  30  vuotta 
vanhojen  koneiden  korjailun  kuin  oh¬ 
jelmistokehityksenkin  puolella.  Vaik¬ 
ka  suurin  osa  kehityksestä  tapahtuu 
emulaattoreita  käyttäen,  on  mukavaa 
tietää,  että  ohjelmat  toimivat  aidolla¬ 
kin  laitteella. 

Siinä  missä  C64:ssä  on  läjäpäin  eri- 
koispiirejä,  Spekun  sisältä  löytyy  pe- 
rus-Z80-prosessori,  48  kiloa  muistia, 
16  kiloa  ROM-muistia  sekä  ULA-piiri, 
jota  voinee  pitää  FPGA-piirien  alkeel¬ 
lisena  esi-isänä.  Tämän  ULA-piirin 
vastuulla  ovat  videokuvan  tuotto,  näp¬ 
päimistön  luku,  äänen  tuotanto  sekä 
vastaanotto.  ULA-piiri  on  oikeastaan 
se,  mikä  erottaa  Spectrumin  useista 
muista  oman  aikansa  Z80-kotimik- 
roista. 

Ääni 

Spectrumin  massamuistina  käytettiin 
kasettiasemaa  ja  kasettia,  joten  lait¬ 
teen  äänen  vastaanoton  laatu  on  erit¬ 
täin  tärkeää.  Data  ladattiin  kaseteilta 
suurin  piirtein  nopeudella  1500  bittiä 
sekunnissa,  eli  32  kilotavun  kokoisen 
pelin  lataus  kesti  kolmisen  minuuttia. 

Muuta  käyttöä  äänen  vastaanotolla  ei 
sitten  olekaan. 

Äänen  tuottaminen  perus -Spekulla 
on  vähintäänkin  tuskaisaa,  sillä  ainut 
tapa  siihen  on  muuttaa  prosessorilla 
yhden  bitin  tilaa  portissa  OxFE.  Eli  jos 
haluaa  tuottaa  ääntä,  samaan  aikaan 
ei  voi  tehdä  juurikaan  mitään  muuta. 
Käytännössä  tämä  tarkoittaa  Spectru- 
min  peleissä  sitä,  että  äänet  ovat  pieniä 
piipahduksia  silloin  sun  tällöin. 

Musiikkia  peleissä  kuuluu  käytän¬ 
nössä  pelkästään  pelien  alkuruudussa 
tai  -valikossa  tai  muissa  vastaavissa 
paikoissa,  joissa  prosessorin  ei  tarvitse 
tehdä  muuta. 

Näistä  rajoituksista  huolimatta  jot¬ 
kut  ovat  onnistuneet  viime  aikoina 
taikomaan  perus -Spectrumeista  yllät¬ 
tävänkin  hyvänkuuloista  ääntä. 

Myöhemmissä  Spectrum-malleissa 
ja  venäläisissä  klooneissa  oli  myös  kol- 
mikanavainen  AY-  3  -  8  9 1 2  -  äänipiir  i. 
Sama  piiri  löytyy  myös  muun  muas¬ 
sa  MSX-laitteista.  Myöhempi  piirin 
YM2149F- versio  löytyy  16-bittisestä 
Atari  ST  -mikrosta. 

Äänen  tuottamiseen  olen  pääasiassa 
käyttänyt  Shiru-nimimerkin  BeepFX- 
kirjastoa. 

Kuvassa  1  esimerkkinä  ääntä  neljäs¬ 
tä  eri  pelistä.  Kuvassa  pystypalkit  ku¬ 
vastavat  yhtä  ruudunpäivitystä.  Pitfall 
2  toimii  esimerkkinä  pelistä,  joka  päi¬ 
vittää  ruutua  jokaisella  virkistyksellä  ja 
soittaa  ääntä,  kuluttaen  noin  kolman¬ 
neksen  kaikesta  tehosta  pelkästään  ää¬ 
nen  tuotantoon. 

Manic  Miner,  kuvassa  alimpana, 
näyttää  miten  äänet  tehtiin  tyypilli¬ 
simmin.  Speku-peleissä  ruudun  päivi- 
tystaajuudesta  ei  välitetä  pätkän  vertaa 
ja  ääntä  soitetaan  aika  ajoin.  Tällöin 
peli  hidastui,  jos  ruudulla  oli  samaan 
aikaan  enemmän  liikettä. 


Kuvassa  keskellä  olevat  Supersport 
ja  Dizzy  käyttävät  kaiken  prosessori- 
ajan  äänen  tuotantoon.  Nämä  näytteet 
on  otettu  pelin  menutilasta,  ja  perus- 
piippauksien  sijaan  ääni  kuulostaa 
ihan  musiikilta.  Kantoaallosta  poikke¬ 
avaa  ääntä  saadaan  aikaan  yksibittises- 
ti  siten,  että  äänibitin  tilaa  vaihdetaan 
hyvin,  hyvin  usein.  Hyvä  äänentuotto- 
rutiini  saattaa  muuttaa  bitin  tilaa  noin 
50  prosessorikellon  välein,  joka  3,5 
MHz: n  prosessorilla  tarkoittaa  noin  35 
kHz:n  kanttiaaltoa. 

Näppäimistö 

Spectrumin  näppäimistössä  on  tasan 
40  nappia.  Koneen  sisään  kurkistaessa 
huomaa,  että  näppäimistön  kalvosta 
tulee  kaksi  liitintä  emolevylle.  Toises¬ 
sa  on  viisi  johtoa,  toisessa  kahdeksan. 
Näppäinten  tila  katsotaan  lukemalla 
kahdeksasta  eri  portista  ja  katsomalla 
alimpien  viiden  bitin  tilaa.  Jos  bitti  on 
päällä,  näppäin  ei  ole  pohjassa. 

Huomaa,  että  kaikkien  porttien  alin 
tavu  on  OxFE. 


Grafiikka 

Yksinkertaisuusteema  jatkuu  grafiik- 
kapuolella.  Laitteen  ainoa  grafiikkatila 
on  256x192  pikselin  bittikartta,  joka 
jakautuu  8x8  pikselin  soluihin.  Jokai¬ 
selle  solulle  voi  valita  kaksi  väriä  (INK 
ja  PAPER)  kahdeksasta  vaihtoehdosta. 
Lisäksi  solu  voi  olla  kirkas  (BRIGHT) 
ja  välkkyä  (FLASH).  Käytännössä  vä¬ 
rejä  on  siis  käytettävissä  15,  koska  kir¬ 
kas  musta  on  edelleen  mustaa. 

Välkkyminen  käytännössä  vaihtaa 
värejä  ristiin  16  näytönpäivityksen  vä¬ 
lein,  mikä  on  ainut  Spectrumin  ”rauta- 
kiihdytetty”  ominaisuus. 

Koska  asiat  olisivat  muuten  liian 
helppoja,  näytön  bittikartta  ei  ole  li- 
neearinen.  Muistipankkien  ajastuk- 
sista  johtuen  näytön  muistiosoitteet 
rakentuvat  seuraavanlaisesti: 

CO,  Cl  ja  C2  ovat  aina  0, 1  ja  0,  koska 
näyttömuisti  alkaa  heti  ROMin  jälkeen 
osoitteesta  0x4000.  X-osoitteet  sentään 
ovat  järjestyksessä,  joten  helpoim¬ 
malla  ruudun  osoittamisesta  pääsee 
laskemalla  etukäteen  taulukon  jokai¬ 
sen  vaakarivin  alkuosoitteesta.  Bittien 
shiftailukin  on  toki  mahdollista,  mutta 
z80:ssä  ei  ole  x86-  tai  ARM-ohjelmoin- 
tiin  tottuneille  halpoja  shift-operaati- 
oita.  Niin,  ja  kerto-  tai  jakolaskuahan 
ei  myöskään  löydy. 

Heti  32x192  tavun  bittikartan  jäl¬ 
keen  seuraa  32x24  tavua  attribuutti- 
dataa,  yksi  tavu  per  8x8  pikselin  solu. 
Tämä  on  onneksi  täysin  lineaarinen. 

Lisäksi  näytön  reunojen  väriä  voi 
muuttaa  kirjoittamalla  määrättyjä  ar¬ 
voja  porttiin  OxFE. 

Kuva  1 .  Neljän  eri  pelin  äänet. 

Suurin  parannus  minkä  128K-Spect- 
rumit  tekevät  grafiikalle  on  tuplapus- 
kurointi.  Toisin  sanoen  peruskoneella 
ruutuun  piirtäessä  joutuu  kilpailemaan 
ruudun  päivityksen  kanssa.  Suurin  osa 
peleistä  ei  edes  yritä,  vaan  ruutua  päi¬ 
vitetään  kun  ehditään  ja  jos  jokin  vilk¬ 
kuu,  vilkkukoon. 

Grafiikan  tuotantoon  käytän  omaa 
Image  Spectrumizer  -työkaluani,  jota 
voi  käyttää  saumattomasti  esimerkiksi 
Adobe  Photoshopin  kanssa. 

Ilotikut 

Spectrumin  perusmallissa  ei  ollut  ol¬ 
lenkaan  joystick-liitäntää.  Tämä  joh¬ 
ti  useisiin  kilpaileviin  standardeihin, 
joista  yleisimmin  tuetut  ovat  Sinclairin 
oma  Interface-2  (joka  käytti  samoja 
liittimiä  kuin  Atari-yhteensopivat  joy- 
stickit,  mutta  johdot  oli  totta  kai  vedet¬ 
ty  eri  tavoin)  sekä  Kempston. 

Interface-2  ja  muutamat  muut  mat¬ 
kivat  näppäimistön  näppäimiä.  Inter- 
face-2:n  kohdalla  näppäimet  1-5  olivat 
yhden  tikun  suunnat  ja  tulitusnappi, 
6-0  toisen.  Kempstonin  tila  taas  luet¬ 
tiin  portista  0x1  F.  Eri  standardit  eivät 
ikävä  kyllä  olleet  yhteensopivia,  joten 
Spectrumin  peleissä  on  tyypillisesti 
alkumenu,  josta  oman  tikun  voi  valita. 
Vaihtoehtoisesti  voit  pelata  näppäimis¬ 
töllä,  jolloin  QAOP  on  se  kaikkien  tu¬ 
kema  näppäinyhdistelmä. 

Keskeytys 

Väliotsikko  on  tarkoituksella  yksikös¬ 
sä.  Laite  tukee  tasan  yhtä  keskeytys¬ 
tä,  eikä  sen  tapahtumisnopeutta  voi 
muuttaa.  Hyvinä  uutisina  keskeytys  ta¬ 
pahtuu  lähellä  ruudun  päivityksen  al¬ 
kua,  joten  sitä  voi  käyttää  tarkasti  ajas¬ 
tettuun  piirtoon.  Z80-prosessorin  voi 
asettaa  yhteen  keskeytystilaan  kolmes¬ 
ta.  IMI  hyppää  yleensä  osoitteeseen, 
joka  löytyy  ROMin  puolelta.  IMO  ha¬ 
kee  tavun  dataväylältä  ja  ajaa  sen  käs¬ 
kynä,  mikä  ei  kuulosta  hirveän  hyvältä 
idealta.  IM2  ottaa  tavun  dataväylältä  ja 
käyttää  sitä  indeksinä  taulukkoon,  jon¬ 
ka  sijainnin  määrää  I- rekisterin  sisältö, 
ja  hyppää  kyseiseen  osoitteeseen. 

Dataväylältä  saattaa  tulla  mitä  ta¬ 
hansa,  joten  tämän  tilan  käyttö  tarkoit¬ 
taa  käytännössä  sitä,  että  jossakin  päin 
muistia  pitää  olla  liuta  osoitteita,  joi¬ 
den  molemmilla  tavuilla  on  sama  arvo. 

48K-Spectrumeissa  voi  käyttää  hyö¬ 
dyksi  kikkaa,  joka  perustuu  siihen,  että 
ROMissa  on  pitkä  liuta  OxFF-arvoja. 


Tämä  johtaa  siihen  että  keskeytys  hyp¬ 
pää  osoitteeseen  OxFFFF,  jonne  voi  tal¬ 
lentaa  yhden  tavun  käskyn.  Ikävä  kyllä 
RETI -käsky,  jolla  keskeytys  pitäisi  lo¬ 
pettaa,  vie  yli  yhden  tavun.  RET  sen 
sijaan  vie  vain  yhden,  ja  koska  RET  ja 
RETI  eroavat  lähinnä  oheislaitteiden 
tilan  ylläpidollisilla  asioilla,  tällä  ei  ole 
käytännön  merkitystä,  koska  Spectru- 
missa  prosessorilla  ei  ole  oheislaitteita, 
jotka  kuuntelisivat  tätä  käskyä. 

Toinen  tapa  hoitaa  asia  on  luottaa 
osoitteiden  ympärirullaamiseen  ja  saa¬ 
da  aikaan  hyppykäsky  taaksepäin. 

Muissa  Spectrumin  versioissa  nämä 
kikat  eivät  toimi,  koska  ROMista  ei  löy¬ 
dy  tuota  liutaa  OxFF-tavuja  tai  muistia 
ei  ole  sopivasti.  Aina  voi  kuitenkin 
luoda  oman  hyppytaulun,  antaa  ROM- 
rutiinien  hoitaa  homman  tai  poistaa 
keskeytyksen  kokonaan  käytöstä. 

Vaikka  keskeytyksen  asettaminen 
voi  vaikuttaa  hankalalta,  itse  keskey¬ 
tyksen  odottaminen  on  helppoa:  pidä 
huoli  että  keskeytykset  ovat  päällä  ja 
pysäytä  prosessori  HALT-käskyllä. 

Ajastukset 

Yhden  kuvaruudun  piirto  vie  69  888 
prosessorin  kellojaksoa,  tai  Z80-ter- 
mein  T-statea.  Tämä  siis  vastaa  suurin 
piirtein  1,4  kellojaksoa  per  ruudulla 
oleva  pikseli.  Yksinkertaisinkin  Z80- 
käsky  vie  neljä  kellojaksoa,  suurin  osa 
enemmän,  jopa  23.  Keskiarvo  pyörii 
kymmenisen  kellon  tietämillä. 

Kun  ruutua  piirretään  (eli  suurim¬ 
man  osan  ajasta),  ULA-piiri  ottaa 
etusijan  muistiväylään  ja  kaikki  ULA- 
piirin  hallitsemiin  resursseihin  liitty¬ 
vät  toiminnot  hidastuvat  0-6  kelloa. 
Toisin  sanoen  ruudulle  piirto,  OxFE- 
portin  käyttö  tai  mikä  vain,  mikä  käyt¬ 
tää  alinta  16  kiloa  muistista,  hidastuu. 

Kaikesta  tästä  huolimatta  jotkut  ovat 
onnistuneet  luomaan  hyvin  ajastus- 
herkkiä  rutiineja,  joiden  avulla  yhden 
8x8  solun  alueella  vaihdetaan  värejä 
kahden  (NIRVANA+)  tai  jopa  yhden 
(BIFROST*)  vaakarivin  välein.  Tähän 
toisaalta  uppoaa  suurin  osa  ruudun 
piirtoajasta,  jolloin  pelien  muulle  lo¬ 
giikalle  ja  äänille  jää  vain  pieni  siivu. 

Paketointi 

Tyypillinen  Spectrum-peli  lataa  en¬ 
sin  latauskuvan  ja  aloittaa  vasta  sitten 
varsinaisen  pelin  latauksen  muistiin. 
Monissa  kaupallisissa  peleissä  oli  li¬ 
säksi  niin  sanottuja  turbolatureita, 


Valmistuneita  projekteja. 


jotka  eivät  käytännössä  onnistuneet 
lataamaan  pelejä  kovinkaan  paljon 
nopeammin,  mutta  saattoivat  olla  viih- 
dyttävämpia.  Samalla  ne  tekivät  lataa¬ 
misesta  sen  verran  epävarmempaa, 
että  piraattikopioiden  toimivuuden 
todennäköisyys  laski.  Toisaalta  sama 
epävarmuus  koski  aitojakin  kopioita, 
ja  myöhemmät  turbolaturit  käyttivät 
löysempiä  ajastuksia. 

Asian  kanssa  tarpeeksi  kauan  pai¬ 
nittuani  rakensin  työkalun,  joka  hoi¬ 
taa  koko  paketoinnin  kertaheitolla  ja 
tallentaa  kasetille  pelin  sekä  tämän 
latauskuvan  pakatussa  muodossa,  no¬ 
peuttaen  näin  lataamista  merkittävästi. 
Emulaattorilla  eroa  ei  tietenkään  huo¬ 
maa,  koska  emulaattorit  lataavat  pelit 
äärettömän  nopeasti. 

Projektiesimerkki 

Projektiesimerkkinä  ”Attack  of 
the  RGBobots”,  peli  jonka  tein  yh- 

Mackarel  2.1  by  Jari  Komppa,  http://iki.fi/sol 
Progname  set  to  "RGBobots  " 

"crt0. ihx" : 

Exec  address  :  40960  (0xa000) 

Image  size  :  7550  bytes 
Compressed  to:  4123  bytes  (54.609%)  by  ZX7 
"logo.scr" 

Image  size  :  6912  bytes 
Compressed  to:  1956  bytes  (28.299%)  by  RCS 
"lowblock.dat" : 

LovvBlock  addr :  23296  (0x5b00) 

LowBlock  size:  13824  bytes 
Compressed  to:  4438  bytes  (32.104%)  by  ZX7 
Boot  exec  address:  56684  (0xdd6c) 

BASIC  part  :  51  bytes 

Screen  unpacker  :  122  bytes 

App  bootstrap  :  123  bytes  (69  codec,  54  rest) 

"rgbobots. tap"  written:  10867  bytes 

Estimated  load  time:  82  seconds  (19  sees  to  loading  screen). 


Memory  :  0  2  4  6  8  10  12 


m 

LIiSJLflJ 


Spektrumin  sisältö  -  RAM-piirit,  näppäimistön 
liitännät,  ULA-piiri,  Z80-prosessori,  ROM-piiri 
sekä  kaiutin.  Ei  siihen  juuri  muuta  tarvita. 


On  load:  rrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrr 
sssssssssssssssssssssssssss. .b . 


. LLLLLLLLLLLLLLLLLLCCCCCCCCCCCCCCCC 

On  boot :  rrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrrr 
sssssssssssssssssssssssssssLLLLLLLLLLLLLLLLLLLLLLLLLLLLLLLLLLLLL 
LLLLLLLLLLLLLLLLL . . CCCCCCCCCCCCCCCCCCCCCCCCCCCCCC .  . 


Key  :  r)om  s)creen  b)asic  L)ow  block  C)ode  block 
H)igh  block  .)unused  -)reserved 


den  päivän  sisällä  Ludum  Dare- 
tapahtumaan.  Pelin  kaikki  mate¬ 
riaali  löytyy  githubista  osoitteessa 
https:/ / github.com/j  arikomppa/ 
speccy/tree/master/ rgbobots. 

Ennen  pelin  tekoa  minulla  oli  val¬ 
miina  kehitysympäristö  sekä  kaikki 
tärkeimmät  rutiinit,  eli  näppäinten 
luku,  keskeytykset,  tekstin  ja  sprite  - 
jen  piirto  sekä  BeepFX-kirjasto  ääniä 
varten.  Itse  peliä  tehdessäni  minun  ei 
tarvinnut  kirjoittaa  riviäkään  Z80-ko- 
nekieltä,  vaan  koko  pelin  logiikka  on 
kirjoitettu  C:llä. 

Piirsin  grafiikat  käyttäen  Adobe 
Photoshopia  ja  omaa  Image  Spectru- 
mizer  -työkaluani.  Spritet  ajoin  pienen 
komentorivityökalun  läpi  muuttaen 
ne  spritenpiirtorutiinini  käyttämään 
muotoon. 

Bittikarttaspritet  tallennetaan  kah¬ 
tena  maskina.  Ensimmäinen  maski 
kertoo,  mitkä  pikselit  pitää  tyhjätä,  ja 
toinen  maski  kertoo,  mitkä  pikselit 
asetetaan  päälle.  Näistä  maskeista  tar¬ 
vitaan  kahdeksan  kopiota,  yksi  jokaista 
sivuttaissuuntaista  liukumaa  kohden. 
Lopputuloksena  on  768  tavua  dataa 
pientä  16x16  spriteä  kohden,  mutta 
toisaalta  spriteä  piirrettäessä  ei  tarvitse 
käyttää  aikaa  bittien  siirtelyyn. 

Tämä  peli  ei  itse  asiassa  vaatisi  spri- 
terutiineilta  kaikkea  sitä  joustavuutta 
tai  nopeutta  jota  ne  tarjoavat,  mutta 


kehityksen  helppouden  nimissä  en 
kirjoittanut  rutiineja  uudelleen. 

Peli  on  vuoropohjainen,  joten  kes¬ 
keytyksiä  ei  tarvittu.  Näin  ääniefektit 
saivat  olla  pidempiä.  Ääniefektit  suun- 
nittelin  BeepFX-kirjaston  mukana  tu¬ 
levalla  PC:llä  pyörivällä  editorilla. 

Koska  peli  ei  vie  hirmuisesti  muistia, 
pystyin  tuhlaamaan  sitä  tallentamalla 
pelin  taustakuvan  sekä  menun  muis¬ 
tiin  raakadatana.  Yksi  koko  ruudun 
kuva  vie  6  912  tavua  muistia,  joten  nii¬ 
tä  ei  voi  olla  monta  yhdessä  ohjelmas¬ 
sa. 

Pelin  paketointiin  käytin  Mackarel- 
työkaluani,  jota  hyödynsin  myös  taus¬ 
takuvan  ja  menukuvan  lataamiseen 
muistiin.  Mackarel  käsittelee  dataa 
erikseen  ja  lataa  sen  määrittämää- 


Tiedosto 

Kuvaus 

app.c 

Varsinainen  pelin  koodi. 

hvvif.c 

Näppäimistön  luku,  keskeytyksen  odotus. 

sprites.c 

Sprite-rutiineja. 

textout.c 

Tekstin  tulostusrutiineja. 

crtO.s 

Ohjelman  alustusrutiini. 

sfx.s 

BeepFX-kirjasto. 

bobot.h 

Vihollisen  sprite  koodiksi  käännettynä. 

player.h 

Pelaajan  sprite  koodiksi  käännettynä. 

yofstab.h 

Ruudun  vaakaviivojen  alkuosoitetaulukko. 

bg.scr 

Pelin  taustakuva. 

main.scr 

Päämenun  grafiikka. 

ni  osoitteeseen,  ja  itse  ohjelmakoodi 
kopioi  sen  ruutumuistiin  tunnetusta 
osoitteesta. 

Vaihtoehtoisesti  olisin  voinut  muut¬ 
taa  näiden  ruutujen  datat  .h-tiedos- 
toksi  ja  ajaa  ne  c-kääntäjän  läpi,  mutta 
tämä  ratkaisu  oli  yksinkertaisempi. 

Mackarel-raportista  näkee,  että  ka- 
settimuodossa  peli  vie  noin  8  561  ta¬ 
vua  ja  latauksen  jälkeen  21  374  tavua. 
Latauskuva  vie  kasetilta  1  956  tavua 
pakkauksen  jälkeen. 

Tässä  projektissa  muistia  jäi  jäljel¬ 
le  hurjasti,  yli  16  kiloa.  Tiukemmissa 
projekteissa  C-ohjelmointi  voi  tuottaa 
päänvaivaa,  sillä  toisin  kuin  suoraan 
konekielellä  ohjelmoidessa  kaikkea  ei 
voi  hallita,  ja  jonkin  verran  muistia  jää 
väkisinkin  käyttämättä. 

Materiaalia 

Kaikki  Spectrumille  tekemäni  työkalut 
ja  pelit  ovat  vapaasti  levitettävissä  tai 
muokattavissa  ja  löytyvät  osoitteesta 
iki.fi/sol/speccy.html.  & 


Muita  hyödyllisiä  linkkejä: 

•  z88dk:  www.z88dk.org 

•  SDCC:  sdcc.sourceforge.net 

•  Muistikartta:  wordpress.animatez.co.uk/ 
computers/zx-spectrum/memory-map/ 

•  z80-käskyt:  www.z80.info/z80code.txt 

•  Shiru's  Stuff  (ääniä  ym):  shiru.untergrund. 
net/software.shtml 

•  BIFROST*,  NIRVANA+:  www.ime.usp. 
br/~einar/bifrost/ 

•  World  of  Spectrum:  worldofspectrum.org 

Kovempi  kuin  kuvittelet:  Vic-20 

Joidenkin  koneiden  rajoja  puskettiin  alusta  alkaen,  toisten  kohdalla  tähän  innostuttiin  vasta 
paljon  myöhemmin. 

Teksti:  Ville-Matias  Heikkilä  Kuvat:  Mikko  O.  Torvinen,  Ville-Matias  Heikkilä 


1  980-luvun  alkuvuosina  Com¬ 
modore  toi  markkinoille  edul¬ 
lisen  kotitietokoneen.  Sitä  myy¬ 
tiin  maailmanlaajuisesti  2,5  miljoonaa 
-  enemmän  kuin  yhtäkään  aiempaa 
tietokonemallia.  Suomessa  sillä  aloitti¬ 
vat  tulevista  tekniikkavaikuttajista  niin 
Jyrki  Kasvi  kuin  Linus  Torvaldskin. 
Kone  erottui  muista  yhtä  halvoista 
koneista  konekirj  oitusnäppäimistöl- 
lään,  värigrafiikallaan  ja  useammalla 
äänikanavallaan.  Kyseessä  oli  tietenkin 
Vie  20. 

Vicci  oli  monen  ensikosketus  tieto¬ 
tekniikkaan  mutta  jäi  pian  seuraajansa 
jalkoihin.  Commodore  64  rikkoi  Vicin 
myyntiennätykset  moninkertaisesti  ja 
synnytti  vuosien  mittaan  kulttuurin, 
jossa  laitteesta  revittiin  yhä  enemmän 
irti.  Pelin-  ja  demontekijät  kilpailivat 
suorastaan  verisesti  uusien  video-  ja 
äänipiiritemppujen  löytämisessä.  Vie 
20:lle  ei  tällaista  kulttuuria  sen  sijaan 
koskaan  ehtinyt  muodostua  sen  kau¬ 
pallisena  aikana. 

Vaikka  uudet  koneet  tulivat  Vicin 
tilalle,  sen  pariin  palattiin  aina  silloin 
tällöin.  Useimmiten  tämä  oli  pelaamis¬ 
ta  tai  yleisempää  muistojen  verestä¬ 
mistä,  mutta  joskus  koneella  saatettiin 


tehdä  jotain  luovaakin.  Joku  saattoi 
innostua  väsäämään  silloin  tällöin  pe¬ 
lin,  ja  joskus  saattoi  ilmestyä  demonta- 
painenkin.  Kesti  kuitenkin  1990-luvun 
loppupuoliskolle  asti,  ennen  kuin  har¬ 
rastajat  innoistuivat  toden  teolla  tutki¬ 
maan,  mihin  Vicci  oikeasti  pystyy. 

Ensivaikutelma  voi  hämätä 

Vie  20  antaa  varsin  rupuisen  ensivai¬ 
kutelman.  Sen  kuoret  muistuttavat 
erehdyttävästi  vanhanmallista  C64:ää, 
mutta  kun  virrat  kytketään  päälle,  on 
ero  jo  huomattava.  Resoluutio  on  pal¬ 
jon  palikkaisempi,  merkit  liki  tuplasti 
niin  leveitä  kuin  Kuusnepassa.  Jos  mo- 
duuliportti  on  jätetty  tyhjäksi,  kone 
ilmoittaa  alkuteksteissä  ”3583  BYTES 
FREE”.  Mitä  muutamaan  vaivaiseen 
kilotavuun  edes  mahtuu? 

Vicissä  ei  ole  varsinaista  grafiikkati¬ 
laa  spriteistä  puhumattakaan.  Tämän 
huomaa  selvästi  vanhoissa  peleissä  - 
hyvin  monien  hahmot  on  piirretty  8x8 
pikselin  merkeiksi,  joita  liikutellaan  8 
pikselin  askelissa.  Jos  joku  on  vaivau¬ 
tunut  toteuttamaan  sulavasti  liikkuvat 
hahmot,  niiden  värit  sekoittuvat  her¬ 
kästi  vieressäolevaan  grafiikkaan.  Ää¬ 
nipuolelta  on  odotettavissa  tukkoisen 


oloista  kanttiaaltopuupatusta  ja  kohi¬ 
naa,  ehkä  silloin  tällöin  lyhyt  epävirei- 
nen  melodialuritus. 

Ensivaikutelman  perusteella  on  siis 
helppo  olettaa,  että  Vie  20  olisi  jonkin¬ 
lainen  C64:n  karkea  ja  suppea  esiver¬ 
sio,  jossa  ei  ole  mitään,  mitä  Nepassa 
ei  olisi.  Todellisuudessa  koneiden 
maailmat  ovat  varsin  erilaiset:  Nepas¬ 
sa  esimerkiksi  grafiikan  piirtäminen 
varsinaisen  kuva-alueen  ulkopuolelle 
vaatii  esoteerisia  temppuja,  kun  taas 
Vicissä  tämän  voi  tehdä  jopa  Basicissa 
-  kuva-alueen  sijainti  ja  koko  kun  ovat 
suoraan  rekistereissä. 

Kehitys  ei  ole  pelkkää  yksiulotteista 
parantumista,  joten  parannusten  yh¬ 
teydessä  joudutaan  usein  myös  luo¬ 
pumaan  jostain.  Vie  20  esimerkiksi  on 
jonkin  verran  nopeampi  kuin  C64.  Sen 
suorittimen  kellotaajuus  on  hieman 
yli  yhden  megahertsin,  kun  Nepä  jää 
hieman  sen  alle.  Lisäksi  C64:n  video- 
piiri  joutuu  silloin  tällöin  varastamaan 
kellojaksoja  suorittimelta,  kun  taas  Vie 
20:ssä  koodi  pyörii  tasatahtia  kaiken 
aikaa.  Nopeus  vaikutelmaa  antaa  osal¬ 
taan  sekin,  että  näyttömuistiin  joutuu 
pienemmän  resoluution  vuoksi  kirjoit¬ 
tamaan  suhteessa  vähemmän  tavuja. 

Jeff  Minterin  Gridrunner  ei  vain  tyydy  8x8-grafiikkaan  vaan  peräti 
korostaa  sitä. 


Kun  Vioille  ruvettiin  tekemään 
demoja,  ei  kyse  ollut  vain  rajallisen 
muistin  ja  raudan  tuomista  haasteista 
vaan  myös  tutkimusmatkasta  laitteis¬ 
ton  uniikkeihin  ominaisuuksiin.  Siinä 
missä  C64:n  saloja  oli  ehditty  tonkia 
perusteellisesti  vuosikausien  ajan  ja 
tuhansien  koodaajien  voimin,  Vicin 
mahdollisuuksista  oli  vasta  raapaistu 
pintaa.  Ties  millaisia  yllätyksiä  saattoi 
siis  odottaa  vaatimattoman  pinnan 
alla! 

Tekniikan  perusteet 

Vie  20:n  nimi  koostuu  kahdesta  osas¬ 
ta.  Alkuosa  viittaa  koneen  yhdis¬ 
tettyyn  video-  ja  äänipiiriin,  MOS 
6560/656  Teen  eli  VIC:hen  (Video 
Interface  Chip),  kun  taas  lopun  20 
on  ROM-muistin  määrä  kilotavui¬ 
na.  RAM-muistin  määrän  käyttämi¬ 
nen  olisi  ollut  markkinointimielessä 
hieman  noloa,  sillä  koneen  hinta  oli 
alun  perin  saatu  painettua  alas  nimen¬ 
omaan  jättämällä  RAM  pieneksi.  Sitä 
on  perusmallissa  kaikkiaan  5120  tavua 
ja  1024  puolitavua. 

Puolitavut  tarkoittavat  värimuis- 
tiksi  kutsuttua  muistialuetta,  jossa 
vain  tavujen  alapuoliskot  ovat  käytet¬ 
tävissä:  yläpuoliskojen  takana  ei  siis 
ole  muistia  lainkaan.  Värimuisti  on 
tarpeellinen  siksi,  että  videopiiri  on 
konsolimarkkinointitermej  ä  käyttäen 
12 -bittinen:  joka  kerta,  kun  se  lukee 
muistista  8 -bittisen  tavun  -  esimerkik¬ 
si  mikä  merkki  näytölle  piirretään  -  se 
lukee  samalla  vastaavasta  värimuistin 
kohdasta  4-bittisen  puolitavun.  Tämä 
puolitavu  ilmaisee  tässä  tapauksessa, 
minkävärinen  merkistä  tulee. 

VIC-piirin  tuottama  kuva  koostuu 


siis  merkeistä,  joista  kullekin  on  16 
mahdollista  väriarvoa.  Väriarvot  8-15 
eivät  kuitenkaan  tarkoita  tässä  paletin 
värejä  8-15,  vaan  sitä,  että  merkki  on 
kaksivärisen  sijaan  nelivärinen  (multi- 
color).  Värimuistiin  tallennettu  päävä¬ 
ri  on  kuitenkin  joka  tapauksessa  ainoa 
merkkisolun  oma  väri  -  muut  värit 
määräytyvät  videopiirin  rekistereistä. 

Näyttömuistin  tavut  toimivat  osoit- 
timina  merkkimuistiin,  jonne  on  tal¬ 
lennettu  kunkin  merkin  pikseliraken- 
ne.  Näyttö-  ja  merkkimuisti  eivät  ole 
mitään  kiinteitä  muistialueita,  vaan 
niiden  alkuo soitteita  voi  siirrellä  mel¬ 
ko  vapaasti.  Monissa  peleissä  merk¬ 
kimuisti  on  asetettu  siten,  että  puolet 
merkeistä  luetaan  RAM-  ja  puolet 
ROM-muistista  -  näin  peli  saa  käyt¬ 
töönsä  omannäköisensä  hahmot,  mut¬ 
ta  esimerkiksi  pistelaskurissa  voidaan 
käyttää  ROM-merkistön  numeroita. 

Käynnistysvaiheessa  näytöllä  on 
23  merkkiriviä,  kullakin  22  merkkiä. 
Merkkien  määrää  voi  muuttaa  suo¬ 
raan  rekistereitä  rukkaamalla,  mutta 
vaakasuunnassa  tavalliselle  näytölle  ei 
mahdu  käytännössä  enempää  kuin  28 
merkkiä.  Vaakaresoluutio  sattuu  muu¬ 
ten  olemaan  sama  kuin  televisiosig¬ 
naalin  värikantoaallon  resoluutio,  ja 
tästä  syystä  komposiittivideo  ei  Vicillä 
tuota  samanlaisia  värivääristymiä  kuin 
isompiresoluutioisilla  koneilla. 

Merkin  tavanomainen  koko  on  8x8 
bittiä  -  eli  kaksivärisenä  8x8  pikseliä 
ja  nelivärisenä  4x8  tuplaleveää  pik¬ 
seliä.  Tarjolla  on  myös  mahdollisuus 
tuplasti  korkeampiin  eli  8x16  bitin 
merkkeihin,  jotka  ovat  erityisen  käyt¬ 
tökelpoisia  pikseligrafiikkatilan  toteu¬ 
tuksessa.  Pikseligrafiikkatila  toteute¬ 


taan  Vicissä  yleensä  asettamalla  merkit 
näyttömuistiin  johonkin  mielekkää¬ 
seen  järjestykseen,  jolloin  grafiikkaa 
voi  piirtää  määrittelemällä  merkkien 
ulkomuotoja  uusiksi. 

Vicin  väripaletissa  on  16  väriä  -  jos¬ 
kin  värejä  8-15  voidaan  käyttää  vain 
taustavärinä  ja  toisena  multicolor- 
värinä.  Värit  0-7  ovat  tavanomaiset 
RGB -perusvärit,  ja  värit  8-15  ovat  nii¬ 
den  kirkastetut  versiot,  paitsi  että  mus¬ 
tan  ja  valkoisen  kohdalla  on  yläpuolis¬ 
essa  ruskea  ja  oranssi.  C64-palettiin 
verrattuna  värit  ovat  puhtaammat,  eikä 
harmaasävyjä  ole.  Kirkkaiden  värien 
kirkkaus  riippuu  koneyksilöstä  -  tai 
oikeastaan  siitä,  mihin  asentoon  eräs 
emolevyllä  oleva  ruuvi  on  kierretty. 

Äänikanavia  on  neljä  verrattuna 
vaikkapa  SIDin  kolmeen,  mutta  nii¬ 
den  ominaisuudet  ovat  huomattavasti 
rajallisemmat.  Kolme  ensimmäistä  ka¬ 
navaa  ("altto”,  "tenori”  ja  "sopraano”) 
on  tarkoitettu  kantoaallolle  ja  neljäs 
kanava  kohinalle.  Kutakin  kanavaa 
vastaa  VIC-piirin  rekistereissä  yksi 
tavu,  jonka  ylin  bitti  kytkee  sen  päälle 
ja  pois,  ja  loput  bitit  määräävät  äänen 
aallonpituuden.  Näiden  lisäksi  on  vielä 
kaikille  kanaville  yhteinen,  nelibittinen 
äänenvoimakkuusrekisteri. 

Vicin  muut  sisukset  ovat  varsin 
samankaltaiset  kuin  C64:ssä.  ROM- 
ohjelmisto  on  molemmissa  koneissa 
käytännössä  sama.  6502 -suorittimen 
ainoana  erona  Nepan  6510:aan  on 
se,  ettei  muistipaikoilla  0  ja  1  ole  eri¬ 
tyistehtävää.  Molemmissa  koneissa 
on  lisäksi  kaksi  I/O-apupiiriä  ajasti- 
mineen  (Vicissä  MOS  6522  eli  VIA, 
C64:ssä  MOS  6526  eli  CIA).  Nepan 
virtalähteet,  levy-  ja  kasettiasemat,  pe- 

PU-239  teki  Vic-demoja  monta  vuotta  ennen  muita. 


Dekadencen  Seven  Eleven  rikkoo  edellisen  splittiennätyksen  maltilli¬ 
sesti,  jotta  tilaa  jäisi  vielä  muutamalle  ennätysdemolle  lisää. 


liohjaimet  ja  näppäimistöt  kytkeytyvät 
ongelmitta  myös  Vicciin.  Ei  siis  ihme, 
että  suuri  osa  Vie  20  -demontekij öistä 
on  tullut  C64-maailman  puolelta. 

Skenen  synty 

Ensimmäiset  Vie  20:lle  tarkoitetut 
demoskenedemot  teki  tiettävästi  Pu- 
239-ryhmä  vuosina  1989-1990.  De¬ 
moilla  oli  lähinnä  kuriositeettiarvoa 
demopartyjen  C64- tuotosten  seassa. 

Vuonna  1995  Commodore-harras- 
taja  Marko  Mäkelä  onnistui  toteut¬ 
tamaan  Vicillä  rasterikeskeytyksen  ja 
alkoi  seuraavana  vuonna  työstää  en¬ 
simmäistä  todella  kunnianhimoista 
Vie  20  -demoa.  Kahdeksan  kilon  li¬ 
sämuistin  vaativa  Veni  Vidi  Vie  syntyi 
kansainvälisenä  yhteistyönä  ja  osal¬ 
listui  joulukuussa  tanskalaisen  The 
Partyn  wild-kompoon.  Se  oli  myös 
ensimmäinen  Vic-demo,  joka  latasi 
uutta  tavaraa  levyltä  edellisen  osan 
vielä  pyöriessä. 

Julkaisin  ensimmäisen  oman  Vic- 
demoni,  Bouncing  Ball  2: n,  vuonna 
1998  järjestetyille  ensimmäisille  Al- 
ternative  Partyille.  Demokilpailuun  oli 
mahdollista  osallistua  millä  tahansa 
laitteella  paitsi  32-bittisellä  PC:llä  tai 
AGA-Amigalla.  Tämä  inspiroi  monet 
harrastajat  tekemään  tuotoksia  koneil¬ 
le,  joille  ei  ollut  aiemmin  demoja  juuri 
näkynyt  -  kisassa  näkyi  mm.  useam¬ 
pi  MSX-l-demo.  Oma  demoni  päätyi 
ykköseksi,  ja  tulevaisuus  Vicin  parissa 
näytti  siis  valoisalta.  Päätin  rajoittua 
laajentamattomaan  koneeseen,  sillä 
sen  vähäinen  muistimäärä  tuntui  mu¬ 
kavalta  näpertelyhaasteelta. 

Muutaman  vuoden  päästä  Assembly 
vaihtoi  perinteiset  C64-kilpailut  ylei¬ 
semmiksi  oldskool-kilpailuiksi  -  eh¬ 
käpä  juuri  Altpartyn  innoittamana. 
Itse  julkaisin  kilpailussa  Impossiblator- 
demon  vuonna  2001,  kun  kompoon 


saattoi  ensimmäistä  kertaa  ehdottaa 
ja  tuoda  omia  laitteitaan.  Yllätyksek¬ 
seni  kisaan  osallistui  toinenkin  Vie  20 
-tuotos,  Aleksi  Eebenin  eli  Heatbeat/ 
CNCD: n  Big  Time.  Nyt  oli  siis  ensim¬ 
mäistä  kertaa  maailmassa  kaksi  Vic- 
demoja  tekevää  tahoa,  jotka  olivat  ak¬ 
tiivisia  samaan  aikaan. 

Vuonna  2002  Vic-demoskenelle  tuli 
vielä  kaksi  muuta  aktiivista  tekijää,  De- 
kadenceja  Creators.  Ryhmät  julkaisivat 
jatkuvasti  pieniä,  kerralla  muistiin 
mahtuvia  tuotoksia,  jotka  yleensä  ra¬ 
kentuivat  yhden  efektin  ympärille.  Jo¬ 
kin  saattoi  kokeilla  uutta  rasteritemp- 
pua,  toinen  toteuttaa  ensimmäisenä 
plasmaefektin  tai  Kefrens-palkit.  Alek¬ 
si  kokosi  näitä  tuotoksia  yhteen  de- 
modiskeiksi.  Samassa  rytäkässä  syntyi 
myös  pari  työkalua  ja  jokunen  pelikin. 
Intensiivikausi  meni  kuitenkin  ohi 
parissa  vuodessa,  minkä  jälkeen  de¬ 
mojen  ilmestymistahti  väheni  muuta¬ 
maan  vuodessa. 

Tein  ensimmäiset  Vic-demoni  emu- 
laattoreihin  turvautuen,  koska  käytös¬ 
säni  ei  ollut  vielä  tarpeeksi  vaivatonta 
tiedostonsiirtomenetelmää.  Näin  ollen 
ne  keskittyivät  lähinnä  siihen,  mikä  oli 
turvallista  emuloida,  eli  PC-tyyppisiin 
pikseliefekteihin:  kuinka  suuren  tun- 
neliefektin  saisin  tehtyä  näillä  muisti- 
rajoilla,  entä  millaisen  fraktaalivuoris- 
ton? 

Teknisen  tutkiskelun  luonne  kui¬ 
tenkin  muuttui,  kun  sain  haltuuni 
Marko  Mäkelän  kehittämän  C2N232- 
sovittimen.  Kasettiportin  ja  PC:n 
RS232-portin  väliin  kytkettävä  palikka 
mahdollisti  huomattavasti  suoravii¬ 
vaisemman  demonkehityksen  ja  emu¬ 
laattorien  poisjättämisen,  joten  turha 
varovaisuus  sai  unohtua  ja  kiellettyjen 
bittien  tutkimus  alkaa. 


Rasterit  haltuun 

Rasterikikkailu  on  Vicillä  varsin  help¬ 
poa.  Videopiirin  rekistereistä  voi  suo¬ 
raan  lukea,  monettako  vaakajuovaa 
piiri  on  juuri  virkistämässä  näytölle. 
Tätä  tietoa  käyttäen  voidaan  toteuttaa 
myös  ns.  stabiili  rasteri,  jossa  ohjelma¬ 
koodi  on  tahdistettu  näytönvirkistyk- 
seen  kellojakson  tarkkuudella.  Stabiili 
rasteri  on  monissa  kasibittisissä  avain 
edistyneempään  rasteritemppuiluun  - 
esimerkiksi  C64:n  sivureunusten  pois¬ 
to  vaatii  vaakaskrollirekisterin  nytkäy- 
tystä  juuri  oikealla  kellojaksolla. 

Rasteripalkit  (rasterbars)  ovat  ras- 
teritempuista  tunnetuin:  siinä  yhtä 
näytön  globaaleista  väreistä  vaihde¬ 
taan  joka  vaakajuovalla  erikseen,  jol¬ 
loin  saadaan  aikaan  esimerkiksi  ylös  ja 
alas  pomppivia  väripalkkeja.  Kun  väriä 
vaihdetaan  useammassa  vakiokohdas- 
sa  per  juova,  puhutaan  rasterspliteistä. 

Vicillä  splittejä  saa  juovalle  huomat¬ 
tavasti  enemmän  kuin  C64:ssä.  Tämä 
johtuu  nopeammasta  prosessorista, 
badline-ajastuksen  puutteesta  ja  sii¬ 
tä,  että  tärkeimmässä  värirekisterissä 
on  kaksi  globaalia  väriä  yhden  sijaan. 
Etenkin  CNCD  ja  Dekadence  julkaisi¬ 
vat  vuonna  2002  splittidemoja,  joissa 
ryhmät  vuorotellen  rikkoivat  toistensa 
splittiennätyksiä.  Vaikka  tämä  olikin 
lähinnä  näytösluonteinen  kisa,  se  sai 
monet  huomaamaan,  että  Vicillä  oli 
nyt  käynnissä  samanlaiset  potentiaa- 
linvapauttajaiset  kuin  C64:llä  1980-lu- 
vulla. 

Ruudunpiirtoon  tahdistettuna  voi¬ 
daan  toki  vaihtaa  muutakin  kuin  väre¬ 
jä,  esimerkiksi  näytön  vaakasuuntaista 
asemointia.  Vicissä  tämä  tarjoaa  näp¬ 
pärän  keinon  toteuttaa  leveyksiltään 
ja  sijainneiltaan  vaihtelevat  rasteripal¬ 
kit.  Vaakasuuntaisen  alkukohdan  voi 
säätää  puolen  merkin  tarkkuudella, 
leveyden  merkin  tarkkuudella,  ja  pik- 

Vic-demojen  lomassa  on  syntynyt  myös  uusia  pelejä.  Tässä  Aleksi 
Eebenin  Dragonvving. 


Hieman  edistyneempi  rasteriefekti  Orb  Megademosta. 


selintarkaksi  asemoinnin  saa  laitta¬ 
malla  rivin  alkuun  ja  loppuun  sopivat 
hieno säätömerkit.  Tällä  tekniikalla  on 
saatu  toteutettua  paitsi  erilaisia  vaaka- 
akselin  ympäri  pyöriviä  rakennelmia 
kuten  kuutioita  ja  palkkirykelmiä,  ja 
myös  esimerkiksi  zoomaavia  kuvioita 
ja  vuoristorata-ajoja. 

Näyttömuistisivun  vaihtaminen  juo- 
vakohtaisesti  mahdollistaa  esimerkiksi 
koko  ruudun  korkuiset  bittikarttazoo- 
merit  -  joskaan  uniikkeja  pikselirivejä 
ei  tällöin  voi  olla  kovin  monta.  Ideana 
on,  että  kukin  pikselirivi  skaalataan 
omaksi  merkkirivikseen,  ja  ruutua  vir¬ 
kistettäessä  asetetaan  kullekin  juovalle 
näkyviin  oikea  merkkirivi.  Jos  skaa¬ 
lauksen  saa  askarreltua  rasterikoodin 
odottelukellojaksoiksi,  saa  zoomerin 
täyttämään  vaikka  koko  ruudun. 

Muistin  ja  pikselien  haasteet 

2000-luvun  alkupuolella  Vie  20  -de- 
moskenen  oletuskokoonpanoksi  va¬ 
kiintui  laajentamaton  kone  1541 -levy¬ 
asemalla.  Retroharrastajat  toki  olivat 
näreissään  tästä,  sillä  yhdistelmähän 
oli  täysin  anakronistinen:  lisämuisti  oli 
1980-luvun  harrastajille  paljon  oleelli¬ 
sempi  hankinta  kuin  levyasema.  Vicci- 
harrastajien  Denial-foorumille  ilmes¬ 
tyi  jopa  avoin  kirje  aiheesta. 

Viccidemoissa  ei  kuitenkaan  ole  ol¬ 
lut  kyse  mitään  historian  elävöittämi¬ 
sestä  vaan  mielenkiintoisten  asioiden 
tekemisestä  haastavalla  raudalla  -  ja 
vähäinen  muistimäärä  on  oleellinen 
osa  tätä  haastetta.  Levareita  sitäpaitsi 
on  C64-harrastajilla  yleensä  muuten¬ 
kin,  kun  taas  Vicin  lisämuisteja  on  vai¬ 
keampi  löytää. 

Laajentamattoman  Vie  20:n  kokota- 
vuinen  RAM-muisti  on  kahdessa  loh¬ 
kossa:  ensimmäinen  kilotavu  ($0000- 
$03FF)  on  varattu  nollasivulle,  pinolle 
ja  erilaisille  käyttöjärjestelmän  ja  Basic- 


tulkin  muuttujille  ja  puskureille.  Käyt¬ 
täjän  ohjelmalle  ja  näyttömuistille  on 
puolestaan  alueella  $1000-$1FFF  oma 
neljän  kilon  lohko.  Kolmen  kilotavun 
lisämuisti  tulee  näiden  lohkojen  väliin, 
isommat  lisämuistit  niiden  jälkeen,  ja 
eri  lisämuistiyhdistelmät  muuttavat 
niin  ohjelma-  kuin  näyttömuistinkin 
alkuosoitetta.  Demontekijän  ei  onnek¬ 
si  tarvitse  välittää  muistijärj  estetyistä 
enää  sen  jälkeen,  kun  oma  koodi  on 
saatu  käyntiin.  Jos  optimointitemppu 
siis  vaatii  vaikkapa  pinon  käyttämistä 
näyttömuistina,  niin  kukaan  ei  estä. 

C64-demokoodaajalla  on  käytös¬ 
sään  laajoja  ja  avaria  muistialueita, 
joille  hän  voi  levitellä  väljää  dataa  ja 
taulukoita  melko  suurpiirteisesti.  Laa- 
jentamattomalle  Vioille  demoa  tekevä 
sen  sijaan  joutuu  miettimään  tarkasti, 
kuinka  paljon  hän  tarvitsee  milloin¬ 
kin  tilaa  esimerkiksi  piks  ehdat  alle  tai 
näyttömuistille,  ja  kuinka  pieniksi  hän 
saa  taulukkonsa  tiivistettyä  ilman  että 
koodin  nopeus  kärsii  liikaa.  Ja  jos  jol¬ 
lekin  taulukolle  riittää  puolitavumuis- 
ti,  se  sijoitetaan  ilman  muuta  sinne. 

Pikseligrafiikka  kuluttaa  muistin 
varsin  äkkiä  -  esimerkiksi  normaalin 
Basic-ruudun  kokoisen  kuvan  pikselit 
vievät  käytännössä  koko  neljän  kilota¬ 
vun  lohkon.  Tämän  vuoksi  grafiikassa 
kannattaa  suosia  merkkien  kierrätystä. 
Oma  grafiikkaeditorini,  Brickshop ,  on 
pikseli-  ja  merkkigrafiikkaeditorin  vä¬ 
limuoto,  joka  varaa  muistia  vain  unii¬ 
keille  merkeille. 

Kuviin  kaipaillaan  usein  lisää  värejä. 
Sekä  Brickshop  että  Albert/Pu-239:n 
VicPic-grafiikkamoodi  antavat  mää¬ 
rittää  kuvan  globaalit  värit  erikseen 
joka  juovalle.  Akronyme  Analogiker 
-ryhmä  kehitti  tekniikkaa  eteenpäin 
vaihtamalla  värimuistin  sisältöä  len¬ 
nossa  ja  hyödyntämällä  vain  NTSC- 
koneesta  löytyvää  interlace- tilaa.  Juo- 


vakohtaisten  värien  valinta  ei  ole  kovin 
luontevaa  nypläystä  ihmiselle,  joten 
suuri  osa  niihin  tukeutuvista  kuvista 
on  ohjelmallisia  konversioita. 

Kun  muistiin  haluaa  tallentaa  paljon 
kuvia,  pääsee  keksimään  tapoja  esittää 
ne  mahdollisimman  tiiviisti.  Robotic 
Warrior  -demon  silhuettikuvien  tal¬ 
lentamiseen  on  käytetty  vain  yksi  bitti 
per  merkki,  mutta  merkkien  ulkoasut 
riippuvat  niiden  neljästä  naapurista. 

Joskus  jopa  efekteihin  on  toteutettu 
muistinvarausj  ärj  estelmä  merkeille. 
Carillonin  demon  Back  in  the  Good 
Old  Days  pyörivät  kuutiot  ovat  suu¬ 
rempia  kuin  mitä  yksinkertaiseen  pik- 
selipuskuriin  mahtuisi  -  joskin  samal¬ 
la  myös  varsin  hitaita. 

Jos  tehdään  trackmo,  eli  isompi 
demo,  joka  lataa  jatkuvasti  uutta  ma¬ 
teriaalia  levyltä  musiikkiin  tahdistettu¬ 
na,  menee  muistinhallinta  jo  melkoi¬ 
seksi  jonglööritouhuksi:  mistä  löytyisi 
ajanhetkestä  X  alkaen  Y  peräkkäistä 
tavua  ilman  sivunvaihtoja?  Robotic  Li- 
berationin  muistinkäytön  säädin  kä¬ 
sin,  mutta  myöhemmissä  trackmoissa 
turvauduin  omaan  skriptirykelmääni. 


36864  /  $9000 

36865  /  $9001 

36866  /  $9002 

36867  /  $9003 

36868  /  $9004 

36869  /  $9005 


36870  /  $9006 

36871  /  $9007 

36872  /  $9008 

36873  /  $9009 

36874  /  $900A 

36875  /  $900B 

36876  /  $900C 

36877  /  $900D 


36878  /  $900E 

36879  /  $900F 


Il  I  I  I  im —  Kuvan  vaakasijainti 

'  - -  Interlace  (vain  NTSC) 

imiiiii—  Kuvan  pystysijainti 

I  l  I  I  I  I  I  li -  Merkkejä  per  rivi 

1  — -  Näyttömuistin  alun  lisäbitti 


1  1  1  1  1  |~ -  Merkin  koko  (1  =  8x16) 

' -  Rivimäärä  per  ruutu 

_______  Juovalaskurin  alin  bitti 

1 1  1 1 1  I  I  1 1 —  Juovalaskuri 


ex 


xra 


■  Merkkimuistin  alkuosoite 

■  Näyttömuistin  alkuosoite 


—  Välokynän  vaakasijainti 
-  Välokynän  pystysijainti 


—  1.  paddle-ohjaimen  asento 
2.  paddle-ohjaimen  asento 


Alttokanava 
Tenorikanava 
Sopraanokanava 
Kohinakanava 
Aallonpituus 
On/off 

Äänenvoimakkuus 
Multicolor-apuväri 

Hiiliin—  Reunuksen  väri 

^ -  Käänteiset  värit  (1  =  off) 

' -  Taustan  väri 


IMI  IMI  I —  * 

i  i  1 1  _ i 


VIC-piirin  rekisterikartta. 

Orb  Megademon  tekstuuritunnelin  pikselit  on  lohkaistu  rasterihal- 
kaistuista  merkkisoluista. 


Robotic  Liberation  -demon  logo  ladattuna  Brickshopiin.  Kun  kerran 
rasteriväritystä  tuetaan,  niin  onhan  sitä  käytettävä! 


Uudenlaista  ääntä 

Vielä  Veni  Vidi  Vicin  musiikki  koostui 
lähinnä  kanttiaaltopiippauksista.  Tek¬ 
niikka  kuitenkin  kehittyi,  ja  esimer¬ 
kiksi  Aleksi  Eebenin  Fisichella-e ditori 
toi  mukaan  SID- editoreista  tutut  ar- 
peggiotaulukot. 

Vicin  ääniominaisuudet  kannusta¬ 
vat  bassovoittoisuuteen:  aallonpituus- 
laskuri  on  tarkimmillaan  matalilla 
taajuuksilla,  ja  ääni  pusketaan  joka 
tapauksessa  läpi  1600  hertsin  alipääs- 
tö suotimesta.  Korkeampia  oktaaveja 
käytettäessä  on  mietittävä  tarkasti, 
mitä  säveliä  kannattaa  käyttää,  ettei 
musiikki  kuulostaisi  epävireiseltä. 
Epävireisyyttä  tosin  saa  hieman  kor¬ 
jattua  vaihtelemalla  äänenkorkeutta 
nopeasti  kahden  lähimmäksi  menevän 
välillä. 

Kantti-  ja  kohinakanavien  lisäksi  on 
mahdollista  toteuttaa  myös  PCM-ää- 
nentoistoa  äänenvoimakkuusrekiste- 
rin  kautta  samaan  tapaan  kuin  SIDis- 
sä.  Cosinen  Digit!- demon  musiikki  oli 
ensimmäinen,  joka  käytti  digitoituja 
rumpusaundeja.  Aleksi  Eeben  toteutti 
myöhemmin  tällä  tekniikalla  modin- 
soittorutiinin  ja  SID -emulaattorin. 

Loppuvuonna  2002  oli  Vicillä  to¬ 
teutettu  jo  sen  luokan  3D-pyörittimiä 
ja  Doom-moottoreita,  että  tuntui  so¬ 
pivalta  säväyttää  välillä  äänipuolella. 
Päätin  toteuttaa  tulevia  Alternative 
Partyja  varten  laulavan  puhesynteti¬ 
saattorin.  Robotic  Warrior  -demo  oli 
menestys,  ja  puhesynaa  tuli  käytettyä 
vielä  monissa  demoissa  sen  jälkeen. 
Synan  toimivuus  perustuu  pitkälti 
psykologiseen  temppuun:  ruudulla  sa¬ 
manaikaisesti  näkyvä  teksti  ohjaa  kat¬ 
sojan  kuulemaan  oikeat  äänteet,  vaik¬ 
ka  kuuluvat  ääniaallot  ovat  vain  vähän 
sinnepäin. 

Vicin  volyymirekisterillä  toteutettu 
digiääni  on  paljon  hiljaisempi  kuin  SI- 
Din  vastaava,  ja  se  hukkuukin  helpos¬ 


ti  varsinaisten  äänikanavien  ääneen. 
Robotic  Warrior  tuottaakin  puheen 
pelkällä  kanttiaaltokanavien  taajuus- 
vaihtelulla.  Halusin  demon  julkaisun 
jälkeen  saada  aikaiseksi  puhtaamman 
ja  selvemmin  kuuluvan  digitoiston, 
mutta  sitkeän  bugin  selvittely  toikin 
esiin  jotain  hämmentävää. 

Yli  20  vuoden  ajan  oli  kuviteltu,  että 
Vicin  kanttiaaltokanavat  olisivat  yk¬ 
sinkertaisia  ajastettuja  kiikkuja.  Nyt 
selvisi,  että  kiikkuteoria  oli  väärä,  ja 
että  kutakin  kanttiaaltokanavaa  itse 
asiassa  pyörittää  8 -bittinen  siirtore- 
kisteri!  Rekisterin  sisällön  voi  asettaa 
tarkasti  ajoitetulla  on/off-bitin  vaihte¬ 
lulla,  ja  mahdollisia  aaltomuotoja  on 
peruskanttiaalto  mukaanlukien  kaik¬ 
kiaan  16. 

Uudet  aaltomuodot  mahdollistivat 
ylätaajuuksiltaan  rikkaamman  äänen, 
mikä  osaltaan  vähensi  tarvetta  soittaa 
korkeita  kanttiaaltoja.  Or£>- ryhmän 
Orb  Megademo  käyttää  tekniikkaa  vä¬ 
hemmän  deterministisesti  kytkemällä 
äänikanavan  lyhyesti  offille  joka  kerta 
soittorutiinia  kutsuttaessa,  jolloin  ää¬ 
nen  aaltomuoto  vaihtelee  dynaamises¬ 
ti. 

Entäs  grafiikan  rajat? 

Uusien  aaltomuotojen  löytäminen  loi 
toivoa  löytää  järisyttäviä  salaisuuksia 
myös  grafiikkapuolelta.  Pari  hyvää 
lähtökohtaa  tähän  on  tunnettu  alusta 
alkaen,  joskin  1980-luvun  harrastajat 
pitivät  niitä  lähinnä  käyttökelvottomi¬ 
na  virhetiloina. 

Jos  kuva-alan  asettaa  liian  leveäksi, 
osa  pikseliriveistä  näyttäisi  tulevan  ai¬ 
van  väärästä  paikasta.  Tämä  johtuu  sii¬ 
tä,  että  videopiiri  yrittää  laskea  seuraa- 
van  merkin  osoitetta  samaan  aikaan 
kun  resetoi  sisäistä  näyttömuistiosoi- 
tintaan,  mikäli  sekoittaa  osoittimen 
bitit.  Sopivalla  kikkailulla  saattaisi  olla 
siis  mahdollista  pompottaa  videopiiriä 


melko  vapaasti  sinne  tänne  muistis¬ 
sa,  mikä  mahdollistaisi  monet  hienot 
efektit.  Riittävän  tarkkaa  teoriaa  näistä 
virhetilanteista  ei  kuitenkaan  ole  vielä¬ 
kään  olemassa,  joten  niitä  ei  ole  päästy 
hyö  dyntämäänkään. 

Kun  näyttö-  tai  merkkimuisti  ase¬ 
tetaan  muistialueelle,  jonka  takana 
ei  ole  muistia  lainkaan,  ruudulla  nä¬ 
kyy  satunnaisen  oloista  kohinaa.  Se  ei 
kuitenkaan  ole  satunnaista:  suoritin 
ja  videopiiri  käyttävät  kahden  mega¬ 
hertsin  väylää  vuorotellen,  joten  jos 
jompikumpi  yrittää  lukea  tyhjän  pääl¬ 
tä,  se  lukee  itse  asiassa  sen  tavun,  jonka 
toinen  piiri  jätti  väylälle  edellisellä  kel¬ 
lojaksolla.  Sopivaa  koodia  ajamalla  on 
siis  mahdollista  pakottaa  videopiiri  lu¬ 
kemaan  mikä  tahansa  tavurimpsu  joko 
merkki- indekseinä  tai  bittikarttana. 
Tempun  käyttökelpoisuutta  rajoittaa 
hieman  se,  että  puolitavumuisti  sotkee 
dataväylää  kahdella  mahdollisella  ta¬ 
valla  koneyksilöstä  riippuen. 

Impossiblator  3  oli  ensimmäinen 
demo,  joka  hyödynsi  tyhjän  päältä  lu¬ 
kemista.  Siinä  merkkimuisti  on  puo¬ 
liksi  tyhjän  päällä  -  merkistön  toinen 
puolisko  näkyy  siis  normaalisti,  mutta 
toinen  koostuu  läpinäkyvistä  mer¬ 
keistä”.  Nämä  merkit  päästävät  läpi 
suorittimen  kohinat,  jotka  pakotetaan 
tietynlaisiksi  kellonjaksontarkasti  tah¬ 
distetuilla  aliohjelmilla.  Kukin  alioh¬ 
jelma  tuottaa  ruudulle  tietyn  pikseli- 
rivin,  jotka  kuuluvat  venyteltävään  ja 

0334  78  SEI 

0335  AD  04  90  LDA  $9004 

0338  8D  0F  90  STA  $900f 

033B  4C  35  03  JMP  0335 

1  FORI=820TO829 : READA: POKEI , A: NEXT: 

SYS820 

2  DATA1 20, 173, 4, 144, 141 ,15,144,76, 

53,3 _ 

Yksinkertaiset  rasteripalkit,  joissa  juovalas- 
kurin  arvoa  kopioidaan  jatkuvasti  näytön  vä¬ 
reiksi.  Myös  Basic-laturi  niille,  jotka  haluavat 
kokeilla  oikealla  koneella! 


Ohjelmallisesti  konvertoitu  kuva  Akronyme  Analogikerin  FLI96- 
grafiikkatilassa. 


EI1DLES5  UDI1DER5  THHT 


nEUER  CERSE  TD  RI1REE 


PWP:n  The  Next  Level  koostuu  levyltä  lennossa  ladattavasta  animaati¬ 
osta.  Merkki  määrä  on  luonnollisestikin  pidetty  minimissä. 


PWP:n  Impossiblator  3  esittelee  uuden  väylätempun. 


Multicolor-grafiikkaa  Creatorsin  demosta  Burn. 


skrollailtavaan  grafiikkakuvaan  ja  sen 
päällä  pyörivään  ja  vedestä  heijastu¬ 
vaan  palkkiin. 

Demontekovuosista 

viisastuneena 

Vie  20,  samoin  kuin  yleisemminkin 
Commodoren  ja  Atarin  kasibittiset, 
on  välttänyt  monet  suunnitteluvir- 
heet,  joihin  törmää  muiden  valmista¬ 
jien  koneilla.  Spectrumissa  videopiirin 
toimintaa  ei  pääse  juuri  sorkkimaan, 
MSX:ssä  vaivana  on  lisäksi  videomuis- 
tiin  kirjoittamisen  hitaus  ja  Oric  ei 
edes  tarjoa  mahdollisuutta  rasteritah- 
distukseen. 

Klassikkoraudasta  ehkä  lähimmäksi 
Vie  20:tä  demokoneena  menee  Atari 
2600.  Molemmat  ovat  pintapuolisesti 
rujoja  ja  spekseiltään  heikkoja  koneita, 
joiden  rajat  ovat  lähellä  mutta  helposti 
paukuteltavissa.  Lukkoon  lyötyjä  va¬ 
kioita  on  verrattain  vähän  verrattuna 
säädettäviin  parametreihin,  ja  koneis¬ 
sa  on  niiden  yksinkertaisuuteen  näh¬ 
den  melkoisesti  kätkettyä  potentiaalia. 
Kumpikaan  ei  kuitenkaan  pääse  rujoa 
olemustaan  kovin  pitkälle  pakoon, 


vaikka  tekniset  temput  olisivat  kuinka 
vallankumouksellisia. 

Mutta  mikä  on  se  houkutin,  joka 
saa  demokoodaajan  etsimään  Graalin 
maljoja  vanhojen  koneiden  sisältä? 
Omalla  kohdallani  ainakin  osittain 
uteliaisuus  -  halu  tietää,  mitä  suljetun 
oven  takana  on  -  mutta  myös  todis- 
telunhalu.  Elämme  maailmassa,  jossa 
mikropiirit  nopeutuvat  ja  monimut¬ 
kaistuvat  kaiken  aikaa,  mutta  samalla 
niiden  potentiaalia  alikäytetään  aina 
vain  pahemmin.  Kasibittisdemot  ja 
pieneen  tilaan  ahdetut  ohjelmat  te¬ 
kevät  nykyistä  ohjelmistotekniikkaa 
naurunalaiseksi  ja  antavat  mahdolli¬ 
suuden  kurkata  toiseen  maailmaan, 
jossa  tekniikkaa  hyödynnetään  aivan 
eri  tavalla. 

Toisaalta  kasibittisdemot  antavat 
myös  aihetta  huoleen:  jos  varsin  yksin¬ 
kertaisesta  mikropiiristä  löytyy  vielä 
vuosikymmenten  päästä  uusia  omi¬ 
naisuuksia,  niin  mitä  kaikkea  onkaan 
saatettu  piilottaa  nykyisiin,  tuhansia  ja 
miljoonia  kertoja  kompleksisempiin 
piireihin?  & 


Creatorsin  Rasta  Split  virnuilee  käynnissä 
olleelle  rastersplittikisalle. 


Itse  tekemään? 

Jos  Vie  20  -ohjelmoinnin  haasteet 
kiinnostavat,  pääsee  emulaattorilla, 
muistikartalla  ja  6502-ristiinkääntäjällä 
hyvin  alkuun.  Kone  on  yksinkertaisempi 
kuin  vaikkapa  NES  tai  C64,  joten  sen 
perimmäisiin  saloihin  pääsee  myös 
nopeammin  kiinni. 

VICE  on  luotettavin  emulaattori,  ja 
demoskenetoiminnan  ansiosta  se  on 
nykyisin  niin  tarkka,  ettei  koodia  välttä¬ 
mättä  tarvitse  edes  testata  aidolla  ko¬ 
neella.  Kelvollisia  6502-ristiinkääntäjiä 
puolestaan  ovat  Dasm,  ACM  E  ja  ca65. 
Muistikartta  ja  valmista  esimerkkikoo¬ 
dia  löytyy  helposti  netistä. 

Pelit 


Avaruusmuukalaisten 

INVAASIO 

paketoitiin  kirjaksi 

UFO/X-COM-pelien  historia  kovissa  kansissa 

Juho  Kuorikosken  kolmas  kovakantinen  pelitieto- 
kirja  sukeltaa  ihmiskunnan  ja  avaruuden  ilkeiden 
vierailijoiden  aina  vain  uudestaan  riehahtavaan 
konfliktiin.  Paksussa  teoksessa  riittää  mielenkiintoista 
luettavaa.  Jukka  O.  Kauppinen  tarttui  Juhoa  kravatista 
ja  päätti  tavanomaisen  haastattelun  tai  kirja- arvostelun 
sijaan  jutella  herra  kirjailijan  kanssa  mukavia. 


Teksti:  Jukka  O.  Kauppinen 
Kuvat:  Juho  Kuorikoski,  Minerva 
Kustannus,  Mobygames 

Jätkä  rullaa  vahvasti  pelikirjarin- 
tamalla  Sinivalkoisen  pelikirjan 
jälkeen.  Miksi? 

Tie  on  nyt  auki,  joten  mikäs  tässä  on 
päästellessä.  Onneksi  lukijoita  löytyy, 
eivätkä  muut  ole  tajunneet  tunkea  apa¬ 
jille.  Ja  toki  on  ihan  älyttömän  siistiä, 
että  olen  löytänyt  itselleni  sellaisen  pie¬ 
nen  lokeron,  jota  muut  eivät  ole  täyt¬ 
täneet.  Olen  äärimmäisen  otettu  siitä, 
että  pystyn  tekemään  näitä  kirjoja, 
koska  lukijoita  niille  riittää. 

Olen  perusluonteeltani  varsin  ute¬ 
lias,  minua  kiinnostaa  valtavasti  kaikki 
pelihistoriaan  liittyvä.  Kun  tämän  saa 
yhdistää  vielä  retroiluun  ja  maailman 
parhaisiin  peleihin,  mikäs  siinä  on  kir¬ 
joitellessa. 


Juho  Kuorikoski,  kunnon  mies. 


Onko  uusi  mökki  rakentunut  peli- 
kirjarojalteilla  vai  syntyvätkö  ne 
yhä  hengen  palon  ja  pelirakkau- 
den  voimalla? 

Kyllä  tässä  mennään  pitkälti  tunteen 
palolla,  vaikka  ihan  yleisellä  tietokirja- 
tasolla  jokaisella  opuksellani  on  ollut 
ihan  mukavasti  lukijoita.  Tuo  raken¬ 
nusprojekti  on  tosiaan  niellyt  ihan 
jokaisen  rojaltipenninkin,  mutta  aika 
hidasta  olisi  raksata,  jos  pelkästään 
kirjojen  tuotoilla  pitäisi  puuhaan  ryh¬ 
tyä.  Tuntipalkoille  ei  tässä  pääse,  mutta 
eipä  tätä  nyt  ihan  pelkällä  kiitoksella 
tarvitse  sentään  tehdä. 

Kirjasi  ovat  aihepiireiltäänkin  aika 
ainutlaatuisia,  maailmalla  ei  peli- 
aiheita  käsitellä  vastaavalla  taval¬ 
la. 

Ei  ihan  tässä  mittakaavassa  eikä 
aivan  näin  syväluotaavasti.  Etenkin 
haastatteluihin  perustuvat  ulkomai¬ 
set  pelikirjat  on  ikävän  usein  tehty 
revolverityyliin,  eli  kysymys -vastaus - 
formaattiin,  mikä  on  kirjamuodossa 
tosi  uuvuttavaa  luettavaa.  Olen  itse 
pyrkinyt  koostamaan  omista  kirjoista¬ 
ni  journalistisia  tietokirjoja.  Tieto  on 
varmistettu  monesta  lähteestä  ja  niissä 
on  uutta  faktaa  aihepiiristään.  Mieles¬ 
täni  olen  onnistunut  tässä  kohtuullisen 
hyvin. 

Kirjat  perustuvat  vahvasti  omaan 
pelaamiseesi,  mutta  mistä  syvem- 
mistä  altaista  tietoa  ja  käsiteltä¬ 
viä  pelejä  on  kaivettu? 

Haastattelut  ovat  tärkein  yksittäinen 
tiedonhankintakanava.  Koska  olen 


pohjimmiltani  journalisti,  olen  halun¬ 
nut  mennä  tiedon  alkulähteille  saakka. 
Tietysti  pelit  itsessään  antavat  hurjan 
paljon  materiaalia,  mutta  varsinaisia 
taustoja  kaivellessa  mikään  ei  voita  oi¬ 
keaa  haastattelua  esimerkiksi  Skypen 
välityksellä. 

Minulla  on  näistä  kaikista  kirjoista 
kymmeniä  tunteja  haastattelumate- 
riaalia,  päälle  vielä  sähköpostin  väli¬ 
tyksellä  kerätty  materiaali.  Paljonhan 
tuossa  on  duunia,  mutta  jutteleminen 
legendaaristen  pelinkehittäjien  kanssa 
on  hauskaa  puuhaa. 

Tim  Schäferin  kanssa  homma  meni 
osittain  vihkoon.  Propsit  hänelle,  kun 
jaksoi  kuunnella  fanipojan  änkytystä. 

Mä  itse  pidän  näitä  kirjojani  tosi  pit¬ 
kinä  lehtijuttuina.  Ei  tuossa  ole  oike¬ 
astaan  mitään  sen  kummempaa  kuin 
perustason  toimittajan  työskentelyä. 
Mittakaava  on  toki  aika  paljon  suu¬ 
rempi. 

Miten  yksi  ihminen  ehtii  tähän 
kaikkeen? 

Mä  olen  kakarasta  asti  ollut  tällai¬ 
nen  sähköjänis.  Tykkään  siitä,  kun 
asiat  tapahtuvat  ripeästi.  Olen  yleensä 
pöytäseurueesta  aina  se  ensimmäinen, 
jolla  lautanen  on  tyhjä.  En  oikein  osaa 
selittää  sitä  tarkemmin.  Kai  se  on  gee¬ 
neissä. 

Mikä  on  ollut  tähän  mennessä  suu¬ 
rin  kirjojenteon  ahaa-elämys? 

X-COM-kirjan  viimeisestä  luvusta 
olen  erityisen  ylpeä.  Se  syntyi  oikeas¬ 
taan  vasta  viikkoa  ennen  deadlinea, 
kun  olin  menossa  nukkumaan.  Silloin 

hoksasin,  että  X-COM  on  tietokonepe¬ 
lien  Citizen  Kane  ja  tajusin  myös,  että 
pystyn  perustelemaan  sen.  Samalla  toi¬ 
vottavasti  lisäsin  oman  pienen  panok¬ 
seni  keskusteluun  siitä,  ovatko  pelit 
taidetta. 

Miten  etenit  seikkailupelikirjasta 
X-COMiin? 

Tein  seikkailupelikin  aa  tehdessäni 
Pelit-lehteen  jutun  Chaos  Rebornista 
ja  pääsin  haastattelemaan  Julian  Gol- 
lopia.  Heitin  hänelle  idean  X-COM- 
kirjasta,  ja  hän  lupautui  haastatteluun. 
Halusin  ottaa  yksittäisen  pelisarjan 
kirjan  keskiöön  siksi,  että  halusin  en¬ 
sinnäkin  testata,  onko  materiaalia 
kokonaista  kirjaa  varten.  Toisekseen 
X-COM  valikoitui  aihepiiriksi  le- 
gendaarisuutensa  vuoksi.  Kun  UFO: 
Enemy  Unknown  nousee  toistuvasti 
maailman  parhaiden  pelien  äänestys- 
listojen  piikkipaikalle,  pelissä  täytyy 
olla  jotain  maagista. 

Hauskana  anekdoottina  X-COM- 
kirjan  juuret  ovat  syvällä  Sinivalkoi¬ 
sessa  pelikirjassa,  sillä  tamperelaisen 
Prank-pelifirman  kaverit  järjestivät 
minulle  haastattelun  Gollopin  kanssa 
Chaos  Rebornin  tiimoilta. 

Miten  sait  kiinni  Gollopeja  ja  mui¬ 
ta  haastateltavia? 

Tässä  oli  noista  vanhoista  parroista 
iso  apu.  He  ohjasivat  aina  seuraavalle 
tyypille.  Jos  en  itse  saanut  heitä  kiin¬ 
ni,  he  auttoivat.  Julian  Gollopin  ohella 
MicroProsella  X-COM-soihtua  hänen 
jälkeensä  kantanut  Dave  Ellis  oli  tosi 
isona  apuna  ihmisten  kontaktoinnissa. 

X-COM-sarjassa  on  kova  laadun- 
vaihtelu.  Miten  pystyit  käsittele¬ 
mään  sarjaa? 

Eka  peli  on  edelleen  rautaa,  varsin¬ 
kin  OpenXcomin  kanssa.  Firaxiksen 
eka  yritys  oli  hyvä,  mutta  vasta  kakko¬ 
nen  on  se  suuri  onnistuminen.  Kaikki 
tuossa  välissä  on  enemmän  tai  vähem¬ 
män  heikompaa  tavaraa,  X-COM: 
Apocalypsea  lukuun  ottamatta.  Hen¬ 


kiset  perilliset,  kuten  esimerkiksi 
Xenonauts  ja  UFO:  Extraterrestrials 
taas  lähestyvät  X-COMia  onnistu¬ 
neesti  sieltä  klassisesta  suunnasta. 
Firaxis  taas  modernisoi  onnistu¬ 
neesti  Gollopin  pelikonseptia. 

Suurin  yksittäinen  yllätys  oli  se, 
kuinka  helvetin  hyvä  peli  UFO  on 
edelleen.  Se  on  erinomainen  esimerk¬ 
ki  oivaltavasta  pelisuunnittelusta: 
vuoropohjaisen  ja  reaaliaikaisen  stra¬ 
tegia-  ja  taktiikkapelin  yhdistelmä, 
jonka  voi  luokitella  myös  roolipeliksi. 
Proseduraalisesti  generoidut  kentät 
tekevät  jokaisesta  pelikokemuksesta 
uniikin.  UFO  oli  julkaisunsa  aika¬ 
na  aivan  järjettömän  innovatiivinen 
peli.  Sen  suunnitteluratkaisut  ovat 
kestäneet  todella  hyvin  aikaa. 

Kokonaisuutena  X-COMin  tarina 
on  melkoista  vuoristorataa.  Rebelstar 
Raidersista  Spectrum-aikakaudella 
alkanut  kehitys  huipentui  mesta¬ 
riteokseen,  mutta  sitten  alkoi  loiva 
alamäki,  joka  vuosituhannen  vaih¬ 
teen  tuntumassa  muuttui  luotisuo¬ 
raksi  kuiluksi.  Pelisarjan  paluu  kesti 
pitkään,  mutta  nyt  asiat  ovat  todella 
hyvällä  tolalla:  Firaxis  jalostaa  X- 
COMin  konseptia,  Xenonauts  siistii 
originaalia,  OpenXcom  mahdollis¬ 
taa  alkuperäisteoksen  pelaamisen  ja 
Gollop  itse  työstää  Phoenix  Pointia, 
henkistä  perillistä  UFOlle. 

Onko  kirjojen  kääntämistä  ja 
englanninkielistä  julkaisua  har¬ 
kittu  tai  tutkittu? 

Tässä  on  jotain  liikkeitä  tehty,  mut¬ 
ta  en  kyllä  pidätä  hengitystäni  sitä 
odotellessa.  Eräs  jenkkikirjailija  on 
rustannut  omaa  X-COM-kirjaansa 
jo  pari  vuotta,  mutta  siitä  ei  näytä 
tulevan  valmista.  Tässä  olisi  periaat¬ 
teessa  saumaa,  mutta  rapakon  takana 
kustantajat  eivät  oikein  ymmärrä  pe- 
likirjallisuuden  päälle. 


X-COM-tietokonepelien  klassikot 

Kirjailija:  Juho-Kustaa  Kuorikoski 
Kustantaja:  Minerva  Kustannus 
ISBN:  978-952-312-336-6 
267  sivua,  sidottu,  nelivärinen 


Paras  X-Filesin  jakso? 

Ääks!  Jos  kysyisit  Star  Trekista,  vas¬ 
taus  olisi  Deep  Space  Ninen  In  the  Pale 
Moonlight,  mutta  X-Filesistä  en  osaa 
vastata.  Minulla  meni  silloin  se  kovin 
huuma  ohi,  enkä  ole  sarjan  tiimoilta 
itseäni  älynnyt  sivistää. 

X-Filesin  tunnari  on  jäänyt  mieleen. 
Siinä  oli  oma  hohtonsa. 

X-COMista  muka  tykkää,  vaan  ei 
alien-salaliitoista!  What  is  this 
madness! 

Muistan,  kun  naapurin  Jarkon  kans¬ 
sa  katsottiin  yksi  viikonloppu  putkeen 
X-Filesia,  ihan  yötä  myöten.  Tuosta 
komennuksesta  jäi  parhaiten  mieleen 
chilipähkinät,  sytytetyt  pierut  ja  pala¬ 
neet  verkkarit. 

Pahoin  pelkään  että  liekkipierut  ja 
palaneet  verkkarit  ovat  jollain  ta¬ 
paa  syy-seuraus-suhteessa... 

Joo.  Jarkko  testasi,  miten  pieru  syt¬ 
tyy,  jalassaan  halpahalliverkkarit,  jotka 
sitten  sulivat. 

Ufojen  syytä. 

Joo,  ilman  muuta. 

Mitä  hyviä  pelejä  sinulla  on  vielä 
jäljellä?  Mikä  genre  tai  sarja  voisi 
toimia  kirjana? 

Onhan  noita  vaikka  kuinka  paljon. 
Olen  mä  jo  jotain  pyöritellyt  mie¬ 
lessäni,  mutta  nyt  on  työn  alla  kaksi 
kirjaproggista,  joista  toinen  käsittelee 
nörttikulttuuria  ja  pelaamista,  mutta 
ei  varsinaisesti  pelejä.  Ne  pitää  saada 
alta  pois,  sitten  voisi  taas  keskittyä  pe¬ 
leihin.  Esimerkiksi  Ultimasta  saisi  aika 
makean  paketin. 

Olin  muuten  paikalla  kun  Guardian 
tuhosi  maailman  Ultima  Onlinen 
betan  päättyessä  1997!  Mutta. 
Minä  kiitän,  kyllä  tästä  juttu  tulee. 
Huutele  kun  tuut  Treelle,  niin  pide¬ 
tään  kestit  ja  viskon  sut  susille. 

Its  a  deal!  & 

Koodi 


Soluautomaatti  Pythonilla 

Game  of  Life  000 

Soluautomaatit  muodostuvat  soluista  sekä  säännöistä,  jotka  muokkaavat  soluja. 
Toteutimme  Pythonilla  yhden  kuuluisimmista. 


Teksti  ja  kuvat:  Jiggavvatt,  Janne  Siren 

oluautomaatti  on  tietojenkä¬ 
sittelytieteen  malli,  jossa  tieto¬ 
koneen  sisään  -  yleensä  ohjel¬ 
mallisesti  -  luodaan  soluista  koostuva 
maailma.  Soluautomaatit  ovat  järjes¬ 
telmiä,  jotka  muodostuvat  eri  tilassa 
olevista  soluista  sekä  säännöistä,  jotka 
muokkaavat  näitä  solujen  tiloja.  Yk- 
sinkertaisistakin  säännöistä  voi  syntyä 
monimutkaista  vuorovaikutusta. 

Solulla  tarkoitetaan  yksittäistä  muut¬ 
tujaa  tai  ohjelmakoodillista  oliota,  jolla 
on  jokin  arvo  tai  tila.  Esimerkiksi  0  tai 
1,  kuollut  tai  elävä.  Soluautomaatis- 
sa  näitä  soluja  on  useampia,  vaikkapa 
ruutupaperin  ruudukon  verran.  Sään¬ 
nöt  määrittävät  miten  solujen  arvo 
tai  tila  muuttuu  soluautomaatissa  - 
esimerkiksi  kaksi  vierekkäistä  elävää 
solua  voisi  herättää  kolmannen  vierek¬ 
käisen,  kuolleen  solun  henkiin. 

Kuuluisimpiin  ja  tutkituimpiin  solu- 
automatteihin  kuuluu  John  Conwayn 
Game  of  Life.  Siinä  yksittäinen  solu  ei 
”tiedä”  tai  Ynuista”  mitään  tämänhet¬ 
kisten  naapurisolujensa  lisäksi,  mutta 
ohjelmoija  ulkopuolisena  tarkkailijana 
voi  huomata  ja  hyödyntää  pitkällä  täh¬ 
täimellä  muodostuvia  malleja.  Game 
of  Lifessä  elävät  solut  kuolevat,  jos  niil¬ 
lä  on  alle  kaksi  tai  yli  kolme  naapuria. 
Uusia  soluja  syntyy,  kun  tyhjillä  soluil¬ 
la  on  tasan  kolme  elävää  naapuria. 

Toteutimme  Game  of  Lifen  Python- 
ohjelmointikielellä.  Lataa  ensin  mak¬ 
suton  Python  osoitteesta  python.org 
ja  Game  of  Lifen  lähdekoodi  skrolli.fi/ 
numerot  (listaus  myös  seuraavalla  si¬ 
vulla). 

Elämän  pelilauta 

Game  of  Lifessä  pelilauta  on  teoreetti¬ 
sesti  rajaton,  vain  tietokoneen  tehojen 
rajoissa.  Pythonissa  elämän  pelilaudan 
kuvaamiseen  sopii  parhaiten  hash- 
map-rakenne  (Pythonissa  ns.  dictiona- 
ry),  jossa  jokaista  "avainta”  vastaa  arvo 
ja  hashmapin  koko  kasvaa  sitä  mukaa, 
kun  avaimia  lisätään.  Avaimeksi  sopii 
esimerkiksi  solun  sijainti  (x,y) -muo¬ 


dossa,  arvoksi  solun  tila. 

Esimerkiksi  tämä  hashmap  on  hä¬ 
määvän  yksinkertainen  Game  Of  Life 
-aloituskuvio  (ks.  kuva),  joka  räjähtää 
nopeasti  käsiin: 

self.board  =  { 

(0,-1) :1 ,  (!,-!):!, 

(-1  , 0)  :  1  ,  (0,  0)  :  1  , 

(0,  1):1, _ 

} 


Esimerkkiohjelmassamme  Game- 
OfLife -luokkaan  sisältyvät  kaikki 
laudan  ominaisuudet,  myös  pelilauta 
board.  Lisäksi  määrittelemme  synty¬ 
misen  ja  kuoleman  säännöt: 

self.birth  =  [3] 
self . survival  =  [2,3] 

Nämä  ovat  Game  of  Life  -säännöt 
-  kuollut  solu  herää  eloon,  kun  sen 
elävien  naapureiden  määrä  on  3,  ja 
elävä  solu  pysyy  elossa,  kun  sen  elä¬ 
vien  naapureiden  määrä  on  2  tai  3. 
Uteliaimmat  voivat  kokeilla  erilaisia 
soluautomaatteja  lukuja  vaihtamalla. 

Game  of  Lifen  yksi  "vuoro”  koostuu 
naiivisti  ajateltuna  kahdesta  vaiheesta: 
elävien  solujen  tyhjentämisestä  ja  uu¬ 
sien  luomisesta.  Näin  ajateltuna  auto¬ 
maatti  ei  kuitenkaan  toimi  odotetusti. 
Kun  siirrytään  luomaan  uusia  soluja, 
lauta  ei  ole  enää  samanlainen  kuin 
vuoron  alussa,  joten  naapurien  mää¬ 
rät  ovat  vääriä. 

Teoriassa  soluautomaattien  ideana 
on  se,  että  kaikki  vuoron  muutokset 
tapahtuvat  tismalleen  yhtä  aikaa,  toi¬ 
sistaan  riippumatta.  Tietokoneiden 
kanssa  jompikumpi  vaiheista  ehtii 
kuitenkin  väistämättä  muokkaamaan 
lautaa  ensin.  Molempien  vaiheiden 
tuleekin  siis  viitata  lautaan  vuoron 
alussa,  ei  nykyiseen  tilaan. 

Ongelma  ratkaistaan  tekemäl¬ 
lä  vuoron  alussa  kopio  laudasta 
(self.buffer).  Tehdään  muutokset  var¬ 


sinaiseen  board-lautaan  ja  käytetään 
buffer-kopiota  vain  naapureiden  las¬ 
kemiseen  -  kopioon  tarvitsemme  vain 
elävien  solujen  avaimet,  eli  sijainnit: 

def  store(self) : 

self.buffer  =  [cell  for 
cell  in  self.board] 

Elämän  kiertokulku 

Ohjelman  ydin  on  funktio  iterate(), 
joka  suorittaa  pelilaudan  muokkaami¬ 
sen.  Ensiksi  store() -funktiolla  tehdään 
self.bufferiin  kopio  laudasta.  Toistaes¬ 
sa  yhden  "vuoron”  aikana  luetaan  vain 
tästä  kopiosta,  jossa  on  sijainteja,  jotka 
vastaavat  laudalla  olleita  eläviä  soluja. 
Jokaista  tällaista  sijaintia  kohden  kat¬ 
sotaan  elossa  olevat  naapurit. 

Funktio  surround()  hakee  kaikki 
yhtä  solua  ympäröivät  sijainnit  omak¬ 
si  listakseen,  josta  sitten  tarkistetaan, 
löytyykö  naapureille  vastineita  self. 
bufferista.  Jos  niitä  on,  eläviä  naapurei¬ 
ta  laskeva  muuttuja  (live_nbs)  kasvaa. 
Jos  ei,  sijainti  laitetaan  kuolleiden  solu¬ 
jen  listaan  (dead_cells). 

Solun  naapureiden  läpikäymisen 
jälkeen  muuttujaa  live_nbs  verrataan 
selviytymisehtoihin.  Jos  naapurien 
määrä  ei  natsaa,  solu  kuolee  sääntöjen 
mukaisesti.  Tämä  muokkaus  tehdään 
varsinaiseen  lautaan  eikä  kopioon. 

Listan  dead_cells  käyttö  mahdollis¬ 
taa  helpon  tavan  tarkistaa  syntyvät  so¬ 
lut.  Siellä  ovat  elävien  solujen  naapurit, 
jotka  eivät  itse  ole  eläviä  soluja.  Kun 
näille  edelleen  tarkistetaan  naapurien 
määrä  ja  verrataan  tätä  syntymisehtoi- 
hin,  saattaa  tyhjän  reunasolun  paikalle 
tulla  elävä  solu  -  jälleen  varsinaiseen 
lautaan. 

Game  of  Life  on  tässä,  lopuksi  tar¬ 
vitaan  vain  tulostus.  Mukana  on  AS¬ 
CII -käyttöliittymä  ja  lehden  hengen 
mukaisesti  myös  pelilaudan  skrollaus 
onnistuu.  Graafisen  käyttöliittymän 
toteuttaminen  Pygame -kirjastoilla  voi¬ 
si  olla  lukijalle  hyvä  kotiläksy. 

liattu,  nyt  keskitetty  pisteeseen  -32,0 

++++++++++++++++++++++++++++++++++++++++++++++++++++++++++++++++++ 
Enter  jatkaaksesi,  w/a/s/d  skrollataksesi,  muutoin  Jq' 


164.  vuoro 

> 


Tältä  lähtötilanne  näyttää  164  Game  of  Life  -vuoron  jälkeen. 

+++++++++++++++++++++++++++++++++++++++++++++++++++++++++++++++ 
|l64.  uuoro  -  Enter  jatkaaksesi,  w/a/s/d  skrollataksesi,  muutoin 


Skrollaamalla  eri  suuntiin  -  kuvassa  vasemmalle  -  nähdään 
"elämän"  jatkaneen  myös  sinne. 


#  Game  of  Life  -toteutus  Pythonilla,  tehnyt  Jiggawatt  Skrolli- 
lehteen  (Python  3  -päivitys  jtsiren) 


import  os 


moore_nb  =  [ 

(-1,-1),  (0,-1),  (1,-1), 
(-1,  0),  (1,0), 
(-1,  1),  (0,  1),  (1,  1), 
] 


def  surround(pos) : 

return  [(pos[0]+nb[0] ,  pos[1 ]+nb[1 ])  for  nb  in  moore nb] 


class  GameOfLife() : 

def  _ init _ (self) : 

self.board  =  { 

(0 , -1 )  :  1  ,  (1  , -1 )  :  1  , 
(-1  , 0)  :  1  ,  (0,  0)  :  1  , 
(0,  1 ) : 1  , 

} 


self.birth  =  [3] 
self . survival  =  [2,  3] 


self.turn  =  0 


self.pos  =  [0,  0] 
self.w  =  64 
self. h  =  20 


def  neighbours(self ,  area): 

return  len(  [cell  for  cell  in  area  if  cell  in  self.buffer] 

) 


def  prompt(self) : 

return  input(''%s.  vuoro  -  Enter  jatkaaksesi,  w/a/s/d 
skrollataksesi,  muutoin  'q'  \n>”  %  self.turn) 


def  user_input(self) : 

typed  =  self .  promptQ 


while  typed  in  ['w', 's', 'a', 'd']: 
if  typed  ==  'w' : 

self.pos[1]  -=  self. h  //  2 
elif  typed  ==  's' : 

self.pos[1]  +=  self. h  //  2 
elif  typed  ==  'a ' : 

self.pos[0]  -=  self.w  //  2 
elif  typed  ==  'd ' : 

self.pos[0]  +=  self.w  //  2 


self . draw(”Skrollattu,  nyt  keskitetty  pisteeseen  "  + 
str(self . pos[0])  +  +  str(self . pos[1 ])) 


return  self . user_input()  #  Rekursiota  niin  kauan, 
että  ei  enää  skrollata 


return  typed 


def  store(self) : 

self.buffer  =  [cell  for  cell  in  self.board] 


def  iterate(self) : 

self.store()  #  Luo  bufferin  kopioimalla  avaimet 

laudasta 

dead_cells  =  {}  #  Oma  bufferinsa  mahd.  uusille  soluille  - 

ei  tarkisteta  turhia  alueita 


for  alive  in  self.buffer: 
live_nbs  =  0 

neighbours  =  surround(alive) 


for  cell  in  neighbours: 

if  cell  not  in  self.buffer:  #  Kuollut  reunasolu 
dead_cells[cell]  =  1 
else: 

live_nbs  +=  1 


if  live_nbs  not  in  self . survival : 
del  self . board[alive]  #  Kuolee 


for  dead  in  dead_cells: 

if  self . neighbours(surround(dead))  in  self.birth: 
self . board[dead]  =  1  #  Syntyy 


def  draw(self,  msg) : 
os. system( 'cls ' ) 
print(msg  +  ' \n ' ) 
print( '  '  +  ('+'  *  (self.w+2))) 


for  y  in  range(self . pos[1 ]-self . h  //  2,  self . pos[1 ]+self . h 

//  2): 

line  =  '  +' 


for  x  in  range(self . pos[0]-self . w  //  2,  self. 
pos[0]+self . w  //  2) : 

line  +=  '0'  if  (x,y)  in  self.board  else  '  ' 


print(line  +  '+') 


print('  '  +  ('+'  *  (self.w+2))  +  '\n') 


def  process(self) : 

if  self.turn  >  0: 
self. iterate() 


self . draw(” ") 

return  self . user input()  !  =  'q' 


################  Main  ################ 


life  =  GameOfLife() 
while  life. process() : 
life.turn  +=  1 

Skrollin  lukijoilla  on  tunnetusti  jalostunut  esteettinen  maku  -  eittämättä  myös  musiikin  suh¬ 
teen.  Tietokonekulttuurin  ystävälle  on  luontevaa  kääntyä  demoskenevaikutteista  musiikkia 
soittavan  nettiradion  puoleen.  Esittelemme  skenemusiikkia  soittavat  keskeiset  radiot. 

Teksti:  Jari  Sihvola 

Kuvat:  Mikko  O.  Torvinen,  Mikael  Peltomaa,  Philippe  Grussenmeyer,  Mats  Antonsson 


keneradioilla  on  monta 
tehtävää.  Ne  varmistavat, 
että  demojen  ja  musa- 
kompojen  musiikki  jää 
eloon  eikä  unohdu  kom- 
pojen  jälkeen.  Ne  antavat  uuden  mah¬ 
dollisuuden  kappaleille,  jotka  yleisö 
on  partyillä  aliarvioinut,  tai  jotka  au¬ 
keavat  vasta  useamman  kuuntelun 
jälkeen.  Demoskene-musiikin  lisäksi 
skeneradiot  soittavat  usein  vanhaa  pe- 
limusiikkia  tai  siitä  vaikutteita  saanut¬ 
ta  äänimaisemaa.  Pelimusiikki  onkin 
läheisessä  kytköksessä  demoskeneen. 
Osa  genren  säveltäjistä  on  toiminut 
myös  skenen  puolella,  ja  pelimusiik- 
kia  on  kierrätetty  introissa  ja  demoissa 
joko  sellaisenaan  tai  remiksattuna. 

Osa  artikkelissa  esitellyistä  skene- 
radioista  soittaa  pelkkää  musiikkia,  ja 
osasta  löytyy  myös  juonnettua  ohjel¬ 
maa.  Yhteinen  piirre  monille  skene- 
musiikkiin  keskittyneiden  radioiden 
käyttöliittymille  on  mahdollisuus  pis¬ 
teyttää  ja  kommentoida  kappaleita. 
Jo  kahden  suurimman  ja  tärkeimmän 
skeneradion  konseptit  poikkeavat  toi¬ 
sistaan  niin  selvästi,  että  pieneltä  ken¬ 


tältä  löytyy  riittävästi  vaihtelua. 

Skenemusiikkiin  keskittynyttä  oh¬ 
jelmaa  löytyy  juonnettuna  myös  suo¬ 
meksi  teekkareiden  Wappuradiossa. 
Se  toimii  nimensä  mukaisesti  vain 
vappua  edeltävinä  viikkoina,  mutta  on 
Tampereen  alueella  kuunneltavissa  ne¬ 
tin  lisäksi  myös  radioaalloilta.  Lisäksi 
radioverkko.fi  -sivustoita  on  kuultu 
ainakin  pari  skeneohjelmaa  suomeksi. 


SceneSat  -  partyt 
sohvaskenerin  kotiluolaan 

Vuodesta  2008  saakka  toiminut  Scene¬ 
Sat  on  käytännössä  ainoa  englannin¬ 
kielinen,  selkeästi  demoskeneen  kes¬ 
kittynyt  radio,  josta  kuulee  soittolistan 
lisäksi  muutamia  kertoja  kuussa  myös 
livelähetyksiä.  SceneSatin  juonnetut 
ohjelmat  jakautuvat  partyjen  ja  mui¬ 
den  tapahtumien  livelähetyksiin  sekä 
musiikkiohjelmiin,  joissa  kappaleiden 
välissä  on  juontoa. 


SceneSat-sivusto  hoitaa  myös  de- 
mopartyjen  video-striimausta.  Onkin 
luontevaa,  että  radion  normaali  lähe¬ 
tys  korvataan  demopartyjen  äänivir- 
ralla  silloin,  kun  sopivaa  materiaalia 
on  tarjolla  myös  videopuolella.  Monet 
partyt  lähetetään  kuitenkin  vain  au- 
diona.  Partylähetykset  saattavat  kes¬ 
tää  jopa  kymmenen  tuntia.  Niissä  voi 
olla  mukana  paljon  sähellystä,  mutta 
tunnelma  välittyy  silti  (tai  juuri  sik¬ 
si)  kuulijalle  hyvin.  Juontajat  kutsuvat 
ohikulkijoita  kertomaan  omista  par- 
tytunnelmistaan  ja  kommentoimaan 
tapahtumia.  D emo skene -lähetysten  li¬ 
säksi  radiossa  esitellään  tietokonekult- 
tuuria  toisinaan  laajemminkin. 

SceneSatin  striimi  etenkin  lähetysten 
ulkopuolella  painottuu  modernimpaan 
konemusiikkiin  ja  uudenaikaisempiin 
formaatteihin.  Musiikki  siis  kuulostaa 
enimmäkseen  siltä,  että  se  on  tehty 
peiliä  tai  Macintoshilla,  ajanmukaisia 
ohjelmia  käyttäen.  Käyttäjät  voivat  va¬ 
lita  kappaleita  yli  6000  tiedoston  soit- 
tolistalta,  mutta  käytännössä  soittolis- 
tasta  huolehtii  yleensä  tietokannasta 
kappaleita  satunnaisesti  valikoiva  botti. 

Sir  Garbagetruck  juonsi  SceneSatin  lähetystä  tämän  vuoden  Assemblyillä. 


SceneSatilla  on  irc-kanava,  jolle 
pääsee  myös  nettiselaimella.  Hiljai¬ 
sella  kanavalla  keskustelu  ryöpsähtää 
liikkeelle  demopartyjen  ja  muiden  lä¬ 
hetysten  aikana.  SceneSatin  ohjelmat 
ovat  interaktiivisia.  Juontaja  seuraa 
kommentointia  ircin  puolella,  usein 
keskusteluun  osallistuen.  Monet  lähe¬ 
tykset  ottavat  vastaan  myös  irkkaajien 
kappaletoiveita.  Osa  kuuntelukoke- 
muksesta  meneekin  ohi,  ellei  seuraa 
samalla  irc-kanavaa. 

SceneSatin  nykyinen  ohjelmisto  on 
enimmäkseen  vuosilta  2008-2009.  Sitä 
pyritään  uudistamaan,  jotta  radion 
kuunteleminen  tulisi  helpommaksi 
erilaisilla  laitteilla  ja  ohjelmilla.  Tavoit¬ 
teena  on  myös  saada  radio  toimimaan 
joustavammin  demopartyjen  olosuh¬ 
teissa,  joissa  nettiyhteyksien  toimivuu¬ 
dessa  on  usein  huomattavia  teknisiä 
haasteita. 


Nectarine  -  kuuntelijoiden 
pyörittämä  yhteisöradio 

Nectarinella  ei  ole  lainkaan  juonnettuja 
lähetyksiä.  Sen  sijaan  radion  sivustolla 
on  hyvin  aktiivinen  yhteisö,  joka  täyt¬ 
tää  soittolistan  musiikkivalinnoillaan 
lähes  vuorokauden  ympäri.  Yhteisö 
myös  lataa  sivustolle  uudet  kappaleet, 
joiden  demo  skene  -  asiaankuuluvuuden 
moderaattorit  tarkistavat.  Kappaleiden 
kokonaismäärä  tietokannassa  on  kir¬ 
joitushetkellä  noin  38  000. 

Sivustolla  on  vilkas  webchatti  ja 
elossa  oleva  viestifoorumi.  Muista 


radioista  poiketen  keskustelu  tapah¬ 
tuu  webissä  ja  irc-kanavaa  käytetään 
lähinnä  serverin  kupsahtaessa.  Välil¬ 
lä  amerikkalaiset  käyttäjät  -  tai  nok- 
turnaaliset  eurooppalaiset  -  soittavat 
musiikkia  ja  vääntävät  juttua  pikku¬ 
tunneille  asti.  Valtioiden  liput  artistien 
ja  käyttäjien  nimen  perässä  lisäävät  si¬ 
vustan  värikkyyttä  ja  luovat  kontekstia 
keskusteluille.  Yhteisölliseen  henkeen 
sopii  myös  sivuston  tietokannan  kehit¬ 
tyneisyys  ja  muokattavuus. 

Kappaleita  voi  selata  artistien  lisäksi 
esimerkiksi  alustojen,  avainsanojen  ja 
skenegruuppien  mukaan.  Sivuilla  näy¬ 
tetään  myös  videokuvaa,  joka  monien 
kappaleiden  kohdalla  on  YouTubesta 
poimittu,  kappaletta  vastaava  demo. 
Videon  voi  halutessaan  laittaa  pois 
päältä  konetehoa  syömästä. 


Nectarine  mainostaa  olevansa  van¬ 
hin  demoskeneradio.  Sen  historia 
juontaakin  1990 -luvulle,  joskin  radion 
nykyinen  versio  avattiin  vuonna  2009 
epäonnisen  tuhoepisodin  jälkeen.  Si¬ 
vuston  silloinen  ylläpitäjä  oli  sählän¬ 
nyt  varmuuskopioinnin  kanssa  niin, 
ettei  sivustaa  saatu  palautettua,  vaan  se 
koodattiin  kokonaan  uudestaan.  Va¬ 
hingosta  viisastuneena  lähdekoodia  le¬ 
vitetään  nykyään  avoimesti,  joten  kuka 
tahansa  voi  perustaa  vastaavanlaisen 
radion. 

Radion  toiminnan  perusperiaat¬ 
teet  ovat  jatkuvan  väittelyn  kohteena. 
Käyttäjillä  on  eriäviä  mielipiteitä  esi¬ 
merkiksi  siitä,  kuinka  usein  samoja 
kappaleita  saa  soitattaa.  Aikaisemmin 
jokainen  käyttäjä  sai  lisätä  soittolistal- 
le  neljä  kappaletta  kerrallaan.  Kun  osa 
käyttäjiä  erikoistui  hardcore-teknoon 
ja  muuhun  ristiriitaisia  tunteita  herät¬ 
tävään  materiaaliin,  pudotettiin  kap¬ 
paleiden  määrä  yhteen  kerrallaan. 

Kappaleiden  lataamisessa  ei  ole  ko¬ 
vin  tiukkaa  laadunvalvontaa.  Kama- 
limpia  tekeleitä  poistetaan,  kun  ne 
alkavat  käydä  moderaattoreiden  her¬ 
moille.  Tietokannasta  löytyy  myös  hiu¬ 
kan  8-  ja  16-bittisen  aikakauden  peli- 
musiikkia.  Osa  radion  toimintaa  ovat 
musiikkikilpailut,  jotka  sopivat  hyvin 
myös  aloittelijoille.  Partyjen  kompoista 
poiketen  äänestäjillä  on  mahdollisuus 
miettiä  valintojaan  ainakin  viikon  ajan 
sekä  jättää  kommentteja  kappaleista. 
Nectarinen  käyttäjien  kesken  on  jär¬ 
jestetty  myös  tapaamisia  Ranskassa  ja 
Saksassa. 


£  Simple  Chat 

Fabulous  MemeLiner 


ts  the  flexbtest  Sbit 


Spectral  Dream 
REM  Platoon  (subtune 
IES»  Dancefloor  Act  (c< 


REM  The  Melody  Engine 


JZ  Khrome  (Julio  J. 

33  Jonathan  Dunn 
m  Jack  (Oliver  Acker) 

Il  DRAX  (Thomas  Mogensen) 

4-  Rock  (Sami  Seppä) 

"H  Rapture  (Fabian  Del  Priore) 

Hi  Rapture  (Fabian  Del  Priore) 

4-  Byproduct  (Juhana  Honkanen) 


Song  Length  Req  Time  Play  Time  Requested  By 


19:52  =  SteveSS 


toimia  Cracktro  Music  o 


Artist 

11  DRAX  (Thomas  Mogensen) 

'■  Rapture  (Fabian  Del  Priore) 
m  KS A  (Stanislav  Kuz in) 

Hazel  (Kerii  Jensen) 

SS  Diablo  (Rene  Bidstrup) 

Hl  Rapture  (Fabian  Del  Priore) 

4"  Everdune 
m  BSC  (Oliver  Mayer) 
m  Basehead  (Dan  Gardopee) 

LI  Maf  (Benoit  Charcosset) 
m  Rapture  (Fabian  Del  Priore) 
m  TS  M  (Felix  Vincent  Enzio  Schmidt) 
4*  Rage  (Harri  Blom) 

Hl  Rapture  (Fabian  Del  Priore) 

4-  Purple  Motion  (Jonne  Valtonen) 

12  Malmen  (Kristoffer  Malmgren) 

4-  Cap  tai  n  (Markus  Kaarlo  nen) 

12  Malmen  (Krisl 


L2  Joule  (Joel  Johan 


Request 

Time 

19:01 


18:34 

18:33 

18:33 

18:25 

18:24 

18:20 

18:17 

18:14 

18:11 

18:07 


18:00 

17:56 


Play  Requested 

Time  By 

19:18  =  SteveBS 


18:59  " 

18:53  4- 1 

18:52 

18:43 

18:39 

18:35 


Nectarinen  soittolista  ja  vvebchat. 


Log  Me  Out 
Cutrently  Playing 


MO»  Funky  Stars  (Hybrid 

by  12  Quazar  (Axel 
Hedfors) 

Requested  By.  m  Bobik 
In  Compilations:  SS  Bitjam 
Podcast  *41 

Time  Left:  0:12 


-  voting  deadlir 
23:59:59 

More  details 


28.08.2016 
adiine:  04.09.2016 


AU  music  played  on  this 


fair  use'  hasis  This  does 
not  mean  that  ali  the  tunes 
played  don't  have 
copynghts  on  them.  In  fac t 
if  not  stated  othenrise,  the 
copynghts  on  songs  belong 
to  their  respective  authotsi 

Ifyoufind  a  song  that  isn't 
in  the  public  domain,  or  you 
wrote  a  piece  of  music  that 

BitJam  -  tietokannan  koriste 

Myös  Bit Jämin  kuuntelijat  voivat  osal¬ 
listua  tietokannan  rakentamiseen  ja 
valita  kappaleita  soimaan.  Bitjamista 
kuitenkin  puuttuvat  käyttäjät.  Paik¬ 
ka  vaikuttaa  elottomalta  irc-kanavaa 
myöten. 

BitJam  perustettiin  Nectarinen  jäl¬ 
keen,  eikä  sillä  ole  näyttänyt  olevan 
mitään  uutta  tarjottavaa.  Siitä  puut¬ 
tuu  webchatti,  joka  on  Nectarinen 
yhteisön  sydän.  Radio  on  silti  osa 
Bitfellas-sivustoa,  joka  on  laaja  skene- 
aiheinen  tietokanta.  Bitfellasin  piirissä 
julkaistaan  esimerkiksi  skenemusiikis- 
ta  koostettuja  podcasteja. 

Bitjamin  striimin  tyylikirjossa  on 
vaihtelua,  ja  vanhakantaisempi  tracker- 
musiikki  on  hyvin  edustettuna.  Vaikka 
radio  tuntuu  zombie-tapaukselta,  tar¬ 
joaa  se  vaihtoehtoisen  striimin  heille, 
joille  pelkkä  musiikki  riittää.  Striimeillä 
on  yleensä  kourallinen  kuuntelijoita  ja 
hyvä  niin  -  onhan  yli  32  000  kappalet¬ 
ta  sisältävän  tietokannan  rakentamisen 
eteen  nähty  aikaa  ja  vaivaa.  Striimit 
ovat  SceneSatin  hostaamia,  eli  yhteistyö 
skeneradioiden  välillä  näyttää  pelaavan. 


Rödie  PPRPtQH 


Radio  Paralax  -  eine 
deutsche  Alternative 

Paralax  on  vuonna  2001  perustettu, 
etupäässä  saksankielinen  radio.  Sen 
ominta  alaa  ovat  pelimusikin  remik- 
saukset,  mutta  myös  skenemusiikki 
soi.  Striimissä  kuulee  pienten  merk¬ 
kien  julkaisemaa  konemusaa,  jolla  on 
usein  kytköksiä  skeneen.  Ohjelma¬ 
tarjonta  sisältää  eri  teemaisia  musiik¬ 


kiohjelmia,  peliaiheisia  ohjelmia  ja 
haastatteluja.  Osa  ohjelmista  on  video¬ 
materiaalia. 

Muihin  skeneradioihin  verrattuna 
Paralax  on  kurinalainen.  Kuuntelijat 
voivat  esittää  ainoastaan  toivomuksia 
uusista  kappaleista,  eikä  kappaleita  voi 
itse  valita  soitettavaksi.  Radion  striimi 
on  joka  tapauksessa  käyttökelpoinen, 
mikäli  pelimusiikin  remiksauksia  ja 
skenemusiikkia  yhdistelevä  soittolista 
kiinnostaa.  Puhetta  radiosta  kuullaan 
suhteellisen  harvoin.  Saksankielinen 
viestifoorumi  on  elossa,  ja  irc-kanaval- 
lakin  on  eloa  lähetysten  aikaan. 


_SLRy  Radio- 


Slay  Radio  -  Comic  Bakery 
-teemaa  hajoamiseen  asti 

Slay  Radio  on  Commodore  64  -musii¬ 
kin  remiksauksiin  erikoistunut  asema. 
Se  lähettää  soittolistan  lisäksi  livenä 
juonnettuja  lähetyksiä,  joissa  soitetaan 
muutakin  kuin  kuusnepamusiikkia. 
Lähetysaika  on  useimmiten  iltakym- 
meneltä  Suomen  aikaa. 

Osa  remiksauksista  on  tehty  C64:n 
skenemusiikin  pohjalta.  Soittolista 
pohjautuu  remix.kwed.org  -sivustoon, 
jonka  tietokannassa  on  tällä  hetkellä 
3762  kappaletta.  Samasta  kappaleesta 
on  monia  remiksejä:  esimerkiksi  Mar¬ 
tin  Galwayn  ”Comic  Bakerystä”  löytyy 
35  eri  versiota.  Slay  Radion  perusta¬ 
misvuosi  on  pyyhkiytynyt  historian¬ 
kirjoista,  mutta  yksi  radion  jingleistä 
väittää  sen  olevan  1999.  Juontajaporu- 
kassa  on  ollut  mukana  myös  tunnettu 
peli-  ja  skenemusiikin  tekijä  Reyn  Ou- 
wehand  Maniacs  of  Noise  -ryhmästä. 

Slay  Radion  painoarvoa  lisää,  että 
juonnettuja  lähetyksiä  tulee  parin  kol¬ 
men  päivän  välein.  Kuuntelijoita  on 
suhteellisen  paljon:  usein  reilusti  yli 


sata  lähetysten  ulkopuolellakin.  Inter- 
aktiivisuus  irc-kanavan  ja  juontajien 
välillä  on  vahvaa.  Rekisteröityneet 
käyttäjät  voivat  täälläkin  valita  kap¬ 
paleita  soitettavaksi,  ja  live-lähetysten 
aikana  käytössä  on  erillinen  systeemi 
kappaletoiveiden  esittämiseen.  Toiveet 
voi  esittää  myös  irc-kanavalla  erillisten 
komentojen  avulla.  Toisinaan  yrite¬ 
tään  erikoisempaakin  ohjelmaa.  Eräs 
juontajista  kertoi  suunnittelevansa  lä¬ 
hetystä,  joka  rakentuisi  kuuntelijoiden 
pelaaman  nettipelin  ympärille. 

Mielenkiintoista  Slay  Radiossa  on, 
että  melko  rajatun  konseptin  ympäril¬ 
le  on  saatu  luotua  näin  pitkäikäinen  ja 
suuri  projekti.  Sen  onnistuminen  vah¬ 
vistaa  mielikuvaa  Commodore  64:sta 
8 -bittisten  tietokoneiden  kuninkaana. 
Kuusnepan  ympärille  syntynyt  musii¬ 
kin  remiksausharrastus  on  saavuttanut 
kunnioitettavat  mittasuhteet. 


rHQ  (n)  □=□  n  nvi  /^\ 


Kohina  -  musiikkia  vuodelta 
Kekkonen  ja  kuminäppis 

Alun  perin  suomalaisen  Stakkerin 
toimesta  perustettu  Kohina  on  kes¬ 
kittynyt  8-  ja  16 -bittisten  laitteiden 
pelimusiikkiin.  Mukana  on  paljon 
demoskene-musiikkia,  jota  on  tehty 
samaisille  vanhoille  koneille. 

Kohina  painottaa  laatua  määrän 
kustannuksella.  Soittolista  on  suhteel¬ 
lisen  lyhyt  -  noin  kolme  vuorokautta  - 
mutta  tarkasti  valikoitu  ja  suurelta  osin 
autenttisiin  äänityksiin  perustuva.  Esi¬ 
merkiksi  kolikkopelien  musiikkeja  on 
äänitetty  suoraan  kytkemällä  johdot 
piirilevyihin.  Linja  on  tuonut  Kohinal¬ 
le  runsaasti  ystäviä  vuosien  varrella. 
Soitettavat  musiikkitiedostot  laaditaan 
muissa  radioissa  usein  emulaatioon 

-iglComputer  »  PC  (Roland  MT-32)  (631  Songs) 

£  Computer  »  PC  (Roland  SC-55)  (156  Songs) 

!  Computer  »  PC  (Windows  -  streaming  and  other)  1 2442  Songs) 
li! C omputer  »  PC-88  9801  (Sound  Blaster  16)  (13  Songs) 

£  ^Computer  »  PC-88/9801  (YM2203)  (50  Songs) 

X  ^Computer  »  PC-88  9801  (YM2608)  1 60  Songs) 
c?*C Computer  »  PC-9801  (CM-64)  (12  Songs) 

£■  Computer  »  PC-9801  (MT-32)  (12  Songs) 
t i  Computer  »  PC-9801  (SC-55)  (59  Songs) 

,,  Computer  »  SAM  Coupe  (15  Songs) 

^  S Computer  »  Sharp  Xl  (15  Songs) 

W  C  omputer  »  Spectrum  (Z80  /  ULA)  (83  Songs) 

•ri  _> Computer  »  VIC-20  /  VIC -1001  (5  Songs) 

Computer  »  X 68000  (233  Songs) 

£  C  Computer  »  X68000  (CM-64)  (25  Songs) 

(^Computer  »  X68000  (MT-32)  (84  Songs) 

A  Computer  »  X68000  (SC-55)  (25  Songs) 
r^.Bcomputer  »  ZX  Spectrum  (AY)  (964  Songs) 

05 C omputer  »  ZX  Spectrum  (Beeper)  1 107  Songs) 

»~>||  Console  *  3DO  (50  Songs) 

*"<  Console  »  Amiga  CD32  (14  Songs) 

Console  »  Atari  2600  (12  Songs) 

•'"QConsole  »  Dreamcast  I  254  Songs) 
r**WConsole  »  Famkom  Disk  System  (FDS)  (39  Songs) 

Console  »  GameCube  I  89  Songs) 
r-*3Cor‘so1*  »  Jaguar  1 19  Songs) 

^□Console  »  Master  System  (PSG)  (104  Songs) 

**F~JConsole  »  Master  System  /  Sega  Mark  III  (FM)  (10  Songs) 
»"«^Console  »  Mega  Drive  /  Genesis  (1412  Songs) 

»~>E3Console  »  Neo  Geo  (AES  /  CD  /  MVS)  (66  Songs) 
r-«MConsole  »  Nintendo  64  (N64)  (196  Songs) 

■'"'•GlConsole  „  Nintendo  Entertainment  System  (NES)  /  Famicom  (1 

'"'E Console  »  PC  Engine  t  TurboGrafx- 16  (201  Songs) 

^BConsole  »  Playstation  (PSX)  (1232  Songs) 

Console  »  Playstation  2  (PS2)  (800  Songs) 

^SConso,e  »  Playstation  3  (PS3)  (726  Songs) 

Console  »  Playstation  4  (PS4)  (2  Songs) 

%  Console  »  Sega  32X  (15  Songs) 

>~«f3Conso,e  ”  Sega  CD  /  Mega  CD  (178  Songs) 
r^QConsole  »  Sega  Satum  (241  Songs) 

«^HConsole  »  Super  NES  (SNES)  /  Super  Famicom  (977  Songs) 
'-'HConsole  »  Virtual  Boy  (5  Songs) 

Console  »  Wii  (146  Songs) 

***>HConsole  »  Xbox  (21  Songs) 

»"OConsole  »  Xbox  360  (40  Songs) 

CLjHandbeld  »  Game  Boy  (830  Songs) 

ÖCjHandheld  »  Game  Boy  (LSDJ,  with  extra  equipment)  (852  Song 

CVGM-radiossa  on  alustoja  mistä  valita. 

perustuvilla  soitto -ohjelmilla. 

Kohinan  soittolistaa  voisi  pidentää 
reilusti  laadusta  tinkimättä.  Radion 
ylläpitäjät  eivät  ole  tästä  kiinnostu¬ 
neita  eivätkä  halua  delegoida  tehtävää 
muille.  Näin  ollen  maineikas  radio  on 
jätetty  muumioitumaan,  vaikka  strii- 
mit  soivat  yhä.  Kohina  on  silti  edelleen 
hyvä  valinta  muinaisen  piipitysmusan 
ystäville.  Demoskenen  ulkopuolelta 
löytyy  chiptune-radioita,  kuten  Rain- 
wave  ja  ChipBit ,  mutta  niistä  ei  ole 
korvaamaan  Kohinan  laadukasta  ja 
monipuolista  soittolistaa. 


CVGM  -  Nectarinen  velipuoli 

CVGM  ( Computer  &  Video  Game 
Music )  on  Nectarinen  ohjelmistoa 
käyttävä  projekti,  joka  erosi  Nectari¬ 
nen  nykyversiosta  jo  sen  alkumetreil¬ 
lä.  CVGM  painottuu  pelimusiikkiin. 
Tietokannasta  kuitenkin  huomattavan 
suuri  osa  on  demoskene-musiikkia. 
Radion  webchatissa  vaikuttaa  olevan 
pieni,  mutta  hyvähenkinen  yhteisö. 

Valitettavasti  tietokannan  materi¬ 
aalien  suhteen  ei  juurikaan  ole  har¬ 
joitettu  laadunvalvontaa.  Radion  sa- 
tunnaisstriimi  soittaa  tämän  tästä 
pelisoundtrackien  taustahurinoita  tai 
muuten  heikkoa  materiaalia.  Tieto¬ 
kannasta  löytyy  kuitenkin  kaikenlaista 


muuta  kiinnostavaa,  kuten  25  minuut¬ 
tia  pitkä  Commodore  64:n  Tetriksen 
taustamusiikki  sekä  tekijän  itse  laatima, 
kokopitkä  remix  Rolandin  MT-32  -ää- 
nimoduulille.  Soimaan  voi  pistää  myös 
pitkiä  chiptune-keikkojen  livetaltiointe- 
ja,  joista  monet  on  äänitetty  demopar- 
tyillä.  Tietokantaa  tutkimalla  voi  myös 
oppia  tuntemaan  vanhoja  tietokoneita 
ja  konsoleita,  joista  on  usein  tarjolla  ku¬ 
vat  ja  esittelytekstit. 

Skeneradioiden  tarkoitus 

Skeneradiot  toimivat  kohtaamispaik¬ 
kana  eri  alustojen  ystäville.  Spectrum 
-fani  saattaa  käydä  vain  Spectrum  -har¬ 
rastajien  tapahtumissa,  mutta  lähet- 
täessään  suosikkikappaleensa  skene- 
radioon  hän  oppii  tuntemaan  muilla 
koneilla  tehtyä  musiikkia.  Tiettyjen  ko¬ 
neiden  musiikkiin  erikoistuneet  radiot 
eivät  -  Slay  Radiota  lukuunottamatta  - 
ole  kasvaneet  kovin  merkittäviksi.  Hy¬ 
vin  pienen  mittakaavan  radioita  kyllä 
löytyy,  kuten  CPC  Amstradiin  erikois¬ 
tunut  Roland  Radio. 

On  mielenkiintoista,  että  esimerkik¬ 
si  Commodore  64  -piireissä  suositut 
kappaleet  eivät  automaattisesti  me¬ 
nesty  muualla.  Osa  kappaleista  ylittää 
alustarajat  paremmin.  Toiset  vaativat 
enemmän  konekohtaista  arvostusta 
ja  ymmärrystä  -  tai  8 -bittisten  Atari- 
tietokoneiden  tapauksessa  kykyä  sietää 
epävireistä  musiikkia. 

Skeneradioiden  kuuntelijamäärät 
ovat  kaupallisiin  radiokanaviin  verrat¬ 
tuna  olemattomia.  Ne  kuitenkin  tar¬ 
joavat  kuuntelijoilleen  materiaalia  ja 
kokemuksia,  joita  Radio  Suomesta  ei 
löydä.  Vaikka  ohjelmien  läpivieminen 
ei  ole  yhtä  varmatoimista  kuin  am¬ 
mattilaisilla,  tuntevat  näiden  radioiden 
juontajat  musiikkinsa  hyvin  -  samaa  ei 
aina  voi  sanoa  kaupallisten  radioiden 
palkkatyöläisistä. 

Jos  haluaa  kohottaa  ohjelmien  laatua 
ja  määrää,  SceneSatiin  voi  tarjota  omaa 
show’taan:  asema  lisäisi  mielellään  lä- 
hetyksiään.  Tässä  esitellyistä  radioista 
erityisesti  Nectarine  ja  CVGM  osoitta¬ 
vat,  miten  kansainvälinen  ja  yhteisölli¬ 
nen  asia  radio  voi  internet-aikana  olla. 
Irciä  hyödyntävät  radiot  puolestaan 
ovat  ottaneet  käyttöön  internetin  tar¬ 
joamat  mahdollisuudet  lähetyksen  ja 
kuuntelijoiden  välisen  reaaliaikaisen 
vuorovaikutuksen  suhteen. 

Osa  käyttäjistä  ei  niinkään  kuuntele 
radioiden  striimejä  kuin  hyödyntää  si¬ 


vustojen  ympärillä  olevaa  yhteisöä  de¬ 
moskenen  tapahtumien  seuraamiseen. 
Samalla  on  tietysti  selvää,  että  internet 
on  hämärtänyt  koko  radion  konsep¬ 
tia.  Eiväthän  nettiradiot  edes  lähetä 
signaalia  ympärilleen  koko  ajan,  vaan 
vasta  sitten,  kun  käyttäjän  ip -osoite  sitä 
erikseen  pyytää.  Myös  video streamien 
käyttö  herättää  kysymyksiä  sen  suh¬ 
teen,  onko  nettiradio  radio  laisinkaan. 

Nämä  ovat  kuitenkin  lopulta  epä¬ 
olennaisia  määrittelykysymyksiä.  Olen¬ 
naista  sen  sijaan  on  aukoa  chatissa 
päätään  saksalaisille  ja  klikata  heidän 
riemukseen  soimaan  vaikkapa  da  Jor- 
masin  HC-teknoa.  & 


Radioilla  on  omat  nettiselaimissa 
toimivat  soittimensa,  mutta  pidemmän 
päälle  kannattaa  ladata  sivuilta  löytyvät 
mediasoitto-ohjelmille  tarkoitetut  tie¬ 
dostot  (.m3u,  .pls  tai  .xml)  kovalevylle. 
Usein  valittavana  on  äänenlaadultaan 
eri  tasoisia  striimejä.  Irc-kanavista 
SceneSatilla,  Slay  Radiolla  ja  Parlaxilla 
kanavat  ovat  olennainen  osa  radion  lä¬ 
hetyksiä.  Nectarine  ja  CVGM  käyttävät 
ircin  sijaan  omaa  vvebchattiaan. 

•  SceneSat:  scenesat.com, 
#scenesat@irc.efnet.org 

•  Nectarine:  www.scenemusic.net 

•  BitJam:  bitjam.bitfellas.org, 
#bitfellas@ircnet 

•  Radio  Paralax:  radio-paralax.de, 
#paralax@irc.euirc.net 

•  Kohina:  www.kohina.com, 
#kohina@ircnet 

•  Slay  Radio:  www.slayradio.org, 
#slayradio@irc.efnet.org 

•  CVGM:  www.cvgm.net 

Kello  15.35  paikallista 
aikaa  j  oulukuussa  2015 
Ukrainan  energiayhtiö 
Kyivoblenergo  tiedot¬ 
taa  asiakkailleen  laa¬ 
joista  sähkökatkoista.  Aikaisemmin 
päivällä  sähkönohjauskeskuksessa 
yhtiön  teknikot  ovat  menettäneet  di¬ 
gitaalisten  ohjauspäätteiden  hallinnan 
ulkopuoliselle  taholle.  He  raportoivat 
myöhemmin  katsoneensa  avuttomi¬ 
na,  kun  hiiri  liikkuu  näytöllä  ja  sulkee 
sähkönjakelukeskuksia  yksi  kerrallaan 
lopulta  poistaen  niistä  etähallinnan 
mahdollisuuden.  Maa  vajoaa  pimey¬ 
teen  jakelupiste  kerrallaan. 

Arvioiden  mukaan  225  000  ukrai¬ 
nalaista  taloutta  oli  ilman  sähköä, 
kunnes  jakelukeskukset  saatiin  manu¬ 
aalisesti  takaisin  sähköverkkoon.  Mo¬ 
dernin  etähallinnan  puuttumisen  takia 
jokaiselle  asemalle  lähetettiin  teknikko 
fyysisesti  kääntämään  vipua.  Kyberis- 
ku  oli  onnistunut  lamauttamaan  koko¬ 
naisen  valtion. 

Stuxnet 

Aseistetun  koodin  toi  yleisempään  tie¬ 
toisuuteen  Stuxnet- tietokonemato,  joka 
Washington  Postin  mukaan  kehitettiin 
osana  ”Operation  Olympic  Games” 


-hanketta  G.  W.  Bushin  hallinnon  alai¬ 
suudessa,  yhteistyössä  israelilaisten 
kanssa.  Madon  tarkoituksena  oli  sabo¬ 
toida  Iranin  ydinohjelmaa  tavalla,  joka 
vaikuttaisi  sarjalta  sattumia.  Uraanin 
rikastamista  haluttiin  hidastaa,  mutta 
lisäksi  tarkoituksena  oli  demoralisoida 
ja  hämmentää  tutkijoita.  Oletettavasti 
toiveena  oli,  että  Iran  luovuttaisi  ydin- 
hankkeensa  liian  vaikeana. 

Mato  kantoi  sisällään  kuormaa, 
joka  odotti  uinuvana  tarkasti  valittuja 
kriteerejä.  Haittakuorman  lopullinen 
kohde,  Siemensin  SCADA-järjestelmä, 
näytti  saastumisen  jälkeen  ohjaus- 
teknikoille  kaiken  olevan  kunnossa. 
Todellisuudessa  sentrifugi  välillä  kiih¬ 
dytti  tai  hidasti  vauhtiaan,  aiheuttaen 
liiallista  rasitusta.  Raporttien  mukaan 
hanke  oli  onnistunut  ja  tuhosi  noin 
viidesosan  Iranin  ydinrikastamoissa 
käytetyistä  sentrifugeista. 

Toimintaperiaatteeltaan  Stuxnet  an¬ 
taa  uuden  ulottuvuuden  sanalle  mal- 
ware.  Tietokonemato  on  autonomi¬ 
nen,  itsekopioituva  tietokoneohjelma, 
joka  pyrkii  leviämään  toisiin  koneisiin. 
Stuxnetin  tapauksessa  mato  suoritti 
kaikki  päähaittakuormaan  liittyvät  ru¬ 
tiinit  ja  vastasi  leviämisestä  poikkeuk¬ 
sellisen  usealla  ennen  näkemättömällä 


tekniikalla. 

Yksinkertaistettuna  ympäristön 
haltuunotto  alkoi  saastuneella  USB- 
muistilla,  jonka  jälkeen  mato  monistui 
hitaasti  verkkoon  hyödyntäen  useaa 
eri  haavoittuvuutta.  Leviämisen  tar¬ 
koituksena  oli  etsiä  Siemensin  Step7 
S  CAD  A  -ohjelmisto  ja  koneita,  jotka 
ohjaavat  ohjelmoitavia  logiikkakont- 
rollereita  (PLC).  Mikäli  Stuxnetin 
tarkasti  määritellyt  kriteerit  eivät  täyt¬ 
tyneet,  mato  torkkui,  kunnes  pahaa  aa¬ 
vistamaton  työntekijä  kytki  koneeseen 
uuden  USB-muistin,  jolla  mato  pystyi 
matkustamaan  seuraavaan  internetistä 
eristettyyn  verkkoon. 

Tavanomaisista  haittaohjelmista 
poiketen  Stuxnet  ei  levinnyt  aggres¬ 
siivisesti,  eikä  tehnyt  vahinkoa  kuin 
tarkasti  määritellylle  kohteelle.  Itsemo- 
nistumista  rajoitettiin  koodissa  esiinty¬ 
villä  rajoituksilla,  ja  jokaisen  instanssin 
sallittiin  saastuttaa  korkeintaan  kolme 
muuta  järjestelmää.  Itsetuhomekanis- 
mina  mato  poisti  kaikki  jäljet  itsestään 
24.  kesäkuuta  2012. 

Jos  saastuneessa  koneessa  kuitenkin 
oli  Windows-käyttöjärjestelmä,  Sie¬ 
mens  PCS  7,  WinCC  tai  Step7-ohjel- 
misto  sekä  vähintään  yksi  Siemensin 
S7  PLC,  Stuxnet  asensi  piilossa  olevan 

haittaohjelman,  niin  sanotun  rootki- 
tin,  sekä  koneeseen  että  PLC-järjestel- 
mään.  Näin  se  varmisti,  että  sentrifugi 
ei  sammu,  vaikka  sitä  ohjaava  järjestel¬ 
mä  (SCADA)  tunnistaisi  poikkeavaa 
käytöstä. 

Stuxnet  levisi  käyttäen  neljää  nolla- 
päivähaavoittuvuutta  ja  hyödynsi  ai¬ 
emmin  varastettuja  varmenteita,  joilla 
madon  koodi  oli  allekirjoitettu  näyt¬ 
tämään  hyödylliseltä  ohjelmalta.  Mui¬ 
den  keinojen  ohella  tämä  esti  madon 
tunnistamista,  eivätkä  virustorjunta¬ 
ohjelmat  puuttuneet  sen  tekemisiin. 

Haavoittuvuudet  ja  uudet 
asekauppiaat 

Nollapäivähaavoittuvuus  (0-day)  on 
haavoittuvuus  ohjelmassa  tai  järjestel¬ 
mässä,  joka  ei  ole  valmistajan  tiedos¬ 
sa.  Näitä  haavoittuvuuksia  myydään 
vapailla  markkinoilla,  ja  niistä  mak¬ 
setaan  parhaimmillaan  isoja  rahoja. 
Haavoittuvuuksien  ja  niitä  hyödyn¬ 
tävien  haittaohjelmien  myymiseen 
erikoistuneita  yrityksiä  löytyy  maa¬ 
ilmalta  jo  useita.  Toistaiseksi  tämä  ei 
ole  laitonta  liiketoimintaa,  vaikka  se  ei 
täysin  avointa  olekaan. 

Ostettavissa  olevien  haavoittuvuuk¬ 
sien  selvittämiseksi  pitää  usein  maksaa 
kuusinumeroinen  summa,  ja  esimerk¬ 
kinä  Iphonen  nollapäivähaavoittuvuu- 
desta  maksettiin  aikaisemmin  tänä 
vuonna  miljoona  dollaria.  Se  millä 
hinnalla  tämä  myydään  eteenpäin,  tai 


kenelle,  on  yrityssalaisuus. 

Todennäköisesti  nollapäiviä  myy¬ 
vien  yritysten  asiakkaina  ovat  valtiot, 
jotka  käyttävät  nollapäivähaavoittu- 
vuuksia  uusien  Stuxnetin  kaltaisten 
aseiden  kehittämiseen.  Maailmalla 
tunnetaan  kuitenkin  myös  tapauksia, 
joissa  kilpailevat  yritykset  tekevät  oste¬ 
tuilla  haittaohjelmilla  toisilleen  vahin¬ 
koa  tai  varastavat  yrityssalaisuuksia. 

Osa  alan  toimijoista  pitää  kilpailuja 
ja  maksaa  rahaa  suoraan  tieto  turvatut- 
kijoille  haavoittuvuuksien  löytämises¬ 
tä.  He  myös  haluavat  ostaa  tutkijoilta 
heidän  jo  löytämänsä  haavoittuvuudet, 
ennen  kuin  niitä  ilmoitetaan  järjestel¬ 
mien  valmistajille.  Jotkut  kauppiaat 
ovat  tosin  ilmoittaneet,  että  eivät  enää 
halua  enempää  tiettyjen  valmistaji¬ 
en  -  esimerkiksi  Adoben  -  haavoittu¬ 
vuuksia,  koska  hyllyltä  löytyy  jo  niin 
paljon  myytävää.  Käytännössä  näitä 


haavoittuvuuksia  ei  kerrota  niille  val¬ 
mistajille,  joiden  tuotteita  ne  koskevat. 
Tämä  johtaa  tilanteeseen,  jossa  tavalli¬ 
set  kuluttajat  saavat  päivityksen  turvat¬ 
tomaan  tuotteeseen  vasta  sen  jälkeen, 
kun  haavoittuvuutta  on  jokin,  kenties 
pahantahtoinen,  taho  käyttänyt  omien 
tarkoitusperiensä  edistämiseen. 

Iranista  otettiin  yhteyttä  tietotur- 
vayhtiön  tutkimusjohtajaan  ja  yksi¬ 
tyisyritys  valjastettiin  puolustamaan 
valtiota  toista  vastaan.  Tietoturva-alan 
toimivat  ovat  myös  tarjonneet  laajasti 
apua  Ukrainassa  tapahtuneen  hyökkä¬ 
yksen  selvittämiseksi.  Kummassakin 
tapauksessa  yksityisyritykset  suojele¬ 
vat  kansalaisia  valtioita  vastaan.  Olem¬ 
me  ilmeisesti  yhteiskuntana  päättä¬ 
neet,  että  taloudellisia  intressejä  ajavat 
instanssit  ovat  luotettavampia  suoje¬ 
lijoita  kuin  demokratia  ja  poliittinen 
johto.  & 

Rauta 


Ei  näin! 

Qummallinen  Lipsahdus 


Sinclair  ZX  Spectrum  oli  Iso -Britanniassa  pitkään  kuin  Commodore  64  meillä:  kotitieto¬ 
koneen  synonyymi.  Sen  seuraajasta  piti  tulla  kvanttihyppy  aivan  uuteen  ulottuvuuteen. 
Lopputulos  oli  kuitenkin  sekava  soppa. 

Teksti:  Mikko  Heinonen  Kuvat:  Marko  Haarni 


Sir  Clive  Sinclair  on  ahkera  keksijä 
ja  teollisuusmies.  Jo  1960-luvulta 
alkaen  hän  on  kehitellyt  kaikkea 
mahdollista  transistoriradioista  koti¬ 
mikrojen  kautta  sähköajoneuvoihin. 
Suuren  läpimurtonsa  Sinclairin  yritys 
teki  1980-luvun  alussa  ZX80-  ja  ZX81- 
kotimikroilla,  jotka  olivat  äärimmäisen 
yksinkertaisia  ja  halpoja.  ZX80  oli  en¬ 
simmäinen  alle  sadan  punnan  hintai¬ 
nen  kotimikro,  ja  rakennussarjana  sen 
sai  vielä  halvemmalla. 

Vuonna  1982  esiteltiin  ZX  Spectrum. 
Sekin  oli  äärimmäisen  riisuttu  ja  ark¬ 
kitehtuuriltaan  yksinkertainen,  mutta 
tarjosi  sentään  värigrafiikkaa.  Edulli¬ 
nen  hinta  siivitti  sen  hyvään  menes¬ 
tykseen,  vaikka  laitteessa  ei  ollut  sen 
enempää  peliohjainportteja,  kunnollis¬ 
ta  äänipiiriä  kuin  oikeaa  näppäimistö¬ 
äkään.  Spectrumeita  myytiin  yhteensä 
viitisen  miljoonaa  kappaletta.  Helppo 
kloonattavuus  teki  siitä  de  facto  -stan¬ 
dardin  myös  itäblokin  kotimikroille, 
kuten  Skrollissakin  on  aiemmin  kerrot¬ 
tu.  Clive  Sinclair  lyötiin  ritariksi  vuon¬ 
na  1983. 

Hyppy  eteenpäin 

Kodit  oli  otettu  haltuun  ZX  Spectru- 
milla,  mutta  Sinclair  halusi  saavuttaa 
myös  maksukykyisempää  hyötykäyttä¬ 
jä-  ja  yritysyleisöä.  Jo  ennen  Spectru- 
min  julkaisua  oli  aloitettu  kannettavan 


ZX83-nimisen  laitteen  suunnittelu. 
Kannettavuus  kytkeytyi  osaltaan  Clive 
Sinclairin  haluun  tuoda  markkinoille 
kannettava  televisio.  Tämä  onnistui 
lopulta,  kun  TV80-niminen  laite  esitel¬ 
tiin  vuonna  1984. 

Pian  kävi  ilmi,  että  kannettavassa 
laitteessa  on  liikaa  ratkaisemattomia 
ongelmia,  ja  suunnittelussa  palattiin 
perinteiseen  pöytätietokoneeseen.  Siitä 
piti  tulla  varsin  makea,  sillä  Motorolan 
MC68000-suoritinperheen  valitsemi¬ 
nen  Spectrumista  tutun  Z80:n  sijaan 
nosti  koneen  aivan  eri  teholuokkaan. 
Ylevä  tavoite  oli,  että  Sinclair  QL:ksi 
(Quantum  Leap)  ristitty  tietokone  tuli¬ 
si  myyntiin  ennen  tärkeimpiä  MC68k- 
pohjaisia  kilpailijoita,  eli  Apple  Mac¬ 
intoshia,  Atari  ST:tä  ja  Commodore 
Amigaa.  Laitteesta  alkoi  tihkua  huhuja 
syrjäiseen  Suomeenkin,  mutta  yritys¬ 
ten  sijaan  siitä  olivat  kiinnostuneimpia 
kotimikroilijat  ja  etenkin  Spectrum- 
käyttäjät. 

H-hetki  koitti  12.1.1984,  jolloin 
Sinclairin  Kvanttihyppy  oli  tilattavis¬ 
sa.  Laite  luvattiin  kotiin  neljän  viikon 
kuluessa.  Käytännössä  kaikki  oli  vielä 
tuolloin  niin  kesken,  että  Sinclairilla 
ei  ollut  edes  kokonaista  toimivaa  pro¬ 
totyyppiä.  Yhtään  konetta  ei  toimitettu 
ennen  huhtikuuta.  Sinclair  sai  tästä  nis¬ 
kaansa  paitsi  kuluttajat,  myös  mainon¬ 
nan  eettisyyttä  valvovat  viranomaiset. 


Savua  ilman  tulta 

Sinclair  QL  on  paperilla  tehokas  lai¬ 
te.  Käytännössä  sen  suorituskykyä 
heikentävät  monet  tekijät.  Suoritin 
on  MC68008,  joka  on  kyllä  sisäisesti 
3 2 -bittinen,  mutta  väylään  päin  bitit 
kulkevat  jonossa  kahdeksan  kerrallaan. 
Tämä  hidastaa  sekä  datan  että  koodin 
käsittelyä  merkittävästi.  MC68000:ssa, 
jota  saman  aikakauden  Macintoshit, 
ST:t  ja  Amigat  käyttävät,  bittisuhde  on 
32:16. 

Mukana  on  sinällään  edistynyt  IPC- 
apuprosessori,  joka  käsittelee  muun 
muassa  näppäimistöä,  sarjaväylää  ja 
ääniä.  Se  kuitenkin  pystyy  keskustele¬ 
maan  suorittimen  kanssa  vain  sarja- 
muo toisesti.  Tämä  tekee  jo  näppäimis¬ 
tön  lukemisesta  hitaan  operaation. 
Lisäksi  IPC  ei  pääse  keskusmuistiin, 
vaan  ajaa  ainoastaan  omaa  kiinteää 
ROM-koodiaan.  Tämä  rampauttaa 
esimerkiksi  ääniominaisuudet  pahem¬ 
man  kerran. 

Graafisesti  QL  häviää  selvästi  ai¬ 
kalaisilleen.  Pikselien  neljästä  bitistä 
tuhlattiin  yksi  käytännössä  turhaan 
välkytykseen,  joten  värejä  on  käytös¬ 
sä  vain  kahdeksan  kappaletta.  Spritejä 
taas  ei  ole  lainkaan.  Grafiikan  käsittely 
on  muutenkin  niin  hidasta,  että  peliko¬ 
neeksi  QL  ei  oikein  taivu.  Suunnitteli¬ 
joiden  tähtäimessä  olivat  toki  hyöty- 
mikrojen  markkinat,  mutta  jopa  niihin 


78  5KRDLLI  2016  3 


nähden  graafiset  ominaisuudet  ovat 
vaatimattomat. 

Laitteen  jokainen  liitäntä  ulkomaa¬ 
ilmaan  on  Sinclairin  omaa  keksintöä. 
Esimerkiksi  joystick-liitin  on  sovi¬ 
tus  brittiläisestä  puhelinpistokkeesta. 
Omien  liitinten  käyttö  oli  tavanomai¬ 
nen  ratkaisu  halvoissa  kotimikroissa, 
mutta  kalliimmissa  ammattikäyttöön 
tarkoitetuissa  laitteissa  käytettiin  vuon¬ 
na  1984  jo  pääosin  vakiintuneita  stan¬ 
dardiratkaisuja.  ZX  Spectrumin  peruja 
on  myös  se,  että  QL:ssä  ei  ole  lainkaan 
virtakytkintä.  Reset-näppäin  on  sen¬ 
tään  armollisesti  lisätty. 

Tallennusmediana  QL  käyttää  mic- 
rodrive-kasettej  a.  Päättymättömään 
nauhaan  perustuvat  pikkuruiset  kasetit 
esiteltiin  jo  ZX  Spectrumiin  lisäva¬ 
rusteena,  ja  C-kasettinauhuriin  ver¬ 
rattuna  useimmat  pitivätkin  niitä  pa¬ 
rannuksena.  Kilpailjoiden  käyttämiin 
levykeasemiin  nähden  microdrive  ei 
kuitenkaan  ole  nopea  eikä  etenkään 
luotettava.  Ensimmäisissä  nauhureissa 
oli  paljon  vikoja,  ja  kaseteilla  oli  taipu¬ 
muksena  rypistää  nauhansa.  Vanhem¬ 
miten  microdrivet  ovat  osoittaneet 
hapantuvansa  vähintään  yhtä  nopeasti 
kuin  halvat  C-kasetit.  Monen  QL-käyt- 
täjän  arkea  tämä  ei  tosin  ehtinyt  pilaa¬ 
maan,  sillä  myös  näppäimistön  kytkin- 
kalvo  rikkoutui  suurimmasta  osasta 
laitteita  ennen  pitkää. 

Armoniskua  odotellessa 

Maailma  tuntee  runsaasti  tapauksia, 
joissa  hyvinkin  kankea  rauta  on  lopulta 
päässyt  suureen  suosioon.  Sinclair  vali¬ 
tettavasti  poisti  QL:ltä  tämän  mahdol¬ 
lisuuden  tyrimällä  laitteen  julkaisun  ja 
suututtamalla  asiakkaansa.  Paitsi 
että  toimitukset  kangertelivat 


todella  pahasti,  ensimmäiset  toimite¬ 
tut  koneet  sisälsivät  bugeja  niin  rauta- 
kuin  softapuolellakin.  ROM-muistia 
jouduttiin  laajentamaan  ulkoisella 
dongelilla,  ja  siinä  sijaitsevassa  Super- 
BASIC-kielessä  oli  lukuisia  ohjelmoin¬ 
tivirheitä.  Ensimmäiset  microdrive- 
asemat  rikkoutuivat  itsestään,  eivätkä 
myöhemmät  parannukset  enää  palaut¬ 
taneet  luottamusta. 

Voidaan  myös  sanoa,  että  koneen 
asemointi  markkinoille  epäonnis¬ 
tui.  Perinteiset  bisnestietokoneiden 
markkinat  olivat  jo  kaatumassa  IBM 
PC  -yhteensopivien  syliin,  ja  muut 
MC68k-mikrot  pyrkivät  kukin  taval¬ 
laan  erottumaan  niistä  voidakseen  saa¬ 
da  siivun  kakusta.  Mac  hallitsi  lehtien 
taitossa  tärkeän  tarkkuusgrafiikan,  ST 
tarjosi  MIDI -liitäntää  vakiona  ja  Ami- 
gaa  saattoi  käyttää  myös  videosignaalin 
työstämiseen.  QL  oli  lähinnä  yhtä  an¬ 
kea  kuin  perus-pc,  mutta  sen  kanssa 
yhteensopimaton.  Spectrum -käyttäjiä 
taas  ei  kiinnostanut  siirtyä  laitteelle, 
jonka  viihdetarjonta  oli  käytännössä 
olematonta  heikkojen  grafiikkaomi- 
naisuuksien  vuoksi. 

Menekki  oli  surkea,  joten  Sinclair 
keskeytti  QL:n  valmistuksen  vuonna 
1985.  Seuraavana  vuonna  Sir  Clive 
myi  koko  tietokonebisneksen  kilpaili¬ 
ja  Amstradille,  joka  ensi  töikseen  an¬ 
toi  QL:lle  niskalaukauksen.  Amstrad 
keskittyi  siihen,  mitä  osasi,  eli  vanhan 
Spectrum-arkkitehtuurin  paketoimi¬ 
seen  myyvempiin  kuoriin.  Viimeinen 
muunnos,  Spectrum  +3,  poistui  tuo¬ 
tannosta  vasta  vuonna  1990. 

QL  yksinään  ei  aiheuttanut  Sinclair 
Researchin  luhistumista,  sillä  muun 
muassa  epäonnisella  C5-sähköajoneu- 
voprojektilla  oli  siihen  myös  iso  osan¬ 
sa.  Mutta  ei  se  yrityksen  taloutta  var¬ 
sinaisesti  auttanutkaan.  Siksi  QL:stä 
tuli  orpo  jo  parivuotiaana,  ja  sen 
hankkineet  käyttäjät  jäivät  pit¬ 
kälti  oman  onnensa  nojaan. 
Monet  heistä  siirtyivät  muille 
laitteille,  toiset  ryhtyivät  itse 
paikkaamaan  ohjelmisto-  ja  lait- 
teistotarjonnassa  olevia  aukkoja.  Eräs 
heistä  oli  muuan  Linus  Torvalds,  jonka 
GMOVE-niminen  ohjelma  QL:lle  jul¬ 
kaistiin  MikroBITTI-lehdessäkin. 

Myöhempinä  aikoina 

Ensitutustuminen  Sinclair  QL:ään 
vuonna  2016  on  mielenkiintoinen  ko¬ 
kemus.  Nurkkiin  vuosien  varrella  ker¬ 


tyneistä  laitteista  vasta  kolmannessa  on 
toimiva  näppäimistö,  niiden  kytkinkal- 
vot  kun  eivät  ole  kovin  kestävää  sorttia. 
Microdrive-asemat  sen  sijaan  tuntuvat 
kestäneen  hyvin,  kasetit  hieman  vaih¬ 
televasti.  QL:ään  on  nykyisin  tarjolla 
kortinlukija,  ja  ovatpa  harrastajat  teh¬ 
neet  laitteesta  68040-  ja  68060-pohjai- 
sia  kloonejakin. 

Virtakytkimen  puute  on  hämmentä¬ 
vää  säästöpolitiikkaa,  koska  kone  vai¬ 
kuttaa  muuten  tosissaan  suunnitellulta. 
Näppäimistö  -  se  niistä,  joka  toimii  -  ei 
ole  huonoin  kokeilemani,  mutta  asen¬ 
taminen  täysin  vaakasuoraan  on  kum¬ 
mallinen  ratkaisu  ergonomian  kan¬ 
nalta.  Näytön  päivittyminen  on  jopa 
silminnähden  hidasta. 

Viihdeominaisuudet  jäävät  kokeile¬ 
matta,  koska  QL:n  laatikosta  löytyvät 
noin  80  microdrive -nauhaa  sisältävät 
ainoastaan  hyötyohjelmistoja  ja  niiden 
tiedostoja.  YouTube-videoiden  perus¬ 
teella  menetys  ei  ole  valtava.  Mukana 
toimitetusta  Psionin  ohjelmistopake¬ 
tista  (Quill-teksturi,  Abacus-tauluk- 
kolaskenta,  Easel-esitysgrafiikka  ja 
Archive-tietokanta)  on  sen  sijaan  ollut 
ilmeistä  iloa,  ja  hämmästyttävää  on, 
että  ohjelmat  on  jopa  suomennettu.  Jos 
unohdetaan  pc-yhteensopivuus,  QL  on 
varmasti  ajanut  asiansa  pikkutoimiston 
kirjanpito-  ja  tekstinkäsittelytehtävissä. 

Sir  Clive  Sinclair  teki  QL:n  jälkeen 
vielä  yhden  tietokoneen,  Cambridge 
Z88:n.  Pikkuisessa  kannettavassa  tie¬ 
tokoneessa  palattiin  Z80-prosessoriin. 
Z88  sai  kulttimainetta,  mutta  maail¬ 
manvalloitus  jäi  tekemättä.  ZX  Spec¬ 
trum  jäi  todennäköisesti  ahkeran  aivo- 
työläisen  kirkkaimmaksi  saavutukseksi 
tietokoneiden  alalla.  & 

Tekniikkaa  koskevista  kommenteista 
erityiskiitokset  Markku  Reunaselle. 

Assyille  mahtuvat  KAIKKI 


Tuula  Ylikorpi  |  Assembly  Summer  2016 


Assemblyn  uumeniin  on  kömmitty  viettämään  yhteistä  aikaa  jo  kolmella 
vuosikymmenellä.  Maailma  sen  ympärillä  on  ehtinyt  muuttua, 
mutta  tapahtuma  itse  on  pysynyt  yllättävän  samanlaisena. 

Teksti:  Ronja  Koistinen  Kuvat:  Assembly  Organizing 


1  990-luvun  alussa  tietokone  oli 
harvojen  harrastus.  Jokaisella 
ei  vielä  ollut  taskussaan  laitetta, 
josta  on  välitön  pääsy  kaikkeen  maail¬ 
man  tietoon,  musiikkiin,  tv- sarjoihin 
ja  niin  edelleen. 

Oikeastaan  vuoden  1992  Assem¬ 
bly)  en  tapahtumapaikka,  koulukeskus 
Kauniaisissa,  on  aika  hyvä  symboli  25 
vuoden  takaisesta  tietokoneharrastuk¬ 
sesta  Suomessa.  Tietokoneita  oli  lähin¬ 
nä  työpaikoilla.  Nuorison  leikkikaluna 
tietokonetta  ei  ollut  joka  perheessä. 

Assembly  oli  alkuun  demoskeneta- 
pahtuma.  Demoryhmät  järjestivät  ta¬ 
pahtumaa  yhdessä,  ja  pääasiana  olivat 
kompot,  groupit  ja  produt.  Kuitenkin 
mukana  on  alusta  saakka  ollut  muu¬ 
takin,  etenkin  pelaamista.  Skrollin  As- 
syspessu  vuodelta  2014  (s.  15)  kertoo 
siitä,  kuinka  vuonna  1994  Assembly 
oli  jo  kasvanut  suureksi  tapahtumaksi, 
ja  pelaajia  alkoi  olla  reipas  osuus  kävi¬ 
jöistä. 

Kahden  kerroksen  väkeä 

Assemblyillä  on  jo  varmasti  20  vuoden 
ajan  ollut  erikoinen  henkinen  juopa 


pelaajien  ja  demoskenen  seuraajien 
välillä.  On  yhtä  aikaa  nostalgisesti 
huvittavaa  ja  hieman  hämmentävää 
kuunnella  jokavuotisia  ”kuaket  pois!” 
-huutoja. 

Ääneen  sanomaton  asenne  Assem¬ 
bly)  en  vakiokävij öiden  keskuudessa 
on,  että  nuoret  ovat  paikalla  pelaa¬ 
massa  ja  30  vuotta  täyttäneet  demoja 
katsomassa.  Vastakkainasettelu  on 
parhaimmillaankin  vähän  epätotuu- 
denmukainen,  mutta  pahimmillaan 
siitä  tulee  itse¬ 
ään  toteuttava 
ennustus.  Kuka 
ottaisi  omaehtoi¬ 
sesti  asiakseen 
kiinnostua  är¬ 
tyneiden  setien 
sisäänpäin  kään¬ 
tyneestä  harras¬ 
tuksesta? 

Hartwall  Aree¬ 
na  oli  omiaan  ko¬ 
rostamaan  ske- 
neyleisön  ja  mui¬ 
den  -  pelaajiksi 
koettujen  -  kä¬ 


vijöiden  välistä  kuilua.  Ne  jotka  halu¬ 
sivat  katsoa  demoja,  kipusivat  korke¬ 
alle  katsomoon,  hallitasolla  olevalle 
konepajalleen  jääneiden  yläpuolelle. 
Jälkikäteen  miettynä  ”kuaket  pois!” 
-huuteleminen  ylhäältä  alaspäin  kohti 
hämärää,  ledejä  vilkkuvaa  massaa  oli 
aika  karmivaa  tapakulttuuria. 

Muuten,  se  Quakekin  alkaa  olla  20 
vuotta  vanha  peli.  Nyky-Assemblyjen 
pelaajista  suuri  osahan  on  syntynyt 
reippaasti  Quaken  julkaisun  jälkeen. 


Ukkoutuminen  -  tuo  parhaiden  harrastusten  ikävä  huoli. 
Kuva:  Aleksi  Kinnunen  /  Assembly  Organizing 

Synergiaa! 

Maailmalla  tuppaa  olemaan  isoja  de- 
mopartyjä  ja  isoja  pelitapahtumia. 
Suomessa  on  Assembly,  joka  on  mo¬ 
lempia  yhtä  aikaa.  Ja  päälle  vielä  As¬ 
sembly  Winter,  joka  on  oma  erillinen 
pelitapahtumansa. 

Skrollin  piirissä  on  ennenkin  pohdit¬ 
tu,  että  Suomessa  tietokoneharrastajien 
piirit  ovat  poikkeuksellisen  yhtenäiset. 
Muualla  pelaajat,  skenettäjät,  pelinte¬ 
kijät,  erilaiset  hakkerit,  elektroniikka- 
harrastajat  ja  robottisotapäälliköt  ovat 
omissa  kerhoissaan  ja  tapahtumissaan. 
Siitä,  että  kaikki  nurkkakunnat  ko¬ 
koontuvat  pienessä  maassa  samojen 
kattojen  alle,  on  varmasti  myös  amma¬ 
tillisia  synergiaetuja,  kun  ryhdytään 
toteuttamaan  liikeideoita. 

Assemblyssä  on  tilaa  kaikille  ja  jo¬ 
kaiselle  jotakin.  Tämä  on  ehkä  pienen 
maan  etuja,  tai  vähintään  oikkuja:  ei 
ole  kylliksi  varaa  eikä  yleisöä  järjestää 
erillisiä  tapahtumia  jokaiselle  kuppi¬ 
kunnalle.  Assemblyillä  käydessä  tun¬ 
tuu  usein  siltä,  että  kaikki  tuntevat 
toisensa.  Joka  kerta  tapaa  uusia  ihmi¬ 
siä,  saa  uusia  ideoita,  solmii  suhteita  ja 
oppii  uusia  asioita. 

Hartwall  Areenalla  kankaalle  jou¬ 
tui  katselemaan  tuhansien  tietoko¬ 
neiden  yli,  jolloin  valosaasteen  mini¬ 
moimiseksi  oh  pakko  käskeä  kaikkia 
sammuttamaan  näyttönsä  kompojen 
ajaksi.  Messukeskus  on  mahdollista¬ 
nut  sen,  että  päälava,  valkokankaat  ja 
katsomot  ovat  kaikki  hallin  päädyssä, 
ja  konepaikkojen  vellova  valtameri  on 
katsojien  selän  takana. 

Tämä  on  pelkästään  etu.  Enää  ei  tar¬ 
vitse  käskeä  ihmisiä  lopettamaan  kom¬ 
pojen  ajaksi  kaikkea,  mitä  oh  tekemäs¬ 
sä:  nykyään  riittää,  että  tekee  sen  hiljaa. 
Näin  vähennetään  vuosien  saatossa 
patoutunutta  vastakkainasettelua. 

Kasvokkain  kohtaamiselle 
ei  ole  korviketta 

Viimeisen  25  vuoden  tarkastelussa 
tietokoneiden  käyttö  on  muuttunut 
valtavasti.  Koneet  ovat  halventuneet 
ja  pienentyneet.  Tietoliikenneyhtey¬ 
det  ovat  nopeutuneet,  halventuneet  ja 
muuttuneet  langattomiksi.  Tavallisilla 
ihmisillä  on  jatkuvasti  tietotekniikkaa 
taskuissaan  ja  laukuissaan  mukana,  ja 
kaikki  ovat  koko  ajan  toisiinsa  yhteyk¬ 
sissä. 

Silti  Assemblyn  kaltaiset  tapahtumat 
ovat  pitäneet  suosionsa. 


Monipuoliseen  tapahtumaan  mahtuu  pelien  ja  demojen  lisäksi  myös  elektroniikkaa.  Tänä  vuonna 
suosittu  ohjelmanumero  oli  nelikopterien  kilpalentely.  Kuva:  Aleksi  Kinnunen  /  Assembly  Organizing. 


Hartwall  Areenassa  oli  puolensa.  Oli  tunnelmallista,  kun  tietokoneiden  meri  oli  kaiken  keskellä 
eikä  Messukeskuksen  tapaan  peräkammarissa.  Toisaalta  Areenalla  valkokankaalle  piti  katsoa 
kaiken  melskeen  yli  ja  kaukaa.  Kuva:  Aleksi  Kinnunen  /  Assembly  Organizing. 


Totiset  miehet  sponsoripaidoissaan  ja  muhkuissa  kuulokkeissaan  ovat  festarikesän  kohokohta 
joillekuille.  Elektroninen  urheilu  on  yhä  suositumpaa  myös  sivusta  seurattuna.  Kuva:  Santtu 
Pajukanta  /  Assembly  Organizing. 

Yhdestä  näkökulmasta  tietysti  ih¬ 
minen  on  laumaeläin,  jolle  fyysinen 
yhdessäolo  on  tärkeää.  Vaikka  kave¬ 
reita  ja  puolituttuja  tapaa  sosiaalisessa 
mediassa  jatkuvalla  syötöllä,  myös  kas¬ 
vokkain  tapaamisella  ajan  kanssa  on 
oma  arvonsa. 

Lisäksi  Assembly  on  monelle  kesän 
kohokohta,  samoin  kuin  jollekulle  toi¬ 
selle  kahden  viikon  mökkireissu,  Ilo¬ 


saarirock,  Pride  tai  Tangomarkkinat. 
Kesä  on  Suomessa  lyhyt  ja  perinteet 
sen  vietossa  tuiki  tärkeitä.  Assembly 
on  omanlaisensa  kesäfestari. 

Tärkeää  on  kuitenkin  huomata  myös 
se,  että  kuluvan  vuosisadan  sosiaali¬ 
sessa  mediassa  ei  ole  oikeastaan  mi¬ 
tään  uutta  niille  ihmisille,  jotka  olivat 
Assembly-kävijöitä  1990-luvulla.  He 
olivat  jo  silloin  päivittäisessä  yhtey¬ 


dessä  harrastajatuttaviinsa  sähköpos¬ 
titse,  irc:ssä  ja  purkeissa.  Tiedostoja 
vaihdeltiin,  keskusteluja  käytiin  ja  tut¬ 
tavuuksia  luotiin.  Maailman  muutos 
1990-luvulta  tähän  päivään  ei  niinkään 
ole  suuri  murros  ihmisten  teknisessä 
sosiaalisuudessa,  vaan  jo  silloin  ole¬ 
massa  olleen  käyttäytymisen  yleisty¬ 
minen  varhaisten  omaksujien  parista 
koko  väestöön.  & 


"Demojen  pitäisi  olla  aikaisemmin  illalla" 

Skrolli  tapasi  nuoria  partykävijöitä 


Kuvat:  Oona  Räisänen 


Teksti:  Ronja  Koistinen 

Assemblyn  profiili  on  muuttunut  sen  yli 
kahden  vuosikymmenen  historian  saatos¬ 
sa  runsaasti.  Veteraanikävijöiden  pitkäai- 
kaisimpana  huolena  on  ollut  peleihin  ja 
pelaamiseen  liittyvän  tarjonnan  lisäänty¬ 
minen.  Tämä  on  monien  mielestä  tapah¬ 
tunut  luovien  kilpailukategorioiden,  eli 
lähinnä  demoskenen,  kustannuksella. 

Kohderyhmien  välillä  on  myös  selvä 
ikäjakauma.  Mielikuvissamme  kolmi- 
nelikymppiset  demoskeneharrastajat  vä¬ 
hättelevät  nuorempaa  yleisöä,  jota  taas 


Viljami  Lillberg,  8,  Helsinki 

•  Ensimmäistä  kertaa  Assemblyillä. 
Akselin  veli. 

•  Kiinnostavimpia  asioita  tapahtumassa 
olivat  vr-lasit  ja  rallipelisimulaattori 
konepaikkahallissa. 

•  Viljamikin  on  kiinnostunut  ohjelmoin¬ 
nista.  Hän  on  auttanut  testaamaan 
isoveljen  tekemiä  pelejä. 

•  Haluaa  tulla  uudestaankin  Assemblyille. 

•  Kysymykseen  siitä,  mikä  hänestä  tulee 
isona,  Viljami  vastaakin  "koripallope- 
laaja". 


eivät  kiinnosta  demot  vaan  pelkkä  pelaa¬ 
minen. 

Ennakkoluuloissa  ei  välttämättä  aina 
ole  perää.  Skrolli  haastatteli  muutamaa 
nuorta  Assembly-kävijää,  joilla  on  jo  vah¬ 
va  pohja  ohjelmoinnissa  ja  joita  viehätti¬ 
vät  tapahtumassa  paitsi  uudet  VR-tekno- 
logiat,  myös  demoskenen  hedelmät. 

Pojat  tavattiin  Skrollin  Assembly  Summer 
2016  -osastolle  pystytetystä  demokatso- 
mosta.  Ties  vaikka  näkisimme  heiltä  omia 
kilpailutöitä  jo  muutaman  vuoden  päästä! 


Niko  Kaukonen,  11,  Hattula 

•  Niko  on  ensimmäistä  kertaa  Assemb¬ 
lyillä. 

•  Hän  on  osallistunut  koulussa  ohjelmoin- 
tikerhoon,  jossa  on  oppinut  tekemään 
omia  pelejä. 

•  Ohjelmointikerho  on  ollut  suosittu, 
ja  Niko  toivoo,  että  se  jatkuu  hänen 
koulussaan. 

•  Kerho  on  ollut  mieluinen  ja  opettavai¬ 
nen  harrastus  koulukavereiden  kanssa. 

•  Assemblyillä  siisteintä  olivat  vr-lasit. 


Akseli  Lillberg,  11,  Helsinki 

•  Toinen  kerta  Assemblyillä.  Muutama 
kaveri  mukana.  Harrastaa  ohjelmointia. 

•  Osallistui  kesällä  Helsingin  yliopiston 
tietojenkäsittelytieteen  laitoksen  järjes¬ 
tämälle  ohjelmointileirille.  Leirillä  ope¬ 
teltiin  tekemään  muun  muassa  pelejä. 
Muutama  mukana  olevista  kavereista¬ 
kin  on  kiinnostunut  ohjelmoinnista. 

•  Akseli  aikoo  isona  ohjelmoijaksi.  Hän 
harrastaa  myös  pc-pelaamista.  Lempi- 
peli  on  Grid  Autosport. 

•  Akseli  ja  muutama  hänen  kaverinsa 
tavattiin  Assemblyillä  Skrollin  osastolla 
katsomassa  vanhoja  demoja.  Akselin 
mielestä  mielenkiintoisimpia  olivat 
4k-introt. 

•  Kysyttäessä,  mitä  Assemblyillä  pitäisi 
olla  enemmän  tai  eri  tavalla,  Akselilla 
on  harras  toive: 

•  "Demokompojen  pitäisi  olla  aikaisem¬ 
min  illalla,  koska  meidän  pitää  lähteä  jo 
yhdeksältä  kotiin.  Aion  kuitenkin  katsoa 
kompot  kotoa  käsin  netistä." 

•  Pojat  olivat  partyillä  vanhempien  kans¬ 
sa,  joten  kun  kotiin  oli  lähdettävä,  kotiin 
oli  lähdettävä. 

Forget  unicorns  -  we'd  much  rather  work  with  real  human  beings. 
DorVt  be  ready.  Be  curious  to  learn.  Apply  today. 

